
LES CAHIERS WALLONS 


RENONCER A CONNAITRE LA LITTÉRA- 
TURE WALLONNE, PAR SIMPLE PARESSE 
OU PAR PRÉJUGÉ, SERAIT [...) «FERMER 
L'OREILLE A QUELQUES ACCORDS BIEN 
ORIGINAUX DANS LE CONCERT DES 
VOIX HUMAINES QUI ONT ESSAYÉ DE 
TRADUIRE LE BEAU, DE FIXER UN INS- 
TANT LA VIE». 


M. PIRON CITANT ÉL. BAUSSART 


VOS-AVOZ BIN LI, DON, MÈS DJINS ? 
E BIN, FÉ CONÉCHE LÉS BIAS SCRÍ- 
JADJES — ET L’ BIA WALON = C'EST Ç” 
QUI LES CAHIERS WALLONS FAIYENUT 
DISPU SWÉSSANTE CHÙ ANS. ABIYE, 
D'ABORD, PAY VOSTE ABONEMINT [À 
PUS QUI CA N° SÈREUT D'DJA FAIT] ! ET 
S'I GN-A MWEYIN, NOS AMWINRNER 
SAQUANTS NOVIAS LiJEUS. ALEZ, 
COME ON-Z-A DIT, INSI ! ET ONE 
BONE ANÉYE ÈT ONE BONE SANTÉ, 
SAVOZ | 


Come on mouchon Юй dè nid ? 
Lès maisses, c'ésteüt lès maisses... 
(Hemptinne-Éghezée) 


Djè l' sé ossi bén qu' vos, Tos lès cis qu'ont sti ë scole di c' timps là, 
seüye-H à Nameur ou óte paut, il ont passé tortos dès droles di bèr- 
douches. Oü qui ç' seüye, c'èsteüt |! min.me daladje. Èt co sovint pire. 

Lès cis qui dj' m'è fieüve li pus mau, c'èsteüt lès pensionaïres, cès 
póves maleüreüs là, ègayolés tote li samwin.ne èt qui n'éralin' ё led 
maujone qu'on côp tos lès quénze djoûs ou tos lès mwès (quand i n'ès- 
fin" nén pünis). Causez l'zi : i n” l'ont nén rovi, sés’, zèls, ci qu’ cèsteüt 
d'one rilenüwe | 

C'èst qu'il ï faleüve roter à | baguète, parèt, dins cès scoles là. Li 
«silence» | Lès «rangs» ! | n'avin' jamais qu’ ca à dire. Lès pus rogneüs, 
lès pus tigneüs, c'ésteüt lès survèlyants. 

Nos-ótes, i n-aveüt ро l' mwins' cénq ou chij, di survèlyants. Co tén- 
kefiye di pus. Tos curés ; ét il éstin' tortos spotés : i n-a onk qu'on lou- 
meüve Tripète ; on-dte, li Rossia, on-ôte, Tintin ; pace qu'il oveüt one 

itite oupète dissu s' tièsse, à la Tintin. On triboukeüve dissu dins totes 
lès cwanes, à nanchi èt nifter. Èt où c' qu'on s'i ratindeüve li mwins' 
dés vrais tchéns d’ bièrdji. | n-a ank, li Tripète, qui r ’bateüve Малий a 
vélo tos lès djoüs à quatre eüres èt s'aler mète à l'awaite véci ét vêla 
pa-dri l's-autos. Et ca, pace qu'i n-a d'dja dés cis qui МЕ volti on dis- 
toü po toumer avou lès crapòdes di Sinte Mariye ou d' Sint Djauke. | 
d'djin' qui c'èstedt Іей sod ou led cousine, parèt |... Mins way quand i 
s fyin' prinde, pace qui c'èsteût rècta : en ritendwe li samin.ne 
d' après ! Li ci qu'aveót l'air d'èsse li pus mwais, c'èstedt |° préfet. AL 
non qu'i n'ésteüt nén tinre, cit'la ! | l' loumin' tortos l” Champète ; 
pwárteüve bén s' nom, sés’, cit'la. | n’ li manquedve qui l' kèpi. 

Dji n'aved jamais vèyu ostant d' curés èchone. || avin' tortos on chu- 
flèt èt on p'tit calepén ë led potche ; èt chaque cêp qu'i n-a onk qui 
fieüve cu qu'i п’ faleüve nén, one frawe ou l'òte, deüs côps rén bén 
sovint, è bén, s'il &steüt vèyu, rac ë calepén ! (Vos l'sáriz bën pris po 
dés-arbites di fotbal moussis à curés). Et i 'nn' ésteüt au pus sovint quite 
avou cénq ou dis paudjes di cahier à copi ро | lend'mwin. Vos n'aviz 
qu'a ravaler vosse ratchon èt agni su vos lèpes. | vos-avin' dés mowes 
à n' lès wasu atauchi. Mi, dji m' tineüve à distance, li pus lon èri pos- 
sibe | Dis paudjes, vos-òtes !... 

Non, ostant d' curés qu' ca ; dj'énn' aveü jamais vèyu. Siya, à 
l'adòracion, moutwèt bén ! Mins i п’ polin' mau d'èsse à r' mète à cèt’ 


ha 


ci : bén paujeures èt comufaut, avou dès visadjes bén roselants, èt qui 
d'visin' volti avou vos aprés mèsse. Èt nosse vi maisse Delvaux, don lu, 
qui l' Bon Dieu l' mète é s' potche | si v's-aviz fait one pitite bièstriye ou 
l'ête, i v's-èvoyeüve ë s' djòrdén гаџуї sès cruwaus ou distroker deós 
rites d'agnons, | n° faut nén d'mander s'on p'leüve èsse diswèbi | 

C'è-stinsi qui lès djous ont passé ét co lès samwin.nes, sins djóye èt 
sinsagrès. Lès profèsseürs, zèls, (on n' dijeüve pus M'sieur l' Maite), il 
èsfin' pus amistauves, ét i n-aveüt co moyén d' s' ètinde avou. Siya, i n- 
aveüt l' profésseór di jummostique. A cit'la, sés’, dji li дгей sowaiti dès 
pòsès' baube, mi. Dji п pou co mau dè l' rovi | 

On fieüve sovint l' jummastique po rataquer l' londi au motén, dan- 
djureü po nos rénairi one miète èt nos r'mète di sqwére po rataquer 
l' samwin.ne | Èt on fieüve ca à l'uch, iviér come èsté, po tos lès timps : 
li sêle di jummastique aveót sti distrôte pa les bombardèmints dè mwés 
d'ao0s' en 44 èt ci n'ésteüt qu'on gros moncia d' briques ét d' miséres. 
Mi-n-ome, d'abòrd, dj'énn' ï a volu dés-an.néyes au long ; i d'mureüve 
sitampé sins boudji dins one cwane dé l' grande сой, ou pa-d'zo l' gros 
maroni quand i ploveüve ; èt po nos-èstchauler, s'apinse lu, i nos fieüve 
fé l' toür dè l' coü one dijin.ne di cóps d' rote èt en courant. | faleüve 
pinde au pus rade si camusole à on clau ou l' taper su on moncia d' 
briques, disnuker s' cravate {nos mèfin' co dès cravates, di ç' timps 
là !...), ét c'minci à couru. Li maisse, lu (mins quén maisse, vormint |), 
d'mureóve là à lire si gazète : La Dernière Heure | Dji t dimande one 
miète, dins one sicole catolique | || aveüt sès tch'vias aclapés su s' tièsse 
avou dè l' briliantine. Avou s' vète camisole, sès guétes di cü ét sès pan- 
talons jenre culote golf qu'on loumeüve dès culottes cavalier, vos l'àriz 
yeu pris po on djouweü d' toürs dins on cirque, ou on drésseü d' 
liyons. Èt chaque côp qui l' binde di djon.nias r'passeüve pa-d'vant lu, 
tot courant èt tot soflant, i criyeüve di tos sès pus fwarts dissu lès déréns 
po l'zi d'ner | pèpète èt lès fé s' dispètchi. Mins après saquants toûrs, 
ci n 'ésteüt pus onk ni deüs qui trin.nin' li pate, i n-aveüt on moncia : 
dés coûts d'alin.ne, onk qu'aveüt l' cu pus pèsant qui l's-ôtes ou qu'ès- 
ейі fayé, ou qu'i n” li plaijeüve nén di s' forbouter à c' djeu lò. Adon, 
noste ome si mauveledve, i r'ployeüve si gazète èt c'minci à bwèrler èt 
à man'ci. 

Après saquants samin.nes, і n-a dés cis qu'énn' ont yeu Іей sô, di 
c' jummastique là ; ét i s'arind(in' po-z-ariver l' pus taurd possube ; i 
d'visin' ë colidôr avou on-óte maisse ou avou on survèlyant ; oudonbén, 
i brokin' à V vole si catchi dins lès cabinèts, Mins nosse djouweü d' 
toürs, on djol, i s'a épwarté : «Le premier qui arrive encore le dernier», 
avedti criyi — ét il avedt on visadje ossi rodje gulone piyaune — «le pre- 
mier qui arrive encore le dernier», èt sès-ouys li bolin' Юй di s’ tièsse 
come dès sarlètes, «j'en prends un au hasard et j' vous colle tous en 
retenue.» On n'a pus wasu moufter ét ci n'èst qu’ byin pus taurd qu'on- 


z-a sondji à rire di s' mèssadje.,, 

Lès ritenüwes, i l’ faut bén dire, on “nn” aveüt co ossi sogne qui d’ 
l'alumwére. Pwis après saquants samwin.nes, noste ome a bén vèyeu 
qu'on 'nn' ésteüt disgostés di c' cirque là. N'ést c' nén | vrai 2 Po dès 
djon.nes gamins come mi, qu'èsfin' aroutinés à griper dins les-aubes, 
dissus lès mòyes ou dins lès cinas, à potchi ë ri di d'ssu l' baye dè pont, 
ou à marauder dins les pachis, quéne pénitince | On-z-a fini pa djou- 
wer à ôte tchòse, mins ci n'a todi jamais sff rên d’ fwart plaijant. 

| n-a d' pus donk qu'ésteót livré come mi. Rén d'dja qui l' Schonne, 
qui dj'ésteü camarade avou dispóy li prumi djoü. Mins i faut r'conèche 
qui dispòy adon, lès scolis ont byin pris led r'vindje. Insi, po c' qu'èst 
d'aler vedy lès crapòdes, i s'ont arindji po lès fé v'nu dins l” min.me 
sicole qui zèls ; c'èst todi ça d' gangni : i polnèt fréquenter inte lès 
coûrs. Pwis, à l grosse pwate dès scoles, on-z-a métu dés ajents d' 
police. Cor on-ovradje di mwins' po lès survèlyants. Èt quand lès 
maisses sont për trop stric’, оп п’ tchictéye pus, on lès mèt au tribunòl... 


Joseph SELVAIS, R.N. 


Saquantes da Pierre Faulx 


[Le Roux] 


— On fét l' vén avè dès rojins èt quand-on dè bwèt in vère di trop, on 
a 'ne prone. 

- Dji n' mi prind nén pou pus malin qu'èn-aute, mins c'n-aute-lò, dj' 
t'asseüre, i n'ést nén bièsse | 

- Ona seülemint r'coneü sès mérites quand-il a sti tuwé. Pour li, s’ fé 
racoürci l'a branmint grandi. 

— Quand 'ne saqui vos raconte sès maleürs dispòs “ne dimi-eüre, n' 
profitèz nén qu'i r'prind s'n-alène pou lyi d'mander : «Et à pârt ca, 
ça va 2» А 

— L lumiére vént en discutant. A côps d' pougn, on n' pout awè qu' 
36 tchandèles. 

— Dispus qu'i chique, c'èst s' pa tout ratchi. 

- Quandi sont djon.nes, | gâte ès’ feume, èle gâte ès'n-ome, èl 
quand-is s'ront vis, is $ gat'ront bën tout ses. 

= М“ riyèz nén dèl roudje lantiène : minme quand l' machine è-st-à 
djok, èle va co à fond d' trin. 


* Orthographe de l'auteur. 


Sacré nom di glu, djè l' crwè, mi, c'tome-lò 


Quand l'as v'nu au monde 

à l' cwane do Bwès do Duc, 

ti t'è r'ssins lote ti viye. 
[Eugéne Gillain] 


[Floreffe) 


Vos sov'noz do vi Julyin 2 Li ci qui travayeut à l' souvlonwére do 
Bwès do Duc. 


Su l' piquète di noûf, dij eüres, i s'iértcheut su s' vélo, on vi vélo 
avou on guidon «Poulin» ét dés frins à baguétes. Arivé su 
l'ovradje, i l' mèteut au r'cwé pa-dri one pitite baraque di 
plantches. | n’ paupieut nin : tèter on sgoürdjon à l' plate botéye 
qui né l' quiteut jamais, apici s' chipe, ratchi dins sés mwins. 

- Nom di glu, d nom di glu ! || ataqueut |’ sauvlon èt fé dés mon- 
cias. 

- Tin, dj'ètind one tchèrète qu'arive. Sobayiy si ca n ' sèreut nin 
l' René qui véreut qwëre si kèdje 2 Dji п sërë nin tot зей po mov- 
gni mès mitches ! 

Come di fait’, vola Farouche, on pèsant Ardinwès, qui sotche su 
lès-avant-traits èt taurdji pa-d' vant Julyin, 

— Bondjoó, René, comint t vati ? 
- Todi l' vi djeu, tin, Julyin | 

Rimpli l' bègnon, payi ét pwis s'achide à l'intréye dè l' baraque 
èt mougni èchone, lamper on còp dè l' plate botèye, pace qui 
Julyin n'èst nin tchin, savoz | 

Evòye, nosse René. C'èst l'eüre do fé plandjère. Stindu come 
one rin.ne dins si p'tite baraque, i sofèle lès boliyes on bon momint. 

Ca arive co tènawète qu'on-òte Ichéron vègne qwére do sauv- 
lon, mais gn-a pont d'afaire avou ca, on n' réwiye nin nosse Julyin. 
| prind c' qu'i li faut, mète lès caurs dins l' saya di scrufiér qu'èst 
là r'toürné au pègnon dè l' baraque èt ‘nn’ aler sins pont fé d' bròt. 

Quand Julyin s' dispiète, i veut tot d' swite qui c' qu'a v'nu. 

— C'èst l' Noré avou s' Bichète, nom di glu, èt mi qu'a dwòrmu 
come on sokia ! 


ui 


l trove si dringuèle èt, pa còps, on rèstant d' pèkèt ou do 
«Schiedam», enfin tot c' qu'i faut po rimpli s' plate botèye. Julyin 
èst binauje. 

Al vièspréye tote basse, il èrva tot bèlote, one miète durvin- 
durva jusqu'à s' maujone au Tchèstia. 

— Tin ! Qu'avoz faît à vosse massale èt vosse néz, | sont tot d'cha- 
vés ? di-stèle mi viye marine. 
— Dji n'è sé trop rin va, Anna. Dji ruv'neu dè l' sauvlonwére èt tot 
d'on cêp, gn-a l' route qui s'astampe. Dj'a d'mèré là on momint 
pwis dj'a r'pris m' vélo èt ruv'nu à pids. 

* 


On bia дой qui Julyin travaye ë s' trò, п’ volò-ti nin qu'on dju- 
raud aboule à l' copète di l'uréye e clèpiant. Do preumi côp d'ouy, 
Julyin veut qu'il a on filé qui pind à s' pate. 

— A, nom di glu, si dj téreu l' cia qu'à mètu one bricole | 

Et sayi d'atraper l' djuraud, mais ca n'èst nin aujiy ét volò noste 
ome qui court come i pout, zoubler èt waiti d'apici l' bièsse. 

Après on bon momint, il arive à l' tinu ë cwéte dins on ronci, 
Totè l' sèrant jusse ci qu'i fout conte si casaque, i li dismantche li 
courant-las', Abiye, ròyi s' mouchwè d' có, churer on bokèt, ratchi 
d'ssus èt froter doücemint l' pate do djuraud. 

| faut crwêre qui l' ratchon fait d' l'èfèt ca, quand Julyin lache li 
mouchon, ilèva su l' vòye è bwèstiant cor one miète, pwis èvòye 
dins lès-aubes sins d'mander s' rèsse. Julyin èst binauje, i veut si 
volti lès bièsses. 

Mais nom di glu, d' nom di glu, vo-l'-lò sankènéwe, c'è-st-on 
djeu po-z-atraper macsigrogne. 

- Avou tot ca vo-m'-lò au pont Coliame | E bin, i m'a fait couru 
lon ! Dji m' va oler rapañri au richot, ca m' frè do bin. Èt poqwé 
nin trimper més pids ? 

| róstéye sés viyés botines, sés tchaussétes. 

— Lésórtias, po cominci, pwis tot doücemint jusqu'aus talons. 
Sacré nom di glu, qué plaiji ! On duvreut fé ca pus sovint. 

Vola l' bone place po mète coutchi somèy, véci pa-d'zo l' grand 
fau. 

Julyin bwèt on côp à s' botéye èt s'èdwârmu d'on plin côp. 

Ni v'là--i nin qu'i li chone qu'on bèrdache adlé li. | douve on- 
ouy. 

Nom di glu d' sacrè nom di glu, sès gros solés sont là qui blin- 
kenut au solia qui discline, i sont cirès, racosus. Ci botine là, èle ti 
Кеш! one lèpe qui n'èsteut nin do dire èt vo-l'-là fine noüve. Sès 


tchaussètes sont rèpitiyes, própes èt pa-d'zeü on novia mouchwè 
d’ có à cáraus come c'ést 5 gout. 
- Nom di glu, dji n' sondje nin portant ? 

Véla, astoké à l' pilasse do pont, on nòton li rwaite avou dès 
p'titssouys ársouyes. 

D'one pwintüwe vwès, i lî sièt tot done traque : 
- Nos t'avans véyu, Julyin, t'as sogni l' djuraud, è bin nos-òtes, 
nos t'avans fait plaiji ossi. 

Et il ètind qu'on cause tot bas èt min.me djiper pa pa-d'zo | 
pont, là où c' qu'i gn-a one grile. 

| n'a рей d' rin, sayoz, mais lès nütons, ça c'è-st-one ôte afaire. 
l rapice bon-z-ét rwèd sès tchinis' èt couru come on dislachi su | 
vóye, insi, à pids d'tchaus. 

| taudje po rawè sès songs èt r'waiti pa-dri li. Pèrson.ne | || èst 
tot seû. 

| r'mèt sès Ichausséles, sès botines èt vorer à l' sauvlonwére èt 
tchókant s' mouchweé ë s' potche. 
— Nom di glu, di-sti, ë lampant à l' plate botèye, dj'a fait come li 
djuraud, dji n'a nin d'dja dit mérci. 


* 


Julyin a raconté l' paskéye aus-éfants do Tchéstia. Dj'èsteu l' pus 
djon.ne èt dj'a sti l' sedle à l' crwére. 

Ста longtimps qui l’ Julyin èst rèvòye, mais si vos-aloz su li 
tch'min véla qui passe au pont Coliame, vos vièroz sûr on djuraud 
à l' copète do vi fau. Vos vèyoz bin qu’ ca s'a passé ро а’ bon. 

Li nüton èt sès socons, dji n' lès-a jamais vèyu, portant dj'a 
d'ichindu pa d'zo | pont, là èwou с qu'i дпа one grile, djè l'a 
min.me choyu saquants côps, са dji so sûre qu'i sont là. C'èst | 
vrai qui dj’ n'a jamais pont sogni d' bièsse, mi | 

Et pwis, dji п’ tótéle nin à l' plate botéye, sacré nom di glu. 


Christiane BINAMÉ 


= scrufier : fonte 

- to! bèlote(mint) : sans se presser 

- sankénéwe : en transpiration 

— atraper macsigrogne : s'attirer une maladie 


Li baudèt da Yaume 


[Sart-Bernard) 


. Por one béle bièsse, c'énn' èsteut one, sés' | 2 
Elle èsteut grande, fwate èt stocasse come on bidèt. Elle aveut dès 
bias gris pwèls èt one nwòre crwès dèssinéye su si scrine èt d' 
chaque costé d' sès spales. | parèt qu’ lès baudèts ont с’ crwès là 
dispeüy li prumêre Floriye Pauque, quand Jèsus a intré à Jèrusalèm, 
one miète divant d' moru. Ele si l'neut bin раџјёге, à djonts pids èt 
r'waiti à bavole autoü d' lèye. T'aureus yet dit gulone lumerote di 
plaiji blawetineut todi dins sès grands-ouys d'ârsouye. Ti sés bin, 
dès-ouys come lès cias d'one saqui qui n' balzinereut wère po t' 
djouwer cing lignes, lò. Mi, dji n' mi aureu nin fiyi por one mas- 
toke. One bèle bièsse, alons | | faut dire qu'èle prov'neut dès 
bosses di Yougoslaviye. C'èst dandjureü po ca qu'èlle aveut l'air 
do r'waifi tot l! monde di d' fwart wòt ! Portant, on m'a dit qu’ vêla, 
èle tchérieut surtout à l'aiwe. Si maisse rimplicheut quate djusses 
totes cabouyiyes à |’ fontin.ne èt lès-acrotcheter à one dossère su l' 
dos da Pipo. Ayi, dj'a rovi d' vos dire qui l' baudèt on |” lomeut 
Pipo. Adon, i faleut r'monteròl' finire copète do viladje èt catoür- 
ner étur lès rotches pa dès mwaijés pissintes. C'èsteut l' corwéye di 
tos lès djoûs au matin. Оп n“ tchamosseut wêre quand on rariveut 
pa-d'vant l' maujone. 
Gn'a dès djoüs qu'i faleut miner d’ l'anséne dins deüs batchs èt gri- 
per jusqu'à on p'tit bokèt d' tére, one tèrasse, qu'on-zi Кеш! one 
miéte di culture. 

А l' saison, Pipo satcheut l'érére dins l' bokèt. Gn-aveut ostant 
d' cayaus qui d' tére èt l' maisse réneut quausu come li. 
On djo6, on-z-a r'trové l' pòvre ome rwèd stindu dins on royon, || 
aveut tchèyu mwárt. Li tchaleür, !'0$0ге èt l' misère ènn’ avin.n' vinu 
à coron. | n'aveut qu'on fi qu’ n'a nin v'lu r'prinde lès-afaires. Il a 
trové d' l'ovradje ë | vile. Pipo a sti vindu à on mòrtchand. Comint 
с qu'il a v'nu en Béljique, dji n'é sé rin. Yaume m'a raconté qu'il 
aveut acheté l' baudét à on coteli d“ Djambes qui purdeut s' pen- 
sion. Li bièsse n'aveut nin fwart bèle air. Èle roteut quausu su sès 
bolèts si télemint qu” sès sabots avin.n' crèchu. On li aureut yet 
compté aujiyemint totes sès cwasses. Sès longs pwèls èstin.n' èma- 
cralés a nuks èt tot man.nèts. Gn-a longtimps qu'i n'avin.n' pus 
vèyu li striye. LI coteli s'ènn'a d'vu disfé po pice di pwin. 


> 


* 


Nosse Yaume, c'èsteut l' fi d'on p'tit pètron come gn-aveut brà- 

mint dins l' timps a viladje. | vikeut tot sed avou s’ tchin, on tchin d' 
vatches qu'il aveut trové on djoü qu'i fieut dès fagots o bwès 
d'Ache. || aveut ossi on p'tit bidèt qu'aveul passé vint ans. | n' 
s'aveut nin marié rapórt à s mére qu'aveut sti veuve tote djon.ne 
èt l' tinu è s' culot, Elle aveut moru, là saquants-ans. Asteüre, Youme 
aveut on p'tit bin qu'i cultiveut au pére dès pòces. Gn-aveut qu' dès 
lègumes. Tot ç' qui vos p'liz sondji, dè l' salade aus-aspèrjes. || 
aleut aus-uchs deüs cóps par samwin.ne èt s' mayane èsteut todi 
wide quand i rintreut à | nèt. Si p'tit bidèt èsteut div'nu trop vi, c'èst 
po ca qu'il aveut racheté Pipo. 
Et |’ Pipo, i l'aveut milouté à n' s'è nin fé one idéye. || aveut c'minci 
pa fé v'nu l' marchau po sogni ét r'tayi sès sabots. Adon, i l'aveut 
lachi dins on bia pachi à cint mètes dè ' maujone. Tos lès djous, i 
coureut jusqu'à là po r'noveler l'aiwe, striyi èt listrer s' pouyadje, 
ritoürner sès sauyes, pwòrter one topéye di lizèrne ou co one pou- 
gniye d'awin.ne. On mwès pus taurd, Pipo n'èsteut pus ò r'co- 
nèche. || èsteut r'mètu d'assène. Yaume l'a p'lu atèler à li p'tite 
mayane. | n' si rindeut nin compte qui l' bièsse èsteut asteüre poü- 
riye gòtéye èt qu'i 'nn' aleut уеду avou lèye. 

Yaume passeut on cêp par samwin.ne è nosse maujone. 
C'èsteut on vi socon da m' grand-pére. | bèvin.n' one jate di cafeu, 
afiye one pitite gote èt copiner done sòrte èt d' l'óte. Gn-aveut 
sovint por one bone dimèye ейге. Dj'è profiteu po-z-aler djouwer 
one miète avou Pipo. Djè li carésseu sès nasias èt sès-orèyes, pas- 
ser ètur sès djambes, monter su s' dos. | n' boudjeut nin d' pus 
qu'on bolau. Djè |í apwòrteu tofèr one trinche di pwin ét дей 
bokéts d' suke. Adon, come po dire «mérci», i c'minceut à ianler : 
ian ! ian | on quart d'eüre au long. Nos ratindin.n' tos lès deüs 
avou pacyince qui !' maisse rivégne. 

On djoù, dji n’ sé todi quéne zine èst c' qu'il a уеб. Aveu ај’ fait l' 
long cu po li d'ner sès gougouyes, s'aveutii corcyi pace qu'on 
tayan l'aureut yeü agni, dji n'è sé rin, tantia qu’ gn-aveut pupont 
d' Pipo d'zo l' gayi quand dj'a moussi foi dè l’ maujone. Nom d' 
tot-ute | ; 

Quéne afaire, vos-ôtes | Ewou èsteut-i couru au diâle 2 

Par chance, li facteür monteut justumint li r'wale. || a criyi : 

E, m' fi ! Dijoz one miète à Yaume qui s' bourique si pormine tote 
seüle avou l' mayane à s' cu do costé dè l' Ichapéle Sinte Bàbe, dji 
vin dè l’ vedy, là nin deüs munutes | 


Nos n'avans nin kèweté one sègonde. Si Pipo ènn' aleut tot drwèt 
après |’ tchapèle, il aleut roufler dirèc’ su l' grand-route. On n'i 
waseut sondji. 

Li bon Diè a sti avou nos ! Nos-éstin.n' à saquants-ascauchiyes dè 
l' route di l'État quand l' cinsi d' Baye o trèvautchi au drwèt d' nos- 
ôtes. || aveut vèyu gwè èt mète si tracteür èt s' tchaur au d' truviès 
dè l' vôye po | ' baurer. Nos ‘nn’ avin.n' souwé one di tch'mije | 
Nosse Yaume ènn' aveut co | tchau d' pouye èt d'morer tol 
cacame. Pipo s'a lèyi r'prinde sins cranki. Ро fini, l’ cinsi a fait toûr- 
пег l' faitindje à riséye èt tot l! monde s'a r'trové à l' cinse divan! 
one bone botèye di pèkèt. 

On-óte cêp, on dimègne, si dj' tin bin, Yaume aveut sèlé Pipo 
po-z-aler fé on p'tit toür o bwès d’ Mauyin. | roteut au pas èt baloü- 
jener d' rif èt d' raf sur one vóye di tir. | fieut bin qwéy pa-d'zo lès 
grands faus. Pipo r'lèveut pa côps s' tièsse, aper saquants fouyes 
èt lès galoufyi sins rastèna. Au coron d'on còpe-feu, li vòye comin- 
ceut à d'ichinde. Pipo s'a métu au trot, come ca, d'on lan. Yaume 
sauteleut su s' sèle èt satchi su l' bride po l' rastinu. Ayi, ë, twè | 
C'èst come s'i l'aureut yeü rènondé. 

Astedre, li bandit galopeut come s'il aureut yet pris l' mórs aus 
dints. Si maisse ésteut à mitan coütchi su s' dos ét pougni d' totes 
sès fwaces dins |’ crin.niére ро n° nin tchair djus. Ayayaye | Cinq 
métes pus lon, c'ésteut | ri Sinte Bèguène. Yaume sinteut sès 
Ich'vias s' drèssi su s' tièsse. Li baudèt n'aleut-i nin zoupler done 
vinüwe au d' dizeü d' l'aiwe èt dès rotches èt quétefiye voler lès 
quate fiérs ë l'air 2 

Non | Tot don cêp, il a dòré do costé d'on p'tit pontia d' pires. 
Yaume s'a rapaujeté one miéte. Aprés l' pont, i faleut ataquer one 
gripelote, ca l' ralentireut one miète. 

Va veüy, twè, ci qu'i s' passe afiye dins l' tièsse d'on baudèt | 
Jusse à l'intréye do pontia, Pipo a calé dès quate pids, d'one 
traque, come si l' tonware l'aureut yeü clawé su place. Yaume a 
passé pa-d'zed l' tièsse da Pipo, lès brès ё crwés èt fé l’ Sint-Èsprit 
ро l’ mwins' trwès, quate méles. || a plonké come one fuséye dins 
on bouch'nis' di medres di tchin. Por mi, il a stf awoürlé su l' côp. 
Quand il a riv'nu à li, si warache di baudèt bèveut à grandes 
gwardjiyes l'aiwe bin frisse done pitite доѓе. One dimwèsèle fieut 
dès zizonzèsses ètur lès blancs cayaus. Li ri zoubloteut d'onk su 
l'òte èt müseliner si p'tite tchanson. Yaume s'a rastampé tot doüce- 
mint ét s' cocheüre come on tchin qui broke Юй а’ Mouse. | n'aveut 
rin d' cassé, mins s' visadje èt sès mwins èstin.n' tot distchavés. | 


s'a avanci sins moufeter èt prinde Pipo pa l' bride. | n'a nin boudji. 
ll ont riv'nu piyàne miyâne onk astok di l'òte jusqu'à |! maujone. 
* 

Èst c' qui Pipo o rèflèchi ё ' pasquéye, с̧а т’ chonereut drole, 
mins todi è-st-i qu'i s'a djoké po d' bon. A paurti d'adon, il ont fait 
leüs toürnéyes sins rüses dès-ans au long èt aviyi èchone. Portant, 
on djoü... C'ésteut à l'a.an. Dji m'è sovin bin. On rauyeut aus 
canadas. | p'leut yèsse avié quatre eüres èt d'méye. Yaume riv'neut 
d'awè stî sièrvu sès pratiques au Bwès d'Ausse. Gn-a min.me one 
feume qué li aveut d'mandé do r'mète on paquèt à s' fi, c'èst po 
ca qu'i r'passeut pa l' rodwe dés-Óleriyes. Il ï d'tchind art èt dins 
l' fond, pus bas, pa-dri lés-órnias, on tréveut on vévi, on bia grand 
vèvi. Come li pròpiètaire n'èst jamais là, lès raupins ë profitenut 
po-z-i aler pèchi quand i fait one miète bon. 

Ll'atèléye cominceut à toürner qu'on-z-a ètindu ürler do costé do 
vèvi. Youme a criyi «Auwe» on bon côp. Di d' là, il a vèyu gwè 
ossi rade. On-éfant s' cotapeut au plin mitan d' l'aiwe ét apeler au 
s'coürs. Gn-aveut one cloture tot-autoü ét one solide baurire séréye 
avou on canena. Yaume n'a nin balziné. Il a distèlé Pipo èt dèbou- 
ler zèls дей» jusqu'à l'intréye dè l' pròpièté. Là, il a fait r'toórner l' 
baudèt èt l' fé réculer dins l' baurire. Deós, trwès côps, èt élle a 
volé au r'vièrs. || èsteut timps, l'éfant n'è p'leut pus. Tot don cêp, 
Pipo a dèmaré èt plonker ë l'aiwe. Youme ènn' èsteut d'moré tot 
sbaré. Li baudèt a atrapé l'éfant pas s' tchimije èt pici süremint on 
p'tit bokèt d' tchau avou, pace qu'on-z-a ètindu winkler, || a raminé 
l' gamin su l' bwàrd. Sacré ganache, va ! | n'a nin d'dja dit mèrci. 
| l'a lèvé done bèle riwèdeü. Il a quétefiye pinsé qu'il aleut awè 
one bone dispoüsseléye. Yaume tapureut l' cô di s' baudèt. Li, i 
osseut s' tièsse. On-z-aureut yeü dit qu'asteüre, i s' compurdin.n' 
come deòs dè |’ min.me sôte. C'è-s-adon qu'Yaume a vèyu qu' 
Pipo s'aveut laidemint djosté à s' gauche fèsse. Po sûr qui c'èsteut 
èd'vièrsant l' baurire. 

Ота l' song qui richeleut dins sès pwèls jusqu'à si gngno. One 
vilin.ne cwachüre. Lès bwärds bauyin.n' èt ça aveut l'air párfond. 
Come nosse maujone n'èsteut qu'à one pwártéye di fisik, Yaume 
aveut acouru jusqu'à là. On-z-a fait moussi Pipo dins on p'tit stauve 
èt staurer on balot d' bon strin d' frumint. Mi grand-moman aveut 
uké l'ârtisse. I| a arivé tot d' swite. l| a c'minci a fé one piqûre èt 
laver l' cwachüre tot doGcemint avou dé l’ tiene aîwe. Adon, il a 
còpé lès pwèls à ras' avou on razwè, widi one pitite botèye su on 
bokèt d' loque èt bin r'nièti tot. Po fini, il a raprotchi lès lèpes de l' 
plaiye èt l' rakeüse à grands ponts. 


n 


Li póve bièsse n'a nin d'dja trèssiné on ей! cêp, 

Quand tot |’ monde a sii èvòye, dj'a moussi o stauve èt carèssi 
lès nasias èt lès-orèyes da Pipo come dji fieu todi quand i passeut 
èmon nos-ôtes. Dj'aveu one taye di pwin ét deüs bokèts d" suke 
dins l' potche di mi d'vantrin. Djè lès-a mètu su m' mwin. Pipo lès- 
a apici ossi rade. Si r'gàrd a crwèsé | mène, on r'gàrd avou d 
l'amisté, m'a-ti choné. Adon, i s'a mètu à ianler, mins nin come 
d'abitude, come rin qu' por li èt por mi. E l' place do dire : i.an, 
i.an, ét bin c' côp là, il a dit : an.i, an.i | Vos п’ mi créyoz nin, 
don ! 

Pipo s'a r'fait, savoz, èt il a co viké longtimps. 


Henry MATTERNE, R.N. 


C'it l' dérin cóp... 
[Jume!) 


C'it l' dérin cêp qu'il-aveut s' prone | 
l radineut dins l' gris matin 
Bèrlondjant, mèsurant l' tchumin, 
Come in-aveüle, sins vir pèrsone | 


Èt dins lès vapeòrs dèl tampone, 
| n'a nén г'сопей sès vijins, 

Avè dès visádjes d'ètèr'mint, 
Rachenès su l' сой di s' môjone | 


On soneut lès transes 6 cloki | 
Come dins-in rève, adon l' pôve vi 
S'a mis dins l' queuwe, satchant s' casquète. 


Èt pa dri li, come in p'tit tchén, 
Es'n-ombe a chüvu l' nwòre tchèrète | 
C'it li, l' mòrt, qu'i n' dè saveut rén | 
Robert MAYENCE 


(Extrait de Pluk'tòdje. Orthographe de l'auteur) 


Dès Sarasins a Nameur 
[Namur) 


Lès Sarasins, vos v's-è sov'noz co kénefiye. C'èst lès Musulmans 
d' Èspagne èt d' avaurla “qu'on lomedve insi. | prov'nin.n' di 


autoü dé l'Méditéranéye. Il ont min.me v'lu aler co pus lon, mins 
Charles Martel lèzi a foutu one dispousseléye à Poitiers, vie sèf' 
cint trinte дей» èt lès rèvoyi d'éwou c' qu'i v'nin.n'. Ci qui vout dire 
qu'i gn-a jamais pont уеб а’ Sarasins di c' sòte là à Nameur. 

Douvint, d'abórd, qui lès djins d' Nameur qui vikin.n' ètur 
Sambe èt Moüse, au pid do tchèstia, ont stf paréyemint sorlomés ? 
Dès syincieüs ont ѕауї d' trover one ésplicácion. | parèt qui dins 
l' vi timps, on lomeüve Sarasins lès payins qui d'mèrin.n' avaurci 
d'vant qui l' rilijion crètyène ni d'vègne li cène di quausu tot l' mon- 
de é nosse payis. Ci n'èst nin qu'à Nameur qu'on-z-a causé d' Sa- 
rasins, mins c'ésteüve li pus sovint po mète on nom su one saqwé 
qu'on n° saveüve èspliquer, come dès vis cayèts qu'on troveüve 
dins lès campagnes ou po d's-afaires qui n' chonin.n' nin come il 
aureûve falu. 

Mins ро-2-ё riv'nu aus djins do pid do tchèstia, nos d'vans sawè 
qu'on-z-a bòti one coléjiale Notrè Dame è l' revwe do min.me 
nom, Èlle aureüve pris l' place d'on tempe qu 'on-z-i priyeüve dès 
diès payins. On raconte min.me qui ça sèredve sint Matèrne qu'au- 
reüve tchèssi évóye li diè Nam tot li d'djant di s' taire. || aureüve 
prononci «Nam mulum», ë latin süremint, èt l' nom d' Nameur 
véreüve di d' là. Divant ça, po nosse vile, on causeüve di Sédroch. 
Gn-a co d's-ôtes syincieüs qu'ont scrit qui des djins avin.n' trové qui 
l' coléjiale Notré Dame ésteüve drolemint èmantchiye èt qui ca n' 
p'leüve yèsse gulone èglije di Sarasins, come on l' dijeüve ossi po 
d's-òtès-èglijes ôte paut è nosse province. S'on lès vout crwère, ci 
séreüve po ça qui | nom д’ Sarasins aureüve siti aclapé aus djins 
do pid do tchèstia. 

Do cêp, ci vi cwin là d' Nameur a pris l' nom d' Sarasse. 
Bovesse ènn' a causé dins s' live tot présintant on-ome qui d'mè- 
reüve vêla, Zante dè | Sarasse comme оп l' lomeóve. Quand i 
raconte li vikériye di c' djin là, qui m' grand-pére m'ènn' aveüve 
dit saquants mots, c'èst tot l’ vicadje di c' quartier là а“ Nameur 
qu'i présinte. Maugré qu' tot l' monde ni fuche nin ossi ritche qui 
Crésus', il í fieüve bon viker èt on sí saveüve bin amuser. 


Audjoürdu, gn-a pus wére di place po mète dès Sarasins.A 
paurtèl' revwe Notrè Dame, i n” dimeüre pus rin dès maujones èt 
dès reuwes d'on quártier bin vikant. A costé do grand trau qu'on 
n' pout nin dire qu'i rind nosse vile pus bèle, tot a sti fait po 
l's-autos. Au d'zeü do martchi, tot l' monde a one idéye su c' qu'il 
aureüve falu ou ci qu'i faureüve fé, mins gn-a rin qui candje. Et si 
nos dèputés sont-st-afiye éwarants, zèls qu'ont tchwèsi |" vi ospitau 
po-z-i ovrer, on n' lès pout portant nin lomer Sarasins. A mwins' 


qui | 


Charles WILMOTTE, R.N. 


Adiè boneür 
(Namur) 


En passant d'lé mi à bachète, 

Li boneür m'a fait one clignéte ; 
Come і coureut pus rwéd qui l' vint, 
A l' vole, djè l'a pris à deüs mwins. 


Dj'a rècouru l' mète dins one bwèsse, 
Pwis djè l'a rèssèré dins l^ drésse... 
Vo-m'-là asteüre on-ome contin, 

Dji tin l” bonedr èt ај“ nè l' lache nin | 


Sovint, dj' prind т’ bwèsse èt djè |’ wachote. 
Dji choûte po-z-ètinde qu'i clicote : 

| fout la viye, d'mande po sòrti, 

Mais mi, dji në l' laï nin paurti | 


En choyant m' bwèsse, li p'tite canaye 
Ni d'djeut pus rin... Djè l' doûve à craye, 
Elle èsteut wide... Dj'a sintu m' keür 

Qui fieut one crwès dissu l' boneór | 


Georges BEAURAIND, R.N. 


MISTRAL GANGNANT 


(loyers - Namur) 


Li Mistral a soflé 
Su mès viyès sov'nances 
C'ésteüve bije è l'èsté 
Dissu mès disbautchances. 


Mais gn-a dèdja longtimps 
Qu' dj'a fait m' дой di m' djon.nésse 
Et d' mès rires do bon timps 
Di d' quand qu’ c'èstedve li fièsse. 


Vos m'avoz lèyi lò 
Fin mièrseû su l' rivadje 
Come on vrai spawèta 
Au mitan d'on viladje. 


. Dji vosa ratindu 

Et dés-eüres èt dés-eüres 
Et lès lòrmes ont couru 
Au find fond d'on vi keür. 


Dj'i a ralé, vêla 
Po sayi d'vos r'trover 
Gn-aveüve pus qui l' solia 
Et l' bije en plin-èsté... 


Guy BRENER, R.N. 


vo 
in | 


Blanc 


(Basse-Sambre) 


Tot comincéve pal blanc. Li blanc. C'èst po ca, don, qu'on 
l'avéve lomé l' Blanc : pas” qui, quand il-èstéve gamin, il-éstéve 
fwart blond, quósumint blanc. ll-àstéve vinu ó monde ó mitan d’ 
l'iviér : tot èstéve blanc, blanc, blanc ; lés-óbes avou leüs couches 
totes èdjaléyes, dés fleürs di djaléye òzès finièsses, èt lès linçoûs 
totótoü d' l'éfant. Èt lès clokes po l' batinme sonén' blanc, blanc, 
blanc. 

Èt lès grandès comunions, avou lès ròbes dès bòchèles, èt lès 
blankès nüléyes dins l' ciél d'avri, èt lès pètales dès cèrijis pa t't- 
avô l'yébe. Èt lès ciérjes di Pòques. Èt lès mouss'mints do curé, do 
clèrdjon. 

Èt s mariadje, parèy. Li róbe dèl máriéye. Lès pètales dès fleürs. 
Èt l' vwèle, Èt s' cwars, a lèy, qu'ikovéve tant péyi après, èt qui 
lüjéve, d'on blanc one miyète bleuw, su lès lingols. Come si tot 
s'avéve fondu dins dés nòléyes di nive, dès moncias done grande 
nive lèdjére èt pójére. 

Èt v'la qu'a c'te eüre, qu'èst c' qu ‘ilaléve-z-è d'mèrér, d’ tot c' 
blanc la ? Rén. Rén qu'on grand nwár trà. 

| l'avéve tant véyu vol'fi, Manche. Èt lèy, èle li avéve bén rindu. 
Èt i l'avéve tant disbòtchi. Tant, qu’ lès lârmes, su sès massales, ni 
d'vén' pus cachi après led vóye. 

Et v'la qu'a c'te idéye la, | ' mò r'pirdéve, lès deüs sérpints 
agnén' sès rins, avou leüs crotchèts, ét l' mò r'dobléve, |'apou- 
gnéve, poüsséve dins s' vinte, si stomac’, sès poümons, li sèréve li 
keür, rimontéve come on long sofèl'mint dins s' gozi, li distindéve 
lès massales. |l-üléve, üléve, üléve, si bouche grande 6 lòdje. 

Èt Manche trotéve, sins rén dire, jusqu'à l'éwi. Trimpéve si loque 
dins |' fréde &we. Riv'néve, trotant come one soris, li mètéve si 
loque su sès lèpes. Come on pardon. One rèmission. Èt l' cri djo- 
kéve. 


Joseph BODSON 


(Extrait de Li mwart do Blanc Mati. Orthographe de l'auteur). 

Fin d'année faste pour les lettres wallonnes à Namur et Char-leroi... Faute 
de place, nous sommes contraints de nous en tenir à une présentation très som- 
maire des publications récentes. Le lecteur voudra bien nous en excuser. Nous 
lui promettons de revenir, dans un prochain numéro, sur l'un ou l'autre des 
ouvrages cités, que nous évoquerons alors par le menu. 

Lucien SOMME, fait récemment citoyen d'honneur de la Ville de 
Gembloux, publie ses 3** et 4** romans : Li dérin dès Catïs — le sort des vieux 
dans notre société moderne — et ChGrlotte.com — la disparition d'une jeune 
fille qui cherche un réconfort dans la drogue. Des récits de notre temps, qui 
plongent leurs racines dans le quotidien !". 

Cela vaut aussi pour L'uch au laudje, le 3°” roman de Chantal DENIS, une 
histoire d'amour, sans eau de rose, sur fond de campagne namuroise, de la 
Hesbaye au Condroz !. 

Les éditions du Bourdon, de Charleroi, éditent 4 ouvrages, pas moins '" 
— de Robert MAYENCE, Pluk'tádje, un recueil de poémes et proses (avant- 

propos de J.-L. Fauconnier) ; 

— de Roger FOULON, Eve èt Adam, poèmes, de vraies Géorgiques thu- 
diennes, selon le préfacier W. Bal ; 

- d'Amanda DECHAMPS, Déréne aroke, poèmes et proses (présentés par 
D. Trempont) ; 

- de Joseph BODSON, Li mwárt do Blanc Mati, qui «dépeint en couleurs les 
phases successives de l'agonie» d'un vieux travailleur. Préfacé par W. Bal, 
ce dernier livre a fait l'objet d'une présentation au cours d'un café littéraire 
wallon, le 12 octobre, à Soye. Pierre Henry lisait des extraits significatifs. 
Pour la circonstance, furent également dits, des textes de Willy Bal, Em. 
Gilliard et Jean Guillaume. 

Il n'est pas trop tard pour rappeler : 

- que le n° 11, 2003 des Cahiers wallons a publié un choix de poèmes de 
Gabrielle BERNARD, de Moustier-sur-Sambre, à qui Em. Gilliard a consa- 
cré un exposé lors d'un hommage à la poétesse, au Centre culturel de 
Jemeppe-sur-Sambre ; 

- qu'un superbe coffret de З CD, reproduisant in extenso les Oeuvres poé- 
tiques de Jean Guillaume, est encore disponible ". 


"Chez l'auteur, rue de l'Agasse, 77, 5030 Gembloux (081 61 10 32). 
? Chez l'auteur, rue de l'Angle, 19/1 3, 5310 Éghezée (081 81 25 94) 
® Él Môjo dès Walons, boul. Roullier, 1, 6000 Charleroi. 

^ Éditions FIDÉLITÉ, rue de Bruxelles, 61, 5000 Namur (081 22 15 51). 

Si les «Cahiers Wallons» te plaisent, cher lecteur, 
fais de ton meilleur ami un abonné. 


LES CAHIERS WALLONS 


In memoriam Roger PRIGNEAUX 


Il avait ici-bas interrompu toutes ses lectures 
pour aller lire dans les étoiles. 
(Ch. Le Quintrec) 


Roger PRIGNEAUX a quitté ce monde le 17 décembre dernier, 
sur la pointe des pieds. Né à Héron, en Hesbaye hutoise, dont il 
pratiqua la langue sa vie durant, il fut officier de marine et résida 
longtemps à Ostende. A la retraite, il s'installa en sa maison du 
hameau de Muache à Haltinne - Gesves. 


Réli depuis 1970, mais écrivain de toujours, il fut un honnéte 
artisan des lettres wallonnes. Son oeuvre lui valut d'ailleurs le 
Biennal de la Ville de Liège et le Prix du Cwérneü à Huy, les R.N. 
lui décernant leur Cócade en 1976. 

Peu d'écrivains ont comme lui puisé une part de leur inspiration 
dans la mer : Li mále chance dò comandant ; C'ést nosse marin ; 
Si ti vous k'noche li mér,... || laisse également des récits variés ainsi 
que poèmes et saynètes pour enfants, que plus d'un instituteur a 
exploités dans sa classe. 


Seul le grand âge empêchait Roger Prigneaux de participer 
encore aux réunions mensuelles des Rèlis, mais il demeurait atten- 
tif à tout ce qui s'écrivait en wallon. Prémonition ? Récemment, 
dans le n° 10 - 2002 des Cahiers wallons, nous republiions Li vàse 
di Soissons, qui témoigne à quel point le disparu était ausi un 
humoriste. Et par-dessus tout, il fut, sous des dehors joviaux et 
simples, homme de caractère bien trempé, qui s'illustra dans les 
mouvements de Résistance, au long des années 1942 à 1945. 


+ 


Si ti vous k'noche li mér 


Si ti vous k'noche li mér, ci n'ést nin tot Fsont l' tchèt su l’ sávion, 
on djou d'osté, quond i n-a sèt solos ё l'aïr èt qui | doûs vint 
tchouke tot doücemint lès batias d’ pléhonce avou leòs bloncs 
smaks tot disployis. 


Si ti vous k'noche li mér, pormine-tu su l' digue, après l' Tossint, 
quond |’ vint d” pléve tchèsse, qui l' sòvion assofèle èt qui t'ès-st- 
oblidji dé roter è crèsse ро n’ nin voler |’ cou-z-à hòt, dismètont qu’ 
dès gros hiyons d'éwe ròlèt onk su l'òte divont di s' sipratchi a tot 
bardouhont su lès stipes di l'èstacäde. 

Si ti vous k'noche li mér, dischin su l' pláje quond l' nire bije ti 
k' pice ti visèdje èt qui l' djaléye téche, à bwèrd di l'éwe, dès r'gla- 
tihonts dants-d-loup qui crinèt d'zo tès pids. 

Si ti vous k'noche li mér, [...] 


C'èst nosse marin’ 


Oyi, c'èst lu, c'èst nosse marin, 
C'ést lu qu'on-z-a tont ratindou. 
Oyi, c'ést lu, c'ést nosse marin, 
Qu'èst là qui r'vint, lès brés stindous, 


Ро bahi lès cis qu’ 1 a k'nohou, 
Rire après l' ci qu' n'a mòy viyou. 
Oyi, c'èst lu, c'èst nosse marin, 

Li sètch su s’ dos qu'èst là qui r'vint. 


On vòrit tont qu’ lès bounés-eüres 
Taperin' lò led tèhèdje dè timps ; 
On vérüt tont qu' lès bounès-eûres 
S'édwém'rin' rin qu'on p'tit moumint. 


| fait si bon là où c' qu'on d'meüre, 

Tos lès coûrs sont rimplis d' bouneür... 
Ho ! Hodte... C'èst l' beólà qu'on-z-ètind, 
Ей! qu' t'èvòyes, li batia t ratind. 


Oyi, c'èst lu, c'èst nosse marin. 

Bü t' gote, valét... èt hay évóye | 

Oyi, c'èst lu, c'èst nosse marin. 

Qui l' Bon Dieu, bin vite nos l' ravòye ! 


* Chanson adaptée d'un texte de Max Elskamp, Et c'est lui comme un mate: 
lot..., sur une musique de Julos Beaucarne. 


Li noyé da Jèniye 


(Sart-Bernard]) 


Jèniye mousseut Юй do botique. Èle pwòrteut si p'tit nwòr cabas 
à s' gauche mwin èt s'aspoyi su s' baston. Ele n'aveut nin v'nu 
qwére grand tchòse : do sé, do pwéve, on lite d'óle d'olive, on 
kulo d' suke à bokèts èt on p'tit satchot d' djeus d'anis’. Qui vous’, 
quand on vike au rastrindu, on n' fürléye hin sés caurs. 

Èlle a trèvautchi l' vóye èt nn'aler é clépetont do costé dè l' rou- 
wale Dave. C'è-st-adon qui l' vi facteür, li Twin.ne, l'a adouyi èt 
drometiner po l' racsire. C'èsteut on brave ome, sés’, li Twin.ne. 
Chaque còp qu'i l' vèyeut, i sayeut todi d' taper one divise. Dj'a 
min.me l'idéye qui dins l' timps, quand il èsteut djon.ne, ci n'èsteut 
nin drometiner qu'i fieut, mins couru après lèye. Li pòve, il a уеб 
chaque côp one baube di foûr. C'èst l' dèstinéye ca | Èst ç' qu'i 
d'moreut saquants breüjes qui djòmyin.n' ès keür ? Va sawè, 
wè ! Quand il a arivé addé léye, i lf a criyi : 

Jèniye, choütoz one miète ! Dj'a one saqwé à vos d'mander. 
Qui бох audjoürdu à l' nêt ? C'èst l' nét do Noyé ! V'loz chijeler 
lès matènes avou mi 2 Dj'a tot c' qu'i faut è І“ maujone. Dji vos-irè 
qwére, si vos v'loz bin | 
~ Non.na, sés’, Twin.ne, c'èst bin djinti d' vosse paurt, mins c' 
n'ést pus di m -y-àdje, don | Dj'a tot c' qu' í m' faut, savoz | A l' nèt, 
dji m^ récwéteré come d'abitude èt m'asire pa-d'vant т” posse. Dji 
r'waiterè l' mésse di méyenét ét m' coûtchi tot d' swite après. 

- Vos п’ v'loz nin, d'abórd ? 
— Non, Twin.ne, mins dji vos sowaite one bone fiésse. 

Twin.ne énn'a 'nn'alé, tot péneüs. Sêcrè vi fó, va | On n' 
rimoüwe pus dès frèdès cindes, іп. | faut r'claper l' couviète on côp 
po tot ! Portant, si Jèniye aureut yeü seü ci què l' ratindeut, quéte- 
fiye qu'élle aureut yeü r'ssatchi s' manóye èt dire ayi au Twin.ne. 

Jeniye, c'èsteut | fèye dau cinsi а La-Wót. On p'tit cinsi qui 
mwinrneut bin s'-+atèléye ét prospèrer. | n'aveut qui c' féye là èt 
pinser qu'on djoü ou l'óte, èle réscontérereut on vayant qui r'pu- 
dreut sés-afaires avou léye. || a bin rade véyu qu'i s'aveut fiyi sur 
one mwaije coche ét d'vu ravaler s' ratchon. Jèniye ni v'leut pus 
d'morer à | cinse, ni travayi dins lès bièsses, Ele v'leut viker à s’ 


mòde, dijeutèle. D'alieürs, à l' dicauce d' Ouyète, èlle aveut rès- 
contré l'ome di s' viye, s'apinse lèye. Èlle ènn' èsteut bleuwe. 

Li galant èsteut bia, i causeut bin, il aveut d' l'ovradje, i l’ vèyeut 
volti, tantia qu’ trwès mwès pus taurd, li mériadje ésteut fait. Come 
ёе aveut d' pus d' vint-cinq ans, si pa n'aveut yeü qu'à dire àmen'. 
| n’ s'ènn'a jamais r'mètu, || pòvre ome. 

Li bia-fi, Frangwès qu'on l' lomeut, aveut d' l'ovradje, ayi, mins 
qué ovradje ! | mineut on camion d' brèssène, C'èsteut quausu ten- 
ter |’ diâle por on fwèbe come li, Gn-a mwints côps qu'il aveut dès- 
astaurdjiyes avou dés pratiques qué l'amusin.n' po bwòre su l' pouf. 
Сёз djoûs lò, c'èsteut l' camion qué l' ramineutès' maujone. Adon, 
i n'èsteut nin aujiy. | chércheut misére à tot l' monde por on rin. 
Jèniye пі wazeut rin dire, рей do l' fé mwaiji. Ci n'èsteut nin co l'in- 
Паг, mins c'èsteut d'dja l' purgatwäre. 

Quand on travaye dizo maisse, i faut rinde dès comptes. | n' faut 
pont awè d' trau ё s' sacoche oudoubin ca c'mince a flairer. Рей, 
trwès côps d' swite, li bresseü a aurgouwé nosse Frangwès pace 
qu'i manqueut dés caurs èt l'zi rit'nu su s' quinzin.ne. Ca l'a rindu 
cor one miète pus rogneóüs. 

Su c' trèvint-là, Jèniye s'a acoütchi, on sémedi à l' nét, si dj' tin 
bin, on bia gros gamin qu'on-za lomé Driyin. Li mwin.nadje s'a 
racwòrdé po saquants mwès. Françwès aveut l'air do t'nu à s'-t 
èfant, Jèniye (еш s' possibe po ratirer s'-+ome. l'oradje ésteuti 
yute ? 


On djoü à l' nét, Frangwès riv'neut di s' toürnéye. || èsteut mwârt 
sô. Su l' route d'O.é à U, c'è-stone vòye qu'i дпа brâmint dès 
catolis, i róleut come on fò. Aviè Coutisse, il a bolé on fèl côp dins 
on toürnant èt tchèssi s' camion conte on-aube. || a sfi touwé su l' 
còp. 

* 

Lès-anéyes ont couru ëvóye. Jéniye a èlèvé s'-tèfont lote seüle. 
Ее èsteut trop fiére po d'mander one sagwè à s' pa ou à l' bèle- 
famile. Elle aveut bagué dins one ancyin.ne maujone di gârde à l'in- 
tréye do bwès dès Rôves. Lò, il aveut bin falu qu'èle s'i mète, Èt èle 
s'i aveut mètu. 

Èlle суеш! one dozin.ne di pouyes, dès robètes èt deüs gades. 
Gn-aveut on grand corti qu'èle sogneut au pére dès pòces. Èle 
n'aveut nin dandji d'acheter sès lègumes èt sès canadas. A l' saison 
ga nè l' jin.neut nin d'aler ramasser saquants bèrwètéyes di sètch 
bwès, dè l' soyi èt а’ l'arindji dins on vi гап d' couchèt pa-dri l 
maujone. Li maisse di scole li aveut trové one bone place 
d'ovradje. Tot compte fait, èle parvineut à nuker lès corons èchone. 

Driyin aveut crèchu come one mwaije ièbe. || aleut su sès 
quinze ans. || èsteut sovint tot зей è l’ maujone. | tchicoteut bin one 
miète o corti èt dins s'tatèlier, s'apinse li, mins i Кей! surtout 
payasse. || aveut waiti après d' l'ovradje èt sayi one miète di tot : 
do bolèdji, do munusier ét min.me do coteli. 

Après l' prumére quinzin.ne, i s' fieut rèvoyi po s' naweriye ou po 
s'-kafrontisté, | faut crwére qu'il aveut èrité dès mwais vices di s' 
pére. 

On bia djoû, il a riv'nu ë |! maujone avou one carabine èt one 
bwèsse di cartouches. || aveut trové l'àrme o bwès, bin catchiye 
pa-d'zo dès fwès d' fétchéres, a-ti dit. Quétefiye qui c'èsteut || vrai, 
après tot. Gn-oveut bramint dès braconis о viladje. | n'a pus v'lu 
travayi, mins il a c'minci à couru avau lès bwès, | r'vindeut s' jubier 
à dès-òtèliers qui п’ waitin.n" nin là si près. Nosse Driyin vikeut 
come on топѕей. Si man п” waseut moufeter. Li bèle viye a duré 
sèt уй“ ans. 

One nèt, li batch a r'toürné su l' pourcia. || èsteutòl'awaite au 
сіёг avou on bac à lumiére quand |’ garde a tchèyu d'ssus. Готе 
s'avanceut sur li po li prinde si carabine. Driyin a fait chonance do 
rinde si--òrme, mins il a tiré. Par chance, li gàrde n'a nin sti 
djondu. | s'aveut lèyi clouper d'on lan. Li tchèsturlin v'leut fé roter 
lès-afaires ét prévenu |" jendòrmeriye. 

Driyin aveut rabroké ès! maujone au pus abiye. || aveut bouré 
s' carabine dins on gros tas d' bwès ét monter ossi rade au là-wót. 
Jèniye aveut acouru ét d'mander qwé. || ésteut dins on-èfoufiadje di 
tos lès diâles. 

- | faut qui dj foute li camp tot d' swite, man, dj'a l'idéye qui 
dj'a touwé l' garde. 

— Jésus', Maria | Qu'èst c' qui vos d'djoz là ! | n'ést nin quéte- 
Куе mwart | Ratindoz d'awè dès novèles, don | 

— Non.na, man, djè l'a vèyu tchair ! Si dj’ ratind d' trop, dji va 
yèsse coudu pa lès jendàrmes, dji n' vou nin alerèl' piole. | faut 
qu' dj'èvaye, man ! Donoz m' dès caurs po payi m' voyadje ! 

Li valise a sti rade faîte ; saquants loques, on pwin, дей», trwès 
paquèts а’ cigarètes ét one bwèsse avou s' razwè, do savon èt s' 
blairau. 

-  Éwou ç' qui vos 'nn'aloz, m' fi 9 

— En France, man ! Dji vos scriré quand dj” sërë vêla | 
On bètch à l’ vole, on grand jèsse avou s' mwin èt évóye. | fieut co 
nèt | Trwès mwès au long qu'i n'a fait ni sine ni mine, 

On дой, Jèniye a r'ci one lète. Elle aveut sti màtüwe à |’ posse 
à Marsèye. Driyin s'aveut ègadjiòl' léjion ètranjére po cinq ans. 

Ossi rade, Jèniye a scrit vêla èt fé sawè à Driyin qui l' gòrde 
n'èsteut nin mwárt, qu'i s' pwòrteut min.me fwart bin. Li bale li 
aveut one miète distchavé s' massale. Monseü aveut dit qu'on n' 
causereut pus d' l'afaire. Èle n'a jamais pont yeü d' rèsponse. 


| va yèsse quausu méyenèt. Jèniye a sòrti si p'tite crépe di papi 
èt l' mète à l' copète di s' posse. Gn-a longtimps qu'èlle a sopé, 
mins elle a lèyi deüs bias cougnous su l' tauve. Li botèye di gote è- 
st-astok ossi. Jèniye bwèt co уо! on vére è waitant l' télévision. Ele 
s'a mètu bin à s't-auje dins s' fautul èt bouter su l' boton. Tot d'on 
cóp, on-z-a bouchi à l'uch. 

— Qu'èst c' qu'i gn-a ? 

— C'ést mi, c 'ést Twin.ne, Jéniye ! 

- Twin.ne ? mins dji v's-aveu dit do n' nin v'nu ! 

— Ayi mins douvioz rademint ! 

Jèniye a satchi l' vèra èt douviè l'uch. 

- Qu'èst c' qu'i gn-a co, don, Twin.ne ? 

- Bin, Jèniye, dji v's-amwin.ne on priyi ! 

— On priyi, Twin.ne, dji n' ratind pèrson.ne | 
Twin.ne s'a mètu su l’ costé po lèyi passer on grand fwärt ome. |! 
a avanci au mitan dè |’ coujène à l' plin.ne lumiére. | n'a dit qu'on 
mot : «Man l» èt broker dins lès brès qu’ Jèniye douvieut grands au 
laudje. 
Twin.ne l'aveut lévé sins bròt èt sins rin dire. Quand il a satchi 
l'uch, lès clokes son.nin' one sitampéye èt dins l' posse on-z-ètin- 
deut l' tchanteriye ataquer l' Glériyà : «Paix aux hommes de bonne 
volonté. » 


Henry MATTERNE, R.N. 


- fürler : gaspiller 

- awè baube di four : être éconduit 

- d'O.é à U : d'Ohey à Huy 

— au pére dès póces : à la perfection 

— naweriye : paresse 

- afrontisté : effronterie 

- èfoufiadje : état d'exaltation 

- ni fé ni sine ni mine : ne pas donner signe de vie 

— on priyi : un invité 

— sitampéye : carillon de cloches sonnant à toutes volées 


Dijoz m' qu'oyi... 
[Loyers - Namur] 


.V'loz bin v'nu avou mi 
Ewou c' qu'i fait paujére 

.— Et qui l” solia r'glatit 

Et qu'i gn-a co d' l'éspwér ? 


Rovian.n' li vicairiye 
Qu'on-z-a yeü jusqu'asteüre 
Et ric'mingan.n' abiye 
Po r'trover nosse boner. 


On s'a lèyi rider 
Didins nos-abitudes, 
Insi, à p'tits filés 
Sins si v'lu mète à yute. 


On n' sè l' dijeüve min.me pus 
Qu'on s' véyeüve co volti. 
Tot s'avedve distindu 
Dins nos keürs rafrédis. 


D'on plin côp, c “ё! l'iviér 
Qu'a stofé nos-èstés. 
Dè l' djôye, gn-aveüve pus wêre 
An si pus sopwárter... 


Raclaper lès bokèts, 
C'ést c' qu'i nos faureóve fé 
Sins si d'mander poqwé 
Qu' nosse vicadje s'a cassé... 


V'loz bin v'nu avou mi 2 
Nos 'nn' irans tos lès deüs. 
Alez, dijoz m' qu'oyi 
Nos rid'vérans eüreüs. 


Guy BRENER, R.N. 


Come on mouchon Юй dè nid ® 


On pwèds djus dè stoumac' 
(Hemptinne-Éghezée) 


| n° si passeüve nén on djoù, qué di ај’, on djoü |, nén one ейге, 
sins qu’ vos touméche dissu one saqwè d’ novia ; ét l' pus sovint strin- 
dant. Dés-afaires qui vos n'àriz jamais sfi sondji d'vant, dés droles 
d'abitudes, dés maniéres di causer nén come nos-ôtes. C'èst come si 
on m'aredt yeu stitchi dins on-òte monde. Bén lon, bén lon. 

Aprés one cope di djoüs, nos-avans sfi évoyis dins one èspéce di 
gürni au deüzyin.me plantchi d'on vi batumint qu'on-z-avedt rabistoké 
à |’ vole lès djoûs di d'vant. One grande longodwe place blankiye à l' 
tchaus' ét nén one fayéye imaudje au mur. Siya, jusse lès portraits dè 
rwè Léyopol èt dè |’ rin.ne Astrid au-d'dizeü dé tòblau, di chaque costé 
dè crucifis. Saquants bassès finièsses donin' dissu l' grande сой; 
bran.mint trop p'tites po c' place lò, fauti dire : li djoû ï intreüve à 
pwin.ne, si bén qu'i faleüve dè l' lampe quausumint tote li djoürnéye. 
Li prumi djoù qui nn-avans bagué lò, on mouchon s“ aveüt dondjureü 
léyi réssérer ét d'meurer à djoke dissu l' câde dè l' rin.ne Astrid, jusse 
au-d'dizeü di s' tchapia. | 

| n^i fieüve nén fwart gaiy, dins c' gürni là. Et dji n° mi poledve èspê- 
tchi dè risondji à nosse sicole dè viladje, à l' copète dè tiène, avou ses 
rodjes jèranioms aus finièsses èt li ôte sitüve di fonte ë mitan, — qu'on- 
zï mètedve richandi s' bidon d'ssu, ë l'iviér —, Li carte dè l’ comune 
ésteüt pindoüwe pa-d'zeü l'uch dè colidòr èt lès lites èt lès décilites bén 
alignis d'ssu led plantche ; i n-avedt co lès portraits d'Adam et Eve, — 
qui crochin' led poume à catchète, fén mièrnus pa-dri Іей bouchon ; èt 
nosse maisse Delvaux, à mitan d' tot ca, avou s' gris cache-poussiére 
èt sès bèlikes dissu l' bètchète di s' nez. Pour l'amoir di Dieu, w'ést c' 
qui dj'ésteü toumé vèci 2 

Rén qu' lès noms dés gamins, par égzimpe. Nosôtes, ё nosse 
sicole, li maisse loumeüve lès gamins ро led p'tit nom ; c'ésteüt Albèrt, 
Louwis, Fèrdinand,... Véci, c'ésteüt Monsieur Bodart, Monsieur 
Rousseau, Monsieur Léonard... Alez ! à dès djon.nes gamins d" doze, 
tréze ans | Et pwis, dès noms nén d'avaurci, dès sauvadjes noms qui 
vos n'aviz jamais étindu nule paut : Van Bockstael, Vandendaele, de 
Mittenaere, Boever,... Dès noms d' Flaminds | On monde à paurt, vos 
di-dj'. Et tot po у’ displaire. 

Dè Boever, dji m'è sovén co come si c' séreüt ayir. C'ésteüt on p'tit 
stocasse, rimouwant comme on diôle, todi à ramechi ë s' banc, à s' 
ritoürner ét à copiner avou onk ou l'óte. On sins-choûte. l'abé Dricot 

s'aveüt d'dja mauvelé d'ssu dji n' sé combén d' cóps èt l' rimète à s' 
place à tot momint. C'èst come s'il áreüt yeu tchanté Malbrouk. 
bè 


Ci djoû là, ga a pèté come on cêp d' tonwére à l' vièspréye done 
bèle djoürnéye d'èsté, One caboucheriye à n' si nén fé one idéye. Po 
c'minci, tote li binde a d'meuré là sins boudji, sins moufter, come s'il 
arin' ramassé tortos on cêp d' matraque dissu l' tièsse ; li sauvérdia, 
qu'ésteüt à djobéte dissu l’ tchapia dé l' rin.ne Astrid, s'a mètu à cavo- 
ler d' tos lès costés, tot pièrdu, èt s'aler spater dissu onk dès câraus tot 
fiant on cêp : «flatch». 

L'abbé Dricot, lu, si visadje n'ésteüt nén rodje come lès-òtes cóps 
quand і 5 mwaijeleüve : il èsteût bloüw èt sès-ouys li brotchin' foü di 
s' tièsse, l| aveüt flachi s' live dissu | pupite èt vosáriz dit qu'il aledve 
fusilier l'apòte. Pwis i s'a passé one saqwè qu'i n'a nuk qu'äreût polu 
sondji : «È bén qwè, mon ami | Ti waites co pa І" finièsse, di ? Ti 
waites co pa l' finièsse ! Vas’ waiti pâr ci ou dj” t'aourléye 2» || èstedt 
mwais, l'abbé Dricot ; il омей! criyi ga come ça, sins rastina èt sins 
r'prinde alin.ne : i n'ésteót pus à ric'noche, dismonté. 

Nosse Boever, lu, i d'meureüve là sins moti, come èwaré, come s'il 
aredt yeu vèyu l' leup, avou s' bouche grande au laudje ; ét s' diman- 
der c' qui li toumeüve dissu s' tièsse. Pwis, aprés on long momint, tor- 
tos èchone, lès gamins s'ont flachi à rire ; mins à rire, vos-òtes | à rire 
di tot leô pus fwart, rire à chèter leüs bot'nires. Lès vis bancs, qu'ènn' 
avin' portant d'dja tant véyu, ont c'minci à trèssiner ; pwis, ca a sff 
come on triboladje di tos lès diàles, qui | vi plantchi énn’ ésteüt tot 
c 'choyu. Èt lès lampes dè plafond s'ont mètu à blaweter, deüs ou trwès 
côps d' rote, come quand i i na d' | oradje èt qu'il alume !.. 

Por mi, dji n'aveü nén assez d' mès-ouys. Èsteût c' possibe au 
monde ? Cit-ome la, qui n'aveüt jamais è s' bouche qui Néfertiti, rosa, 
rosae, rosam, Toutankamion èt tot l' sint tremblement, qui n' riyeüve 
qui quand ï faleüve bén, èt qui fieóve dè ronflant avou Aménofis' IV èt 
dji n' ti sé tot qui, è bén, volo tot d'on cêp qu'i k'minceüve à s' mau- 
veler ë walon | Come lès cinsis d'après nos-ôtes qu'alin' riqwére leüs 
bièsses aus tchamps. «Майе pár ci ou dj” t'aourléye !...». «Ti waites 
co pas l' finièsse, di 2...» A, nom di glu, va ! Sacré l'abé Dricot, va | 
Quén vi brâve ome | 

. 

Èt quén candjemint ossi dins 6" qu'on-z-apirdedve | Maria Dèyi | 
Nos-òtes, quand on fieüve istwère, par égzimbe, c'èsteût lès-Ancyins 
Bèljes, Jules César, Clovis’ èt Clotile, Charlèmagne avou s' floriye 
baube, Chale Martèl ; èt pwis aprés, Godefrwèd d' Bouyon qu'aveüt 
sti à Jérusalém à pids, lu m'-n-ome, Philippe-le-Bon, li guêre di Quatòze 
avou li rwè Albért, Gabrielle Petit, li caporal Trézignies... ; on cora- 
djeüs, sés' ; cit'la, qu'avedt potchiècanal Albért po sayi d'ènnè rapè- 

chi onk èt qu’ s'î a пёуї,... Vèyoz, c'èsteût totès djins d’ nosse costé, 
ga ; dès djins qu'on conicheüve, qwè. 

Mins ё c' botique ci, c'èsteût dès tchinis' qui s'avin' passé là dès 
sièkes èt dès siékes, bén lontimps d'yant qui l' bon Dieu n' vègne av 
monde, todi ; èt aus sèt' cints diâles èt co pus lon, dins dès payis qu'on 
‘пп’ aveüt jamais ètindu d'viser : li Mésopotamiye, lès Fénicyins (qu'i 
n-a onk di nosótes qui d'djeüve todi «Félicyins»). Adonpwis, lès 
faraons qui pirdin' li solia po l' Bon Dieu èt s' fé èbaumer come dès 
Ichéts dins dès vachas tot cafloris ; èt ètèrer po-d'zo dès moncias d’ 
grossés pires qu'éstin' co pus òts qui l' liyon а’ Watèrlo ; ét totes sótes 
d'afaires insi, enfén. Dji n' vos causeré nén dès Voraces èt dès 
Coriaces, ni dés Romulus'... Vos-é savoz sufisant po v' fé one idéye. 

` 

Quand dj'a rintré ç' sèmedi lò, à l' nèt, ë nosse maujone après l 
prumine samwin.ne, dj'èsteü r'windu come on vi pave, Dji n' saveü 
pus aye. | n'ésteüt co pont d'eüre qui di mousseóüve ё m' lét. Èt toumer 
èdârmu come on sokia. Et ci qui n' m'ariveüve co jamais, dj'a fait on 
sondje. Nos-ésfin' è désért dè Sinayi ; lès chis cints Franchimontwès 
abolin' avou Jacques Van Artevelde, il aveüt métu on casse di fiér 
dissu s' tièsse come dè timps dès Crwèsädes. Èt i portchéssin' li Rossia 
en d'nant dès grands còps d' sêbe è l'air èt en criyant Schild en 
vriend. Onk di nos tch'vaus l'a ratrapé au canal Albèrt ; Aménofis' l'a 
côpé ë deüs come one carcasse di pourcia, i li a rouyi si p'tit nwèr 
cârnèt foü d' sès mwins èt l' foute à mitan dè canäl. Pwis lés-Éjipsyins 
ont-st-arivé avou dés grandès blankès cotes ; i l'ont vüdf а’ sès boyas, 
i l'ont ébaumé avou dji n ti sé tot qwe, èt l'étérer ё |’ сой d’ li scole 
pa-d'zo on moncia d' briques qui raviseüve one piramide ; li brave 
abé Dricot aveüt tchouki on casse di Romin d'ssu s' tiésse : qui vos 
l'òriz bén yeu pris po Jules César, Èt i s'a mèlu à tchanter Li bia 
Bouquèt ; à tot spiyi ; èt l' maisse Delvaux ossi, avou s' gris cache- 
poussiére, d'abòrd. 

N'éspétche qu'à dater d'adon, — vos v's-alez ténkefiye dire qui dj'a 
bourdé, à bén non.na -, dj'a div'nu сатагёде avou Aménofis' èt ај’ 
m'a fou bën ètindu avou lès nominatifs èt lès jénitifs. «Vos-avoz de |' 
chance, vos, m' fi, mi d'djeüve-t-éle mi муе matante Célina, quand dj’ 
li aleüve sowaiti one boune an.néye, vos-apirdoz bén ë scole |» Come 
dji v's-èl dit | | faut afiye byin wêre di tchòse po candji |’ dèstinéye 
d'one djin... 

Li londi d'après, à chij eüres au matén, dji ratindeüve li tram’ pa 
d'vant l'èglije. | fieüve ossi spes qu' dins on for èt i c'minceüve à plo- 
viner. 


Joseph SELVAIS, R.N. 


On n'èst pus tranquile nule paut 
(Namur) 


N'eüchiz nin рей, dji n' vos va nin causer dè l'«sécurité» avau 
lès vòyes ét dins lès viles. Dji lai ga aus spécialisses. Dji vos 
vóreóve seülemint ètèrtinu do tèlèfone. 


Dji n'a jamais fwòrt volfi djouwé avou c'tindjole là. Ça provê- 
reüve kénefiye do timps qu’ dj'ovreüve dins on bürau ou c' qu'i gn- 
aveüve sovint deüs ou trwès tèlèfones qui sonin.n' n'impòrtè 
quand. 

Byin sûr, ci--ostéye là rind bramint dès sèrvices aus cias qu' ènn’ 
ont vraimint dandji. Mins po l's-ôtes | C'èst l' vrai qu'on-z-i sét 
ètinde li vwès d" vosse pitite-fèye qui vos vint bistoker po vos-ans. 
Bin rade, on-z-i pòrè min.me vòy si visadje. Mins, d'on-òte costé, li 
cia qui vos-apèle, il l' fait quand ca l'arindje, li, sins t'nu compte di 

ç' qui vos póriz fé. Combin d' côps qui v's-èstoz à pwin.ne achide 
à tauve po mougni qui c' démoné léléfone là mwin.ne l'arèdje | Èt 
i vos faut oler. Po combin d' timps 2 One lète, lèye, on l' lit quand 
ca vos-arindje èt on | sét min.me rilire s'on n'auredve nin tot com- 
pris do prumi côp, alòrs' qui l' téléfone... 


Eüreüsemint, on côp qui n's-èstans Юй dè l' maujone, nos nos 
p'lans crwére tranquiles. Nos l' plin.n' crwére, enfin, pace qu'au- 
djodrdu avou |' tèlèfone di potche | Afiye, quand dji m' porm- 
win.ne ë l’ vile, i m'arive di m’ ritoürner po убу qui ç qui m’ vout 
atauchi, Mins c' n'èst gulone saqui qui cause tot seli avou s' mwin 
a s'-torèye. Èt i cause fwárt assez po qui l' cia qu'i cause avou 
l'ètinde come i faut, èt l's-ôtes ossi, d'alieürs. On-óte cêp, voséstoz 
là, bin paujére, dins l' bus’ èt v'la qu ‘one musique si fait ètinde. 
C'è-ston GSM qu'apèle. Èt l' cia qu'on uke ni sét rin dire d'óte 
qui : «Dji so dins l' bus'». Quéne bwagne d'idéye di prinde on 
bus’ po tèlèfoner ! Ë Ып, dji vos l' di sins rire : «Audjoürdu, on n'èst 
pus tranquile nule paut.» 


A, oyi, dji roviedve dè l' riconèche : dji n'a pont d' GSM. 


Charles WILMOTTE, R.N. 


au 
- 


Emon lès Cousses 


(Мене!) 


- Tin, tin, nom di chtoup, qui vola ! C'èst li p'tit Cousse | 
- Ayi, Cousse, c'èst mi. Dji vos vin bistoker, C'è-st-audjoürdu, 
parèt, qui vos-avoz vos-ans. 
— C'èst bin djinti di sondji à vosse viy Cousse ; dji sè binauje. 
— Mins, vormint, comin! c' qui nos-astans parints ? 
- Achidoz vos. Dji m' vos va fé taper filé. Mi grand-pére astèt 
cousin djérmwin avou vosse grand-mére. Dins nos familes, i gn- 
avèt sovint bran.mint dés-éfants, dés raupins ét dés bauchèles. Ca 
fiet dès trikléyes di p'tits cousins, dés Cousses come on dit dins l' 
viladje. Lès parints qu'avint dés fiyes à marier invitint lés djon.nias 
dè l' parintéye a v'nu à | chije. On racontèt dés couyonòdes, on 
djouwét aus-advinias, lés djon.nes n'astint jamais d'wiyis. On 
tchantèt dès-arguèdin.nes tortos èchène, min.me mi viye moman 
tchantèt : 

Li tchanson qui m' moman tchantèt 

a d'vu moru li min.me djoû qu' léye, 

pace qu'on ‘nn’ ètind pupont d' paréye 

ni ë walon, ni ë francés. 
Li dimègne dè l' dicauce, on rawèt sès djins. Ci n'astét nin pou fé 
crausse eüréye, mins putòt pou-z-awè l' plaiji di si r'vèy èt d' rapè- 
tassi lès viyès pasquéyes. On c'mincèt pa 'ne fricasséye di mou- 
sons. 
- C'astèt ragoustant, ca, Cousse ? 
— Non va, non, ci n'astèt nin à mindji. C'astèt ‘ne nuwéye di bè- 
Ichis-bétchas qui v'nint ramati vos massales. 
Quand on causèt а“ matante Marjosèf, qu'acousinèt volfiy avou tos 
sès parints, on dijèt qu' 

Elle avèt skèpyi dins-n-ène djaube di strin, 

èt qu' tos lès fèstus astint sès parints. 
Li grande rinchinchéte, c'astét èmon matante-tòye, Jèniye, qu'astèt 
todi di d'vise. Dj'ai aurdè one bone souvenance di matante Jèniye. 
Ele s'avèt aplaidji pou m' fé rèscontrer Biyèle, ène pitite couséne 
qui d'mèrèt au molin. Come d'azard, c'è-stè s' maujo qui nn-avans 
Icheü èchène, in dimégne à l' vièspréye. 

Quand djè l'ai rèscontré pou l' preumi còp di m' viye, 
dj'astè bin lon d’ sondji qui djè l’ p'lè vèy voltiy. 


Nos n'avans nin fait dès viys papis. Come dès-òtes Cousses, nn- 
avans fait disminti li ме qui prétind qu'èn-ome n'èst nin parint avou 
s' feume. C'&stinsi qui, saqwants mwès pus taurd, 

In mèrkidi d'in mwès d'avri, 

au pid d' l'auté, nos d'djins «Ayi». 
Avou m' tchote, nos n' nos dispètronans jamais, 

Mins, dji n” l'ô pus jamais mi d'mander yu c' qu'on danse. 

Nos nos raculotans tot r'pinsant nos souvenances. 
Au rèspèct di c' qui ај’ vos va dire, 

| faut mète su sès dwègts 

dè l' bone ièbe qu'on conèt. 
Quand vos tindroz à l'amourète, Cousse, tapoz vos filèts do costé 
d' vos cousènes ; vos n' s'roz nin disvoyi. Èle ni bròyenut nin dè l' 
couleür su leüs lápes, mins éle sont roselantes come lès fiyes dè l' 
campagne. Amichtauves, èle ni sont nin à fé ronfler lès caurs, C'èst 
fleór di djin, qwe ! Nè lès lèyoz nin zwèper pa d's-ètranjérs | 

Èle sont tchaurnantes èt bin tchaurnéyes. 

Éle ni d'méreront nin à l’ passéye. 
— Vos-avoz raison, Cousse min, cést trop tchòd pou m' tous’, 
— Comint, ca ? Qué parole ést c' qui vos-avoz là lèyi rider ? 
— Ele sont bin trop djon.nes pour mi, ènn'don. 
- S'apinse qu'on dit, vaut mia couru après si tch'vau qui dè l' rilè- 
ver pa l' kèwe. 
— Portant, Cousse, dji m'ai lèyi dire qui yène di nos princèsses 
avèt mariè yink di sès cousins, pus viy qui lèye, èt qui Іей 
mwin.nadje avèt toürné à cu d' pouyon, 
— C'èst bin l' vrai. On-z-avèt tchòkè dins l' tièsse dè l' pus viye dès 
fiyes do Rwè Léopold ||, qu'on lomèt Louise, di fé afaire avou | 
prince Philippe de Saxe-Cobourg Gotha. Sins d'vu r'nairi m’ 
mémwère, g'astèt en 1875. Nosse princèsse qui n'avèt qu’ dis sèt' 
ans, n'avèt nin yeü l' crédit d' pèler sès-ouys. | sòrtint d' s'awè 
mariè qu'i s' distchicotint dèdja. | s'ont diswébyi. Il ont r'mètu lès 
fiérs au feu, | n' s'ont pus r'waiti. Nosse pòve princésse a brai tote 
si disbautche. Èle s'avèt fait arosser. Pou fini, il 'ènn' ont ‘nn’ alè 
chakin d' led costé èt viker lon ёгі yink di l'óte. 
— Vèyoz, don, Cousse, ça п’ va nin tofèr come vos l' dijoz. 
— |V faut bin r'conéche. Ci n'astèt nin dès djins d' nos djins. 
N'aspétche qui dji m' rafiye d'oyu criyi pour vos avou yène di vos 
cousènes. Gn-a pont qu'è-stò taper à l'abas. 


Philippe MAUDOUX, R.N. 


LE PRIX JOSEPH DURBUY A LUCIEN SOMME 


Dramaturge avant tout, prosateur et poète aussi, Joseph Durbuy 
fut un de nos bons écrivains wallons. S'il était né à Vaux-Borset, il 
passa la plus grande partie de sa vie à Huy, en souvenir de quoi 
la Ville, avec l'appui du cercle culturel Li Cwèrned, institua en 
1952 le Prix Joseph Durbuy décerné tous les deux ans à un écri- 
vain de Wallonie usant d'une des langues régionales. Les Rèlis se 
sont souvent illustrés à Huy : Ém. Gilliard, V. George, Ch. Dodet, 
L. Chastelet, Ph. Maudoux, R. Prigneaux, G. Baudrez, Ch. Denis. 
Cette année, c'est un autre des leurs, le président L. Somme, qui 
remporte la palme pour son roman Li dérin dès Catis. 

Un сой, c'est un pensionnaire de l'hospice. Et le sujet — d'une 
affligeante actualité — on le devine : les dernières étapes d'une vie 
dans la maison de retraite, le déracinement, la nostalgie, la pro- 
miscuité, les premières atteintes de |'òge,... et le dénouement 
radieux, inattendu. Tout cela est dit à la manière de L. Somme : 
avec discrétion et pudeur, dans une langue d'allure essentiellement 
orale, sans affèterie, sans recherche gratuite * 


* S'adresser à l'auteur, rue de l'Agasse, 77, 5030 Gembloux 
(081 61 10 32). 


Enn'aler 


— Sayoz bin c' qui c'ést d'aband'ner tot c' qu'on-z-a véyu volti 2 
Tot c' qu'on-z-a fait d° sès mwins, djoû aprés дјой ? Nosse mau- 
jone, dji vos l' mostérreu bin d'on cwin à l'óte, més-ouys sérés. Vos 
dire qui, véci, dj! а métu on-uch po qui l' Jane eüche pus aujiy po- 
z-aler dins l' láveriye. Véla, c'è-stone ayèsse por léye si r'pwaser 
quand élle a sfi malade. Oyi, ca ! Nosse maujone, c'ést dés 
sov'nances dins tos lès cwins. O djérdin, c'èst tot fin parèy : li 
place po l’ rimouye, li place po lès fleürs, li place po lès vèrdeüs. 
Dji v' direu co bin èwou qu’ lès-èfants mètint leüs pids po zoubler 
d'one pire su l'óte sins djonde lès yèbes. Dji vos mostérreu éwou 
qu’ nos n's-alins catchi avou l' Jane, po lès r'waiti djouwer, rire èt 
quétefiye si distchicoter. Nosse maujone, c'é-st-on p'tit paradis qu’ 


30 


nos-avans arindji, pigote à migote, po-z-i yèsse bin, tortos èchone. 
Et vos vóriz... 

Li comére li choüteut sins rin dire, l'abutude, parèt | Quand one 
saquí vos disclape insi tot c' qu'il a su si stomac’, vos n“ sauriz rin 
fé d'óte qui dé l' choüter. Lès mots qu’ vos póriz dire, i n° sièvrint 
todi à rin. 

Elle a r'waiti li p'tite lárme, balziner à l' cwane di s'--ouy. Rinfler 
cor one miète, Pwis adon d'chinde, tot doücétemint, tot l' long dés 
róyes di s' visadje. Po s'aler catchi dins l' col di s' tchimije. 

Па r'froté s' massale. | ` | 

Léye, èle ni d'djeut rin. Ele li r'waiteut. Ele li choûteut. Et d'dja 
sawè c' qu'il aveut décidé o find fond d' li-min.me. Maugré li. Bin 
oyi, da ! S'il aureut yeü fait à s'tidéye èt s'aler réclóre dins sès 
quale meurs, gn-aureut pont yeô dandji d'èspliquéyes : «Dji fai à 
m’ mòde ét alez-é au diále !». Mais s'i li faleut tant causer, n'èsteut 
ç' nin po dire tot l' mau ди” ca li fieut di d'vu tot là lèyi 2 


Li comére n'a pus d'vu ratinde dés masses : 

- C'ést bon. Aurdoz mè |’, vosse tchambe ! Dji m“ vos va siner 
lot c' qui vos vóroz ét co vos d'ner on-acompte. Seülemint, divant 
d' m'aler réssérer dins vosse prijon, dji vou raler on dérin cóp dins 
més cayaus. Ni séreut c' qui po dire à r'vóy à los més clicotias. 
C'èst qui, i chone lodi qu' ca costéye tchér, lès vizeriyes qu'on-z- 
aguigne mon l' vi-wari. S'on saureut jamais c' qui s'a passé dins l’ 
tièsse do ci qui s'énn'a d'vu fé quite ! e 

C'èsteut to frèch à l' cwane di m'-n-ouy. Elle a fait chonance di 
rin. Mète dès papis su m' lét : 

— S'i-gn-a jamais one afaire ou l'óte qui vos n” compudriz nin, 
vos n'auroz qu'à mè l' dimander, Dji v's-èspliquerè, 

Dji n' savreu d'dja dire au jusse cu qu'èle m'a fait siner ! Dès 
papis... à n' lès sawè compter. Pwis adon, quand èlle a sti po 
'nn'aler, èlle a djondu mi spale : 

— Vos vièroz, nos n's-ètindrans bin èchone ! 

Plait-stò Diè | 


Lucien SOMME, R.N. 


CONNAISSEZ-VOUS... ? 
Tot fiant bètchi l' coq 


Il ya deux ans, le Prix biennal de la Ville de Liège couronnait To fiant 
bètchi l' coq *, de Bernard Louis, de Naméche. Que cache ce titre un rien 
énigmatique 2 Fé bètchi l’ coq, c'est faire des ricochets. Vous savez : ces 
rebonds que fait un caillou plat jeté obliquement sur la surface de l'eau. 
Ainsi rejaillissent du fond de la mémoire des souvenirs d'autrefois. Des 
souvenirs d'enfance dont l'auteur a fait des récits, le plus souvent brefs et 
sobres, de vraies petites nouvelles dont la chute étonne, émeut, soulage,... 
La plupart de ces proses ont paru dans divers numéros de nos Cahiers 
wallons. La Société de Langue et de Littérature wallonnes, dans sa collec- 
tion «Littérature dialectale d'aujourd'hui», les a rassemblées en un beau 
volume, joliment illustré par Morgane Magermans. Un livre qui s'adresse 
à tous, y compris au lecteur peu familiarisé avec le wallon, qui trouvera 
de quoi s'éclairer dans un copieux glossaire riche de plus de 900 entrées. 
S'adresser à l'auteur, rue Bois l'Evèque, 13, 5300 Namèche (081 58 88 
50). 


“ Bernard LOUIS, To! fiant bètchi l' coq, Liège, SLLW, coll. «Littérature dialectale 
d'aujourd'hui», n° 32, 2003. 


Le Reflet de chez nous 


Sous l'impulsion de Joseph Bodson, l'Association royale des Écrivains 
de Wallonie (plus communément, l'AREW) fondait en 2001 la revue Le 
Reflet de chez nous", dans la foulée du bulletin, beaucoup plus modeste, 
de feu Emile Poumon. 

C'est un périodique bimestriel, ouvert à toutes les langues romanes de 
Wallonie. Et c'est un plaisir de découvrir que le wallon y est très bien 
représenté. Ouvrons le dernier numéro paru : s'y trouve d'abord un long 
Plaidoyer pour nos langues régionales, suivi d'une précieuse bibliogra- 
phie, par Jean-Marie Pierret, professeur à I'UCL Plus loin, parmi les 
comples rendus de lecture, Eve èt Adam, poèmes de Roger Foulon et Su 
lès tiènes, réédition par Émile Gilliard de sa traduction wallonne de 
Colline, de Jean Giono. Une revue des revues présente, entre autres, èl 
Bourdon et Les Cahiers wallons. Et ce numéro de janvier-février 2004 s'en- 
richit encore de textes en langues régionales, dont six haiku, d'Albert 
Maquet. 


S'adresser à Joseph BODSON, rue de la Mutualité, 109, 1180 Bruxelles [02 
345 81 68). 

Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaître la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 [secrétaire honoraire) 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à côté du Parlement wallon]. 

Si les «Cahiers Wallons» te plaisent, cher lecteur, 
fais de ton meilleur ami un abonné. 


LES CAHIERS WALLONS 


Qué v'loz ? 
(Assesse-Natoye] 


Dj'avedye dés cans èt on p'tit bin. 

— Mins qu'ést c' qui Р vous quand l' diàle s'è mèle ! — 
Dispòy ayir, dji n'a pus rin, 

| m'a falu lèver li smèle. 


On m'a lèyi l' pus nwaije tchiyére, 

Li nwòre plate-büse qui n' siérveüve pus, 
Saquants can'tias qu'ont yu misère, 
One touve, on lét, tot vièrmolus. 


Dji n'a trové po tot lodjis' 

Qui l' ran qui gròle pa-dri l' forni ; 
Dj'a wasté foü on fwè d' tchinis' 
Po-z-i bouter mi vi wari. 


Évôye ossi lès cias do l' soce 

Qui v'nin.n' à |’ chije jusqu'à bin taurd | 
Rôle ou c' qui t' vous èt briber t' crosse, 
On t' wè évi quand t'és sins caurs | 


Mins dj’ n'a pont d'in.ne èt dj' m'èssok'téye. 
Mi tchin ronfèle pa-d'zo l' drèsswè. 


- lès bièsses ossi sont binin.méyes — 
| п bawiye pus... Griler poqwè 2 


Alexandre BODART, R.N. 

l'ome 


(Namur) 


Au c'mincemint do monde, li Bon Diè a fait l' boudèt èt li dire : 
«Vos sèroz || baudèt, vos travayeroz dè l' piquète do djoü jusqu'à 
l'anéti, vos pwateroz su vosse dos tot c' qu'on-z-i mètrè èt vos vike- 
roz trinte ans.» 

Li baudèt a rèspondu : 

«C' qui vos v'loz c'est li |wè, Sègneòr, mins trinte ans por one 
parèye vikériye, c'èst d“ trop. Ni vòredve-ti nin mia dij ans 2> 

Li Bon Die a choüté ci qui l' baudèt d'djeüve èt ç'a sti fait insi. 


Après ca, li Bon Die a fait |" tchin èt li dire : 

«Vos sèroz l' tchin, vos sèroz l' gárdyin dè | maujone di vosse 
maisse, vos mougneroz tot c' qu'on vos dòrè èt vos vikeroz vint’ 
cinq ans.» 

Li tchin a rèspondu : 

«C' qui vos v'loz c'èst li ме, Ségneür, mins vint’ cinq ans рог 
one paréye vikériye, c'èst d' trop. Est c' qui ga n' séreüve nin mia 
dij ans 2» 

Li Bon Diè a choûté ci qui l' tchin d'djedve ét ç'a sti fait insi. 


Pwis, li Bon Diè a fait l' sindje èt li dire : 
«Vos sèroz l' sindje. Vos zoubèleroz d'one coche su l'òte, vos froz 
dès sindjeriyes po fé rire lès-èfants èt vos vikeroz vin!’ cinq ans.» 

Li sindje a rèspondu : 

«C' qui vos v'loz c'èst li |wè, Ségneür, mins vint’ cinq ans por 
one parèye vikériye, c'èst d' trop. | vôreüve mia quinze ans.» 

Li Bon Dié a choûté ci qui l’ sindje dijeüve èt ç'a sti fait insi. 


Po fini, li Bon Diè a fait l'ome èt li dire : 
«Vos sèroz l'ome, tot c' qu'i gn-a d’ pus sòfi, vos sèroz |’ maisse di 
tot g' qui vike èt d' tot c' qui n' vike nin dissu l' têre, à paurt vosse 
compagniye, èt vos vikeroz trinte ans.» 

l'ome a réspondu : 

«C' qui vos v'loz c'èst li |wè, Sègnetr, mins trinte ans por one 
paréye vikériye, c'èst trop wêre. Est c' qui dji п’ póreüve nin awè 


lès vint' ans qui l' boudèt n'a nin v'lu, lès quinze ans qui l' tchin a 
r'fusé èt lès dij ans qui l' sindje a lèyi lò 2» 

Li Bon Diè a choûté ci qui l'ome dijeüve èt ç'a sti fait insi. 

Et c'èst po ca qui l'ome vike trinte ans come li cia qu'èst l' pus 
sòfi èt qu'èst |’ maisse di tot c' qui vike èt qui п vike nin dissu |’ 
têre, à paurt si compagniye. Après qu'i sa marié, viè trinte ans, i 
vike come on baudèt èt travayi аё |’ pikète do djoù jusqu'à l'anéti, 
tot pwärtant tote si famile dissu s' dos. Quand il èst pensioné, i fait 
come li tchin, i r'waite à l' maujone tot mougnant c' qu'on li done. 
Et po fini, quand il èst grand-pére, il èst come li sindje : i zoubèle 
done maujone di sés-éfants à l'óte tot fiant dès sindjeriyes po fé 
rire sès p'tits-èfants. 


Charles WILMOTTE, R.N. 


Su l' mirwè du monde 


Dès-Eve èt dès-Adam, i d'a pa t't avô l' ёге, 

ls tchèy'tè, is s rastamp'tè, is r'prind'tè l' goria 

Djusqu'ó tans qu'is s'in vont mindji lès pichoulits 

Pa lès racènes èt qu'on roubliye tout d'yeds' : visádjes, 
Bèrdèladjes, maleürs, jwès, miséres, èt min.me leüs noms. 

Adon, in.ne óte Eve èt in-òte Adam r'vièn'tè, 

Is bout'tè a s' fé crèvér ; leüs bias djous pass'tè 

A s'alanmi, a pèstèler a s' dèspétchi. 
C'ést goula qui scrit lès fòves su l' mirwè du monde. 


Roger FOULON 


(Texte en wallon de Thuin, extrait de Éve èt Adam, Charleroi, èl Bourdon, 


2003). 


Ètèremints 


(Loyers-Namur) 


| plovine dissu Nameur. On diredve qui c'èst l' ciél qui brait.,. 
One pitite frède bruwène qui vos pèrcéye jusqu'au fin fond d' vos- 
ouchas. On vrai timps d' Tossint ! On vrai timps d'émon nos-òtes | 
Qui c'ést d'alieürs quétefiye po ça qu’ lès djins d'avaur-ci ont todi 
l'air trisse èt péneüs. | n” soriyenut nin sovint ét todi roter avou led 
tièsse ё têre, come si s' riwaitrin.n' didins lès basses d'aiwe au d'di- 
long d' led vóye... 


| plovine dissu Nameur èt l' vi Douward Mèrcier è-st-èvòye po 
s' dérin voyadje, li voyadje qu'on n'arive nule paut èt qu'on n'è 
r'vint jamais... Gn-a quate djous qu'il a fait s' déréne bauye. Miné 
pa lés-ans, qu'il èstedve | Il a rindu l'âme tot paujére, tot cwèy èt il 
a distindu come one tchandèle... Sins min.me prinde si timps po 
dire à r'veüy à pérson.ne. C'èst l' facteür qué l'a trové, èdwarmu 
«ad уйат > dins s’ vi fautul tot cotrawé... 


Audjoürdu au matin, i sont tortos là po li fé onetr. Brámint dés 
vis pa-dri on pus vi qu' zéls. On-z-a métu one nwòre flotche au dra- 
pia dés «Ancyins Combatants». Saquants mots do mayeór èt tot | 
monde a broké dins l's-autos èt s' mète en route po l' cimintiére, 
Sins min.me passer pa l'èglije. Li vi Douwárd ni crwéyeüve nin au 
Bon Dié, ni à sès sints, co mwins' au didle... A s' chonance, tot ca, 
ci n'ésteüve qui dés ramadjes di grimancyins. 

Emile Mercier, li néveü da Douward, a fait monter avou li deüs 
trwès parints d'au lon. Nin onk qui brait ! Est c' qu'on brait por on 
vi ome qu'a fait s' timps ? 

- | sërë todi mia là éwou c' qu'il èst | 

-O oyi... | n'ésteüve pus binauje, li póve mivét,.. Viker miérseü, 
à sàdje... A--on jamais véyu ? 

— Ba ! I l' v'ledve insi, don | 

— Bin sûr qu'i l' v'leüve insi ! On vi tièstu | Come on fait s' lét, 
on s' coütche ! 


- Dijoz, Piêre, po causer d'òte chòse... Qui c' qui c'èst c' bèle 
comére là avou s' bleuw paletot è 

- Vos n' l'avoz nin r'mètu, Emile € 

~ Non.na, ça | Elle èst dè l' parintéye 2 C'ést qui dj' l'a vèyu 
mwints còpsèl' mortuwaîre ! 

- Oyi don, qu'élle èst dè l' parintéye ! C'è-st-Élin.ne | 

- Élin.ne ? 

- Oyi, Élin.ne... Li bèle-fèye da Jêr... Jòr, li frére da Douward èt 
l' cia d’ vosse papa... C'ést ça | Li cia qu'a "nnalé au Quèbèc dins 
lès-anéyes 20... 

Émile n'aveüve jamais vèyu Élin.ne qu'on còp... èt co, gn- 
aveüve dès-ans èt dès razans... Quétefiye bin à on máriadje dins 
l' famile... Ci qu'ést sür, c'èst qui c' n'ésteüve nin à l'étéremint di s' 
feume, gn-a cinq ans d' ca... | s'é sovéreüve bin... Non.na, c'és- 
leüve one miéte divant ! 

A l’ cimintiére, Emile ni r'waite pus qu’ léye | | n' vwèt pus rin 
d'óte qui léye : ni l” drapia qu'on-z-abache quand on d'chind |’ 
vacha ë l' fosse, ni lès djins qui taudjenut saquants sègondes, tièsse 
ё {ёге èt tot djondant leüs mwins po rinde bon d'vwér. | n” vwét pus 
qui c' comére là, avou s' bleuw paletot... si télemint bèle èt nozéye 
come one andje... èt sès blonds tch'vias come dés dinréyes, èt sès 
deds-ouys qui vos faiyenut sondji à on payis èwou c' qui l' solia lòt 
todi d' deüs dobes... èt si p'tit nez canaye... ét jusse ci qu'i faut d' 
rodje po fé r'ssórti sés lépes... 

«Quéne adje pòreuve-tèle bin awè ? Sobayi ? Di tote maniére, 
avou més swèssante cinq ans bin faits, dji so bin trop vi por lèye | 
Adonpwis, élle èst mâriéye | ... Élin.ne, riwaitoz m’ don I» 

Mais lèye, èle chone si télemint lon di d'ci, dins on-óte monde, 
direüve-kon bin... 

«Elin.ne... Lévoz one miète vosse tièsse... Dj'a come l'idéye qui 
dj' vos vwè volti...» 

| plovine todi d'ssu Nameur... 

Picote à migote, li g'mintiére s'a widi èt r'trover s' paujéreté. 
Спа pus до” lès deüs fosseüs qui r'bouchenut l' trau... po d' bon ! 
Totes lès djins ont r'moussi dins l's-autos. Émile n'a wasu priyi 
Élin.ne di v/nu dins l' sène. | s' ritroveront todi binèl' sêle éwou c' 
qu'on dwèt r'çüre li parintéye èt lès socons... 


-  Bondjoû, Élin.ne... Vos т’ rimètoz 8... Émile, li fi da Paul... 
Oyi, tot jusse... Dji so vosse cousin... enfin pus rade li pròpe cou- 
sin da Diéque, voste ome.. : 

Ele l'a r'waiti, tole sibaréye... Elle a rodji one miète èt... l' ra- 


з 

brèssi su sès massales. 

— Djâque n'èst nin avou vos ? Todi dins lès-afaires 2 

— Djé6que 2... Oyi, rin а’ candji... 

— Vinoz v's-asside addé mi... On-z-èst todi mia à des... 

- Oyi, vos l'avoz dit... 

One bone odeór di cafeu coürt ë l’ sale. Tot l' monde si mèt a 
place. Elin.ne ét Emile s'ont assi au d'dibout dè |’ grande tauve po 
n' nin yèsse au plin mitan dès bròts. 

— Vos-avoz pièrdu vosse feume gn-a saquants-anéyes, а dj 
ètindu dire ? 

- Oyi, v'la d'dja cinq ans d' ca ! 

— Èt vos èto, vos vikoz miérseü ? Come Mononke Douward 2 

— Oyi... 1 s'i faut bin fé, mais dji n’ dimeure jamais à rin, savoz | 
Èt gn-a nin à r'nicter... C'è-stinsi | 

— Mi ossi, Émile, ofiye, dji m' sin si télemint tote sedle... Djâque 
èst sovint èvòye fou dé l' maujone... po s' mésti | 

-A? 

Douvint qu'Élin.ne li a dit ga 2 Li vóreüve-téle bin fé comprinde 
one afaire ou l'òte ? Émile пі sét pus qwé pinser. Il a bin vèyu qu'i 
li fieüve one saqwè... Èt tot pirdant on pistolèt, leüs mwins s'ont 
djondu one miète. | s'ont r'waiti tos lès deüs èt n” pus rin dire. On 
bia grand sorire a racléri leüs visadjes. 

- Dji so bin binauje di v's-awè r'vèyu, Élin.ne... Dispeòy li 
timps ! 

„Et il a r'métu s' mwin su l' sène. 

Ele n'a nin moufeté... 

- Mèrci, Emile... 

- C'ést tot c' qu'éle li à ро dire... 

— Èt astedre, Élin.ne, qu'aloz fé ? Vos n' vòriz nin passer l' rès- 
tant dè l' djoürnéye avou mi ? Nos sèrin.n' mwins' disseülés, m' 
chone-ti ? Et vos pòriz min.me dwòrmu ё l' maujone. Ci n'èst nin 
l' place qui manque, savoz | 

— C'èst qu’ dj'érva à Montréal après-d'mwin èt i m ' faut co fé 
saquants comissions. Dji vóreüve bin rapwòrter do chòcolat. || èst 
si télemint bon, l' cia dè l' Bèljique ! 

— Ni v'sè Кот nin po ca... Dimwin au matin, nosirans fé lès 
comissions à nos-ôtes deüs èt après-d'mwin, dji vos-iré mwinrner à 
Brussèle, à l'aréyopòrt. 

Li timps d“ dire à r'vedy aus cias qui sont co ë l' sêle, saquants 
bétchs à l’ vole, saquants pougniyes di mwins ét i s' vont r'trover à 
zèls deüs, rin qu'à zèls deüs... à п’ pus djonde têre. Leüs keórs 
batenut l’ bèrloke. | s' riwaitenut on long momint come s'i п’ s'au- 


rin.n' jamais. yeü vëyu, À p its filés, leüs visadjes s'avancenut èt 
c'èst l' prum? bètch-a-lèpes | Èt i tchèyenut dins lès brès а’ n-on 
l'òte. 

- Élin.ne, dji vos vwè volti | 
- Mi èto, Émile, dji vos vwè volti | 

| п’ faiyenut pus qu'onk... ét i n“ front jamais pus qu'onk... 


* 


L'avion viès Montréal vint d'ènn'aler. 

Gn-a d'dja chis mwès qu'on-z-a ètèré |’ yi mononke Douward. 

Dispeüy alòrs', Élin.ne èt Émile s'ont tèlèfoné d'abòrd tos lès 
djoûs. Asteüre, voJ'Jà dins l'avion po l'aler r'trover. Oyi, i l'a v'lu 
r'veüy ! Gn-a yeü si télemint а’ candjemints dins s' vicadje après l” 
prumi bètch do djoù d' l'étéremint | Oyi, i vout r'cominci cès 
momints là qu'on n’ Юге à rin d'óte qu'au boneür qu'on pout d'ner. 

Sondjeriyes pa pa-d'zeü l'Océyan ! 

Dins wére di timps, i sèrè là | Et lèye éto, éle sèrè là, à l' ratinde 
dins l'intréye di l'aréyopórt di Montréal-Dorval. Èt cor on côp, i 
vont tchair dins lès brès d' n-on l'óte èt s' cobètchi come on fait 
quand on-z-a co trinte ans | 

«Veuillez attacher vos ceintures, nous nous préparons à atterrir. 
le commandant de bord et son équipage espérent que vous avez 
fait bon voyage et ils vous souhaitent un agréable séjour au 
Québec». 

Saquants longs colidòrs... Riprinde sés bagadjes... Papis... 
Passepórts... Douwane... Rin à dèclarer... 

Gn-a pus qu'on-uch à passer èt.. 

Èlle èst là ! Avou l' min.me bleuw paletot qu'à l'ètèremint. 
Sov'nances ? Quétefiye bin ! Sov'nances d'on vi boneür | Oyi, ёе 
èst là, mais èle n'èst nin tote seûle, audjodrdu. Djòque, si--ome, li 
pròpe cousin qu ‘Émile n'a jamais vèyu, èstavou lèye, Portant, ci 
n'èsteüve nin c' qu'èlle aveüve dit | 

-  Bondjoi, Élin.ne ! Bondjoó, Djáque ! 

- Bondjoò, Émile | 

Deüs p'titès baujes à | place di ç' qu'i ratindeüve èt qu'il ï 
aveüve sondji dés mwès au long. C'é-stà pwin.ne s'i s'ont wasu 
djonde. On tène sorire jin.né... dés-ouys distindus... 

Su l' timps ао Djäque va qwére si-tauto, Émile véredve si téle- 
mint bin sèrer Élin.ne dins sès brès. C'èst por lèye qu'il a v'nu èt po 
rin d'òte ! | l' vout rabrèssi, mais lès lèpes si distoünenut. 

- Qu'avoz, Élin.ne ? 

- Rin... Dji v' diré qwë... pus taurd | 

| ploût su Montréal | 

Deüs longuès-eûres di vòye èt vo-lès-là rindus dins on p'tit viladje 
addé | lac di Memphrémagog... Saquants p'titès maujones ra- 
cwéfiyes au pid do mont Orford. «On vrai Paradis su ёге», 
dijedve-tèle Élin.ne, quand i i s' tèlèfonin.n' ! On Paradis à s' diman- 
der si c 'ést bin l' vrai... On Paradis à fé sondji... Oyi... à fé 
sondji... Mais li, i n' sondje pus ; il a r'tchéyu dins l' fond di s' 
gayole ét autoü d' li, gn-a tot qui croóle. 

«Dji v' diré qwé pus taurd l» li a+èle dit... 

Dire gwè ? Qui gn-a-Hi yeü ? Quand i s' causin.n' au tèlèfone, 
gn-aveüve portant rin d' candji. Èlle èsteüve todi ossi amichtauve, 
ossi amoureüse, ossi binin.méye... Èt douvint qu' Djòque aveüve 
vinu avou lèye à l'aréyopórt ? Auredve-ti adviné one saqwe ? 
Aureüve--i yeô fwòrci | baurire di Іей djàrdin catchi ? 

Ci nét là, Émile a mau dwármu. 

Li djob d' après, quand i s'a lévé au matin, Djáque ésteüve 
dédja évóye à s' bésogne. Émile s'a avanci viès Élin.ne po l' 
rabrèssi,.. Ele li a présinté s' massale. 

- Douvint, Élin.ne 8 

- Nos n's-avans brouyi tos lès deüs, va ! Gn-a chis mwès di d'ci, 
quand dj'a riv'nu d Nameur, dj'a bin compris qu' ca n'ireüve 
jamais étur nos дей. Nos-èstans trop lon ёгі d’ n-on l'òte ét c'èst 
trop deur di s' dire qu'on va d'meurer dès mwès èt dès mwès sins 
s' уеду... Adonpwis, dji vwè co todi volfi m'-y-ome. || èst djinti 
come tot avou mi èt dj'aureüve bin trop ped qu’ nosse mwin.nadje 
potche ë l'air po dès bièstriyes. Djè li a d'alieürs raconté tot. Dji 
n'aureüve jamais зей aurder ça por mi tote seüle... Il a fait one 
crwès là d'ssus èt djè li a promètu di n° pus sondji à vos. 

Emile dimeure là on long momint, tot distròt, à n' pus sawé qwé 
dire |... | 

- Douvint qu’ vos n” m'avoz rin dit au tèlèfone, Élin.ne ? Родмё 
m'awè lèyi viker su l'èspwèr ? Vos т’ causiz do bia vicadje qui n's- 
aurin.n' vèci... Vos т’ causiz d boneór, d'amoór, di si télemint а’ 
bèlès-afaires... Dj'ésteüve capábe di tot po v'nu d'meurer au 
Quèbèc... rin до’ por vos... Èt vlla qu'asteüre, дпа tot qui 
croûle |... 

One lòrme ride au d'dilong d'one massale. C'èst drole, dwé, 
on-ome qui tchoûle ! 

- Dji n’ vos v'leüve sûr nin fé dè |” pwin.ne Émile. Vos-ésfiz si 
binauje di v'nu vêci po l' prumi cêp | 

— Mais c' n'èst qu’ por vos qu’ dji v'neüve, mi binin.méye |... 


— | n' mi faut pus lomer insi, dji né l' mérite nin... Adonpwis, 
comint c' qui nos-aurin.n' yeü fait 2 Dji n’ vóreüve nin lèyi Djáque 
dissu | costé, fin miérseü... D'alieürs, nos n'aurin.n' jamais sti 
binaujes пі onk ni l'òte... ni vos, ni mi l... 

— Et asteüre ? 

— Vos passeroz do bon timps avou Djàque èt avou mi, vos vwè- 
roz. Nos n'sirans pormwinrner. Dji vos frè veüy li vijnauve, li lac... 
Nos griperans à l' copéte do mont Orford... Et nos sérans todi à 
nos-ótes deüs, don ? 

- Oyi... Todi à nosôtes deüs |... Mais rin qu’ dins nos 
sov'nances | ЕШ ne, si on-z-assayereüve сог on côp ? 

— Non.na, i n' nos faut pus rin sayi ! Pus jamais, Émile | À noste 
adje, c'èst bin trop taurd | 

Sèrin.n'-ti div'nus trop vis, insi, d'on lan, po s' veüy volti ? 

Émile n'a pus | coradje di s' bate. | comprind bin qu’ l'istwére 
s'achéve. Quéne istwére 2 Li sène 2 l'istwére da zèls deüs ? Gn-a- 
ti jamais yet one seülemint ? 

| stole à n' si sawé rawé... | s' sint si télemint miérseü | 

- Émile, vos v's-à r'mètroz ét quétefiye bin qu'on djoü ou l'óte, 
vos tchairoz su l' comére qu'i vos faut ! Dijan.n' qui mi, dji n' vos- 
a nin si télemint vèyu volfi qu' ca ! Dj'a one miète fait chonance... 
On-za yeü dés bias momints ë vosse maujone ét dji n” so nin au 
r'pintant... Mais i faut one fin à tot ! 


Émile rote au d'dilong do lac qué li stind sès brès. Il assaye di 
rovyi tot, di fé | wide ë s' tièsse èt di n” pus ѕопаїї à rin. 

Ténoz, v'la qu'asteüre li solia lòt, mais c'est dins s' ketir qu'i 
c'mince à ploóre ! 


Guy BRENER, R.N, 


4] 


Li trén qui va... 


(Moustier-sur-Sambre) 


Mile èt dès djins dins l' trén qui coûrt 
Dins lès campagnes 

Come on coutia dins l' Боге, 

Dins l' trén qui va, 

Dins l' trén qui r'vént, 

Dins l' trén qu'assaye di n' nén djoker. 


On machinisse qu'a tot su l' dos : 
Rodjès lumiéres po l'aroker 

Et lés-awiyes dè |” grande òrlodje 
Po l' fé chorer 

Èt l' còp d' chouflèt do chèf di gare. 


Èt l' trén іе. 

Mile èt dès djins qui n' sè féyenut nén ; 
Lès-uch qu'on douve, lès-uch qu'on r'clape, 
L'ovri qui dwat, l'éfant qu' pitèle 

Et l'òte qui compte tos lès viladjes 

Tot lètchant lès câraus d'vant s' visadje 

Po touwer l' timps. 


Dins l' trén qui va dins lès campagnes, 
Dins l' trén qu' chufèle, 

Gn-a deüs canlètes qui sont su m' dos 
Ou bén su l' vosse, Batisse... 

On tape si d'vise 

Et on bèrdèle one ейге asto, 

On-z-a dès linwes come lès picots 

qui l’ gobieü ranche dins sès tchinis’. 
Et l' trén tütéle èt court 

Dins les campagnes 

Come on coutia dins l' büre. 

Èt l' machinisse a tot su l' dos. 


Émile GILLIARD, R.N. 

lauriers 


Peu après que Lucien SOMME, R.N., eut obtenu pour un roman 
inédit, Li dérin dès Cafis, le Prix Durbuy de la Ville de Huy (ou le 
recueil de proses de Guy BRENER, R.N., fut aussi très remarqué], 
la Communauté française octroyait son Prix de prose conjointement 
à Chantal DENIS, R.N., pour un roman inédit, Dji vòreu qu'i ploi- 
reut |, et à Joseph BODSON pour son récit, Li mwárt do blanc 
Mati, dont nous avons publié un extrait en janvier. 

Pour mémoire, les deux lauréats Rèlis publieront leur roman — 
après d'autres — dans la même collection, dont nous rappelons les 
titres. 


Lucien Somme : On djoû nüléye, on djoû solia, 
Tèrése, 
ch@rlote.com, 
Li dérin dès Catis (à paraître). 


Chantal Denis : One maujone sins fènièsse, 
On byin brâve ome, 
L'uch au laudje, 
Dji vóreu qui plodreut ! (à paraître). 


| d'veut yèsse aviè deüs-eüres di l'oprés-non.ne quand l' sone- 
riye di l'uch di d'vant m'a rèwèyi tot don côp, qui dj’ fieu т’ 
prandjére. C'èsteut m° fi Djan. | т’ vineut dire on p'tit bondjoi, 
l'ome. Tot passant, s'apinse li. 

Djè l' sé bin, don, qui dj’ so-st-on vi paletot qui roviye à fait tot 
c' qu'on li dit, Portant, dji v' saureu co bin raconter tot c' qui l' Djan 
m'a ratchafeté с djoù là. Dispü l' timps qu'i ratind qui dj” li done 
mi maujone ! Ayiy, ë, vos | Combin d' côps п m'a-t-on nin raga- 
delé qu'i п’ si faleut jamais disbiyi d'vant d's'aler coütchi. 
Adonpwis, gn-aureut co l' Caterine, si soi, qu'i It faureut d'ner tot 
parèy. C'èst qui, lès paurts, c'ést lès paurts, là, mi. Dj'a deós- 
èfants. Dji n” pou mau d' lès ravi | 

— Vos n' savoz nin d'djà èwou c' qu'èlle è-stèvòye, nosse sou. 
Là quausu cinq ans qu'èle n'a pus d'né d' sès novèles. Estoz sûr 
qu'éle vike co ? 

| n’ rèspond jamais l' Twin.ne, quand on li cause insi. | r 
mougne sès dints, Et ossi rade tèchi dins s' tièsse, on moncia d 
sov'nances. k 

| l' riveut tote bauchèle, si Caterine. Spitante au d'là. Et tofêr 
dins lès cotes da s' moman Jane qu'èle vèyeut si volfi, Min.me qu'i 
'nn' èsteut one miète djalous, l' popa | 

C'èsteut l' bon timps ! Dès-anéyes di boneür... 


Lucien SOMME, R.N. !! 
(Li dérin dès Cafis) 


— Wèyoz, m' fèye, avou totes leds-indjoles, don, lès syincieüs n’ 
sont nin co pus malins qu’ nos tayons. Qui n'avin.n' nin studi, zèls. 
Nos-avin.n' nos vis spots po nos v'nu dire li timps qu’ “l aleut fé. | 
n' lès faut nin crwére, s'apinse mossieü météyo. Cu qu'èsteut |’ vrai 
ayir nè l'èst quétefiye pus audjoóürdu ! Mins tos cès vis spots là, po 
lès v'nu mète dins nosse lingadge di tos lès djoûs, il a falu studi lès- 
aubes èt lès bièsses, li leune èt lès stwèles. Et dji n' ti sé co tot qwe. 
Dins l’ timps, wèyoz, on vikeut brâmint d'pus avou c' qui l' bon Оу 
nos-a d'né è l' place di c' qui lès djins ont fabriqué [...]. 

- Si dj’ comprind bin, on n'a rin gangni avou lès syinces ? 

- Dji п’ direu nin ca, mi p'tit. Ста po saquants-afaires qui ça ë 
vaut lès pwin.nes, mi chone-ti. Mins c'èst todi pace qu'i nos faut 
aler pus rade. Vos rintrez d' vosse bèsogne, abiye sititchi vosse 
bokèt d' tchau dins vosse «micro-onde». Su pont d' timps vos l' 
p'loz mète su voste assiète, Et co l' sitroufer d'astampéye, si c'èst 
voste idéye. 

Pace qui vo-l'-lò l' vraîye difèrince : au djoó d'audjoürdu, on n'a 
pupont d' timps po rin. Totes lès novèlès-indjoles qu'on-z-a, c'èst po 
p'lu chorer one miète pus rade. Oyi, c'èst todi chorer qu'on fait. 
On coûrt tote li sinte djoürnéye jusqu'à tant qu'on tchait là, au nòt. 
Odé mwärt, Crèvé nauji [...]. 


Chantal DENIS, R.N. 2 
(Dji vóreu qu'i ploüreut 1) 


" Rue de l'Agasse, 77, 5020 Gembloux (Tél. 081 61 10 32). 
2 Вие de l'Angle, 19/13, 5310 Eghezée (Tél. 081 81 35 94). 


CONNAISSEZ-VOUS... ? 


Aux Editions Dire èt scrîre à walon 


Oeuvres d'Émile Gilliard 


Conjugaison et lexique de 5.000 verbes wallons 
(wallon central, parler de Moustier-sur-Sambre), 240 p., 
Liége, 2000. (20 € ; 22,5 € avec frais d'envoi]. 


Dès djins à paurt 
Recueil de nouvelles, 80 p., 2001. 
(10 € ; 12 € avec frais d'envoi). 


Réédition en un seul volume de trois recueils de poèmes épuisés : 
Pâtêrs po tote one sôte di djins 

(Prix biennal de la Ville de Liège, 1959). 

Vias d’ mûrs’. Rukes di tére 

(Prix biennal du Gouvernement, 1970) ; important lexique, 106 p., 
2001. (11 €; 13 € avec frais d'envoi). 


Lès djoûs racodtichenut, Ratüzadjes dèl déréne bèguè- 
ne di Goyet 

Roman-journal ; important lexique ; 116 p., 2002. 

(11 €; 13 € avec frais d'envoi). 


Su lès tiénes 

Réédition de la traduction wallonne de Colline de Jean Giono. Le 
texte en a été entièrement revu et corrigé. || bénéficie d'une pré- 
sentation nouvelle avec illustr. de couverture ; important lexique ; 
134 p., 2003. 

(15 €; 17 € avec frais d'envoi]. 

Cette édition est limitée à 200 exemplaires numérotés et signés. 
Une premiére édition de 300 ex., publiée en 1990 avec peu de 
moyens, est actuellement épuisée. Ceux qui aiment la Provence, 
Giono et le wallon apprécieront cette réédition. 


Émile Gilliard, 321, rue Saint-Laurent, 4000 Liège ; tél. 04 229 32 67. 
Compte 370-0085939-84. 

Lès Rèlis Namurwès 
Cercle royal littéraire dialectal 


RAPPORT ANNUEL 2003 


LES RÉUNIONS 
Comme il est de coutume, les Rélis Namurwés se sont réunis chaque mois : 

- pour débattre les idées et les projets relatifs au bon fonctionnement et à 
l'avenir du Cercle, 

— pour rechercher et réaliser des actions de promotion du wallon, 

— pour écouter et corriger, s'il y a lieu, les textes rédigés par les membres. 
Cinquante-sept compositions, en prose ou en vers, ont été présentées à /' 
passéle, c'est-à-dire soumises à l'examen attentif mais bienveillant des col- 
légues pour en écarter toute faute de syntaxe ou d'orthographe. La plupar! 
de ces ceuvres paraitront dans Les Cahiers Wallons ou dans d'autres 
revues et journaux, 


LA ViE DU CERCLE 

En novembre, l'assemblée a accueilli un nouveau membre, Charles 
Fourny. Charles fait partie de ces gens de théatre qui veillent à préserver la 
qualité du wallon dans leurs productions autant que sur scéne. 

Michel Debar, Pol Englebert et Pierre Henry ont, quant à eux, prété le 
serment traditionnel des Rélis et, en vertu de l'article 4 des statuts, sont deve- 
nus membres effectifs. 

Dans un souci d'ouverture au public aussi large que possible, les Rèlis ont 
ouvert leur porte tout un samedi d'avril. Les amateurs étaient invités à prendre 
connaissance des activités et des publications du cercle. L'après-midi, ils ont 
pu assister au raploü ordinaire et goüter au plaisir de la conversation et des 
lectures en wallon. 

Enfin, les Rélis pensent déjà à la célébration du centenaire de leur société, 
Celui-ci aura lieu en 2009. Une commission a été constituée, présidée por 
Joseph Dewez, RN, pour rassembler les idées et concrétiser les projets les plus 
indiqués pour féter dignement l'événement. 


L'ÉCOLE DE WALLON 

A la rentrée d'octobre, vingt nouveaux élèves ont rejoint la première 
année de notre école. || y en a quatorze en deuxième, huit en troisième et huit 
en quatrième année. Ce qui est encourageant, c'est que l'on voit, dans nos 
classes, de plus en plus de jeunes désireux de retrouver et de conserver la 
langue de nos parents. 

Mais le zèle des Rélis dans l'enseignement ne se limite pas à notre école. 

Geneviève Coulon, RN, est la cheville ouvrière de l'enseignement du wal- 
lon à l'école communale de Ligny où des «ateliers de wallon» sont organisés 
pour répondre aux goûts et aux capacités des différentes catégories d'áges. 

Et nos enfants n'hésitent pas à faire montre de leur savoir-faire. lls se pro- 
duisent régulièrement, soit aux journées «portes ouvertes» de leur école, soit 


à Namur, dans le cadre de la quinzaine des langues endogènes, soit encore 
' 

ala R.T.B.F. lors d'un festival de récitations wallonnes. 

La troupe Lès crèkions d' Lignè, qui rassemble les élèves et anciens élèves 
de l'école, se produit couramment, entre autres dans des maisons de retraite. 
Enfants et seniors ont même monté des spectacles ensemble. 

A l'école de Loyers, c'est Guy Brener, RN, qui anime l'initiation au wallon. 
Et, là aussi, on aime montrer son savoir-faire, notamment lors de lo remise des 
prix des écoles communales, fin juin, au Théâtre royal de Namur. 


LES COMMISSIONS ET LA BIBLIOTHÈQUE 

Commission informatique : la liste complète des textes ayant paru dans les 
numéros spéciaux des Cahiers Wallons figure maintenant sur notre site 
http: /relis-namurwes.be. 

Au vu des demandes qui nous parviennent, cette initiative constitue une 
aide précieuse pour tous ceux qui recherchent les œuvres d'auteurs wallons. 

La commission langage poursuit son travail de simplification et d'uniformi- 
sation de l'orthographe du Centre wallon. Plus de vingt propositions ont été 
soumises à l'approbation du Conseil d'Administration et à l'assemblée en 
2003. 

La bibliothèque et son fonds d'archives sont toujours à la disposition des 
étudiants, des associations et de tous ceux qui sont à la recherche de textes, 
d'auteurs ou de renseignements divers. Comme chaque année, elle a pu aider 
des étudiants à réaliser divers travaux dans le cadre de leurs études. 


LES PUBLICATIONS 

En début d'année, Joseph Selvais a rassemblé, à l'intention des éléves de 
4'™ année, One banseléye di bias bokèts rascoudus aprés nos-ôtes. Ce recueil 
contient quarante-huit récits, poésies ou chansons écrits par des auteurs du 
Namurois, dont la plupart ont été Rèlis. Ces textes serviront de madèles et de 
bases d'exercices pour les élèves. 

En méme temps, les Rélis éditent un CD reprenant les chamailleries du 
couple Zande èt Twènète. Ces textes, publiés dans les Cahiers Wallons, sont 
lus par l'auteur, Henry Matterne, RN. Ce CD a été réalisé par Michel Debar 
avec l'aide de Paul Gilles et de la RTBF Namur. Martine Debar agrémente les 
textes d'agréables intermédes musicaux. 

Lucien Somme a présenté son roman Térése, en avril, ou public de la 
Bibliothèque André Henin à Gembloux. 

En novembre, paraît le troisième roman de Chantal Denis, L'uch au laudje, 
tandis que Lucien Somme présente son dernier ouvrage, ChGrlotfe.com, à la 
Bibliothéque André Henin à Gembloux. Ces livres son! disponibles chez l'au- 
teur et au local des Rélis. 


THÉÂTRE 

Lès mwais loürs di Scapin, pièce de Molière adaptée par Chantal Denis, 
a ravi les spectaleurs de toute la province en début d'année. Rappelons que 
Pierre Henry, RN, y interprétait le rêle d'Octave, 

Lès Crèkions d' Lignè ont présenté, en mars, au Centre Culturel de Ligny, 
Tot c' qu'i faut ètinde de Lucien Somme, RN. 

En mars encore, la Compagnie Aimé Courtois jouait à la Maison de la 
Culture de Namur 0/77 so, 9/7 d'meüre, adaptation par Charles Wilmotte, RN, 

de la célèbre pièce de J. Valmy et R. Vinci. 

Enfin, la troupe des Socons d' Loyi, animée par Guy Brener, RN, a obtenu 
le premier prix ou 13“” Festival de Théatre Wallon de Ciney avec une pièce 
d'André Hancre, Coudus su l' vèt”. La mise en scène était assurée par Vincent 
Pagé et Guy Brener. Cette pièce a aussi obtenu le 24" prix des spectateurs et 
le prix attribué à la troupe qui s'est distinguée por la qualité de la longue. 


ACTIVITÉS HORS DU CERCLE 

Lors de la soirée lès sizes dé Cwèmed, du 18 mars à Huy, Henry 
Matterne a présenté une conférence sur Lès brok'nis. 

Christiane Binamé, RN, quant à elle, est descendue dons les grottes de 
Floreffe pour y conter des histoires de nütons, C'était lors d'une émission 
900.000 walons, produite par la R.T.B.F. 

le 12 octobre, Joseph Bodson, président de l'Association Royale des Écri- 
vains de Wallonie, présentait à Soye son ouvrage Li mwart do Blanc Mati. 
Pierre Henry, RN, en était le récitant, Des textes de Willy Bal, RN, d'Émile 
Gilliard, RN et de Jean Guillaume, RN, figuraient également au programme. 

Lors des Fétes de Wallonie, la Ville de Gembloux a élevé Lucien Somme, 
RN, au rang de citoyen d'honneur en raison de son inlossable activité en 
faveur du wallon. 

En novembre, la commune de Jemeppe-sur-Sambre célébroit le cent 
dixiéme anniversaire de lo naissance de Gabrielle Bernard, RN, enfant de 
Moustiersur-Sombre. À cette occasion, Émile Gilliard, RN, a retracé, avec 
beaucoup de sensibilité, le parcours littéraire de la poétesse. De leur cóté, les 
Rélis ont réédité, dons Les Cohiers Wallons de novembre, les plus beaux 
poèmes de celle qui fut l'un des fleurons du cercle. 

Signalons encore, pour mémoire, les nombreuses contributions que des 
Rélis apportent à toute une série de manifestations diverses (fêtes, émissions 
radiophoniques, concours...) ainsi que dans de nombreux jurys. 


Li COCÂDE 

En 2003, la Cocáde a été remise à Willy Petitjean pour son dévouement 
au sein du cercle et sa compétence administrative, eta Lucien Somme pour 
l'ensemble de ses activités en tant qu'écrivain et président des Rèlis. 

|| revenait à Chantal Denis, qui avait reçu la Cocáde l'an dernier, de pro- 
noncer l'allocution traditionnelle. Elle nous a entrainés dans les méandres du 
Lingadje d'ayir èt d'audjoûrdu. 


LES CAHIERS WALLONS 

Les lecteurs ont pu trouver, dans leurs CAHIERS WALLONS, cinquante-sept 
textes dialectaux en vers ou en prose. A la demande de nombreux lecteurs, 
certains numéros, épuisés depuis peu, ont été réédités. || en va ainsi des 
Djoòsèferiyes d'André Henin et de Li bataye dès Nèrvyins de Joseph Pirson: 

En outre, pour commémorer la naissance de Gabrielle Bernard, les Rèlis 
ont repris un choix de poèmes dans le numéro de novembre. 

Après cet apercu, incomplet sans doute, des activités du Cercle et de ses 
membres pendant l'année 2003, il nous reste d remercier tous ceux qui nous 
ont fait confiance, nos lecteurs en particulier, toux ceux qui nous ont témoigné 
leur sympathie ou qui nous ont aidés. 


Guy DELVAUX, RN. 


Si vous voulez... 


Si vous voulez commander des exemplaires des Cahiers wallons, 
Si vous voulez connaître le contenu des quelque 650 exemplaires parus, 
Si vous voulez connaître la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une œuvre, 
sur l’histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 {secrétaire honoraire] 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http://relisnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à cóté du Parlement wallon). 

Lès deüs tchèts 
(Sovimont-Florefe) 


Li blanc n' quiteüve wêre li maujone, 
C'èsteûve li gâté dè l' patrone ; 

À longueü d' djoürnéye dins s' tchèna, 
| n'é sórteüve qu'a l' fin dés r'pas 

Po saut'ler su l' choü dé l' cinserésse 
El po v'nu briber one carèsse. 

A paurt ca, i n' siérveüve à rin, 

On n’ p'ledve nin trover pus vaurin. 
Siya, si pwèl, i ‘nn’ aveüve sogne, 
Mais c'ésteüve bin tote si bésogne. 


Li gris, qu'on n' véyeüve nin sovint, 
Aveüve fait s' nanche didins l' djàrdin. 
On tchét come li, dji vos l' sowaite. 

| d'méreóüve dés-eüres à l'awaîte 

Sins jamais rater one soris, 

On sauvérdia ou on mauvi. 

Grace à li, on coudeüve dés fréjes, 
Dès salades, dès pwès, dés cèréjes... 


Vos pins'roz qu'il òréve yeü d'vu 
Yèsse bin noté èt bin vèyu 2 

E bin, c'èsteüve jusse li contraire, 

| n' p'leüve nin yèsse dizo “ne tchiyére 
Sins s' fé ossi rade cotchèssi 

A còps d' ramon èt can'dassi. 


Спа byin dès tchèts auto d' nos-ótes, 
Surtout dés cias dè l' prumére sôrte : 

Li coradjeüs passe après |" bia.. 

Ca n' duvreüve nin aler come ca, 

Mais on gangne mwins' é rindant pwin.ne 
Qu'è fyant |’ gros dos èt l' dodce alin.ne. 


Lucien NAMÊCHE, R.N. 

Matante Filomin.ne 


[Mettet] 


. Totes lès djins d' nos djins li lomint «Matante Filomin.ne». 

Et pourtant, èle n'avèt qui deüs nèveds. Sès deüs fréres avint moru 
qu'i n'avint co pont d'âdje. Dins lès familes, ci n'èst nin todi lès 
pus viys qu'èvont lès preumis. 

Antwin.ne 2 Sès boyas s'avint nukè. Après, il a ye lès coliques 
misèréré. | s'a disvòdi. || a toürné à rin. C'astèt èn-ome come èn- 
arbe, mins on-z-è-st-ataquè sèlon sès fwaces. || avèt ça à s' pène | 
| lèyèt in p'tit gamin : Adofe. 

Tóryin, li, avét yeü in cêp d' sang. Come si popa, sès win.nes 
astint rinfléyes. Avou yink di sès confréres, li médecin l'a singni. Si 
kedr a lauki, Tóryin s'a lèyi 'nnaler. | n'avèt qu'in fi non pus, èn- 
èfantòl' fachète. Antwin.ne èt Adofe astint lès pus djon.nes dè | 
niteye. Ci n'èst nin come ga qu' ca duvrèt aler | 

Filomin.ne dimèrèt, dispü todi, avou s' ma-seür Valèriye, dins | 
maujo d' leüs parints, Totes lès дей, èle pwártint leüs pére ét тёге 
au ciél. C'ést qui, i l'zeà avint lèyi leüs cayaus avou sès-adjèts, sa- 
qwants bonis d' tére qu'éle louwint à Jules-Moyisse, in cinsi qu'as- 
tèt d'ène sòte di ramèchenantès djins qui n' sont nin à scrandi. Li 
cinsi led fournichèt led lacia, Іей Боге èt, come rawète, do p'tit fru- 
mint pou sogni leüs pouyes. Catchiye dins-n-in bodèt au gurni, ène 
pougniye di papis d' banque. 

Lès deüs ma-seürs ni vikint nin à l' rassatchète, mins à p'tits bròts 
tot d' min.me. Leüs r'nos ni bagnint nin dins do sayin. Lés fives 
bourguètes béroülint dins l' payis. Probàbe qu'élle auront brokè pa 
l' rabanére à mitan au laudje pou v'nu kékyi Valériye. Èlle avét dès 
frumejons ; èlle astèt mau dins s' pia. Todi è-sti qu' èle triyanèt di 
tos sès mimbes. Elle avèt dès botchas pa t'-avau s' cwárps. Ele sin- 
tèt sès djambes tron.ner pad'zo lèye. Èle soufrichèt sins si d'lamin- 
ter. Li médecin avèt disvotyi in grand live di scole vèyan.mint qu'i 
n' savèt pus a qué sint s'adrèssi, 

Sins manque, èlle avèt ène saqwé conle lèye. Ele dépérichét. 
Ca sintèt l' loucét ! Filomin.ne, què l' sognèt au pére dès pòces, 
ramwinrichèt èto. Lai co ôte tchòse | Valèriye pièrdet balance. In 
djod, èlle a r'ssatchi s'+alin.ne. Elle a rôgui. Elle a distindu. 


Vola nosse matante Filomin.ne mièrsedle. A pwin,ne lèvéye, èlle 
alèt rascoude sès-ous èt sogni sès pouyes. C'èst dès bèlès bièsses, 
dès bleuwes dès Landes, mayetéyes, tirant su l' gris bleuw. Èle gar- 
nichint lès ponètes tos lès djoüs. 

È l'iviér, Filomin.ne Іей pwártét ène sêle di cabouléye avou dès 
pèlaques di canadas, dès crousses di pwin, do laton èt d' l'éwe di 
bagadje. Lès pouyes fyint fièsse au brouwèt èt r'mèrcyi avou dès 
«col, cot» à n'è nin fini. Bin r'chandiyes, lès pouyes éralint 
tchampyi dins l' réclos pa-dri l' maujo. 

Lès tch'fias da Filomin.ne , èrèlès dispò longtimps, s'avint соџ- 
viu di scayes. Dins dès payis qu'i gn-a, on dit qu’ lès mwais tch'fias 
lachenut co bin lès bonès tièsses. C'èst c' qui s'a passé | Pou ca- 
Ichi lès p'tits clérias, lèyis pauzès r'niyeus èt spaurgni lès stokasses, 
li viye djin tchóket s' tièsse dins-n-ène godiche di blanke twale avou 
dés loyétes pad'zo s' minton. Èle dimèrèt dés-eüres d asto padri l' 
finièsse dè l' tchambe di d'vant. Ci n'astét nin pou s'auyener, mins 
pou r'waiti l's-autos qui chorint iène après l'óte come dès disra- 
téyes, En min.me timps, èle siploussèt s' tchapelèt. Si tchèt, in 
caroyelè, fwòrt amitieüs, vinèt s' ramonceler su sès pids tot d'djant 
sès patèrs èto. | li t'nèt sès pids au tchòd, 

Matante Filomin.ne n'avèt wêre d'anfises. Ziréye do marchau, 
dè |’ min.me adje qui lèye, ni savèt pus ote. | parèt qu'èlle astèt 
câsséye. Èlle alèt jusse su l' pavéye pou si r'nairi èt s' guèder d'ène 
blaméye d'aïreü. Èle dimèrèt au d'bout do viladje, trop lon pou 
Filomin.ne . Norine 2 C'è-stène tchawète. Ele disprije su tot | 
monde. ; 

Ele bèrwètéye lès mwaijès nouvèles pa !'t-avau l' viladje. Ele s’ 
a dispètroné avou totes sès vijènes. Filomin.ne n'in.me nin lès djins 
qui féyenut pèter Іей linwe èt lachi d's-invaniyes. | d'mére co 
Zandrine. C'è-stène dòrlin.ne. Swét', èlle a mau par-ci par-là, mins 
ça n' siéve à rin dè l' tchanter à tos lès candjemints d' timps. Èle ni 
dwèt nin awè mau sès-acouplires pou tant causer. 

Zidòre, si пёмей, è-st-èmacralè dins l' politique. | n'a wêre di 
timps pou s' viye matante. Quand i vint émon s' socon qui d'mére 
dins l' coron, il a ped d'ièsse vèyu. | trévautche li vóye ét poûsser 
l'uch pou dire in p'tit bondjoù. | n' s'achid jamais qui d'ène fèsse | 
Il a l'air di s'amayi dè l' santé dè l' viye djin tot pinsant bin qu'èle 
sondjera à li quand éle fra sés papis, Matonte ènn'a avant, 
véyan.mint qu'il èst tofér dissu dès tchòdes breüjes : aus dérènès- 
élècsions, il astèt vormint disguèrnachi, | pinsèt div'nu mayeür. 
C'astèt dè l' grandiveüseté, èn'don. || a yeü s' bûse ; c'èst bon- 
aployi | 

Adofe, li, passèt pus sovint. | d'mandèt todi s'i gn-avèt d's-ò-fé. 
Il astèt ayèssauve, mins i n' falèt nin l'uchtiner. | s'a aplaidji pou fé 
lès tchicoteriyes qu'i gn-a dins totes lès maujos, surtout dins lès 
viyès bâtisses. || &-sà totes mwins èt c' qu'i fait, c'èst dès saqwès 
qu'ont pids èt mwins. | gn-a qu' dins l' tchaurlotadje qu'il èst ma- 
lapate, mins |’ matante n'a pont d' bèrwète. Matante s'agrancèt 
pou li fé rüji in coutia, riclawer l' pèrnia do pouli, ramantchi l' brou- 
cheton, rassaveter sès pantoufes, radagler l' pid do meur, rabisto- 
ker s' grile dè l' laurmi èt co rècrachi l' plat-vèra qui crankiye, èt 
co èt co... Matante vèyèt volfiy ci néveü lò, come dès jusses | 

Li binaméye, tais', g'astèt Eustèle, li fiye d'Adofe. Filomin.ne 
l'avèt conu tote si crèchince èt ёе avèt sti s' mòrène di batème. 
Eustèle avèt crèchu sins lauke. Elle èst div'nówe ène bèle djon.ne 
comére, bin poteléye avou in bia ròselant visadje ètène bouche a 
riséte. Ele ni dwèt nin broyi dè l' couleür su sès massales. Sins 
yèsse lòzaude, li fiyoule astèt amichtauve èt midone. | parèt qui l' 
djon.ne comére astèt fin paréye à s’ mârène ; ç'astèt tot dire ! Ele 
ni si scrandichèt nin d'étinde lès viyès matènes. 

- «Dins l' timps, ravaudétéle, avou me mastoke...» 
- «Quand dj'astè djon.ne, come vos.. 

Èle s'avèt métu su l' pid, di v'nu in sèmedi su дей ; li apwòrter 
ène panisseléye di sucrádes : dè l' jèléye aus priyésses ou aus lom- 
bêrts, do sucandi, ène satchotéye di ѕейгёіеѕ, ène ôte di nwòre 
tchitche, dès bonsomes, dès gougouyes, dès galètes, qu'èlle avèt 
prusti lèye min.me èt-z-assurer || cütéye, èt totes sótes di gueüse- 
riyes. Quand s’ màréne avét sès-ans, Eustèle si disboutenèt pou li 
strumer avou in flètchtau di bone goute, do «Rhum» qui v'nèt d'au 
lon, d'après l' papi qu'è-st-aclapè su || boutèye. Matante tòtèt co 
bin in vérkin quand s'-+amougni Кё! plantchi. Eustèle nu p'lèt mau 
di d'mèrer à |’ passéye. Come totes lès djon.nes fiyes li djoù d'av- 
djodrdu, nosse fringuète avèt in galant. S'il avèt tchedt dins l'ouy 
dè l' djon.ne Куе, il avait risbrictè dins l' cia di s' máréne. C'èst 
qui, i provenèt d'ène sòte di djins qui n'astint nin fürleüs, dès djins 
comufaut, dès djins pou tos lès timps, à mòde dès cias qui A 
máréne vèyèt volfiy. Eustèle astèt bin aedréye. Il arivét d'awè in- 
ouvri d'astautche en coürs di route. C'astèt sovint l' galant à 
l'awaite padri l' fayèni, qui v'lèt zwèper in bétch... ou deüs-trwès 
à l' cène qu'i vèyèt volfiy. Marène ni transsichèt nin. 

A costé dès bin-fonds d' sès parints, Filomin.ne avèt èrité d'in 
sang trop spès. Ca v'nèt di s' popa. Do costé di s' moman, ç'as- 
tèt lès djonteures, Èlle astèt wéde di pates. Il a bin falu uker l' 
médecin. Sins tchiketer, il a acèrtinè qui c'astét dè l'«Ostéye aux 

oireaux.» È v'la yink di nom pou-z-asbleuwi lès payisans ! Dè 
fo Ostéye aus porias ? On conét l'iébe aus porias. |lècrét come dè 
l' tchène dins l' cimaudje au d'bout do djêrdin, mins dès mots sin- 
cieüs come citilà... Pou n' nin s' fé passer po alourdis', Filomin.ne 
n'a pont d'mandè d'èsplikéyes. Li médecin, in solwèf, a òrdonè 
dès catchèts, dès brokes èt dés dwàrmions. C'ést Fraziye, li vijène, 
qué l'&a sf qwé èt lès rapwòrter. Matante lès-a bin r'waiti d' 
kègne. 

Li lèdmwin, quand il a fait ајой, Fraziye è-st-arivéye aus nov- 
vèles. 

— «E bin, matante, avoz bin dwêrmu ?» 

- «Ayi, é, té, mins dji n'ai nin avalè lès dwòrmions ; dj'in.me co 
mia mi p'tite jate di tiyou.» 

— «Èt l' rèstant, ça a sti 2» 

— «Сһойе bin, Fraziye, lès gros démons d’ catchèts, dj'ai yet dès 
ròses dè lès fé mouchi do bon costé. | prétindint d' mouchi pau 
trau-patèrs. Lès brokes, zèles, c'èst plaiji. Èles fondenut totes seüles 
ë vosse bouche». 

— «Et avou ca, èst- c' qui ca vos va mia 2» 

- «Ca n'va nin pus mau, ca n' va nin mia. Mins lès brokes, djè 
l's-auré foutu éyu c' qui dj’ pinse, c'aurèt sti fin parèy.» 

Matante Filomin.ne a chô lès traitemints aus iérbéyes. Ele s'a 
rapaupyi sins s'awè ècruké avou lès brokes, 

Et pourtant, lès mártchands d' drogues, come dès maisse-paurlis, 
s'ont mêtu d'acórd pou tchafeter à tot qui v'lèt lès choüter, qu'i Кіе! 
si d' mèfyi dés fouyes di ronce, di purnalis èt d° sauvadjes rósis. Ele 
sont èbibéyes di pwèson. Pa t'Havau nos campagnes, lès cinsis sbrit- 
chenut do madòrin pou fé cobròtchi lès couriyes, lès lairdjons, lès 
chiteroules, lès tchèrdons, lès dints d' tchins èt totes lès mwaijes 
ièbes. Deüs-trwès samwin.nes aprés, i sémenut à |’ rachinéye ène 
sôte di gros sé pou fé crèver lès-alènes, lès lumeçons, lès pourcias- 
singlés èt lès-ôtes maufiantès bièsses. Maugré lès sbritchoules à l’ 
dérène mòde, i gn-a dés spitüres qu'èvont su lès ronchis'. Li cia qui 
bwèt dé l'iérbéye aus fouyes di sauvadies rósis riskéye tot bonemint, 
d'atraper l' róse èt d' 5 ë r'pinti li réstant d' sès djoüs. 

— «Dji n' coné rin dins lès comptes d'apotikaire, mins cès rotindjes 
là, c'ést dés contes d'apotikaires.» C'èst c' qui Matante baragwi- 
nét à sés vijènes. 

- «Mès-omes ? || à sclauchenut dés cènes !» dijétéle pou fini. 

Aprés l'awous', Jules-Moyisse vinèt payi s' rindadje. | purdèt l' 
timps d' s'achire ètd' babyi avou s' propiétaire. Èle trèssinèt en-z- 
apurdant lès bonès nouvèles dè l' cinse. Lès biquèts d'avri nin pus 

qu' lès vias d' mars, n'avint nin sti trop fèls. Li fènau-mwès avèt sti 
fait à pids sètchs. 

Lès frumints n'ont nin sti stron.nès. Lès wadjes, sèmès après lès 
scwèrans, ont bin donè. Tot compte tot rabatu, li cinsi astèt contin! 
di s' dispouye. Ossi binauje qui li, Matante s'amayèt ossi dés 
biésses. Lès vatches n'ont nin pièrdu Іей tièsse ni atraper l' cocote. 
Lès cucheléyes n'ont nin yeü l' mau Sint Cornélis' èt lès parints dès 
cuches sont bin d'assène. 

— «Li cêp qui vint, di-sti l' cinsi, dji vos payeré avou d's-eüros.» 
— «Ayi, va, i faura qu'on s'i faiye. Lès djon.nes s'aroutineront 
aujiyemint, mins pou lès viyès djins, on-z-aurèt d'vu lès fé avou dès 
traus au mitan, come lès mastokes di d' quand dj'astè gamine. On 
pôrèt l's-éfiler avou in tchètia ou bin in cwardia pou n’ nin lès sauyi 
trop avjiyemint come lès p'tits fayés francs d'asteüre.» 

— «Dji vos r'viéré voltiy l'anéye qui vint, di-stèle Filomin.ne, si dji 
sè co di ç' monde ci.» 

— «l n’ vos faut nin vos disvoyi, savoz». 

— «C'ést quand l' bon Diè vòra. Dins tos lès cas, dji n' vos rou- 
viyeré nin, savoz.» 

— «C'ést bin djinti, mins i vos faut prinde li d'zeü, vos médyi ét bin 
mougni. Au rèspèct di c' qui dj’ vos va dire, dins saqwants djoüs 
vos s'roz ragrabouyiye.» 

- «Qu'i plai- stò Die I» 

À l' saison qui lès nwëjes sont chayètes, qui lès djoûs rastrinde- 
nut, Matante Filomin.ne alèt av gurni pou qwé li cote di d'zo en 
lin.ne qu'èlle avèt tèchu lèye-min.me avou dès-èchèts di totes lès 
couleürs, dès rèstants qui, in cêp rachènès, richènint à èn-airdiè. 
Come èlle astèt raprofitante ! Su sès spales, èle tapèt ène pèlèrine 
ou ène chabraque. Èle dijèt volfiy : «Qu'i fait bon é nosse maujo !» 
Pourtant, li stóve ni ronflét jamais. 

Lès preumérès rèléyes astint là : lès minéyes èto. Sins toker à 
l'uch, èlle ont mouchi èmon Filomin.ne. C'èst bin-astcheut tot d' 
min.me. Ardans, lès iérbéyes | C'ést come si on-avét pété dins-n-in 
violon. 

Eustéle n'a nin tchiketé. Elle a ик s’ médecin da lèye, in solwèf. 
ll a arivè do côp. Lès gngnos dè l' malade astint nukès. Èlle a 
div'nu wéde dès pates. Ele clèpièt. lès gngnos nukès èt lès win.nes 
rinfléyes s'ont mètu d' conivance pou-z-aspétchi Matante d'aler à 
mèsse li dimègne. Come tot bon pasteür, Mossied l' Curé nè l'a nin 
lèyi ë pwin.ne. In djoù, i l'atauche : 
= «V'loz qui dji d'mande à т’ ma-seûr di v'nu vos distriji 2» 


Gèniye, li ma-seür do curé astèt dèdja maisse di maujo, feume 
di mwin.nadje, cwisiniére ét, à l'ocásion, dame bone à consyi. 
Avou s' frére, èle dijèt co bin : «C'è-stinte nos deüs». Mossied |' 
Curé n'avèt nin dandji d’ mèskène. Come Mossieü l' Curé, Gèniye 
n'avèt nin dandji d' mèskène non pus ! Gèniye astèt d' bone ren- 
conte. Èlle astèt midone èt pacyinte. Avou Filomin.ne, èle ropétos- 
sint lès viyés souvenances, dés souvenances qui d'sòtesè s'rint 
r'batus. Èlè causint dés djins qu 'èlle avint conu èt qui n'avint nin 
ye l' crédit d' viker ostant qu” zèles, A zèles deós, èlle ont passé 
dès bons momints tot r 'copinant mwints cóps. 

In djod, al vièspréye, Eustèle, qui transsichèt, a v'nu dire 
bonswér à s' máréne. Èle ni t'nèt pus dins sès cossètes. Ele s'avèt 
co régrigni. Eustéle sa ofru pou passer l' nüt à costé d' lèye. 
Etièstéye come bran.mint dès campagnárds, ёе a r'fusé polimint. 

Li 26 di novimbe, Fraziye, ène comère bone come do pwin 
qu'èst séwe, a sfi sbaréye en vèyant qui Matante Filomin.ne n'avèt 
nin clòs sès volèts li chije di d'vant. Elle a disclitchi l'uch qui n'as- 
tèt nin sèrè au plat-vèra. Qué saisichemint | Matante Filomin.ne 
astèt achide, racrapotéye, ès' culot. Èlle astèt dèdja rafreudiye, si 
c' n'astèt sès pids qui s' tchèt tinèt chandis tot d'djant sès patèrs... 
pour léye dandjureü... Matante avèt sès deüs mwins askéyes 
qu'èlle avèt crwèselè su si d'vantrin come pou rèciter s' pécavé. 
Fraziye a rècouru ë s' maujo. Ele s'a därè su | tèlèfone pou-z- 
advèrti l' famile. Do cêp, Eustèle a mètu sès djambes à à spales. Elle 
ë-st-arivéye en bréyant èt bisker di n'awè nin passé |’ déréne nut à 
costé di s' marène. Trop taurd. On s' fait sovint dès r'protches 
quand on-z-a dés mwòrts dins s' famile. Trop taurd pou yèsse au 
r'pintant | Si mòrène avèt moru li djoó dè | fièsse da Sinte 
Caterine, li patrone dès djon.nes fiyes. 

Tot ètindant causer, li tchèt s'a rèwèyi. 

ll a gnàwyi póvriteüsemint come in pièrdu. || avèt tot pièrdu. 

Est c qui lès biésses sontstanoyeüses quand èle piédenut leó 
maisse 8 || a r'waiti si cwèléye en chébiant. Eustèle l'a pris dins sès 
brès, come d'abitude. Ele l'a kèkyi pad'zo s' minton, padri sès- 
orèyes. Èle li a fait dès tchòdes tot-av d'dilong di s' chine. A l' fin, 
il a linweté ène miyète di lacia qui djòmièt dins s' jate, mins i n'a 
nin prétindu mougni. Eustèle l'a pwòrtè ë s' maujo come èle l'avèt 
promètu à s' mârène. 

Li curé, li madjustèr èt l' tchanteriye ont fait in bia ètèremint. 
Après |’ dérin r'qwiyém', on n'a nin taurdji pou-z-aler à |' cimin- 
tiére. Quand |’ fosseü èt l' tombier ont yet fait Іей bouye, on s'a 
r'trouvé addé |" grile dè l' intréye. Sabaye, comint c' qu'èlle avèt 


fait sès papis ! Sins balziner, li notaire s'a présintè avou in papi- 
scrit. C'astèt |l’ tèstamint. | fièt cwèy, fwòrt cwèy. On-z-aurèt oyu 
ène warmaye voler | Mossieü l' Curé astèt l' preumi lomè. Dins-n- 
ène grande envèlope, i gn-avèt d' gwè dire in trintin pou matante. 
Ele pinsèt qu'avou ça, èle ni taudjerèt nin pou gangni || paradis, 
qu'èle ni duvrèt nin pityi trop longtimps su l' sou. Ele lèyèt ène some 
pou 1ёѕ-ейуеѕ do curé èt pou l'ètèrtinance dè l'èglije. Li pus chan- 
сага, c'astèt Adofe, C'èst li qu'èritèt dè l’ maujo avou sès-adjèts à 
condicion qu'i l'ocupiche li-min.me, li ou yink di sès-èfants. Ca 
tchèyèt bin, vèyan,mint qu'on-z-avèt criyi lès bans da Eustèle li 
dimègne di d'vant. Jules-Moyisse avèt l' pachi qui djond s' cinse, 
èyu c' qu'i mèt sès vias èt sès-aumayes au tchamp, mins i d'vét ètèr- 
tinu |’ potale à Sint Dónat qui lès tayons avint fait drèssi dins l’ 
timps. Zidôre, qui n'avèt pont d'éfant, èritèt di trwès bonis à front 
dè l' lévéye. | n' sondjèt nin à s' rècrèster. || astèt mwais. Matante 
s'aura lèyi étoürpiner pau curé ou pa s' ma-seür. Come cwisiniére, 
n'aura-tèle nin mèlu s' grin d' sé quand l' notaire aura rascoudu 
lès dérènes volontés dè l' viye djin ? 

Si l' curé aurét yeü sti lò, Zidóre li aurét tapè dès pids d' pour- 
cia après s' tièsse | Lès-orèyes do pasteür auront bran.mint chilè di 
cès frèvins là, chaque côp qu'on-z-aura discousè d' li : Mossieü l' 
Curé a dés laudjés mantches èt i n'èst nin kèkieüs. | faut, dins | 
viye do monde, passer su bran.mint dés afaires, en'don. 

Si lès cârculs da Matante Filomin.ne sont jusses, èle pêra, dins 
trinte djoüs, fièster l' Noyé avou lès-andjes ét lès-arcandjes èt bis- 
toker |' Bon Diè. 


Philippe MAUDOUX, R.N. 


— adjèts : abords avoir les jombes onkylosées 


piéde balance : perdre l'équilibre 
scaye : pellicule 

antises : relations 

invaniye : calomnie 

uchtiner : rudoyer 

tchaurlotadje : travail de charron 
priyèsse : mirabelle 

lombért : petite prune ronde 
flétchau : flacon 

fé plantchi : rester sur l'estomac 
yèsse wéde di pates : 


— botcha : bouton de fièvre = cimaudje : buisson faisant limite 


solwéf : qui a toutes les qualités 
broke : suppositoire 
dwármion : somnifère 
di kégne : d'un air soupconneux 
тадбгіп : matière nauséabonde 
couriye : liseron 
pourcia-singlé : cloporte 
raprofitant : qui tire parti de tout 
trintin : série de 30 messes 

dites pour un défunt 
taper dès pids d' pourcia : injurier 
kèkieis : susceptible 


E faut payi 
[J/odoigne) 


Po l' crosse dé pwin tchamosséye... 
Dins l'armwére on l'a rovi... 
E faut payi. 


Po l' tchéproule dins lès pétròles... 
In courant on l'a spotchi... 
E faut payi. 


Po l' tchén à l lache dins s' tonia 
Et qu'on n'a ni désloyi, 
E faut payi. 


Po totes lès fledrs dè l' chavéye 
Qu'on-z-a coudé d'on còp d' pid, 
E faut payi. 


Po l’ èfant qué stind sès brès 
Et qu'on n' vout ni rawaiti, 
E faut payi. 


Po l' gamin créché trop rade 
Ert qué l' guére a ralètchi, 
E faut payi. 


Po l' pététe miète dé boneür 


Au métan d' noste anséni, 
E faut payi. 


Jules FLABAT, R.N. 


- tchëproule : musaraigne 
- chavéye : ravin 

«Paguera di Mallorca» 


[Sombreffe) 


C'èstèt in paujére piti pórt di pèche, sur ène ile éspagnole. 

In djoù, lès pècheüs ont lèyi là led batia ét c'minci à bati dés-ostéls, 
dés-apártémints ét dés botikes. 

Paguera a div'nu in viladje qu'i gn-a bran.mint dès tourisses. 


C'èst véla qu'il a sti ë condji avou saquants soçons di s'-t-Adje, en 
1979. 

Ene binde di djon.nes-omes qui s' volin’ amüser. 

Tot а’ chòte, il a sti bleuw do viladje, sès bwès, li grande basse... 


C'èst ро ça qu’ l'anéye d'après, il ï a émwinrné s' comére èt-z-i 
d'mérer deüs samwin.nes au long. 

Lès quénès bèlès vacances | Po-z-aprinde à s' conéche, po bagni, 
po fé dès toürs à batia ét visiter l' payis à pids oubén au bus’. 


Li timps a passé, gn-a d' ça vint’ trwès-ans, faut dire. 
In djoó, il a décidé d’ raler èwou c' qu'i s'avèt si bén plait avou |’ 
djon.ne fèye qu'a div'nu s' feume dispü. 


| sont dins l'aviyon. 

Noste ome èst tot péneüs. C'èst bièsse à dire, mins... il a рей. 
Nén d'yèsse sur in plantchi si wòt, non, ò vos | 

Па ped di п’ pus r'conèche si p'tit paradis. 

Qwè c' qui lès «promoteürs» ènn ont fait 2 

Onti mèsbridji lès bèlès falijes tot fiant d' trop d'ostéls ? 


Vo-lès-là à l'aréyopért. 

l'emplwéyéye di l'ajence di voyadje Іей mostère li bus’ què lès va 
mwinrner à l' boune place. 

Achid d'lé fènièsse, l'ome sint si stoumac' si rastrinde. 

Ene diméye ейге après, i sont-st-à Peguera. 

Ayayaye | Min.me li nom a candjiècastiyan | 

Abiye, monterèl' tchambe po-z-i lèyi lès valises èt tot а’ chite, fé 
l' ой do coron à pids... 

Binauje au-d'la, mès djins | 

Cu qu'i wèt autoü d' li, c'èst co pus bia qu’ dins sès souv'nances. 
Bén seür, gn-a dès novèlès bâtisses, mins èle sont-stètchèssiyes dins 
lès tiènes èt dins lès bwès. 

Dins l'av'nüwe di Mallorca, qui c'èst plaijant di r'wafiti lès wèrènes 
dès botikes, à s'-t-auje, sins pont d'auto po vos v'nu cwarner | 
Vos p'loz roter tot | long d“ l'edwe, vos-achire sur in banc po-z-avi- 
ser lès batias... Gn-a l' pòrc avou sès sapéns èt sès fleürs, li stin- 
déye di sauvlon oubén, ène miète pus lon, li plâje di cayaus. 
l'eüwe èst si télemint clére qui vosi p'loz vir totes sôrtes di 
pèchons. 


II ë va foute plin sès-ouys | 
D'alieürs, gn-a nén à riv'nu là d'ssu : c'ést véci qu'i vérè fini s'vi- 
kériye. 


Geneviève COULON, R.N. 


— Paguera di Mallorca : Palma de Majorque 
— wéréne : vitrine 


C'é-stinsi... 
(Loyers-Namur) 


| gn-a dès дјойѕ come ca 
Qu c' qu'i gna rin qui va... 
Ti t' lèves do contraire pid, 
Vo-t-là tot disvoyi ! 


| gna dès djoós insi 

Sins pont d’ solia dins # keór, 
Ота rin po t' ragaiyi 

Nin min.me on p'tit boneür | 


Èt lès là, tot péneós, 
Piérdu dins tés pinséyes 


Èt ' n'as pupont d'ameó, 
Rin qu’ dès nwärès-idéyes | 


Guy BRENER, R.N. 

Pâtêr po on binamé maisse 


(Faulx-Les Tombes) 


C'èst mi, Mazète, vosse viye cavale, qui vos cause, nosse 
maisse. 

Dès-ans au long, dji v's-a sièrvu sins r'naker èt nos n'èstans nin 
со au coron d' nos rôyes, maugré qui dj’ va su mès trinte ans. 

Adon, po l' timps qui nos d'meüre à viker èchone, dji compte 
dissur vos po fé dè cas d' mi come vos l'avoz todi fait. 

Vos sèpoz bin qui dj n'a jamais yeü рей d' l'ovradje. 

Quand dj” bouteu por vos, èt qu’ dj'aveu swè, vos n'avoz 
jamais manqué di т’ doner à bwáre di l'éwe bin frisse èt т’ 
rapairi. р 

Mi muzète n'èsteut jamais Ып lon. Et , quand dj' pèteu d' fwim, 
dj'aveu d’ l'awin.ne à mougni à т“ gout adon qu’ dji n' mi saveu 
fé comprinde come vos fioz, vos-ôtes, lès-omes. 

Quand l' bésogne èsteut уше, vos m' rimètiz ë stauve. Dj'i aveu 
place po mi stinde aujiyemint ét m' ripwaser. Todi stièrni à timps à 
eüre. 

A chaque côp gu” dj'a fait т’ polin, vos-avos tofér waîtî à li. 

Vos-avoz tot fait po rafòrler més pids ét r'choürbu més sabots 
quand i ‘nn’ ésteut réquis. 

Quand dj” fieu l' grigneüs po mougni, rapórt à més nwârs dints 
qui т’ fyin.n' soufri mártire, vos m'avoz sogni come on vrai rauyeü 
а’ brokes l'aureut уеб fait. Bin sovint, vos m'avoz causé come à 
one djin. Vos л’ sauriz sawè come ca m’ fieut plaiji d'ètinde vosse 
grosse vwès. Di pus d'on cêp, vos m'avoz fait one doucoüce come 
si dj'aureu yed sfi vosse mayon. Dji у vèyeu co pus volti qui l's-ôtes 
djoüs. 

Vos-avoz bin compris qu'i n' mi faleut nin cóper m' kéwe come 
à dés cis qu'i gn-a èt qui n' sèpenut pus tchèssi lès moches èt lès 
tayans. 

Quand i m' faleut bouter, vos-avoz todi waifi à n” nin fortcherdji 
l' tchaur. Sovint, vos m'avoz coplé dins lès montéyes ou frin.ner su 
lès mwais pavés ridants. Et sins trop satchi su l' cwárdia. 

|| faut bin dire : vos monfiz aujiyemint, sins т’ margougni. Dès 
côps d' trique, dj'énn' a jamais pont уей ; nin onk. D'alietrs, dji 
n'aureu піп уей sèpu poqwè. Dji saveu bin qu'avou vos, im” faleut 
roter drwét. 


Portant, di ténawéte, i m'a bin arivé d'yèsse tiéstówe come mi 
sod, l' bourique. Probâbe qui l' mórs di bride mi fieut mau mès 
dints oudóbin qu'one pirète s'aveut stitchi dins m' sabot. Vos n' 
m'ènn' avoz nin v'lu po ca. 

Vos saviz bin èto qu'i n' fieut nin malauji s'ètinde avou mi. Si 
pa côps, dj'èsteu su dès tchòdes breüjes, c'èsteut dè |’ difaute aus 
wafteroules qui m'éspétchin.n' dè bin vey tot-autoû d' mi. 

Dji v' sinteu tinki à blanc. Ci n'èst nin po ga qui vos m' 
man'cyiz. A pwin.ne bròtyi èt гіп d' pus. 

Dj” а sov'nance qu'on djoû, dj'a pièrdu balance. C'èsteut su 
one vóye di têre. Dj'aveu aroké su one flamoüje èdjaléye. Vos 
m'avoz spalé ро qu’ dji d'meüre d'assène. Vos l' sèpiz bin, don, 
qui dj' n'è p'leu rin èt qu' dji m'aveu fait mau m' djambe. 

Et l' djo qui l' marchau m'a èclawé, djè l'a bin sintu, savoz, 
qui vos mètiz vosse mwin su mi scrine po т’ rapaujeter. 

S'i faureut compter lès côps qui n's-avans tchèri à l'ansène èt 
miner |’ bigau avou l' badou. Ròler lès téres, sèmer, rayèner, fèner, 
rouyi aus canadas èt aus bètrales. 

Quand i lüjeut lès quate solias, vos-avoz todi waifi à т’ mète 
à l'ombe. Et lès-anéyes qu'il a tant djalë, vos т’ mètiz one couvérte 
dissu m' dos, à pwin.ne rintré à stauve. 

Bin sovint, vos т“ léyiz roter sins m’ tinu à l' bride. Vos v’ fiyiz 
à mi, come à vos-min.me. 

Asteüre qui dji n' so pus bon à rin, fuchiz co djinti avou mi. 

Si vos v' lériz jamais rider l' prumi èt qu'i vos faut fé quite di 
mi, sayiz di n° mi nin confyî à on boüria ou à on sins coeür qui m' 
lérè là, mièrseü. 

Gn-a dès pensions po lès vis tch'vaus sièrvicires. 

Si c'èst mi qu'ènn' èva d'vant vos, lèyiz m' moru paujéremintè 
pré. 

Si vos ‘nn’ avoz l' coradje, donez m' one drogue ро qu’ dji n’ 
soufriche nin. 

Vos froz bin ça po vosse viye cavale, mi chone-H. 


GilBERT RENSON, R.N. 


=  sliérni : gornir la litière 

-  piéde balance : perdre l'équilibre 
-  flamoüje : taupinière 

- ` badou : tonneau 


61 


Lès-Üsances di nosse payis di Ote Esbaye 
On-z-a amédé avou lès dints | 


[Meux] 


[...] On bia djoû, dji m° pwinte èmon l' Pitch (c'èst l' deüzyin.me 
sornom da Maurice Martén, di s' vrai nom Maurice Francois). Et vo- 
l'lò-stèvouye : «Paul, ëst-ç qui vos savoz bén qu'avièr-ci, d'dins l' 
timps, on-z-amédeüve lès djon.nes couchèts, lès bocs èt lès djon.nes 
bassis avou sès dints 2» Come dji n'aveüve wêre di timps c' djod-la 
ét qui, tofér on côp, i fieüve dès-afaires avou rén, dji li réspond qui 
dj” l'aveüve ètindu dire. È bén, més djins, dj'a byin sti au r'pintant 
d'awè rèspondu ca. 

Po v' dire li vrai, dj'a pinsé, su l' momint, qu'i m'è boureüve one. 
Nosse Pitch, one miète disbèli, a passé à ôte tchòse... one babiole, 
come po dire qu'i d'djeüve one saqwè. On-an aprés, i moreüve. 

On bia djob, tot rwétant li vicadje dins lés-Andes à l' télévision, 
ni v'la ti nén qui l' gazèti, è mostrant lès lamas èt lès bèdots, nos 
dit qui lès bièrdjis lès-amèdenut avou leüs dints | Dji drèsse l'orèye 
èt dji r'bou dès-ouys come dès casses di monte, dins l'éspwér dé 
veüy li côpeu d' boósses à l'ovradje ! Maleureüsemint, on n'a nén 
véyu |’ sin.ne. Èt dire qui l' Maurice m'aveüve v'lu aprinde one 
saqwe èt qu'il àreüve co bén raison | 

Quand c'è-stinsi, on s' mèt dés-idéyes ë |' tiésse èt si d'mander 
comint c' qu'on pout fé ca. On s'i r'présinte on tauvia ou c' qui 
l'amèdeü boute si mouzon au cu dè l' biésse èt d'on cêp d' dints li 
douve lès satchots. Èco fauti awè dés tayants dints. Èt bén non.na, 
dji n'i ésteüve nén. 

l'afaire dimeüre insi on p'tit timps jusqu'au djou оо c' qui dj'a 
réscontré on vi botchi di Côrwè-l'-Tchèstia qui m'a dit l'awè co véyu 
fé pa on lomé Martin, di Mazy. On l' sorlomeüve «Tripe» ét i 
v/neüve à Córwé po touwer dés bièsses ét amèder. C'a sfi lès pru- 
mérès-èsplicacions qu’ dj'a yet. 

Saquants mwès passenut. 

[...] On djoó, à l bibiotèque, av Nou-Lovain, dji r'ssatche on 
live, èt li p'tit d'à costé vént avou. Nén spès, quénze pâdjes. À rén 
près djè l' riboute à s' place sins r'waiti. Mès-ouys si tapenut su l' 
tite : A propos de la castration avec les dents, par Robert Dascotte. 


Insi, i gn-aveüve min.me dès scrijadjes là-d'ssu | Come lès djins da 
l' campagne, one miète dimèfiant, dji tape raddimint on còp d'ouy, 
question dè juger dè l' sérieds d' l'ovradje. 

Fwárt di c' qui dj'a seô pa l' vi botchi èt c' qui dj'a li dins ci p'tit 
live là, nos-alans уеду di qwé c' qui r'toüne. 

Ci fòme là d'amèdadje riléveüve on p'tit cêp di crwèyince en 
Ésbaye èt one miète tos costés bén seür : one lame d'aci ni p “ledve 
nén djonde lès kinikes dè l' biésse èt l' ratchon ésteüve sinsé r'ssérer 
lès plaukes. On crwéyeüve ossi qui c'èsteüve li moyén di n° pont 
owë d’ forson.nadje ni d'èfuwadje à l' plaiye. Lès-omes qui chiquin' 
prétindin' qui l' plauke ni s'éfuwereüve nén pace qu'i mawyin' dè 
toubac'. Mins, po c' bésogne lò, i gn-a уеб dès-omes fwart consyin- 
cieüs, dijeüve+-on avou on p'tit sorire : po п’ nén èfuwer l' plaiye, 
bèvin' Чейз véres di pèkèt divant, èt deüs aprés po r'nèti Іей 
bouche... 

Et dji n' vos di pont d' mintes ! 

Vola comin! c' qu'i pratiquin'. Po dire li vrai, li prumère ét deure 
pia qu'on lome li scrotum, і l' cópin' avou one tayante lame divant 
chaque zénguézaur. On crénadje qui s' fieüve putót dins li d'zo dé 
l' boüsse po drin.ner l' plaiye qu'òredve v'lu sûner. 

C'è-stò c' momintci qu'i п’ faleóve nén yèsse nôreûs. 

Li pia qui rascouve li kinike si présinte come li pia d'on pwès d’ 
suke : èle si lome dartos, C'èst di ç' pio là qu'on disburtakéye li 
kinike avou sès dints tot-è-z-aspouyant po l' fé moussi fou di s't-envé- 
lope. Insi dègajé, l'amèdeü l' pirdeüve ë s' bouche èt satchi po rauyi 
l'òrtère à s'minces èt lès win.nes dè l' kinike jusqu'à c' qu'i chète- 
nuche, tot пап? sès dwègts autou dè l' plaiye. Ci maniére lò fieüve 
qui l' bièsse ni son.neüve nén ou wére. 

D'après l'enquéte qu'a sti mwinrnéye pa Robert Dascotte en 
Bèljique, aviè lès anéyes 1965-70, lès sov'nances di c' pratique là 
rimonfin' aus-anéyes di d'vant 14, étur lès deüs guéres èt co après, 
jusqu'en 1956. On cópeüve surtout lès djon.nes bèdots, lès bocs, 
lès couchèts, mins ossi dès lapéns, dés tchèts et dès tchéns. On-z-a 
quausumint còpé avou lès dints dins tos lès payis dè monde èt ossi 
bén en Amérique dè Süd qu'au Nòrd. En Estonie, c'èst lès feumes 
qui rauyin' lès boles avou leds dints èt lès rascouviè, po fé l'operà- 
cion, avou one loque ou one cwane di leti d'vantrén. On-z-aprind co 
qui c' maniére lò dè fé, si fieüve su dès roncéns, dès baudèts, dès 
rènes, dès twas... Dins dès payis qu'i gna, on l'zeü spotcheüve ! 

Tot c' qui dj’ vén d“ vos raconter, c'èst l' pure vérité. Òtrèmint dit 
èt, en pur walon : «C' n'ést nén dés c...» 


Paul GILLES, R.N. 


CONNAISSEZ-VOUS... ? 


Prix de la Communauté française 


Rappelons-nous : tous les ans, la Communauté française décerne 
deux «Prix des langues régionales», qui récompensent, en alternance, la 
prose et la philologie, d'une part, la poésie et l'audio-visuel, de l'autre. 

Pour l'exercice 2003, le prix réservé à la philologie a couronné le 
Dictionnaire borain d'André Capron et Pierre Nisolle cependant que le 
prix de prose était attribué conjointement à Chantal Denis pour son roman 
Dji vòreu qu'i ploüreut ' et à Joseph Bodson pour un récit, Li mwárt do 
blanc Mat. 

Nos lecteurs connaissent bien Chantal Denis, collaboratrice fidèle des 
Cahiers wallons. Ce qu'il faut aussi savoir, c'est qu'elle adapte des pièces 
de théâtre, qu'elle a publié quatre romans, qu'elle est un des piliers des 
cours de wallon chez les Rèlis et qu'elle a donné à Namur un ouvrage pré- 
cieux : le Dictionnaire français-wallon d'après Nameur èt avaur-là. Pareil 
dévouement désintéressé au service exclusif du wallon méritait bien d'être 
salué. 


Prix Joseph Durbuy 


Notre livraison de février présentait succinctement le prix Joseph 
Durbuy de la Ville de Huy, dont le dernier lauréat n'est autre que Lucien 
Somme, président des R.N., pour son roman Li dérin dés Catis 2. La remise 
officielle, des mains du MinistrePrésident de la Région wallonne, s'est 
déroulée le 1” mars à l'Elysette. Fait important et unanimement apprécié : 
M. Van Cauwenberghe a prononcé (et très bien !) la première partie de 
son allocution en son wallon de Charleroi, souhaitant d'ailleurs que 
d'autres personnalités politiques suivent son exemple, contribuant ainsi à 
donner aux langues régionales une forme de reconnaissance et une image 
avantageuse, qu'elles méritent. Poursuivant sa réflexion, il parla de ces 
dernières comme d'un antidote à la mondialisation et souligna le péril qui 
les menace et l'extrême urgence d'une entreprise de salut : si elles dispa- 
raissent, c'est à jamais, саг on ne restaure pas une langue comme on le 
fait de vieilles pierres. Puissent ces vœux emporter l'adhésion de tous les 
Wallons | 


Chez l'auteur, rue de l'Angle, 19/13 à 5310 - EGHEZÉE (081 81 25 94). 
d Chez l'auteur, rue de l'Agasse, 77 à 5030 - GEMBLOUX (081 61 10 32). 


Si vous voulez... 


Si vous voulez commander des exemplaires des Cahiers wallons, 
Si vous voulez connaître le contenu des quelque 650 exemplaires parus, 
Si vous voulez connaître la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 [secrétaire honoraire) 
081 - 61 10 32 [président) 

- l'adresse courriel : delvaux.guy@swing.be 

- l'adresse Internet : http://relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon). 

LES CAHIERS WALLONS 


On-ome sins brut 


[Hemptinne] 


. Li londi dè l' fiésse, nos-òtes, i n-aveüt tos l's-ans dès coüsses à vélo. 
A paurti d' prandjeure, c'ésteüt on daladje jamais parèy pad'vant l' 
Café des Sports èt jusqu'è mitan dè l' place : dès maliots d' totes lès 
coleürs, dès-autos avou dès-afiches po Coca Cola ou l'Avenir ét dji п’ 
ti sé tot gwè. Èt dès musiques qu'on-z-ètind zimeter au d'triviè d' tot l' 
viladje. 

Lès coureüs d'vét passer su l' lèvéye à l' copète dè viladje ; ca fait 
qu'i faut trover saquants-omes po-z-èspètchi lès-autos dè trivièsser | 
vôye à ç' momint là. 

— Èst с qui vos n’ sârïz fé ça, vos, Modèsse 2 aveüti d'mandé l' 
présidint dè l' sôcièté La pédale victorieuse. Vos-avoz bén l' timps, don 
vos ! 

- Â, mins, dji n'a jamais fait ca, savoz mi, avedti réspondu l'ome. 
Dji n' m'i c 'noche nén, mi, dins lès coûsses. 

Li Modèsse, parèt, c'ésteüt l'ome li pus tranquile dè viladje, on-ome 
sins brut : si p'tit mèsti, sès poyes, sès colons, sès salades èt sès fré- 
jis,... si paurt aus cautes li dimègne après Í diner. Au couyon, i 
n'aveüt nuk à l' bate. 


- Vos n'ároz rén à fé, ô, aveüti co dit l' présidint. Ci n'èst nén 
ça qui v’ va scrandi. Èt on li mèt on djène brassòrdòl' mantche di s' 
camisole. 

— Мо n'àroz rén à fé. Si jamais i n-a one auto qu'arive èt volu 
trivièsser l' vòye, vos v' mètoz pad'vant ét l'énn' éspétchi. 

Po fini, Modèsse si lait adire. On li tchouke è s' mwin one èspèce 
di rond signau avou on mantche, ét vo-l'lò d' planton addé l' tchapèle 
di Sint Roc. Avou s' brassärd ét s' signau, d'abórd. 

«Ci n'ést nén qu'il ï passe dés masses d'autos su c' vóye là», li aveüt- 
on dit, «mins enfén, on n' sét jamais, i n' faut qu'on cóp. Pace qui, si 
jamais il arivereüt one saqwé, on s'ènnè voüreüt ; c'èst l' vrai, don 2» 


Li Modèsse n'èst nén là d'on quòrt d'eüre, qu'i n-a one grosse 
nwére auto qu'arive «ventre à terre» dé viladje vwèsén èt qui fait mine 
dé passer. 


| lève si signau ë l'air èt s'aler stamper à mitan dè l' vóye. L'auto 
taudje, l'ome bache si cárau èt passer s' tièsse. Modèsse ric'noche li 
médecén. 

— Vos n' mi r'conichoz nén ? di-sti l' médecén en d'tchindant 
d' l'auto. 

- Siya, don, dji v’ ric'noche, vos-èstoz |’ médecén. 

Est c' qui vos m'alez léyi passer, d'abórd ? 
Passer ? A, non, nén quèstion, vos n' p'loz nén. On m'a dit 
dé п’ léyi passer pèrsone : ina one coûsse. 

—  Bén qayi, mins і п’ vént co rén |... Et on п” veût rén au lon | 
C'ésteüt bén l' vrai. Si lon qu'on tapeüve sés-ouys, i fieüve pèrcé 
cwéy. Nén on tchén su l' vóye. 

Mins Modèsse, lu, i n’ boudje nén done simèle. On li a dit dè 
n' léyi passer pérsone, i n' lait passer pérsone, ét pwis c'ést tot : 
«on n' sét jamais». 

Li médecén r'monte ë s'-tauto ; i n'èst nén contint, l'ome, on l 
veüt bén. | ratind one miète èt vo-l'-rila co on côp : 

- Вёп, vos véyoz bén qu'i n’ vént rén quand min.me ! Dji n'a 
nén l' timps, mi ; dji so préssé. 

- А, non, rén à fé ; dj'a on brassärd, dji n” pou léyi passer 
pérsone... 

Li médecén èst d'ssu dès tchòdes breüjes ; i r'mousse co on côp 
è s'--auto ; il èst mwais, i gròle, ét bèrdèler inte sès dints. 

Tot l' min.me, au lon, dins lès campagnes, on veüt ariver lès cou- 
reüs. Po c'minci, one moto avou on rodje drapia à s' pórte- 
paquèts ; pwis l' peloton qu'avore «ventre à terre» ét passer come 
on vint ; ét po fini, saquants-autos avou dés vélos d'ssu led twèt. 

— ` Ca ï èst ç côp ci, di-sti |! Modésse en s' vinant mète au 
drwèt d' l'auto. Vos p'loz passer. 

Mins |’ médecén n'ést pus prèssé, lu. 

- О, ina pus rén qu’ nos tchèsse, di-sti ; il èst trop taurd | 
Dj'ésteü préssé, mins dj’ nè | so pus. Il èst trop taurd, djè l’ sé bén. 
C 'ést po vosse feume qui dji d'veüve passer... 


Joseph SELVAIS, R.N. 


Et danser, èt tchanter, èt viker 
[Loyers - Namur) 


Audjodrdu, c'ést djoü d' fièsse 
Et v's-èstoz addé mi. 
Vinoz qui dj’ vos rabrèsse 
Et sinte vosse keür frumeji. 


Rovians nos disbautchances 
Et n° pus sondif qu'a d'mwin. 
Lèyan.n' là nos doutances 
Èt n' pus tüzer à rin. 


C'èst qu’ lés-eüres ont toürné 
Dispeüy nosse prumi bétch. 
On s'a racrapoté 
Èt tot a div'nu sètch. 


Mais audjoürdu, c'èst fièsse 
Èt n's-alans ratraper 
Lès djôyes di nosse djon.nèsse 
Et l' bonedr galfüté. 


Èt nos-irans danser 
J'qu'au coron dè |” djoürnéye, 
Èt rire èt co tchanter, 

l gn-a pupont d' niléye.., 


Gn-aurè pus qu'nosótes deüs, 
Gn-aurè pus qu’ vos èt mi. 
On sèrè bin, dandj'reó, 
Pwisqui dj” vos vwè volti... 


Guy BRENER, R.N. 


Salut, l'artisse | 


(Floreffe] 


Rin qu'one palète ét on pincau, 
One twèle ét dès tubes di coledrs. 
C'èst l' boneór qu'ést là pa t't-avau 

Pace qui vos-i mètiz vosse kelir, 


V'la d pus d' vint’ ans qui vos-avoz v'nu rabiazi nosse colidór. 
Quate tablaus qui mèsurenut bin deüs mètes di wòt, ро l' mwins'. 

Véci, l'abiye avou | crwès do clotchi qui trawe quausumint |’ 
plafond, li grand batimint dè l' bibiotèque èt à |’ valéye, lès viyès 
maujones qui s'agripenut à l'uréye. 

Addé l'uch d'intréye, c'èst l' pidjoni avou sès rodjès briques, si 
clotcheton di scayes, li vèvi èwou c' qu'on veut r'glati dès-aubes èt 
dès bouchnis'. 

Di l'òte costé, li coscáde qui n'èst gulone pichote ë l'ésté, mais 
èle pout yèsse fwate aus grossès-êwes, à l'òriére-saison. Vos l'avoz 
v'lu galiye, bèle, i n'è faureut wêre po-z-ènn' ètinde li chuchelo- 
tadje. 

Li dérin tâblau, c'èst l' bôli véci padri nosse maujone.ll èst si 


télemint bia ! | s'ènonde aviè l' ciél ё lèyant pinde sès finès 
couches ; èt sès fouyes tote tinres come on lès veut au c'mincemint 
do bon timps. 


Dji vos veu co, égayolé dins voste auto. l'uch di d' padri r'lèvé. 
Vos mètiz on p'tit tch'volét à djoke su l' bwòrd do pòre-choc. Tot 
racrapoté, sins balziner, vos fyiz saquants p'titès twèles. Vos nos 
lès v'niz mostrer po qu'on p'luche tchwèsi. 

One ou deüs samwin.nes à n'é nin fini. Mais, di vos vòy, c'ès- 
teut d'dja on grand plaiji. Achid su l' banc, dins l' coujène, vos 
mougniz c' qu'i gn-aveut c' djoù là ét bwòre on bon vêre di vin. 
Dji v's-étind co rire tot tapant vosse tièsse au r'viérs ; vos blancs 
Ich'vias volin.n' èl'air ét vos d'djiz tofér : «Mes chers amis». 
Come nos-òtes, vos vèyiz volti Brel, Brassens, Trenet... 


Rin qu'one paléte ét on pincau, 
One twèle ét dès tubes di coleürs. 
C'ést |’ boneór qu'est là pa t'tavau 

Pace qui vos mètiz vosse keür. 


Pa còps, vos nosamwinrniz dès djins po vòy vosse bèsogne. 
C'èsteut l'ocásion do s' rachoner, raconter saquants frawes, rire 
èchone. Sovint, vos nos priyiz po vòy one di vos-èspòsicions : 
Wépion, li Galeriye Rops’ à Nameur, l'abiye véci à Floréfe... 

Come vos rindiz bin lès vis quartiers а’ Nameur, lès p'titès 
vóyes, li clotchi d’ Sint Djan ! l'Ardéne, ossi, avou sès sapins, sès 
richots, lès épilobes, come vos lès lomiz si bin. Pus tourd, vos-avoz 
satchi après l tchód. Li Midi dè l’ France : Nàrbone, li Provence. 
Vos bèlès-aqwarèles èstin.n' sipitantes di соЇейгѕ, on sinteut |’ tcha- 
leür do payis. Mais vosse keür èsteut po Nameur, vos-i ruv'niz 
sovint, А 

Au mwès d'awous', on s'a r'vèyu su l' place d'Armes, come ça, 
à l' tachelète ; vos aviz à fé èt nosótes ossi. Si on-z-aureut зей qui 
c'èsteut l' dérin côp, on-z-aureut sûr pris | timps d' s'achide èt bwáre 
on cêp èchone, mais... on n' sait jamais qu’ c'èst l' dérin cop. 

Rin gulone paléte èt on pinçau, 
One twèle èt dés tubes di coleürs. 
C'èst l' boneür qu'èst là pa t't-avau 

Pace qui vos-i méfiz vosse kelir. 


Christiane BINAMÉ, R.N. 


Gn-a-H co ? 
(Moustier-sur-Sambre) 


Man, gn-a-ti co dèl rodje jèléye, 
dèl céne qu'on aurdeüve po r'ciner ? 
Wè, dji glète co rén qui d' tizer 
a nos massales tote dauboréyes. 


Dj'a d'mèré djon.ne tant qu’ vos-è fyiz. 
Qui ce qu'a rauyi lès gruzalis 8 


Émile GILLIARD, R.N, 


Poème extrait de Bokèts po l’ dérène chije, important recueil, disponible 
au prix de 11 euros (13 euros avec frais d'envoi) à virer au compte 370- 
0085939-84 de l'auteur, rue Saint-Laurent, 321, à 4000 Liège (tél. 04 
229 32 67). 

Drame en deós-akes 


(Namur) 


Li prumi côp qui dj' l'a vèyu, ç'a sti av mwès d’ djun. Il a moussi 
foü d'one tére di frumint po trèvautchi l' vòye pad'vant m' maujone. 
Djon.ne, mais précaucionant. On djon.ne di live qui c'ésteüve, èt 
süremint qui s' man li aveüve dit di s' dimèfiyi dés-omes : 

— Dès sauvadjes qui dj” vos di, dès touweüs, dès canibales. | sont 
capabes di vos stron.ner ét d' vos mougni avou dès-agnons èt dès 
canadas. 

Portant, avou mi, in p'leóve mau : dji veu volti lès bièsses, èt 
dins m' corti, i gn-a todi d' l'amougni po lès sauvérdias èt lès 
masindjes. 

| s'a afranchi èt si v'nu stamper d'vant l' finièsse d'éwou c' qui 
djè l' riwaiteüve. Come il ésteüve bia avou sès pwèls tot r'lijants, 
èt si p'tit mouson dispièrté ! 

Trwès opes pus taurd, il èsteüve passé d' l'òte costé аё | mavu- 

jone, au mitan dè l' rimouye. Fin fiér avou sès-orèyes rècrèstéyes : 
faut qu'on veüye bin lès nwérés tatches qui |’ Bon Diè a pinturé 
d'ssu po qu' tot l' monde sèpe qui ç' qu ^il èst : 
- Dji n' so nin on lapin, mi, dii codr bramint pus rade. Èt si onk 
di mès tayons a зїї batu à l' coüsse pa one tortüwe, c'ést pace qui 
Mossieü de la Fontaine li aveüve doné one dringuéle po s' lèyi 
bate. || a raconté one fauve dissu ca, mais i дпа qu’ lès-omes 
qu'ont sfi bwárgnasses assez po crwêre à one paréye carabis- 
touye. 

Qui c'èst plaijant, cès bièsses là ! Ca n’ fait pont а’ bròt èt c'èst 
si intèressantòr'waiti. Quand dji sondje qu'i n-a dés cis qui n’ pin- 
senut qu'à prinde on fusik po lès touwer ! Ni fauti nin yèsse sins 
keür 2 

Dj'avedve bin do plaiji à l’ veüy tot zoublant dins lès-ièbes, èt 
dj'aureüve bin d'moré là tote li djoürnéye. Mais il a toürné pa 
padri l'aye, dins l' fond, èt dji n' l'a pus vèyu. 

One ейге pus taurd, qué bonetr ! Il a riv'nu. Dji n'a nin pièrdu 
onk di sès rigodons. Èt adon, il a ralé s' catchi dins lès frumints. A 
d'mwin, m' camarade. Riv'noz quand vos v'loz èt qui l' Bon Diè 
vos bèniche ! 

Avou tot ça, il ésteüve timps d” pinser à fé m’ soper. Dj'a sti dins 
l' corti, qu'èst padri l'aye, po cóper one salade, one grosse blonde 
paresseuse (di-sti l' Gonthier). C'è-st-ò c' momint là qui dj'a dis- 
couvièt l' dègat : li live aveüve mougni totes lès pus bélés fouyes, 
lès pus tinres, lès mèyeüses. Nin one salade qui n'aveüve sifi visi- 
téye. Dj'a èvoyi one foto à L'Avenir, avou on tèkse : «Massake dins 
on corti». 
Sâcré man.nète bièsse di nom di diâle | Combin c' qui ça cosse on 


fusik ? 


Daniel OGER 


PS. Po lès-âmes sensibes : dji n'a pont achete а’ fusik. Dj'a тёш do 
Iréyis' à pouyes autoü d' més salades. 


Si sovéré-t-on ? 
(Ramillies) 


Chaque djod qui passe mèt dins nosse kelir 

One miète di cindes, one miète di r'grèts, 

Qui l' timps apwate dins sès longs brès 
Come on voleür. 


Chaque djoû qui passe èt on roviye 
One miète di c' qui v's-a fait soufri, 
Li plâye si r'ssére èt si r'nourit, 

C'èst come ca, l' viye ! 
Èt bén pus taurd, quand on r'troverè 
Dins one cwane au fond di s' mémwêre 


Dès-imaudjes touméyes à poüssére, 
On s' sovérè. 


Germaine MASSARTTILMANT, R.N. 


Li trau 


(Sovimont - Floreffe) 


Lès-omes avin.n' fini а’ diner, gn-aveüve dés cias qui soketin.n', 

aspouyis su |’ tauve, leû tièsse su leûs brès, lès-òtes bèrdèlin.n' di 
pidjons ou d' djè d' bale. 


Li grand Douwärd ét Lisé èstin.n' évóye avou leô cwane èt Іей 
rodje drapia po-z-arèter lès djins qui d'vin.n' passer d'vant l' 
câriére èt, pindus à l' rotche, Gustin èt s' maneüve achèvin.n' di 
bourer leüs mines. 


Mète li feu auzès mètches èt l' trosser abiye, ça lèzi a pris cinq 
munutes ; il éstin.n à pwin.ne au r'cwe do for qui | disdòt a 
cominci : li prumi pètòrd a bouchi tot seü, pwis lès trwès süvants 
vraimint èchone. 


Lès cayaus v'nin.n' béróler o fond avou on Ыф d' tos lès diâles : 
li fuméye èt |’ poüssére nèyin.n' li rotche, mais dins l' baraque, lès 
cárioteüs, abutuwés, tapin.n' paujéremint led d'vise èt, padri l’ for, 
Gustin comptedve lès côps... 


Pwis, ç'a sfi l' cinquyin.me mine : élle a sautelé avou on brôt 

stofé èt ossi rade... Non | vos п’ p'loz nin vos r'présinter c' brôt- 
lò... 
Tote l'éwe di Moüse qui tchaireüve d'on cêp au dévèrswèr dè l' 
Plante, mile pices di shirting qui vos chureriz tortotes èchone, c'ès- 
teüve di c' jenre-lò, on bròt fwart doûs si vos v'loz, èt portant tèribe 
avou ca... 


Li rotche éfire aveüve boudji, su tote si longueÿü, còpéye come 
au coutia, one trintche aveüve glissi po v'nu s'ècraser, discopèciye 
pa lès pètârds qui contunuwin.n' à cabouchi au fond dè l’ câriére. 


Dins l' baraque, pus person.ne ni pigneteüve pace qui c'èsteüve 
come li côp — i s'è sov'nin.n' tortos, aléz — qui l' Nésse do Pachi a 


veüve sifi spotchi par on cayau deüs cóps come one outche, come 
li cêp ossi qui l' gamin do Gadot aveüve yeó lès deüs djambes mis- 
bridjiyes... 


On s'a compté sins rin dire èt, quand l' mineü a rintré avou s'- 
tome, lès copes di cásseüs ét d' maqueteüs, qui lès-enguedlin.n' si 
volti pace qui lès rotches éstin.n' trop grosses, pace qui gn-aveüve 
trop d' sauvlon d' maule qu'i faleüve bèrwèter po n'è гіп awè, 
pace qui... On tape volfi su l' dos do тіпей, ё bin crwéyoz-m', ё 
l' vèyant, il ont ryeü leüs songs èt, tortos èchone, dins l' poüssére 
qui lès fieüve sofoquer, il ont monté vêye... 


On vrai сӧгпёје | Gn-aveüve là dès tones èt dés tones di 
cayaus, dè l' bésogne po lès quinze copes dès samwin.nes au 
long : gn-aveüve dès pices come dès maujones avou l' filé bin mâr- 
qué, on é véreüve à d' bout, aléz. 


Lés-ovris riyin.n', énn' alant d'onk à d' l'óte, i discutin.n' li 
bésogne, i ‘nn’ alin.n' fé dés vagonèts ! I| alin.n' awè dès bounès 
djoürnéyes. 


C'èst di ç' timps-là qui l Émile dés Pèrwès a vèyu l' trau... 


Causumintòrés' di têre, jusse au pid dè l' rotche, i gn-aveüve 
come one crèvaude di cing ou chis mètes di long dissu onk di 
laudje à рей prés, qui mousseüve, ârévet-on dit, au dis sèt' cint 
diáles èt co pus lon dins l' nwòrichei. 


Li tchésse-tchin v'neüve d'ariver, tot saisi ét mwés pa t'tavaur li 
do n' vóy pérson.ne au for. 


Mais, aléz vos fé étinde dès-omes quand l' rotche si dismòrcèle 
èt mèt à djoü on trau qu'èst ci, on trau qu'èst là... Pérson.ne n'ès- 
leüve do min.me avis. 

Po l'Emile, c'èstedve li d'bout dès grotes da Monsieó Louis. 

Chale nè l' v'leüve nin étinde di c'-t-oréyelà : «Lès grotes da 
Monsieü Louis, quand t'ès-st-au d'bout, t'ès-st-au d'bout, ti n'as pus 


qu'a riv'nu. Coci, c'è-st-òte tchóse.» 


Brèf... Lès-omes dau for ont r'diskindu, mais lès cásseüs, pus 

maisses di zèls pusqu'i travayin.n' à pices, ont contunuwé à discu- 
ter èt po fini : «Sés' bin qwe, di-sti l'Émile, nosirans уду, insi, nos 
saurans bin.» 


- С̧а m va, di-sti Chale, nos pudrans t' bia-frére ossi èl 
Lèyon dè l' Frède Bije, èt po nos lumer, nos d'manderans dès tchan- 
dèles à Bèlote : elle ènn’ a süremint. 


Et ga s'a èmantchi insi ; maugré qui l' vi Lisé lès dissyeüve, il 
y 

ont fait sawé ë led maujone qu'i r'vérin.n' pus taurd ; ét vo-lès-là 

moussis d'dins. 


Li Chale ésteüve li prumi, i comandeüve lès-òtes : «Atincion à 
vos pids, ça diskind rwèd. Bachiz vosse tièsse, ca rap'titit...» Èt il 
alin.n'... 


On côp abutuwés à |’ nwáricheó, i véyin.n' mia autoû d’ zèls : 
i d'chindin.n', i toürnin.n' dispò on bon momint : il aveóve falu alu- 
mer one deüzyin.me tchandèle. 


Totau d'dilong d' leü vóye, ci n'ésteüve qui dés colones, dés 
pilasses di pire ossi blanke qui dé |’ glace, dés ridaus qui r'lüjin.n' 
su tote li wóteü qu'on p'leuve уду, èt l'éwe qui coureüve dissu rigla- 
ticheüve come on murwè. 


- | nos l' fait longue po ça, ti trau, di-sti l' Lèyon, n'énn' 
avans-n' nin vèyu assez ? Mi, dji séreüve d'avis d'èraler, dji wadje 
qu'il ést passé chij eüres. 


= ` Ô, i dwèt yésse di pus qu’ ca, di-sti l'Émile, dj'a sèt” eüres 
on quart... Sácré nom, mi monte è-st-arètéye | Li timps n” chone nin 
long quand on s' plait bin. 


— Vaureüve quand min.me mia qu'on érvaye, di-sti Chale... 
Mais l'Emile ni l'étindeüve nin di c'-torèye là : à s' mòde, on 
aveüve roté d' trop po n' nin rèche bin rade don costé ou d' l'òte : 


éraler su sès pas, ca pudreüve trop d’ timps... 


Si bia-frére ni moufteüve nin, mais i claqueüve dès dints. Li frèd, 
dandjured 2 Li рей ossi, por mi. 


11 ont alumé leô déréne tchandèle. 


Pad'zo zèls, il ètindin.n' on brüt come on richot qui coureüve 
bin lon. 

- Dji m' dimande si ca èst fond, di-sti l' Chòle è ramassant 
on cayau. || ont choüté longtimps divant d’ l'étinde djonde li fond. 


Il &stin.n' come dissu one còrniche, i n' faleüve nin rater on pid. 
Pwis, tot doucétemint, li passadje rimonteüve ét i l'ont 50 tant qu'il 
ont p'lu, tant qui l' tchandèle a distindu : leó déréne tchandèle... 


Adon, i s'ont arété èt l' bia-frére da l'Emile, maugré sès a ar 
ans èt s' Масе qu'è fieüve dèdja onk dès méyeüs câsseüs dè | 
cariére, s'a foutu à braire come on-éfant. 


Chale djureüve come on payin èt l' Lèyon s' dispètroneüve avou 
l' Émile. 


- Qul didle ni V vinti qwé, мё èt l' fameüs trau | Atrape 
comint qu’ nos-ènn' alans sôrti. Si nos-é sòrtichans | 


= Si disboutchi ou s' mwaiji, ça n' sièt à rin, dijeüve+i l'E- 
mile, tunans nos tos lès quate èt avancichans li pus qu' nos p'lans, 
si gn-a onk qui chape on pid, lès-ôtes li rastéront. 


Edjalés pa l' creuweü dès pires, nèyis pa l'angouche qui lès 
strindeüve, i fyin.n' saquants mètes èt pwis, raf, gn-aveüve onk qui 
trébukeüve : on s'aréteüve on momint po sofler èt on r'paurteüve ë 
sintant. 


| l'zi choneüve qui gn-aveüve dés djoüs qu'il èstin.n' didins èt l' 
fwim cominceüve a lès fé soufri : ‘| aveüve on bon momint qu’ 
l'edre do soper èstedve yute. 


| fyin.n' dès pwasses todi pu longues, èt po fini, Léyon èt Chale 
n'ont pus v 'lu avanci ; li dion. ne ome ni ratindeüve qui ço po s' lèyi 
tchairal' tére èt l'Émile n'a wazu aler pus lon tot set, il a d'meuré 
avou zéls... 


Il ont fumé, one aprés l'òte, jusqu'à led déréne cigarète, jusqu'à 
leüs dêrènès smiyetüres di toubac' po casser Іей fwim. 

Di timps-in timps, li bia-frére ni saveüve si rastinre di braire tot 
wòt, Chale si méteüve à skèter lès mile èt lès miliärds, Lèyon 
enguedledve tot | ‘monde èt Émile sayeüve di lès fé taîre po choó- 
ter, choüter sins lachi ètz-ètinde pus rade li brót dès cias qui 
vérin.n' vóy aprés zèls. 


Pace qu'on n'aledve nin lès lèyi moru là ! On véreüve lès r'qwe, 
sûr ét cèrtin | 


—  Lès-ôtes ni sont nin si bièsses qui мё, dijeüvet-i Lèyon qui 
duv' h k 
uv neüve méchant. 


Èt l' timps passeüve tot doücemint, trop doücemint, mais nin l' 
fwim, ni l' swè, ni l' frèd. 


| létchin.n' li pire padri zèls po s' rapaupi... Ca a duré dès- 
eüres, dés djoûs por zèls. 


Èt pwis, tot l' min.me, Émile a vèyu come on djo0 qui s' doneüve 
en face di zèls, il a ètindu one saqwè, bin lon padri li, èt quand il 
a sfi sûr qu'on cacheüve après zèls, il a choyu sès soçons, foutus 
èn-on moncia po-z-awè mwins' frèd, èt i s'ont métu à bwérler tor- 
tos èchone, si fwòrt qui l' grote tote éfire tron.neüve come si on 
aureüve уей djouwé d' l'órgue. 


Lès camarádes qui v'nin.n' lès r'qwé avin.n' sû one óte vóye, il 
éstin.n' éco d' pus d' dis métes au-dzeü d' zéls, ét maugré qu' lés 
sorvunants avin.n' pris |! précaucion d'amwinrner dés lampes di 
stauve ét dés cwades di tchèréyes, ça n'a nin sti tot seô po lès 
r'monter d'éwou qu'il éstin.n'. 


Tot l' min.me, on lès-a rye ; il ont bévu do tchòd cafeu èt dë l' 
gote, il ont mougni on crochon ét i s'ont r'mètu en route. Mais avou 
lès r'péres qui lès ѕос̧опѕ avin.n' pris, ci cóp-ci on saveüve bin 
éwou qu'on aleüve èt, tot flauwes qu'il èstin.n', il alin.n' co pus 
rwéd qu' lés cias qui lés-avin.n' vinu r'qwé. 

Quand il ont sòrti l' léd.dimwin, il ésteüve tot prés d' dij eüres 
à l' nét ; ë vèyant li stwèli alumé, i s'ont rabréssi à s” foutant à 
braire. 


- T'as dé | chance qui t brais, di-sti Ziré, li frére do Châle, 

pace qui dj'aveüve juré qui dji t fout'reüve one dispoüsseléye 
quand ti sèredves Юй. 


Lès-omes qu'ont yeü c' laide fòrce-lò sont co tortos vicants, djè 
l' pinse en tout cas, èt djè l'Zi sowaite ; seüremint, i n' sont wére 
vantárds èt si vos v'loz sawè one saqwè par vos-min.me, li mia ça 
séreüve co d' tchair dissu l' Châle on cêp qu'il èst chifté. 


Mais lò, dji vos prévin : quand i raconte si-tistwère, c'èst come 
s'il ï èstuche co, èt si vos n'avoz nin l'orèye ossi coriante qu'on vi 
tch'vau d' fosse, vos pòriz bin yèsse jin.né. 


Lucien NAMÉCHE, R.N. 


- cwane : corne d'appel (instrument sonore) 

— shirting : terme anglais désignant un tissu de coton 
- outche : huche à grains 

— rawé sès songs : retrouver son calme 

- réche : sortir 

= chifté : ivre 


Lés-üsances di nosse payis di Òte Èsbaye 


Li péletadje èt l' cwárnadje 
(Meux) 


Péleter, c'ésteüve fé dè bròt avou one pêle, ë latant d'ssu avou one 
grawiye. Cwárner, c'ésteüve fé on disdòt d'arèdji. 

Lès cwârneûs (Esbaye namurwése) avin' lès min.mès raisons di s' 

fé ètinde qui lès pêleteüs (pays d’ Lidje) avou l' difèrince qui lès pru- 
mis s' siérvin' di vêres à quénquèt po üler d'dins èt fé insi qu'on n' 
riconèche nén Іей vwès. 
Au nórd di Nameur, dins g' qui lès viyès djins m'ont dit, i gn-a 
saquantes qu'avin' ètindu causer d' péletadje, mins i conichin' tortos 
l' cwòrnadje. Li pratique di c' mòde la èsteüve co courante divant l' 
guére di 14-18. Elle a bachi èpwis tourner à rén ètur lès deüs guéres. 
Vola d'dja bén longtimps, dins lès viladjes, lès péletadjes èstin" mètus 
su pid pa lès capitin.nes di djon.nèsse. | pêletin’ quand i gn-aveüve 
on vi qui s' marieüve avou one djon.ne comére ou on veuf qui s' rima- 
rieüve. || èsfin! mwais dè veüy one djon.ne comére di leü-z-âdje 
qu'ènn' aleüve èt, come di jusse, ca fieüve one comére di mwins' por 
on djon.ne ome di le soce qui n’ séreüve nén ayinssi... 

Pus taurd, lès péletadjes ont sti arindjis à l' sôrtiye dés messes pa 
dés djins «pus catoliques qui l' pòpe» èt qu'è v'lin' rimostrer aus- 
ótes,... zèls qui n'èstin' nén dins | cas. Si l' curé aveüve anonci li 
r'mariadje d'on veuf, i s' rachonin' èt décider dé djoü èt d' l'eüre po 
l' péletadje. 

| faut ètinde qui lès régues di vicadje, dins l' timps, ésfin' bran.mint 
pus deures qu'asteüre ét on r'mariadje ésteüve pris come on-afront à 
tot l' viladje. 

Qui èst c' qui s' p'leüve co bën ratinde à on péletadje ? Lès djins 
qui s' mwinrnin' mau, lès disvóyis, èt ossi bén lés-ómes qui lès feumes. 
Lès djon.nés féyes qu'èstin' èborasséyes, lès feumes qu'avin' on 
maisse-lodie0, qui t'nin' botique pad'zo led cote, qui fyin' pwòrter dès 
cwanes à кй 
Lès-omes qui s' disrindjin', qui foufin' dès côps d“ canif dins l' contrat, 
lès gâteüs d' dwè dedike Lès-acopladjes ou lès raclapadjes. Lès r'ma- 
riadjes, surtout s'il èsfin' tourdus ou avou des grandès difèrinces 
d'adje. 

Comint fieüve-t-on ? 

Lès péleteüs ou lès cwárneüs si rachonin' à l' nwàreó avou tos lès 
canetias : dès couviètes di casseroles, dès clairons, dès trompètes, dès 
bokèts а’ tiyau... 

C'ésteüve à l' cia qui freüve li pus а’ bròt po-z-a.onti || cwarné. 


78 


One miète divant |! deüzyin.me guére, por on cas qu'a-tarivé à 
Meux, on d'djeóve : «fé chuleter lès canetias» ou «fé ranchi lès cane- 
tias». Mins lès pus viyès djins dijin' todi «cwarner». 

Emilia Frémal raconte : «Co èfant, dji d'méreüve avou mès djins 
dins one maujone ritiréye, à |’ Laustaye, à sèt” 10! cinis mètes dè mitan 
dé viladje. A |" pure fèn dè l' vièspréye, il a-tarivé qu'on ètindeut 
bwérler come si gn.avuche ied оп r'muwe-mwin.nadje è viladje. Mès 
parints, qu'èstin' fwan pwartés po l'èglije, n'éspliquin' rên : on n° cau- 
seüve nén d' ça pad'vant l's-èfants». 

Lès furdin.nes d'on-ome d'one trintin.ne d'anéyes m'ont sti racon- 
téyes dérènemint. Ca s'a passé divant l' guére di 14. Pére di quate 
èfants, noste ome èstetive sitèvòye en France avou one djon.ne comére 
di dij ul'ans. Come i n'ont nén trové à s'ètabli lauvau èt quand i n'ont 
pupont уей d' caurs, il ont bén d'vu rapliquer à Meux... | дпа qui l' 
Bon Dié qui sét bén comint c' qu'on-z-a apris l' novèle è viladje. Todi 
è-sti qui dès Meütis ont зїї à pids lès ratinde à l’ gàre di Sint-D'nis, èt 
lès sûre tot-au d'dèlong dè l' vòye à bouchant su lès vis canetias. Et, à 
ülant au pus fwart, il lès-ont ramwinrné chaque à s' maujone. 

V'la on coplèt scrit au pus rade à c'+ocasion-la : 

Dji m' vos va raconter 

Ci qui vént di s' passer. 
A ! Po l' comune di Meux 
Ca sérot bén ontyeüs 
D'awe enlevé Julia. 

Sérot co rén du tout 

Si sérot nén s' béle-soó. 

| gn-aveüve co d's-ótes moyéns dé mostrer ou dè fé sawè à tot l' 

monde qui dés djins si mwinrnin' mau. 
Dins dés viladjes di Ote Esbaye où c' qui l' paye ni manqueüve nén, 
on méteüve one trin.néye di strin ètur li maujone di l'ome (qui s' mwinr- 
neüve mau) èt l' céne dé l' feume. Lès viyes djins ni vos diyenut nén si 
со s' fieüve au grand vint ! 

One òte maniére, quand lès deüs maujones èstin' trop long èri one 
di l'óte : on-astampeóve one grosse djaube di strin pad'vant l'uch di 
l'ome ét one ôte pad'vant l'uch dè | feume. Afiye, on fieüve one sôrte 
di spawètia. On li éfileüve on vi casaque èt l' pwarter pad'vant l'uch 
dè l' feume, ou one viye cote èt pwarter li spawétia pad'vant l' mau- 
jone di l'ome. 

Todi dins nos viladjes, po dènonci dès parèys comèladjes, lés bén-pin- 
sants fyin' one ròye à коше ètur lès deüs maujones. 
* 

Dêrènemint, dji causeüve di cwòrnadje avou one comére di Sint- 
D'nis qu'a passé lès quatrè véngts-ans. Ele mi d'djeüve, qui l’ djoù 
d'audjodrdu, lès cwàrneüs èt lès peleteüs n' sarin' pus süre... èt qu'i 
faureüve one équipe di «professionnels». 


Poul GILLES, R.N, 


CONNAISSEZ-VOUS... 8 


le Guetteur wallon 


Il n'est pas sûr que tous les abonnés (namurois) aux Cahiers wal- 
lons lisent — connaissent ? — Le Guetteur wallon. Les deux revues sont 
pourtant complémentaires, l'une s'attachant à illustrer le patrimoine 
historique de la région, l'autre sa langue. Si les Cahiers émanent des 
Rèlis, Le Guetteur, revue trimestrielle vieille de quatre-vingts ans, est 
publié par la Société Royale Sambre et Meuse. 

Voyons, à titre d'exemple, la deniére livraison : il est question, 
pour l'essentiel, du culte de sainte Brigide, sans doute importé 
d'Irlande chez nous - à Fosses-la-Ville, notamment — dès le VII" siècle. 
Un autre article présente un monument en péril : l'église Saint-Martin 
de Jamagne (Philippeville). Plus circonscrit, le numéro double 3-4 : 
2003 constitue un hommage à Josy Muller, historien de la Wallonie, 
décédé il y a vingt ans, fils spirituel de Félix Rousseau et, comme lui, 
membre d'honneur des Rèlis Namurwes. 

Il va de soi que les collaborateurs du Guetteur sont souvent 
conduits à user de termes wallons (parfois désuets), voire d'extraits, ce 
qui fait de la revue un document parfois précieux pour les walloni- 
sants. Ainsi, qui connait encore le terme lèver (lèvè) au sens d'être par- 
rain ou marraine de baptême ? 

Renseignements auprés de M. Arickx-George, rue du Couvent, 3 
à 5100 - Jambes. 


Communiqué 


Il n'est pas trop tard pour s'inscrire au Grand Prix d'interprétation 
Georges Smal, qui se déroulera le dimanche 12 septembre 2004, à 
partir de 14 heures, à la Maison de la Culture de Namur. 
Renseignements auprès du Service Culture de la Ville de Namur (tél. 
081 24 64 33 ou 24 64 36) qui peut également guider les candidats 
dans le choix des textes à présenter. 


Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Relis Namurwès, 
Si vous voulez obtenir des renseignements sur un écrivain, une ceuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 [secrétaire honoraire) 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http://relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon]. 

LES CAHIERS WALLONS 
Skèpiadje 


Avou one miète di nive 
Dj'a sayi d' fé on cwárps 
Ossi bia qu' dins lès lives. 


Dj'a pris saquants filés 
Po dèssiner dès tch'vias 
Fin parèys à l'èsté. 


Рей grandes bleuwès fleürs 
Ont fait place à deüs-ouys 
Rilójant dins l' boneür. 


Dj'a apici l' grand vint 
Po vos p'lu fé viker 
Insi, tot doücétemint. 


. Vos v'savoz astampé 
Et m' prinde didins vos brès 
Dj'a stî èmacralé. 


Guy BRENER, R.N. 

Li Quéque 
{Dorinne) 


Là bin one dimèye etre qu'on l' chedt èt l' cossatchi ; on pougne 
autoû, on chodte po vedy si c'èst d' bon : è-sti si laidemint atrapè 
avou on si p'tit crin à s' tièsse 8... Oubin fait co | sodwarmant 2 
Tè l' vas veüy zoublè : bwa | vorè en bwèrlant po fè vèssi l' gros 
Douwárd... Dès sindjeriyes insi, i ‘nn’ a tchikè dès mile... 

Su c' timps là... Nin tant dés misaumènes ! | Gn-a nuk avié ci d' 
sès prés-parints. On l' pout bin dire tot plat : li Quéque èsteut 
mwárt. Li, i |! sèpeut bin. | s' sinteut co tot parèy qu'èd'vant ; mins, 
rin d” pus sür : il èst touwè. | n'a falu qu'on p'tit sclat chipè d'à | 
copète do l' rotche, risbictè èt li pètè au timpia : c'èst come si s' 
tièsse aureut уеб spitè à tos bokèts. || a bèrwètè, maquè, а-ойгіё. 
Tot d' swite, ç'a stf tot ; i n'aveut pus mau nule paut, Adon,... i n'a 
nin уей l' timps do s' ritoürne... èssoflè, on-ome, done bèle riwè- 
дей, èvolè ë l'air, ossi lédjér' qui do l' pitite paye ètchèssiye fot 
d'on didle... quausu ossi rade, vo l' lò drwèt su pids, sins yèsse 
loüte,... à п’ nin crwêre |... dins one grande... one grande... W'è 
su dj' véci 2... | sit dès-ôtès djins, bramint dès djins : one filéye qu'i 
n'é veut nin l' coron. | n'ést nin co métu, dèdja one drigléye boure 
padrí li... On d'meüre on timps rasta, on fait one ascauchiye, on r’ 
taudje,... èt todi ga.Rade, i gn-a pus yeü gulone dozin.ne divant s' 
ой. En 5 clinçant, il avise bin qwè : padri one ronde bawète, 
come po-z-alè à c'fèsse, on vi ome... Vi 2 Djè l' vou bin crwêre, 
avou one parèye grande blanke baube. D'assid, i lütche li ci 
qu'arive divant li ; dins on gros démoné d' live su sés gngnos, i 
toûne abiye,... crac, crac, lès fouyas avou s’ pòce qu'i létche à 
fait... On vi ome qui r'choneut...A qui l' faleut-i r'mète, don 2... Li 
Quéque saye do rapinsè. Come s'i d'vreut co contè s' pasquéye 
aus soçons, ttà l'eüre... Quéne baube |... Djòques d'èmon | 
Prousse, qui fait tant di s' nèz avou l' sène, s'i vièreut cit'cile |... Tot 
l' timps, li vi ome ècomèle sès fouyas avou sès grands pwèls. 

Là po fè dès las’ por à l' tinderiye, dès pwèls insi | Avou trwès, dji 
tè l' djure, dj'è freu bin deûs d' las’, èt cor one rawète à r'còpè 
dius... 

… À I di ç' côp ci, dji su : c'èst l' vi ome su l'imaudje да m' Bibe 


d'è scole au maisse... Onk qu'a vikè dès-ans èt dès razans ; co pus 
vi qu’ lès rouwales... Comint èsteut c' co s' nom, don, da li ? 


* 


— «Alez, au siyant, abiye !... Tènoz, n'èst c' nin li Quéque di 
Dorène, lò 2» 

— «Siya, Mossieü l»... L'ome dri li gougne à s' dos : «Sint Piére, 
grosse bièsse I» 

— «E bin, Sint Piére, dabêrd... Dji n' vos-aveu nin bin r'métu do 
prumi cóp.» i 
Sint Piére ni choute nin. Il èst fait dins lès côps, dispòy li timps. | 
cache é s' live : «Quéque,.. Quéque, avans n' dit... Pa,... 
pe,pe,...pi,...po,po,...po,pu...pu,qua,... Dj su : Quéque, Dorène, 
Est c' ca ?» 

— «Ayi, Moss... Sint Piére, vou dj” dire.» 

— «Cruautè di m’ tchapelèt, dijin.ne èt tot l... éti | i gn-a plin di 
scrit ; trwès grandés pâjes por li tot зей,» 

— «О | | n’ vos faut nin passé vosse timps à non syince, savoz. 
Tot papi s' lait scrire. Fioz come por vos. Mi, ci, sërë todi jusse.» 
Bin l' prumi cêp qui l' Quéque fait si bin l' doûce alin.ne... 

— «Ayi ça | djè l' vou bin crwère... Mins, tutüte | On n' mousse 
nin ë paradis insi, sins tos sès drwèts, savoz, m' fi.» 

— «Si v's-t aloz а’ lò, n'èstans nin cor au coron. On n’ майе nin 
à one twatche, ni cor à one sitipète. Do momint qu'à l' net, elle èst 
bone.» 

— «C'èst dés ratoürnéyes di d'ssu l' tére, ça. Véci, c'èst d's-ôtes 
cayès. Si dji n' vou pont d' cramions avou l' Bon Diè.» 

— «Vos n° p'loz mau, ô ! Dj'a todi oyu dire qui v's-aviz |' bres 
long, mi. Vos tireroz bin on plan, sins d'vu spèpyi tos lès tchatchas 
qu'i gn-a su m' comple.» 

— «Ti n'ès nin co si fou, мё, m' vét... Mins, au «Jugement der- 
nier»... Sóz bin c' qui ça vout dire, don, ça 2... On r'mèt tot au 
djoü, adon ; èt veus’, mi fi, qui l' Quéque sèreut è paradis, qu'i n’ 
duvreut nin 1 yèsse 2... Qui èst c' qui sërë cacame ?» 

— «Dj'énn' auré todi yeü l' bin, don, mi. Après, s'i faut bague, 
tant pire |» 

— «Et mi, dj'énn' aurè one di chasse après m' tièsse, da Note 
Ségneór.» 1 

— «| n'ést nin si éyauve qui ca, é dandj'reü ! Et pwis, gn-a co si 
lon di d' ci là. On-z-auré mwints côps l' timps do rovyi l' Quéque 
ès' pitite ponéte.» 


— «Ci sërë co bramint pés por vos do say do paradis èt pwis 
d'yèsse cayi fot.» 

- «Dji n” pinse nin. Choütoz bin, Sint Piére...» 

— «Grand Sint Piére !» di-sti |“ ci qué l' sit, en l' bourant... Li 
Quéque si r'toüne sur li : «Va t' fè couru arèdji,é ti l»... 

— «Chodtoz : mi, quand l' feume mèteut l' fricasséye dins mès 
marindes, djè l'a todi strouflè au rid'djunè. Vèyoz qui dj' n'aureu 
pus sti là au dinè | Djè l'aveu yet, insi. Là come dji su, wai, mi | 
w. E | pa мой mousse-ton, don, véci 2» 

— «Nin si rwèd, lò, nin si rwèd, mon parent.» 

- «Taïjoz vos, alez ! Qu'ést c' qui ga pout bin fè 2... Onk di pus, 
onk di mwins' ; c'è-stò l'awous' qui gn-a | pus d' grin. Et pwis, vos 
v' plairoz bin avou mi, si v' n'è savoz rin. Dj'énn' a dès saqwés à 
vos contè ; à l' chije, èt l' dimègne, di l'après non.ne. ...Dji vos 
mosturerè co po tinde èt mète dès colèts... Comint qu'on veut bin 
on vi froyin avou dès-arincrins di triviè, qui lès lapins n'i passenut 
pus, èt onk tot noü do l' véspréye. Nin co sur on mwès, vos sèroz 
rigourè d' robétes èt d' lives... Et n° sèriz nin bin binauje d'awè on 
tchèrbinia dins one gayole da vos tot seü ? On bia mouchon, 
savoz, ça | Djane èt nwar èt do rodje... Ou bin on pilau... Là one 
sóte malaujiye à prinde |... Cor on sizè, vos !.., ga tchante si bin ! 
Et on pinson, don ! Vos sèroz on-ome come i gn-a pont, en l' choó- 
tant : ritchitchibatiscraya |... Nos sayerins bin, nos дей, aus nives 
après on manant... Djè l' vou Ып wadji : à nos deüs, nos ‘nn’ 
aurins rade dés cis d’ concoürs... Vos n' savoz nin ç’ qui vos piè- 
droz sins mi ! Vos p'loz bin causé d’ Quéque pa tt'-avau Dorène : 
c'ést-on chame, dirè-t-on, mins prumi tinded l» 

— «Nin tant d's-afaires ! A paurti d'asteüre, vos causeroz quand 
on vos l' dirè.» 

— «Bé | dji v'leu dire...» 

— «Pchit' 1... C'ést tot ! Dj'a quausu l'idéye qui v's-èstoz come 
one miète soyant, vos... èt boureü а’ fléne, pad'zeü | martchi.» 

— «Ѕоуапі, mi ? A bin non.na | Саїу, ayi, ça | on-ome di soce, 
tant qu'on vout. Tos lès mouchenis, c'è-stinsi ! i nos faut d'meurè 
dés-eüres d'asto rasta, sins mouftè, sins crankyi. Nin dèdja rólé 
one cigarète. Adon, quand on-zérva, on-z-èst tot rwèd, èrèni èt 
scrans dins sés-acoplüres ; i faut ramechi, djambyi...» 

— «Ayi, c'ést |’ vrai ; à l' pèche, c'èst dèdja | min.me.» 

— «Ayi, vormint, v's-ésfiz pèched, vos, dins l' timps... Li pèche, 
c'è-st-one saqwè. Mins tinde, Fi de Diet | Vos n'avoz jamais tindu 
€ On-ome come vos ! Dji vos mosturerè. Mi, dji m' rafiye si bin tos 
l'--ans do yésse à |" passe... Quand c'è-stadon, i та ni rime, ni 


rame, ni stik, hi brok l...» 

- «Dji vos crwè. Vos fyiz sovint assèz l' carotier po ça, yèsse su 

l' caisse èt manqué à l' càriére... L'a dj’ bin mèlu, ё, m' fi 2...» 
… Quausu tot l' timps, Sint Pière kènetéye ё s' live. Міпѕ avou lès 
colibétes dau Quéque, i n' fait nin co si auji fè deüs sótes à on cêp. 
A tatche, il avise one frawe di márquéye, mins l' Quéque né l' lait 
nin lire pàr. 

— «Vos d'djoz ttà fait come c'èst, vos. Mins ôte timps, dji n'a 
jamais stî tchin d'one ratèléye su |’ travau quand l'ovradje tchès- 
seut, savoz.» 

— «Tantia qui v's-èstoz moucheni.» 

— «О ayi, ça ! dji m'è fai glwére èt oneür I» 

— «Et c' n'èst rin, vos chone-ti, do rèssèrè dès póves pitits mou- 
chons qui п’ dimandenut qu'à volé tot èwoû qu'i v'lèt 2» 

— «Ayi, mins, c'ésteut dès cis qué l'avint béle addé mi. Maria | 
Bin sognis, tofèr de l' clére awe. Qu'aurinti v'lu d'òte, don, zèls 2» 

— «Quand vos п“ lès lèyiz nin quinze djoüs sins - abwaòre ét sins 
mougni.» 

—«Pinsoz, Sint Piére 2» 

Dji nè l' pinse nin, djè l' di... Vos-èstfiz adon òrdonance aus sòdars, 
lò... Sov'noz co bin 2» 

— «А | dj’ su, c' côp-ci. C'ést do vi, don, с̧а... On côp qui т 
comandant èsteut évóye é condji. Mi, su c' timps-là, qu'aureu di' 
fait, trauyelè tot зей è s' cayon 8 Ayi, ё dandj'reü |... Dj'a racouru 
à Dorène. Dj'èsteu si bin èfoufyi en | lèvant qui dj'a rovyi do l'zi 
mète à bware èt d' l'amougni po quinze djoüs, à sès mouchons. 
Là, l’ quinte, wai | Fautst-aroubi I» 

— «Ayi, ét v's-avoz co dit one grosse minte po vos r'lavè.» 

— «Achoütoz one miéte véci | | n'ést nin avaurci, li, d'ast- 
chéyance ? Ni m'aloz nin disminti, si vos v'loz bin.» 

— «Pont d'embaras ! | "nn" a co por one bèle apéye èwoû qu'il 
èst, avou tot c' qu'il aveut su sès cwanes, quand il a moru.» 

— «О ! ga n' mi sbare nin, ca...» 

— «Auwe | Vos n'éstoz nin véci po rabiyi l's-ótes, Chaque si 
otéye, valèt l» 

— «C'èsteut quand min.me on bon-ome, savoz. Pont qué l' sét si 
bin qu’ mi. | gn-a gulone sòte : savoz bin poqwè qu’ dj'ènn' aveu 
si avant après li 2... Tièsse di fou ! avou s' «poule» l... One grande 
mau èpatéye, one grande laide gade ! Toürsiveüse po li tètè tos 
sès p'tits sous ; èle li a brostè jusqu'aus pègnons d' sès-orèyes. 
Nom d' tot-ute | qu'i m' fait dire ca | 
Mins, èl saviz bin 2... En fiant l' bogadge, dj'a todi rilavè s' jate èt 


s'rassiéte да c' charogne lò... Advinoz avou qwë : avou do ra- 
Ichon... Qu'è dis’ 8 N'a dj’ nin bin fait 2» 

— «Bé ! bè, bè, bè,... on fait tortos à s' chonance... Ci n'èst nin 
d' ca qui nos causins.» 

— «Bé siya | c'ést vos l' prumi qu'ènn'a djasè, s'apinse lès djins 
d'après Oyè, Mi, là longtimps qu’ dj'aveu lèyi ça po fè one 
brayète à Mati.» 

— «Nin d' tot ça | dispétchans-nos ! Wai dri vos, lès cis qui ratin- 
denut I» 

— «O ! l' ci qui ratind n'a nin ausse, di-ston après nos-òtes.» 

= «Savoz bin gwè ? Nos n'é vérans nin à coron insi. Wai, 
mètoz-vos bin là su l' costè... Ayi, vêla. Nos-è frans por on méyeó 
ttà l’eûre, quand i laukeré on pau dins lès cis qui n'ont nin co 
passé.» 

— «Vos pésseloz quand min.me bramint ; sins r'protche, savoz, 
sins r'protche ; ni vos choquez nin | Po v's-aprètè, i vos faut co pus 
d' timps gulone vatche po vélé, réspéctans l' batème. Choótoz : nn- 
alans tiré à l' bouchéte... Qu'è d'djoz ? Mins c'èst mi qui tint lès 
brokétes à m' mwin ossi.» 

… Ca, sûr, ... sûr ét cèrtin, Sint Ріёге pout bin say aprés liquék qu'i 
vout, i n” satcheré todi jamais qui l' bon cayè, Là come il est, l' 
Quéque ! Ayi ca |... 


— «Alez | alez ! Mètoz-vos au r'cwé, là, come on djinti.» 


... Dosmètant, on grand, mwin.re «yome», dri Sint Piére, oyeut 
tot c' qu'i d'djint... On-ome co moussi come on récolèt', Avou опе 
pitite air chinète, en r'waitant |! Quéque... | s' clince su Sint Piére 
èt li ratchawetéye one saqwe tot bas...Sint Piére chedt s' tièsse sa- 
qwants p'tits cóps : «Nn-alans tirè on plan avou vos... C'èst m' 
socon, wal, vèci, qui m' done one idéye. Vos l' con'choz bin 2» 

— «Djè l'a dèdja bin sûr rèscontrè d'on costè ou l'óte. Ratindoz 
one miète. Dji va tchair dissu | Lèyoz-m' rapinsé.» 

- «Ni pèwioz nin tant : c'ést Sint Frangwès !» 

— «Dj'i su, vormint ! | т’ choneut bin... Si v’ m'aviz lèyi l' timps.» 

— «Ayi, ayi ! dins l' timps,... èl savoz bin ossi 2 C'è-ston-ome 
qu'a todi vèyu volfi totes lès bièsses.» 

— «Come mi, d'abòrd.» 

— «Ayi, min nin po lès rèssèrè, là, mi... Lès léyi èwoü qui l' Bon 
Diè lès-a тё... | sont si binin.mès, dins lès bwès èt lès bouchenis', 
lès linèts èt lès sizès èt lès p'tits pinsons.» . 

— «Mi, c'èst l' min.me ! one vraiye fougue ! Et ca tchante si bin, 
don, djè lès choûtereu bin tote mi viye !» 

- «Si v' n'aviz jamais fait qu’ lès choüté o bwès, seülemint ! 

C'èst là qu'i tchantèt l' mia, portant, qu'i sont l' pus bias... 
Lès linèts ? Nin dandji do moussi fond o bwés... | |' sét bin, savoz, 
li... Don, Quéque 2... ë l'iviér, i trouplèt o chinon, dins lès ayes... 
Au prumi bon timps, i sont dèdja acoplès. Dès si nozéyès bièsses, 
in, valèt ? Avou li p'tite rodje calote su Іей tièsse. | n’ sont nin co 
d'on mwès dins one gayole qu'i sont tot swas'. ... | s' pout bin 
qu'on lèzi aprind aujiyemint dès p'tits-airs.» Tin, lò rin | S'i v'leut 
on chuflèt, li Quéque n'aveut qu'à-z-é fè onk avou one cochète di 
sab... 

— «Dès pinsons, i gn-a à maque dins lès djérdins, o corti... Ayi, 
don | nitèt dins one tchabote à on vi pomi... | v'nèt à maraude 
dins lès pàrcs. Potche èt zoup’ èt potche dins lès lignes |... Frout | 
èvòye avou on tinre djèton ё Іей bètch... | m' chone qui dj” lès veu 
co. Là come i faut yèsse avou lès mouchons.» 

- «Vos d'djoz bin, savoz, vos | C'è-st-auji, li ci qui n'a jamais 
travayi d'zo maisse. Quand aureu dj” siti ploncenè o bwès, ё mi 2 
On p'tit ovrî come mi, i m' faleut m' djoürnéye po vikè... èt lès mis- 
coteriyes do mwin.nadje... Quand on-z-a tot fait s' bouye èt lès 
corwéyes, lès-ovradjes su |’ costè po yèsse bin v'nu d'à l' feume, 
п’ dimeüre pus wêre di timps po couru lès vôyes.» 

= «Né l' crwè nin, sés', Sint Piére | Po-z-alè à l' tinderiye, in 
waîteut nin d' si près. À l'après d'one diméye djodrnéye... l'a-tèle 
bèrdèlè dès cóps assez, li grande Mariye... Wai, c'èst tot scrit ë 
vosse live.» 

- «Dji sé bin c' qui dj” di, mi |... lès mouchons ni tchantèt 
qu'afiye o bwès, quand i n'ont rin d'óte à fè. | l'zi faut qwèri à 
mougni d'vant... E leüs gayoles, i n'ont qu' ca à fè, à һап. ... 
Quand dj' ruv'neu à l'anéti, o l' maujon, au bon timps, lès gayoles 
èstint pinduwes au meur à l'uch... Lès sizès ratchawetint leù p'tit 
r'vàsi, tofér li min.me èt tènawète, on tchip',... tchip', tchip' |... 
Oubin c'èst l' pinson qui fieut one viye ! Lès crètons fritint o pélon 
d' cru fiér... Batiscadia |... Batiscadia 1... Crotché-vi-djeü, ènn' 
aleuti. | m' chone qui l' bon gout do l' sauce au laurd po su lès 
canadas mi pète cor au nèz... Dj'ésteu si binauje d'yèsse ті, 
adon |... Et pwis, vos n'avoz jamais sti mariès, vos deüs. Don, 
parèt ? Quand l' feume èsteutès' mwaiji, o l' place do say d'awè 
l' dérène avou lèye, dji choûteu mès mouchons ; dji n'oyeu pus 
qu'èle rütieut... Vola, tènoz.» 

— «Оё l' vou bin crwére, ça, ë ! Si lès mouchons tchantint ostant 
o bwès qu' dins leüs gayoles, ci sereut dèdja l' paradis vèla, 
pad'zo... Et su l' ёге, i n' faut nin tot v'lu awè da li tot зей... Po dî- 


re ttà fait come c'èst, don, Quéque, n'èsteut c' nin po fè bisque 
lés-ótes mouchenis, lès fé djéryi, qui vos v'liz lès pus bias mou- 
chons, lès méyeüs tchanteüs. Don, qu'c'èst l' vrai, т“ fi 2... | n” vos 
faut nin chinè po ca, ni fè |’ pèned... Di c' côp ci t'as t' broke, 

m' fi 8...» 

— «Et avoz li cit'cile, Sint Ріёге 2...» Ca, Sint Françwès, en саџ- 
sant, farfouyeut o gros livre... Lijoz, don !... On côp qui l' tchèt tin- 
deut après l' gayole...Po l' disbitouwè, di-sti, i fait t'nu l' bièsse à 
s' feume ё s' chou ; èt pwis i bróye ét i bróye li gayole su | movu- 
zon do tchèt. || a planté sès grèfes, vos compurdoz bin, tot èwoü 
qu'il a p'lu... Rassonréye, one comére |... Là vosse Quéque, wai, 
Sint Piére.» 

- «Ele li mèriteut quausu bin, mi chone-ti, di-sti Sint Piêre, 
poqwé yésse si bwargnasse èt d' si doüce crwèyance avou on 
parèy parent ? lò longtimps assèz qu'èlle aureut d'vu yèsse faite 
aus mav-avisances da s'tome, dandj'reü, su lès-ans qu'éle coût- 
cheut avou.» 

- «lò causé come on-ome lOyoz, Sint Françwès 2» 

— «Ci n'èst nin co tot, seülemint ; i gn-a d's-òtes, bramint dès-ôtes 
fèrdin.nes èt...» 

- «А | di ç' côp ci, n'i éstans pus, si vos v'loz ramechi dins lès 
viyes matènes ; nni sèrans co l'anéye qui vint... Alez po dire li 
coûrt èt l' long, dès quintes insi dj'ènn'a tirè dès mile èt dès cint. 
Dji n'è pou rin, mi. Là come dji su ! | m' vint one idéye, vos m' 
cotayerizòtos bokèts,... dji n' m'è saureu passè.» 

— «Chodtoz Ып, m’ fi ; dji n” veu gulone sòte, mi, astedre : vos- 
aloz èralè...» 

— «Eralé ? Là qu' dj'arive.» 

— «lèyoz m' dire insi : on côp qui v' sèroz bin metri, bin av 
r'pintant di totes vos fétinses, l'afaire sërë o satch ; i gn-aurè qu’ à 
ruv'nu... Qu'on m' foute li tièsse djus, si vos n' brokoz nin addé 
nos-ôtes d'on randon. Mins nin d'vant. Nin d'vant, savoz. Alez, 
jusqu'à 1» Èt Sint Piére li done li clapète. 

«Bè | jusqu'à, d'abérd... A l'oneür, s'i gn-a,... èt s' gn-a pont, 
'nn-èstans dè quite... Vos ‘nn’ èstoz quand min.me dès chayètes, 
vos deüs. Mi fé acouru véci, po m' révoyi ponte èt maque... Èt c' 
n'èst nin co jusse, ça : vos-i mète vos deüs après mi tot seú., . Èt alè 
r'qwére dès vis cayès di d'vant l'anéye qu'il a tant plot... 

Enfin, lès таїѕѕеѕ, c'èst lès maisses... Qu'i frins n' 2...» 


* 


Róle, Quéque, asteüre, róle èt cabéróle, mi fi !... Ossi rwèd qui 

l' bindadje d'on vi ròlia d' berwète, quand l' fougue rivint dins lès 
raupins do djouwè au céke... 

Ca, l' Quéque aveut sti ètchèssi bon-z-èt rwèd dins one distchin- 
déye jamais parèye... 

Li min.me, in, Quéque | on cêp qui l' Boudje t'a quausu pris aus 
bricoles : «Dji t' tin !»... Li Quéque s'aveut racrapotè, plèyi ë деб», 
quausu s' tièsse ètur sès gngnos... èt plouk | о tiène dè Tchampia, 
au triviè dès ayes èt dès bouchons. Adon, i n'aveut fait qui sa- 
qwants toürnas. Tot d' swite, rade ét rade, i s'aveut lèyi ridè jus- 
qu'à | valéye. Li Boudje pèsseleut co su li d'zeü dins lès pires 
rólantes. Li Quéque ésteut tot d' grètè, disfligotè, tot watrouyi. || 
aveut co уед jusse li fwace do drometinè jusqu'au p'tit bwès d'ôr- 
nias, s'i értchi èt s' codtchi tot plat dins l ronchis'. 

… En rid'tchindant do paradis, li Quéque bouche afiye su do deur, 
pète sur one tièsse di pire. Mins i n'a nin mau... 

A--on dédja véyu on gros rond cayau gròlè à | valéye done 
grande uréye 2... Di stik èt di stok, âre èt ote ; bouf | sur one sito- 
kéye... | risbictéye en chébiant. Pwis il èst révoyi à d'tchindéye. Et 
todi, todi à dadaye... ca va-ti tofér duré 2... 

Role, Quéque, cabèròle, mi fi | 

...Dosmétant, il a yed l' timps, vite ét rade, do veüy qu'on rapwar- 
teut |' mwärt à quatre omes ё s' maujon... Li grande Mariye vout 
boutè po fé gotè l'ouy... «Ni vin nin co tchüle, sés’, wè |»... ca li 
a chapè. | l' sépeut bin, portant ; il èsteut co trop lon po s' fè 
ètinde. 

… C'ést plaiji, é ça | fè l' molin sins гіп arokè. Nin come lès fagots 
qu'on mèt à vóye, l'anéye qu'on fait lès manéyes dins lès gripelotes 
dè Spènè. Tofér onk qui s'èburtakéye su on sto, qui rastind tos l's- 
ótes. Va, ti, lès discopètronè | 

… Rôle, mi fi |... Tot d'on côp, i veut do bleó, pwis i tone su do 
vèt”, pwis c'èst do Бей, èt todi ca... Li min.me, quand nn-èstins rou- 
fions, qu'on djouweut au rólia o pré do Tiéne Adam : ça va bin 
vêla. Damadje ! on-z-ést tot d' swite à l' valéye ; i faut r'gripe tot | 
limps à l’ copète... Co а’ chance, dji m' cotape di tos lès sins, èt 
ga n’ mi fait rin... Audjoóürdu 2... mins ratind d'mwin. Dji sërë tot 
distrôt, tot k'moudri... | 
Cabèrôle, mi fi | Et... wai, asteüre li Quéque à quate pates... A 
quate pates, vosêtes | Ayi, ca ! Et i lés fait chèmetè. | faut veüy dji- 
bote dés pates... Et c'&skone saqwé qui vo au d'la dè bin... A ! Cint 
noms | | vore quausu | grognon dins on bouchon di spène. 
Waye !... Non.na. | fait come vèrinè one drole di saqwè dri li. | 
bole âre done bèle arèdje, qu'i r'toüne quausu à montéye. One sa- 

qwe dri li 8 ... Tantia, one émantchüre qui sièv au pére dès pòces : 
i djouwe asteüre à s' fé drayi èt baudelè, ridè Юй vòye bon-z-èt 
rwèd, à plin.ne charge... 

| li chone qu'il èst tot candji ; mins l' timps do s' riwaiti... Portant 
quand on rote ò quate pates, on èrtchiye su sès gngnos ou bin on 
fougne tièsse divant... | court, li, su lès copètes di sès pids, à rwède 
djambe. Pus гіп qué l' djin.ne ; pus dandji do leve s’ tièsse au wòt 
po veüy divant li... 

| vóreut bin sinte pa t'tavaur li, mins, èt sès mwins su c' timps-là 2 
| faut co visé do tukè... Maugrè qu'i n'a qu'a fé tricotè sès pates, il 
a deur po rawè s'-talin.ne ; èt soflè èt soflè... vola qu'i stritche one 
grande linwe... 

Et tot l' min.me, à l' difin d” tant couru, il &stà bèle vòye... | 
s'arète, ca |... A | Bin nom d' tot-ute ! Là, one di páráde | Dji su 
toürnè à tchin, mi l... | m'ènn'ont djouwè one di carbonade, lès 
Чейз mamas l... Waite bin | ni direus' nin veüy nosse vi Tom' 2... 

Et Tom’, d'abòrd, s'a coûtchi au r'cwe asto d'one pitite aye po 
s' ragrabouyi, s' rapairi... Sins dédja sondji à toürnike, toürnikè 
tièsse aprés quéwe, po s' fè place... | n'èsteut nin co tot тё à 
totes lès manoûches daus tchins... 

Crèvè-odè qu'il ésteut, mau-aiti, jamais | | cour'reut bin lon èri d' li. 
| n’ si raveut nin co do pompelè èt pompelè l'air pa s' trape au 
laudje ét s' linwe di r'vint èt di r'va... 

Dwarmu qu'i faut. Dwármu come on sokia... Combin d' timps 2 
Combin а timps, ca, é ?... Boute ê boute |... Son vos | 
dimande |... 

En s’ réwéyant, i bauyeut cor à chètelè s' gueüye ë дей»... Pwis il 
a rouyi bin comufaut tos lès botons а’ sódàr ècramyis dins sès 
pwèls ; i s'a lètchi pa t'kavaur li ; il a sprogni. Il èsteut tot noù |... 
| n' manque pus qui l Grande Mariye... Quéne fièsse ! Maria 
todi | Quéne fièsse autoû d' léye I... à mòde di tchin. 

... Tot d'on côp, il a d'vu agnetè ë s' fèsse : on pü què l' kèkieut au 
pléyant... ét,... ét... 

— «Vos n' vos lévoz nin audjoürdu, vos, m' fi 2... Choü ! on sone 
li prumi cêp à grand-mèsse.» 


... Li Quéque aveut rarivè sèmedi par nèt, fwart taurd... || aveut 
yeü bramint dés ròses do chapè au garde... 


Et lès sondjes, on п’ lès-achève jamais рӧг... Qué 
damadje !... 


Auguste LALOUX, R.N. 


- didle : tarare (pour nettoyer les grains après le battage) 
- froyin : touffe d'herbe non fauchée 

= tchérbinia : chardonneret 

— pilau : bouvreuil 

— sizè : tarin 

— chame : boute-en-train 

- moucheni : amateur d'oiseaux ; oiseleur 

- oléye : charge [s. fig. : responsobilité) 

— récolèt" : religieux de l'ordre des Récollets 

- linèt : linotte 

= swas': sole, malpropre 

- chayéte : farceur 

— manéye : part de bois donnée à l'habitant par la commune 
— baudelé : tourner sur soi-méme 


Li vóye dé paradis 


[Ramillies) 


Dj'a tchwèsi dés strwètès chavéyes 
Qui vont pa dès viladjes pièrdus, 
Dès maujones où c' qui |“ tchèminéye 
Ni r'chandit qu’ lès keürs édármus. 


Dj'a tchanté dès viyès ranguin.nes 
Qui lès djon.nes ni conuchenèt pus ; 
Dj'a rèscontré bran.mint dès pwin.nes 
Dins lès pissintes dè timps pièrdu. 

Dji n'a trové qu' dès fleürs souwéyes 
Po lès doner aus keürs moudris, 

Dji m'a dit qu' lés viyés chavéyes 
Minenèt quét'fiye è paradis. 


Germaine MASSART-TILMANT, R.N. 


91 


Su l' bouneór 


[Агѕітопі) 


Mwints côps | bouneur vos fait risète, 
Si seüremint vo l' riconichiz | 

Mins après li vos v'loz nanchi 

Come si vos djouweriz à l' clignète. 


Pace qui s' visadje n'èstèt nin p'tète 
Justumint come vos l' sowaitiz, 
Vos passiz oute, vos l' riboufiz, 
Sots qui v's-èstiz dè l' lèyi s' piède | 


Li doüceür d'one vièspréye d'èsté... 
Ene bauje su l' lèpe qui vos-in.mez... 
In keür qui s'adouve come ène где... 


Dès brès d'èfant autoù d' vosse có... 


Li bounedr, dijoz, èst c' ôte tchòse 2 
Et waseriz dire qui c'ést trop pau ? 


Edmond WARTIQUE, R.N. 


- nanchi : fureter ; nanchi aprés : chercher 
- djouweròl' clignéte = djouwer au catchi : jouer à cache-cache 


a 


Lés-üsances di nosse payis di Òte Èsbaye 


Li vikadje èt lès r'pas à l' campagne, 
au c'mincemint dè l' XXin.me siéke 


(Meux) 


| faut sawé qu'en Èsbaye, au c'mincemint dè l' XXin.me siéke èt 
dins dès viladjes di 1200 ou 1300 djins, i gn-aveüve co autou di 200 
cultivateürs èt d' cinsis. 


Lès p'tits cultivateürs avin' one pitite dijin.ne di vatches èt cultivin' 
saquants bonis d’ tére, 
Lès-ovris d' cinse, di tchafor, lès-ovris d' saison, lès cias qui travayin' 
à l' djodrnéye, lès drin.neòs, lès spéndjeüs, lès briqueteüs,.… tinin' one 
vatche ou дей» èt-z-èlèver lès vias. Po nouri Іей famile, il ècrauchin' on 
pourcia ou deüs su l'anéye èt po leüs-ous, i nin” saquants pouyes. | 
fyin' leô djardén. Il avin' on p'tit bokèt а’ pachi èt, dè timps qu’ l'ome 
aledve travayi, li feume aleüve à l' fouréye dissu lès bôrds dès vôyes 
èt su lès-vréyes. Èle li rèvolpedve dins one grande pice di drap èt l' 
pwarter su s' tièsse ou l' ramwinrner à bèrwète à l' maujone. Di l'èsté, 
lès gamins alin” aus tchamps avou l' vatche tot l’ long dès vôyes. 
One boune feume di mwin.nadje vindeüve sès-ous, si büre èt s' lacia 
po-z-étérténre si famile (nos n° compirdin' nén qui c'ésteüve tote one 
afaire quand on cásseüve on-ou ë lès rascoudant). Avou cès caurs là, 
èlle acheteüve dés loques po r'moussi sès djins èt tot c' qu'i faleüve po 
lés nouri. 


Dilé on p'tit cultivateür, on vindeüve todi < qu'i gn-aveüve di pus 
bia dins lès dispouyes èt lès dinréyes. Si one tére n'aveüve nén bén 
d'né èt qui l' grin ésteüve pus p'tit, i l'aurdin' por zèls. Si gn-aveüve 
dés früts à vinde, on n' vindeüve qui lès pus bias, qui c' fuche aus djins 
ou aus martchands. 


| gn-aveüve todi on pourcia dins l' salwè èt onk à |’ crauche. 


Li feume présticheüve si pausse èt èle cüjeüve sès pwins dins |' for 
di briques. Come i gn-avedve dés barbaujes ё flame qui p'lin" sòrti dè 
l' tchiminéye dè for ét bouter l' feu aus twéts di strin, li for ésteüve bati 
lon èri dés d'meóres èt dès stauves. On-z-aveüve рей dè feu. 

Au pu sovint, pad'zo l' for, c'èsteüve on ran d' pourcia. 


Divant d' l'èdaumer, on fieüve todi one crwès au cu dè pwin [on 
l’ ségneóve, dijedve-t-on) po qu'i profite aus cias qu'è mougneront "". 
Divant di s' ripache, on fieüve li sine dè l' crwès et dire li bènèdicité. 


* 


A chij eüres au matén, on bwèveüve li cafeu 


Lèvés tot timpe au matén, (5 h 1/2 - ó edres), i bévin' li cafeu, 
avou deüs, trwés tayes di pwin. Lès pus ritches тё!їп' one miète di 
büre dissu led pwin avou dè l' jèléye, Li feume di l'ovri, avou s' cou- 
tia, méteüve li büre è passant èt l' riprinde è r'passant, èt pont d' 
jeléye. Afiye, c'ésteüve on miète di sayén. 

Aviè lès-anéyes 30, à peu près tot l' monde a p'lu mète dè l' jèléye, 
dè l' sirope, dè stofé ou dè l' crausse cassète dissu s' pwin. 


A noûv eüres, on d'djeuneüve 


Quand lès biésses èstin' sogniyes ét moduwes, on d'djeuneüve 
aviè 9 eüres. Deüs ou trwès tòyes di pwin fyin' co l'afaire avou one 
miéte di jèléye ou dè l' sirope. A fait qu'on avancicheüve dins lès- 
anéyes 30 èt après |! guêre di 40, on-z-a métu one miète di pus d' 
büre dissu s' pwin. On fieüve bén sovint one fricasséye avou dè laurd 
èt deüs-ous, ou one trintche di sètch èt salè djambon, dè l' tièsse près- 
séye, èt bwêre one jate di cafeu. 


A doze eüres, on dineóve 


Tos lès djoûs, li feume apristedve li dîner. | gn-avedve dè l' soupe, 
adon dès сапада» èt dés légumes di s' djardén qu'èle macheüve avou 
saquants crètons d' laurd ou di p'tit salé. On lomedve ca one salade 
aus pourias, à l' djote, aus vèt' cabus ou aus carotes,... Bén sovint, 
lès viyès djins vos dijenut qu'è Іей maujone on n'aveüve dè l' tchau 
qui l' dimègne èt lès djoós d' fièsse ; lès-èfants n'i avin' nén todi drwèt. 
Po bwére, on-aveüve sifi satchi on sèya d'êwe foü dè pus’ èt on sièr- 
veüve l'éwe dins on grand pot d' tére cite. Li dimègne ét, pus taurd, 
dè l' samwin.ne èto, li feume sièrvedve dè l' bire qu'èlle avedve brèssi 
léye-min.me. 


A 4 eüres aprés l' diner, on r'cineüve 


On mougneóve one tàye ou deüs d' pwin avou dè suke di pot, dè 

l' compote, on früt ou l'òte solon l' saison. On bwéveüve dè cafeu, (i 
P - + 
gn-aveüve todi bran.mint d' pus d' chicoréye qui d' cafeu !). 


Aviè sèt' eüres à |’ nèt, quand l' bèsogne èsteüve faîte, on sopeüve 


Li feume aveüve aponti ci qu'on lomeüve one salade ou one situ- 
véye, on d'djeüve co bén one ratatouye ou one machiye “I, C'ésteüve 
dès canadas machis avou one sòte di lègume, swèt' dès pourias, dès 
cèlèris, dès manje-tout, dès rodjes ou dès vèt cabus, dè l' djote,... Elle 
aveüve cüt dè laurd à p'tits bokéts dins l' pêle, èt machi l' crauche 
avou dé vinaigue ét lès crètons avou l' salade. Li casserole ou l' grand 
plat ésteüve mètu au mitan dè l' tauve, tot l' monde si sièrveüve tot-è 
rwaitant si gn-aveüve nén onk qui pirdedve di trop d“ crètons | 
Tofér on côp, èle réstchaufeüve ci gu! gn-aveüve yeü d' trop po l' diner, 
èt avou on bokèt d' pwin on sopeüve. 


Bén sovint, après l' chije èt d'vant d'aler coutchi, on béveüve co bén 
one jate di cafeu èt mougni on p'tit crochon d' pwin. 


Paul GILLES, R.N. 


(1) Lès sogons dè payis d’ Charlèrwè èt d'avaurlà ni dijenut nén mougni po 
lès djins. | fèyenut l' difèrince ètur lès djins èt lès bièsses, Po lès djins, i dije- 
nut mindji, c'èst po lès bièsses qu'i dijenut mougni. 


(2) | gn-a dès places où c' qu'on dit potéye. 


= boni : mesure agraire (94,62 ares) 

— ісһаіог : four à chaux 

— drin.neü : poseur de tuyaux de drainage 
- spéndjeü : cardeur 

- fouréye : fourrage vert 

- révolper ; envelopper 

- loques : vétements 

- dinréye : céréale 

= à l’crauche : à l'engraissement 

- barbauje ë flame : flamméche 

= sayén : saindoux 

— slofé : fromage au lait entier 

= crausse cassêle : fromage gras fermenté 
= r[i]ciner (ou : bwòre li café) : goûter 


‘D 
un 


CONNAISSEZ-VOUS... 2 


«Uch au laudje» èmon lès Rèlis 


Le samedi 15 mai, les Rèlis Namurwès organisalent leur journée Uch 
au laudje. Dès 10 heures, une exposition évoquait leurs réalisations et 
présentait bon nombre de documents et publications, dont les ouvrages les 
plus récents des membres actuels : une manière de témoigner de la vita- 
lité du Cercle. 

l'après-midi, la séance mensuelle était ouverte au public, lequel a pu 
apprécier, une fois de plus, l'éventail des activités des Rèlis et leur 

` méthode de travail en matière de correction mutuelle des écrits soumis à 
la critique : exigence et rigueur y sont les garants de la qualité des œuvres 
possées au crible. 

Rappelons que le lecteur trouvera ci-joint (en page 3 de couverture) 
les informations utiles pour joindre les R.N. 


Li Cwèrneü 


Li Cwérneü, «Centre d'Expression et de Créativité», approche des 
soixante années «d'activités pour la propagation de la Littérature et des 
Beaux-Arts, ainsi que la sauvegarde du folklore du pays de Huy». Outre 
ses ateliers, il multiplie expositions, excursions et visites, conférences... || 
a toujours comporté une section «wallon et lettres wallonnes», mais 
avouons-le, elle était un peu en veilleuse depuis quelques années : la dis- 
parition de personnalités telles Jenny Bolly et Paul Depas n'était sans doute 
pas étrangère à la situation ". Vint Jean-Pierre Dumont qui, en peu de 
temps, allait lui rendre essor et lustre : un vrai bain de jouvence | 
Aujourd'hui, Li Cwérneü organise régulièrement des sizes walones où des 
conférenciers viennent évoquer la littérature, présenter des écrivains, se 
pencher sur l'avenir de la langue... Le Cercle se prépare aussi à publier 
les ceuvres inédites de Joseph Durbuy : un volume de quelque 200 pages. 

Et voilà que les 14 et 15 mai, Li Cwèrned organisait un «Miroir de la 
littérature wallonne» : exposition d'ouvrages récents, rencontre avec les 
auteurs, animations, exposés de personnalités : G. Belleflomme, président 
de la SUW, J.-L Fauconnier président du CLRE et de l'AIWaC, le profes- 
seur M. Francard, de l'UCL, Paul Lefin, secrétaire général de l'UCW. Les 
Rèlis en étaient, pour exposer les publications les plus récentes de leurs 
membres "1. 

Numéros de téléphone utiles pour joindre Li Cwérneü : 083 63 33 
72 J.-P. Dumont) et 085 21 72 33 (J. Orenbuch). 

V.G. 


(1) Li Cwérneü n'a toutefois рн cessé d'attribuer le prix qui porte son 
nom, ni surtout le Prix Durbuy, | 

(2) Un regret : les deux manifestations évoquées ci-dessus coincidaient. A 
l'avenir, il serait sage de se concerter, dans l'intérét de chacun. 

Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwés, 
vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
vous voulez consulter l'imposante documentation réunie 
à la bibliothèque des Rèlis, 


Si 


Si 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 [secrétaire honoraire) 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http://relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon). 

LES CAHIERS WALLONS 


Viker libe 


(Floreffe) 


Vos-avoz sti si télemint cobouté, márgougni, qui v's-avoz tchwèsi 
d' vos taire. 

Artur | Efant russe | Kazak, aboulé véci dins nosse payis. 
D'èwou qu’ vos v'noz, quand оп п' dit rin, on-z-è dit d'dja d' trop. 
C'èst po ca, dandjured, qu” vos d'méroz quausu sins moufter. 

Portant, vos lijoz volfi Ari Potèr. Vos djouwoz avou l'ordinateür 
èt rachoner tos vos timbes. E scole, vos-èstoz one boule, mais vos 
n' causoz wére. 

Po vos fé comprinde, vos lèyoz couru vos dwègts su lès notes 
do piyanó. Adon, nos-òtes, nos-avans dès frumejons qui courenut 
l'-avau nosse dos, dès lòrmes qui rólenut su nos massales. On v's- 
a compris. 

Gn-a tant qui fatyenut dés mézauménes ét causer po n’ rin dire. 
Vos, vos nos-avoz cópé nosse chuflèt tot nos d'djant voste idéye, & 
francés, bin paujéremint. Si vos l' v'loz bin, dji mè l' va r'méte è 
walon : «Dji vou viker éwou qu' dji m' sin libe ! Dji vou fé c' qui 
dj' vou, avou qui qui dj” vou.» Lò, tin, on bia programe | Vos-avoz 
raison, Artur | Vos d'véroz sûr on grand djouweü d“ piyanò, on- 
artisse, come on dit | Nos vos l' sowaftans | 

Qu'ést c' qui nos d'vérin.n' sins on-air di musique, sins one 
miète di powéziye, sins lès tauvias qu' nos métans po gòrni nosse 
maujone, sins lès pòtèrs qui nos d'djans à nosse bon Die ? 


... Sins totes cès-afaires là qui n' rapwatenut quétefiye rin, mais 
qui candjenut tot | 


Christiane BINAMÉ, R.N. 


Lès trwès tamis* 


(Namur) 


Socrate, c'ésteüve on-ome bin avisé qu'a viké è l' Gréce, là long- 
timps. 
On djob, one saqui vint addé li èt li dire : 


«Choütez, Socrate, i faut qui dj' vos raconte comint c' qu’ onk 
di vos socons a fait c' qu'i n' faleüve nin...» 

«Ratindoz, l' ricòpe-ti Socrate. Avoz passé c' qui vos-avoz à m' 
dire au d'truviès dés trwès tamis 2» 

«Trwès tamis 2» di-sti l'òte, tot sbaré. 

«Oyi, mon parent : trwès tamis | 

Li prumi, c'èst po dire li vrai. Avoz bin sondji si tot c' qui vos 
m' v'loz raconter èst bin l' vrai 2» 

«Non.na... djè l'a ètindu dire, èt...» 

«Fwárt bin ! Mais, sins manque, vos l'avoz fait passer au 
d'truviès do deüzin.me tamis qu'èst l'cia do | bonté. Ç“ qui 
vos m’ v'loz raconter n'èst nin ttà fait l' vrai mais, c'est, po 
l' mwins', one saqwé d' bon ?» 


Balzinant, l'óte réspond : 


«Non.na, ga n'èst rin d' bon. Qui do contraire |» 
«D'abórd, di-sti Socrate, sayans d' nos siérvu do trwè- 
syin.me tamis ét waitans si ca sièt à one saqwé di m’ racon- 
ler c' qui vos-avoz l'inviye di m' dire...» 

«Siérvu à one saqwe ? Po dire li jusse... non.na I» 

«E bin, di-sti Socrate, é soriyant, si c' qui vos-avoz à m' dire 
n'ést ni |’ vrai, ni bon ét qu’ ca п’ sièt à rin, dj'in.me ostant 
nè l' nin sawè ét dji vos consiye dè l' rovi au pus rade !» 


Lucien METTEN, R.N. 


* 


D'aprés un Dialogue de Platon. 

Dès mots 


(Bois-de-Villers) 


C'èsteut co on grigneüs sèmedi 

Èt c'èst c' djob là qu'èle Ii o dit : 
«Ci sèrè vos... èt vos todi». 

Mais li n'a set trover lès mots. 
Dès mots qu'èle si rafyeut d'ètinde 
Èt qu'ont d'mèré lò, à ratinde 

Po fini, on djoó, pa distinde. 

Èle n'a jamais oyu lès mots. 
Ilèfaleut si wêre, portant, 

Po lès fé rèche Юй do ridant 

Èt tot candji do djoà di d'vant. 
Mais li n'a seü trover lès mots. 

Il ènn’ a 'nnalé sins moti. 

Lèye, pwate li дой d' sès убу volti 


Èt r'waîte li coleür do stwèli. 


Ele n'a jamais oyu lés mots. 


Anne-Marie FRANCOIS, R.N. 


Lès saucisses di campagne 


(Hemptinne-Éghezée] 


Sèmedi au matén. Li botique èst plin come on-oü. Dès djins qu’ 
po-z-assoti, dés tchèrètes opéyes di tot c' qu'on pout sondji. Cabas 
èt tchènas boûrés à stritche. Оп n’ sáreót pèri ; li guére pout v'nu... 

Lès coméres sont-stà | fièsse. Coquetadjes pôr ci, basses 
mèsses për là. 

- Què m' dijoz là, don vos, Mariye ? 

— Come dji vos l' di, m’ fèye ! Qui dj’ toume mwate véci | Mins,... 
dji di ga et dji n' di rén, savoz ! Nos vièrans bén pus taurd. 

— Dji n' vos sé crwére | 

— Dji vos l' djure... dissu |’ roówe di nosse bèrwète | 


Lès-omes, zèls, i vorenèt âre èt ote come dès pièrdus,... sins rén 
trover di c' qu'i faut... 
Véla au d'bout, c'èst l' botcheriye : èle prind tote li laurdjeü dè 
botique. C'èst come s'on-zi dòreòt tot po rén ! One drigléye di 
djins à n' si nén fé one idéye. Tot l' monde pèssèle avou s' tikètè 
s' mwin, Et waifi griper lès numèròs au compteür, là à l' copète.On 
rote dissu lès pids onk di l'óte, on s' kiboüre et volu ariver au pus 
prés dé comptwér. Lés-éfants trèfilenèt ; i n-a là one djon.ne mame 
avou sès deüs-éfants pindus à sés cotes. Li pus p'tit brait sès-ouys 
tot fou ; ét mostrer avou s' dwègt on bokèt d’ nwêre tripe padri |" 
cárau dé comptwér. 


- Le 95 ! criye-èle li p'tite roselante djon.nète qu'est là stampéye 

avou s' rodje divantrén. 

— Qui a le 95 9 dimande-tèle cor on cêp. 

Elle a on p'tit blanc bonet а’ sôdärd dissu s' tièsse. | n” li manque 

vraimint qu’ lu p'tite flotche. 

- C'èst mi, di-sti | Batisse, qu'èsteût là dressi dispóy tot-on 
momint. Dj'aledve prinde racine, mi, vêci | 

— Monsieur, bonjour ! Que puis-je faire pour vous ? 

Bén comufaut, nosse pitite comére. Et avenante au d'la | 

— Ayi, qu'ést c' qui dj’ vou dire, don, mi 2 Ayi, c'ést ca. | т fau- 
reut quate trintches di laurd, mi, m' fèye. Dès bèles, lò ! 

— Quel lard, Monsieur 2 

— Bén, dè laurd, don m' fèye ! dè laurd di pourcia, dè trèlòrdé, 
qwè | 

— Oui, mais nous avons toutes sortes de lard : du salé, du précuit 
pour barbecue, du mariné,... Пу a même du frais, si vous vou- 
lez ! 

= Poqwè 2 Lès-ôtes ni sont nén fris', zèls 2 

— Si, bien sûr, ils sont tous très frais ; on a tué le cochon ce matin, 
di-stèle, tot fiant one pitite dignète aus-ótes. 
Élle a cubé l'apòte, li comére I... 
Pa padri zéls, on pèssèle, on pitèle, on trèfile, on rwaite l'eüre. 

- Là co bén qu'on n’ va nén à тёѕѕе ! di-stèle one comére. 

Lès-èfants n’ sont pus à ténre. [ей тате a on visadje come one 

piyaune. 

- Ol di-sti l' Batisse après on momint | C'èst come ça qu' ga va, 
vêci | 
Li djon.ne fèye ritape cor one paletéye : 

— Nous avons encore du braisé, si vous le souhaitez. 


Ci côp ci, Batisse ènn’ а j'qu'à l' pupe | | sètche si GSM Юй dè 

l' potche di s' camisole : 

— Savoz bén gwè 2 Dji m' va d'mander qwé au gouvèrnèmint. 

— Oui, c'ést ça. Demandez l'avis de Madame. C'est plus sûr. 

— Bén, ayi доп, di-sHi en mostrant s' tèlèfone ; on vike à l' novèle 
mòde, don, one saqui. C 'èst mès-èfants, vèyoz, qui т’ l'ont 
payi po m' novèl an. | n' savin' pus qwe, in, lès pòves mivéts | 


Totautoü d' lu, lès djins s' riwaitenèt d' crèsse èt s' gougni tot 
riyant à bavole. Li gamin d'anawére, ratake à braire : «Man, dji 
vou on GSM ossi, mi, on GSM come l'ome.» Si mame li fout one 
bafe à li disclaper s' tièsse... 

Au d'dizeü dè comptwér, i pind dès gros pansus djambons 

d'Ardène, dès tchapelèts d' salami, dès pans d' laurd tot r'lòjants, 
dès ,djambons d' Pòrme bias-èt tchérs. 
- A, c'èst vos, m' fèye | Ë bén, dj'ènn'a one boune, mi, 
vèci. Vos m'è djouwez one, vos, d' quénte !Vos m'i ároz co po fé 
vos comissions !., Poqwë ?... Bén, djè l' sé bén qu' c'èst dé laurd 
l... Mins l' quéke ? | n-a d' trinte chis sôrtes véci | 

Si feume rametéye one saqwé. Меп fwárt binauje, li djin ; 

- Bèn, qué sé dj’, mi ! Vos n' v'loz nén sayi оп cop «dè braisé 2» 
— Bén, vos pièrdoz l' tièsse, vos, por mi ! Des baisers |... Quéne 
adje avoz, don, vos ? Alez | Rapwartez m' ça raddimint : i va 

ttà l'eüre èsse timps dé diner... 


A ! lès feumes, sés' | 


Batisse rimèt s'+ostèye ès” potche. 
Savoz bën qwè, m'-y-èfant ? di-sti à |’ djon.ne fèye. Boutez m 
one live di bounès saucisses. Ça $ mougne co aujiyemint, ca, 
quand on n'a pus tos sès dints. 
Dès saucisses, Monsieur ? Lesquelles, Monsieur 2 
Aux fines herbes, au paprika, pour barbecue, porc et veau, 
porc et bœuf, chipolata, merguez, saucisses de campagne ?... 
Ayi, c'èst ça, vos-i èstoz. 
| souwe à gotes, li pòvre ome | 

. «di campagne» |... 


Joseph SELVAIS, R.N. 


à stritche : à déborder 

drigléye : longue file 

tréfiler : s'impatienter 

braire sès-ouys tot foû : pleurer toutes les larmes de son corps 
cuber one saqui : jauger quelqu'un 

ritaper one poletéye : renchérir 

waiti d' crèsse : regarder de travers 

si gougni : se donner de eptits coups de coude 

à bavole : à la dérobée 

Rapaujemint 
(Loyers-Namur) 


Vola l'oradje évóye 

Et tot s' va rapauji. 
Nos-alans r'trover l' djôye 
Et nos p'lu rapaupyi. 


Vinoz vos racwèti 

Dji vos ratind dins m' keór 
Dj'a si télemint transsi 

Оо’ dj'ènn' a rovyi l' boneür. 


Dji vos dirè mès pwin.nes 
Quand v's-èstiz lon èri 
Qui v's-èsfiz mau-contin.ne 
Et qu' vos m' vèyiz èvi. 


Si dji v's-a fait do mau 
| vos mè l' faurè dire 
Véci ou bin òte paut... 
Ayir, c'ésteüve ayir. 


Totes lès nwòrès nüléyes, 
Ele nos-avin.n' coudu, 
Mais èlle ont sti chovéyes 
Èt l' solia va riv'nu. 


On bia solia d'èsté 

Qui r'chandirè nosse viye 
Èt qui nos frè tchanter 
Sins pupont d'astaurdijiye. 


Guy BRENER, R.N. 


Lés-üsances di nosse payis di Ote Esbaye 
Li minéye di cocote 
[Meux] 


C'è-st-one maladiye qui s'atrape pa lès bièsses qu'ont dès- 
ongues à fotches. Èle vos tchèyeüve su l' dos à l'ariére-saison, ё 
l'iviér èt pus ráremint au bon timps. Dji m' sovén co dè l' minéye di 
1938 ét co dè l' cène di 1951. En 38, come i gn-avedve dès 
vatches à tos lès-uchs, ci misére là a couru pa f'kavau tot : èle roü- 
leüve, dijeüve-t-on. Lès cultivateürs ènn' avin' one bleuwe рей. 

Vos vèyiz qu’ vos-aviz |" cocote dins vos bièsses quand èle 
comincin' a tchin.ner ou qu 'élle avin' dè l' five èt mau leós pates. 
Èle n'arétin' nén dè glèter à Масе qui lès-afes lès jin.nin' dins Іей 
gueüye. Elle ènn’ ovin' su led linwe, leüs massales, leüs djincives. 
Etur leüs-ongues, elle avin' dès soflétes. Ele pés'lin' à fwace d'awè 
mau, ét mwints cóps s' distchaussi. 

Quand vos-aviz l' maladiye dins vos bièsses, vos l' diviz décla- 
rer à |’ comune. Li champéte vineüve mète on papi su lès-uchs dès 
stauves ou su on piquét à l'intréye dè l' cou, come s'il áreüve planté 
on chovion pad'vant l' maujone. 

Par onétrété èt po d'mérer socenauve, vos waitiz di n° nén vos 
pormwinrner à non-syince èt vos n'aliz pus chijeler mon lès vwè- 
séns. On-atatcheüve lès tchéns, rèssèrer lès pouyes èt s' dimèfiyi 
dés bindes di spreuwes, qui volin' d'on pachi à l'óte, sins rén p'lu 
fé, sinon lès tchèssi èvòye, Dins dès viladjes qui gn-a, lès èfants d' 
cultivateürs n'alin' nén ë scole. 

Dji m' sovén, qu'à l' voüssüre, po-z-asséwi lès stauves, on pin- 
deüve on séya avou trwès dwègts d' créoline pure ou... one bote 
di djinièsses | 

Po bèsogni vos biésses, i gn-aveüve quausumint pont di r'méde. 
Vos trawiz lès plokètes dins lés-ongues po fé nn'aler l'umeür èt lès 
r'laver avou dè l' créoline ribatiséye avou d' l'éwe. Di nwòr qu'èlle 
èst, li créoline, machiye avou d' l'éwe, divént blanke ; èfants, nos 
trovin' ca curieüs. Avou c' machadje lò, on r'laveüve ossi lès 
pavéyes di tos lés stauves. Li pus malauji, c'ésteüve di l'zeü sogni 
leüs gueüyes. | faleüve lèzed douviè, rissatchi l' linwe su | costé èt 
dauborer tot, avou one brouche trimpéye dins dè bleuw di métilè- 

ne ou dè l' ténture d'iode. C' n'èst nén co tot, pace qui l' pés 
p'leüve yésse djondu ossi ; on froteüve lès tètes avou one miète di 
doüs sayén, si on lés d'veüve mode. Quand éle donin' co de 
lacia ! Dins c'tétot lò, lès biésses ni savin' pupont mougni d' four 
ni d' pules èt co mwins' crochi dès pétráles di vatches, avou leüs 
rüjes dè mawi. Adon, lès cultivateürs fyin' rinfler dè laton dins dè 
l' tiène éwe èt l'zi d'ner. Dins dès tchódéres ou dès fornias, i fyin' 
cüre dès caboléyes di pétròles atchiyes avou one pougniye di grin 
а’ frumint ou d' lén. On ratindeüve qui | machadje fuche tiène po 
lès sogni. 

Divant lès-intréyes di maujones, di stauves, di grègnes, autou 
dès-ansègnis èt dès baurires, on spaurdeüve dè l' pure tchaus', po 
r'nèfi lès s'mèles dès botes ét dès chabots, Todi po r'nèti, on wai- 
leüve d'awè dè clòre qui lés-ovris dès papéteriyes rapwartin'. 

Dins les stauves, i gn-a dès vatches qui chapin' à c' misére là èt 
| gn-aveüve sovint dés pus malades one qui l'óte. Po qu' totes lès 
bièsses pid'nuche li maladiye, èt po "nnè yèsse quite, i gn-a qui pir 
dîn’ ci qui d'méreüve dins lès crépes dès bièsses malades po l' fé 
mougni ausótes ét maugré ca, і апа co qui n° l'atrapin' nén. 
Quand èlle èsfin' bén prijes, i по qui n' si r'lèvin' pus. Dins lès 
pus djon.nés bièsses, lès-aumäyes èt les vias, ça п’ dureüve qui 
saquants djoüs. Lès vatches qui donin' co èsfin' modeuwes à timps- 
a ейге. On béveüve li lacia qui l' {ейте léyeüve boûre cénq 
minutes au long d'vant dé l' bwére. Li büre, èle li r'laveüve onk ou 
deüs cóps d' pus qu'à l'acostuméye... 

Lès sûtes dè l' cocote, c'èst qui lès vatches ni donin' wére di 
lacia, donc wêre di büre èt èle p'lin' piède on quaurtf d' Іей pés. 
One grosse biésse créveüve râremint, sauf quand èle véleüve ë 
plin.ne minéye. Li p'tit via, s'i chapeüve, c'èsteüve po-z-écrauchi, 
jamais po èlèver. 

Come totes lès bièsses avou dès-ongues à fotche li polenut atra- 
per, lès pourcias n'i chapin' nén. En 38, i gn-aveüve todi deüs ou 
trwès pourcias é crauche quausumint à tos lès-uchs. Di totes lès 
bièsses, c'ésteüve co zèls lès pus oujis à sogni : i n° rümiyenut nén 
àt i sont noüris avou dè r'bulét èt dé p'tit lacia, qu'i n' mawiyenut 
wére, ou one caboléye di p'tits canadas machis avou dé r'bulét. 
Lès rans ésfin' rinéfis avou dè | créoline. On lès djéteüve on côp 
pus sovint ét r'mète dè l' própe paye. 

Vos pinsez bén qui tot l' monde aveüve ped di с’ minéye la | 
Come vos n' p'liz pus sórti lès bièsses, vos n' p'liz pus vinde ni 
acheter. Et c' n'ést nén tot ; insi, divant l' guére di 40, i gn-aveüve 
co bran.mint dès cultivateürs qui travayin' leüs téres avou dés va- 

tches ou dès bous. Qui fyin'-ti, pinsez, si l’ maursadje èsteüve là ? 
Gn-aveüve co pont d' tracteür. | n'avin' qu'on r'coürs : tchèrwer èt 
arindji Іейѕ téres avou lès tch'vaus qu'i d'mandin' à on cinsi ou à 
on gros cultivateür. Vos véyoz qu'il avin' di qwe awè рей si vos 
sondjiz aus-imbaras ét aus piètes qu'i p'lin' awè dins leüs bièsses. 
S'i n'avin' wêre di lacia, i n'avin' wêre di боге à vinde non pus | 
On n“ véyeüve nén voltiy lès martchands qui fyin' tos lès-uchs po 
vinde ; min.me afaire po lès bribeüs. Tos cét'là on n' lès p'leüve 
sinte. 

Dins lès disyincis, i п’ faut nén rovi lès martchands d 
bièsses qui п’ fyin' pupont d' comèrce si c' n'èst su fraude èt dè l' 
nèt. Il avin' sogne di п’ nén oler déclarer | cocote à l' comune ni 
а’ mète dè l’ tchaus' su led cou ! Dès tricheüs, i gn-a todi yeü. 

Saquants-anéyes après l' guére, on-z-a fait on vacsén en 
France. On passeüve li frontére po l'acheter èt l' passer su fraude. 


* 


D'après c' qui lès vis cinsis diyenut, lès bièsses d'adon 
èsfin' pus rustiques èt pus deures qu'asteüre, à cause dès triyadjes 
qu'on fait po qu'èle don'nuche di pus d' lacia ou fé d' pus d' tchau. 
Asteüre, s'apinse zèls, i gn-areüve bran.mint d' pus d' piète. 

Au c'mincemint di 2001, li cocote a r'fait causer d' lèye èt 
fé one masse di rüses èt dès dègats addé lés-éléveüs en Anglètêre. 
Totes lès bièsses à deüs-ongues dès cinses qu'ont yeü l' maladiye 
ont sfi touwéyes èt bròléyes, qui c' fuche dès vatches, dès gades, 
dès bèdots ou dès pourcias. Come nos-èstans r'mètus tortos èchone 
dins l'Edrope, lès résponsábes ont décidé qu'on п’ p'leüve nén 
l'zeü bouter l' vacsén qu'areüve p'lu lès garanti conte li maladiye, 
pace qui c'éston sérom' fait avou l' virus aflauwi. One mèsure 
qu'a sfi fwart critiquéye. 


Paul GILLES, R.N. 


— minéye : épidémie 

- tchin.ner : baver 

- socenauve : sociable 

= à non-syince : sans conscience 

— spreuwe : étourneau 

— asséwi : désinfecter 

- bèsogni : procurer les soins nécessaires 
— sayén: saindoux 

- pule : pulpe 

— r'bulét : son trés mince 

- moursadje : semailles de printemps 
— disyinci : dépourvu 


| vont moru, cés-éfants là | 


[Longchamps) 


Waitiz vêla, au fond d' l'Afrike, 

Cès-èfants là pus mwárts qu'è vike. 

Ста rén por zèls dins leû-z-assiète 

Pad'zo leô tauve, on n' veut pont а“ miètes.., 
| vont moru, lès p'tits squélétes | 


| п’ poulenut mau d' cotaper l' pwin, 

Lès p'tits-èfants qui moürenut а’ fwim. 

Lauvau, on n' veut jamais pont d' rèsses, 

Tot c' qu'é-st-à l' tauve, оп l' майе di crésse... 
| vont moru, en plin.ne djon.nèsse | 


On n' lès veut nén fé dès grimaces, 

Zèls qu'i n'ont mauy dè pwin d'agace. 

Et n' jamais dire qui c' n'ést nén bon, 

Ou d'ner aus tchéns l' crau d" leô djambon... 
| vont moru, lès p'tits pouyons | 


Dés-eüres au long d'vant dé mougni, 

| ratindenut tot mè-ignis, 

Et somadji tot doücétemint, 

Lés djoüs qu' ca dure byin trop longtimps... 
| vont moru, sins tchau, sins pwin ! 


| п’ codrenut nén au d'truviès а’ tot, 
Avou leü-z-air di raculot. 

Il ont led keür qu'èst si pèsant, 

Qu'i vont à gngnos ou en craupant... 
| vont moru, en nos r'waitant | 


| n'ont pus l' fwace po co boudji, 
Et pus qu' leüs-ouys por zèls criyi. 
Waitiz leüs brès tot distchaurnés 
Su leù p'tit vinte qu'èst tot inflé... 
| vont moru, come dès danés | 

Èt maugré ça, vont co d'mèrer, 

Li timps por nos d' lès p'lu filmer, 
Adon rinde l'âme, tot doücétemint, 
Sins bròt, sins djins, sins téstamint... 
| vont moru, sins-ètèremint | 


Jules HÉRIX, R.N. 


- mé-igni : malingre 
— crauper, craupi : ramper 


Evòye 
(Jodoigne) 


On-a clawé tote |ë nèt 

Amon l' tchaurli, dins l' véladje. 
On n' sárot ni fé, parèt, 

On vacha sins grand tapadje. 


Ca a déspièrté tot l' monde, 
Sauf on vi ome èdwarmé 


Dins s' nwêr frac à quèwe d'aronde 
Qué l' Баи lï a mètè. 


Jules FLABAT 


(Dè blanc sauvion sé lès tilias) 

Li meur trawé” 


(Gesves) 


Sinte Catrine, come ca arive sovint, ésteüve vineuwe avou s' bia 
blanc mantia d' nive. Tote li nèt, il aveüve fèt on timps d' tos lès diâles, 
li vint grüleüve dins lès tch'minéyes, chufleüve dins lès-aubes èt fieüve 
drigler lès panes ét lès scayes à || valéye dès twèts. Pwis, su l' djoó, li 
timps s'aveüve rapauj'té èt i niveüve. 

Aviè sèt” eüres, Djò d’ mon Stiéne èt Chale li Struk arivin.n' divant 
on batimint qu'il èstin.n' en trin d'achèver. 

- Qué timps qu’ “ka fét, in, Chales | di-sti Djó. Wéte on pwòri 
da l' viye Mayane qu'a sti twòrdu... Nos nos pòrans bin dispétchi, 
nos-ôtes, po-z-awè l' wë! su lès meurs au pus rade, car il è va v'nu, 
avisse-t-i | 

- Oyi, mile tonêres | rèsponti Châles. Li bon Diè aureüve co bin 
fèt di ratinde one miyète avou s' nive. Mais, à l'ovradje èt bon 
coradje : i n'è mourrè qu' dès pus malòtes ! 

Djò d' mon Stiène èt Chales li Struk clawin.n' lès réyons à qui mieü- 
mieü, quand l' viye Mayane, qui d'méreüve tot djondant, si lève, 
mousse à l'uch ét va padri. 

- Ass’ véyu, ë, Djò, criye-tèle en fiant toûrner s’ bouche su l' 
costé, as-s' vèyu m' bia pwòri qu'èst d'vièrsé ? 

- Oyi, c'èst bin damadje, Mayane : c'ènn'èsteGve on bia | 

— Et dès bonés pwares don, m’ fi | C'èst m’ póve Louwis quel 
aveüve planté deüs-ans divant d' moru... Mais, qui vwè-dj' là, diâle 
m'èvole 2 Wéfiz one miyéte don, vos-òtes, comint qu’ mi tch'minéye è- 
starindjiye ! Dji n’ m' èbayi nin, va, qui dji n” saveüve fé do feu 
ènawère : cor one miyète dji nèl sé alumer. 

= |n’ faut qu’ ça, ga, Mayane | 

— Ni vériz nin bin, vos-ôtes, rimète cès sakonts briques-là qui sont 
dischindeuwesòl' valéye ? 

- А, Mayane, vos compurdoz bin qui nos n' plans nin lèyi là 
noste ovradje, don : i faureüve dédjà qui n'n-aurin.n' fini vêci. Nos n’ 
saurin.n', ca, Mayane | 

Li viye Mayane ratche à l' tére, toûne li pid èt chwarnant lès-ovris : 

— A, ti n' vèrès піп | Bin, п’ dis rin, t' fè sovérès | di-stèle à 
mitant tot ôt èt èle fèt claper s'i-uch padri léye. 

One eüre aprés, Chales li Struk ésteüve dischindu do twèt po 
prinde dés pwintes à |" valéye. 

= Оопето c' réyon-lò qu'èst là d'dé ме, ё, Chales ! li criye-ti 
Djó d' mon Stiène. 

Châles vout lèver |’ réyon, mais volò qu'i li lance si bin on grand mau 

ès' brès tot d'on côp, qu'i s' lèt tchère come flauwe à l' tére. 

-  Di'iso! di-sti à Djó qu'ésteüve acouru d'dé li ; èt dj’ so bin 
djondu, va |... Tape-mu m’ surtout su mès spales, qui dj' ë r'vóye 
abiy'mint | Dji wêtrè d' riv'nu d'mwin | 

Oyi, mais l” land'mwin, parè, mès djins, volò, мё, qui |’ mau 
ésteüve co div'nu pus grand ; èt v'lès-ò, wè, oblidjis d'aler ou 
méd'cin ; ét durant chis samwin.nes, nosse Châles a pwarté s' brès. 
Il èstedve bin disbautchi, || póvre ome | 

Mais l' ci qu'a sti l' pus atrapé, ç'a bin sti Djò d’ mon Stiène. 
Jusqu'au diner il avedve travayi tot зей à tot spiyi ; èt après-awè mou- 
gni s'-t-assiétéye di canadas, i rariveüve po r'cominci ; èt qui vwèt-i ? 
Li pégnon di s” maujone ésteüve findu di òt-en bas | «Quéne afére |» 
di-st-i Djó ét i dischindèl' cauve : li meur ésteüve chèté jusqu'au fon- 
d'mints | 

Ossi rade, tos lès maçons d'avaurlà sont convoqués. Po iésse pus 
sûr, i fauré rouyi l' bokét qu'est findu èt V rimonter tot d' swite. 
D'alieür, i s'i métront tortos échone ; enfin, ci n'èst co qui d'méye mau 
Su l'edre, lès maçons vont qwére leüsostéyes. On rauye li meur où 
qu' 'I-èstedve findu èt | rimonter. A l' vèspréye, tot ésteüve dèdjò 
r'mètu. Di binauj'té, Djò а’ mon Stiène paye on lite ét i s' va coûtchi 
tot contint. 

Li land'mwin, li meur èsteüve co findu on côp, à l' min.me place, 
di òt-en bas : on aureüve passé s' pougne pa lès crayes. lès maçons 
ni étindin.n' pus rin, car i п’ niveüve pus, i п’ djaleóve nin èt led 
mwartî ésteüve fwart bon... Enfin, on décide qu'on arach'ré co. On 
arache, on r'monte èt aviè onze eüres, do timps qu'on travayeüve, tol 
r'chéte à | min.me place, di óten bas, jusqu'aus fond'mints... «li 
didle s'è mele ! dij'nuti lès magons ; inutile di todi r'cominci !» | 
tron.nin' tortos come dés fouyes èt s'i-gn-a ieû dés contints quand il ont 
mètu l' dérène pire, ç'a sti zèls. 

Dismètant, li viye Mayane riyeüve tot òtès' maujone : «Ha ha ha | 
Ha ha ha !» Tos lès-ovris l'ont ètindu, l' viye sòrcire, qui l' bon Diè li 
pardone | Mais Djó d’ mon Stiène èt Chales li Struk, zèls, nè li ont 
jamais párdoné. 

Audjodrdu, on vwèt со lodi l' finte do meur. Vos p Лог mète vosse 
mwin ésconte èt vos sint roz l'airadje qui passe. Èt si vos d'mandez 
aus djins dèl maujone ci qu’ c'ést d' ca, i vos l' diront : «C'èst l' муе 
Mayane qui s'a vindji d' nosse pére ! Vos l' vèyoz : qu'on diye cor 
asteüre qu'i-gn-a jamais pon іей d' sòrcires |» 


JulesJoseph PIROT 
* D'après le mémoire de fin d'études (UCI) d'Alice Bodart, consacré à J.-J. 


Pirot. l'orthographe est légèrement différente de celle qui est d'usage chez 
les R.N. 

Quand i ploût, sés’ |... 


(Sart-Bernard] 


— Nom di dile, Donéye, waitoz one miète come il ё tchaît | 

- Ау, Tür, on l' done co po rin ! Dji m'a r'lèvé aviè quatre 
edres, il ë wideut d'dja come asteüre. Dj'a l'idéye qu'i n° ploGrè qu'on 
côp audjoürdu. 

Тог achèveut tot doücemint do d'djuner. Quand i fait on parèy timps, 
on pout mawi ét r'mawi à s'--auje. Gn-a nin dandji do s' prèsser. 
Portant... 

Donéye aveut disbarassé di s' costé èt r ‘prinde li bòre, li pwin èt l' 
jèléye. Elle aveut d'dja toürné дед», trwès côps ошод dè l' tauve èt fé 
dès sospirs come dès banses. 

= Vos n° mougniz pus, don, Tür ? Qu'aloz fé po passer vosse 
timps ? Pace qui mi, dj'a brâmint d' l'ovradje. 

- Sil aureut yeü fait bon, dj'aureu sti à l' pèche, mins, c' n'èst 
nin on timps à mète on pèche à l'uch, mi chone-ti | Dji n' pou nin 
d'morer vêci, c'èst ga gul vos m' v'loz fé comprinde. Dji so d' trop, 
danjured | 

- Bin, ayi èt non ! Si v's-aliz r'mète vosagayons а’ pèche à 
pont? Li dérin cêp, vos-avoz lèyi tot au plin mitan dè l' cauve : 
baguètes, bondife, pani èt min.me vosse parasol. Gn-aveut one d'atè- 
léye | Tant qu' vos-i séroz, vos p'loz r'clawer || mantche di m' raclète 
èt r'cimi mès coutias d“ coujène. | п' còpenut quausu pus. Bin rade, dji 
n'auré pus qu’ dès lambozètes. 

- Dji vou bin, 6, mi ! Dj'énn'a à pwin.ne por on quart d'eüre. 
Ста nin dandji d' vos d'laminter po si wêre di tchòse. Èt quand 
dj'ènn' aurè fini avou ça 2 

— Vos pòriz quétefiye aler stièrni lès robètes, miner l'ansène su 
l' moncia au coron do corti èt l' machi avou lès man.nèstés qu’ vos- 
avoz rauyi l'òte fiye. Ca frè do bon compos' ! 

Ayi, mins il & wide, savoz | Dji va yèsse fin frèch come li satch 
d'on martchand d' mosses. 

-  Choûtoz bin, Tir, vos n'avoz qu'à fé ça quand i laukerè one 
miète. — 

=  Aléts'i n' lauke nin ? 

- Vos coürroz rademint jusqu'a vosse sêre. Vos séroz à yute èt 
foû d' més pids. Èt dismètant, vos pòroz todi raiwer vos salades. Ele 
crèvenut d' swè |... 


Henry MATTERNE, R.N. 


- bondife : bourriche - lambozéte : petite lame ébréchée 
- stièrni : renouveler la litière - lauker : cesser (ici : de pleuvoir) 


HI 


Li floriconte dè feu” 


avou one clignète à Anatole MARCHAL 


(Naméche) 


C'ésteut dé timps dè vi bon Diè. 

Lès djins — lès prumérès djins, parèti — s'avint astampé. 

Co on pau à bachète, cètilà. Mins binaujes di roter èt d'aviser 
li stweli. 

Portant, au pus sovint, on s' diveut rètròcler dins dès baumes. 
Come dès nòtons, dirins-n', nos-6tes. Ayi, mins sins l' feu po s' lou- 
mer, si r'chandi èt cüre l'amougni. Todi èt todi tron.ner d' frèdèli 
spècheü, avou li cruweü qui sûne pa t'tavau. Оп pitieds vicadje, 
èn'don. 

Di c' trévinHa, li ci gu! n'ést nin rètu, i п’ frapiye nin masse 
d'ans avaurci. A qwé bon v'lu d'mérer ё vike à tote fwace ? Ossi 
rade qu'on-z-èst coudu, on s' lait rider. 

Vos n° mi crwéroz quétefiye nin, c'est lès mouchons qu' s'ont fail 
mau dés djins, Apreume dés coméres ét dès-èfants qué l's-avint 
tofer disfindu. Et prinde sogne dé pèlozia toumé djus dé nid. 

Adon і s' raploójenut dins on cléris' fou mèseure, On décide 
d'ènnaler tortos èchone, jusqu'au solia. Gn-auré todi bin onk di 
zèls qu'avéré à bozer one sitipète di c' démoné feu là. 

Tos lès-oujas qu'évolét, vos véyoz di-d-ci l'acheléye : dès miles 
d'éyes qui s'ènondèt, dès miles di tchipiadjes comachis. 

A fait qu'i montét, i sont todi à mwins'. Lès pus résolus, djus d' 
fwace, plonkèt dins l'abume. Lès dérins n° douvenut pus leüs-ouys 
qu'à tot p'tits ikèts. Mins comin! s' garanti dé l' dònéye blame qui 
rostit leüs pènas ? Zèls èto, vo-lès-là djostés. 

| п’ dimère pus qu' l'aigue qu'è-stò deüs trwès batemints d’ 
l'asse, Mins i s'cotape à maulvau, li rwè dès mouchons. Sès-éles nè 
l' volèt pus pwarter. | toume ë trau, come one pire. 

Li fwère èst lèvéye, d'abòrd ? A bin non.na | Gn-a co on cové 
cwarbau qui s'a agrifeté à one dès pates di l'aigue. | chore viè | 
solia. Mins broke di viole, sés', valèt. T'è-st-atèlé trop coût. 


* d'après le conte écrit par Willy LASSANCE sur base des indications du 
peintre Léon TOMBU (1866-1968). Celui-ci tenait le récit de sa grand: 
mère maternelle, née à Andenelle en 1791. (A. DEJARDIN, Légendes et 
Contes du Namurois, pp. 159-160). 


Divant qui l' cwârbau toume à l' valéye, v'lò-ti nin qu'à s' toü, 
on rontia brotche Юй done di sès pates. C'èst l' côp qui bouche. 
Li critchou monte tot drwèt, bètchi dins l’ lâve qui brûle èt ‘nnè dis- 
claper one grumiote. 

Come di jusse, li grumiote a d'chindu d'on filé su l' tére. Ayèssis 
av d'lò, lès cis qu'avint sorviké ! 

* 

Asteüre, dji pougne ë ridant d' més sovenances. 

Raupin, dji m'aleu afiye rècwèter dri l'aye d'on tindeó. C'èsteut 
su li d'zeü dès falijes. 

On дой, tot т’ mostrant on rontia qui s'aveut èmacralé dins sès 
filèts, 
= Wai là, m' fi, si rossète Кеме qu'a sti rostiye dè solia. 

Dji n'a yeü qu'a l' choüter. | m'a chuchelé l' floriconte. 


Bernard LOUIS. 


— à bachète : le corps penché en avant 

~ abume [n.!.), trau (n.m.), abime 

- acheléye [n f.) : ici, remue-ménage 

— à maulvau : en pure perte 

— av'nu à : porvenir à 

— baume : grotte 

— bozer ; voler 

— c'ést l' cêp qui bouche : «c'est le coup qui résonne» = c'est le coup décisif 

— chucheler : chuchoter 

— cové ! sournois 

= critchou : avorton 

— démoné : extroordinoire 

= djoster : frapper 

- d'on filé : d'une traite 

— éye ou éle (n.f.), péna (п.т.) : aile 

— floriconte (п.т.) : légende 

- grumiote : miette 

— li fwére ést lévéye : «la foire est levée» = c'est un échec 

— mouchon, ouja : oiseau 

= ni nin masse frapyi dans : «ne pas palpiter masse d'années» 
= ne pas faire de vieux os 

— pèlozia : oisillon 

= résolu (adj.) : volontaire 

= гё : bien constitué [se dit pour un enfant) 

— s'agrifeter : s'accrocher 

— s'astamper : se mettre debout 

— si rétrócler : se renfermer 

= sitipéte [n F.) : petit morceau 

Èl tchanson du sòdard 


(Nivelles) 


C'astout deüs vayants frérots 
Qui racourin' dè la guêre. 

lun triboule djus dè s' tchèvau, 
l'aute galopout vente à têre... 


El preumi èst тойт! dèspu... 
Mains l' deüziéme èn” train'ra pus. 


Il a rincontré s' moman 

D'ssus l' pachi d'in payisan ; 
Ele coudout sacants vèrdures 
Pou ièle sougni sès cwachures. 
s- Maria, m’ fi, dè d'yü r'vènez, 
»Bladje èyèt dèsmoürcèlé 2» 


«— Man, di-sti, djè r'vi dè l' guére, 
» Cwachi, vi, plauki, misére ; 

» Quand on va chèrvi no rwè, 

» On п’ sét ni quand on s'èrwèt ; 
» Si djè r'vi d'lé no méso 

» C'èst pou v'nu m'èstinde asto... 


» Èrfèsez m' lit, va, moman, 

» l' cyin qui stout si frès, dins l' temps ; 
» Mètez dès coussins lidjèr' 

» Pou vo fi qui r'vit dè l' guére, 

» Yèt stindez dès blancs draps d' lit : 

> Seür qu'i n” zès salira ni... 

» M' tchèvau yèt mi, dins no panse, 

» Nos-avons vingt”-chi coups d' lance. 
» El poüve bièsse d'a jeô chi grands... 
» C'ést vo gârçon qu'à l' restant. 

» Em' tchèvau va mori, mame... 

» Mi, djé n' fré qu'éne fayeüse flome, 


» Fésez fé, pa-diére èl ran, 

» Pou m' tchévau, in trau bi grand. 
» Mi ? N'avez qu'à m'intérer 

» Dins l' cwin yuce qué dj'é djouwé 
» Tout gamin — dèlé l' garine — 

» Au mariádje, avè l' vujine... 


» Si vos volez, stindez m' sêbe 

» Au trèviès dè l' cwès d' blanc sêbe 

» Qué dj'aré d'ssus m' trau, pus tard... 
» Yèt l' cyin qui pass'ra, asárd... 

» Dira ; «Deüs górcons... Poüve тёге... 
» n' d'a pus. Bravó, la Guére.» 


Franz DEWANDELAER 


(Oeuvres poétiques, Liège, SLLW, Coll. litteraire wallonne, 4, 1970) 


Li noóf di julète dèviè méy-gnòt 
(Moustier-sur-Sambre] 


(Lo narratrice, sœur Lidiye 
est l'unique survivante du couvent de Goyet) 


On s' dimande todis bén, dés djoüs qu'i-gn-a, cu qu'on 
vént fé sul dagne. Vo-m'-la dèdja cauzu sul diskindant. C'èst come 
on djoü qui discrét à muzeure. One chije qui n'è finit nén. On-aube 
qui piéd tot doücemint sés fouyes divant l'iviér. 

Et qu'a-dje fèt sul tëre ? Qué va-dje lèyi la pa-dri mi quand 
dji sèrè po 'nn'aler ? C'ést l'idéye qui m' vént él tièsse, qui dj' so 
la ë m' lét ét n' mi polu sawè èssoketer èt dwärmu. 

Quand c'èst come ca, dji prind m' cayè èt dji scri, èstò di 
m' cotaper dins mès lénçoûs. 

Por mi, c'ést tos més tüzadjes d'anawére sul pi-sinte, dins 
lès grands prés, qui m' rimontenut ét m' sûre. Dj'avéve siti fé on 
p'tit toü divant d'aler codtchi, 

Lès grands prés, c'èst dès cwéns paujéres. Trop paujéres 
quént'fiye bén, pace qu'on-z-atake à priyi tot s' pormwinrnant à s'- 
tauje, èt pwis raddimint vos pinséyes coûrenut al dispêréye su 
tchamps su vòyes èt lès-umaudjes si vègnenut cobourer è vosse 
tièsse. Et malaujiye adon d' lès rastinu. 

Dji m' riwè qui dj' couréve dins l' tins avou lès-èfants pat- 
tavau li stindéye dès Keüteures. Dj'éstéve co tote djon.ne seür di 
cès trèvints-la, dji p'léve co couru èt djouwer avou zèls. 

On tüze, on s' rapinse ét pwis, done sòte à l'òte, i-gn-a tot 
qui rabroke av-d'zeó. 

Dji n' wè qu'on bokèt d' gnüt pa-d'vant mès-ouy dins l' cáré 
bokèt dèl finièsse au laudje. Avou dès stwales pattavau. Dji r'wête 
li gnòt, li trèfond do stwèli. 

Et dji n' sé dire poqwé, mins ça m'a sèré al gòje bon-z-èt 
га. Ca a plonké sur mi come one alumwäâre qui m'aréve ieü 
ched tote ét т’ rèwèyi ро d' bon. 

| т’ chone qui dj' n'a jamès ieü mès-idéyes ossi cléres. 
Come dj'áréve ie douviè mès-ouy po l' prumi côp di m’ viye. 
Come si tot s'òréve ieü ramoncelé à mòde d'one bole di lumiére 
pa-d'vant 

mès-ouy èt jusqu'au trèfond di т’ tiésse. Dj'a sti stréndeuwe tot 
d'on cêp, come jamés dji n’ l'avéve siti. | faut passer par la po І" 
comprinde. 

Èt lès füzadjes qui s' cocheüyenut sins qui dj' nél v'luche 
ét daurer é m' tiésse à moncias ét s' gougni à keuwéyes ét rata- 
ker ét riv'nu sins lachi. 

Qué so-dje 2 Pogwè so-djdju la ? 

Èt po fini, qu'a-dje vinu fé sul tére ? 

Quand dj'a raméchené tot m' vicadje, ça n’ fèt qu' 
sacants stitchesèm' mwin. Dès plomions come lès cias qu'on 
ramoncèle quand on brouchetéye si tchambe. | n' dimérerè nén 
grand chòse quand tot arè sti chové. Èt c'èst tote mi viye qui 
r'passe al chiléye pa-d'vant mès-ouy èt lès-umaudjes qui s' ramon- 
célenut à fét ét s” discandji n-on l'óte ё m' tièsse, à dadaye. 


Émile GILLIARD, R.N. 


(lès djoûs racoütichenut. Ratózadjes dèl dérène bèguène di Goyèt, coll. «Dire 
et scrire € walon», 2002). 


— èstô : au lieu de 

— al dispéréye : à l'aventure 

— à keuwéyes : à la file, en grand nombre 
= stitche ; quantité infime 

— al chiléye : en une succession rapide 

Viyès mèskènes 


(Fosses-la-Ville) 


Co pus scranses qui dès djanès foüyes 
Présses à tchaire djus, 

Medres po l'iviér, po lès bérdoüyes, 
Medres po moru, 


Èlle è vont si vol'fiy à mésse, 

Lès viyès mèskènes qu'ont branmint soufru, 
Lès viyès mèskènes aus pèsantès tièsses, 
Lès viyès mèskènes qui n'è polenut pus. 


Ployant Іей scréne 

Su Іей baston, 

‘Île áront co bin dès ròjes d'ariver au coron, 
Lès viyès mèskènes. 


Chaltant, bärlokant, trèbukant, 

l gn-a dès-ans èt dès razans 

Qu'èle vont là strumer Іей djoórnéye 
Divant d' bouter djusqu'al vièspréye, 


Divant d' flauwi 
— Et d' rafrèdi... 


*** 


Qui v's-èstoz bèles avou vosse roübe disfirlokéye, 
Avou voste âme pus blanke qui vosse lincoó, 
Voste âme portant qu'a todi pwarté l' doû. 


Vo v'là stindeuwes, 
Lès mwins djondeuwes 
Su lès grains d' bwès 
Usés pa vos vis dwèts, 
Pa lès priyéres 

Dès djoüs d' misére... 

Dimwin, pèrson,ne ni s' sovinrè pus d' vos ; 
Vos n'avoz pont ieü d' raculot... 

V' n'auroz jamais sfi gulone vijène 

Qu'on Кё! chameter didins l' cüjéne. 


Vosse viye, ç'a sfi d'ovrer èt d' dire tofèr oyi 

Djusqu'au momint qu’ faut disfali, 

Pace qui por vos c'ést tos lés djoüs qu'éstin.n' ovrauwes, 
Djoüs qu'on soriéve èt djoüs d" rascrauwes. 


“ew 


| gn-auré, po sûre vosse vacha, 

Rin qu'one minâbe keuwéye 

Di blankés mèskènes an nwòr mantia : 

Ота pont d’ parints aus-ètèrmints d'iüteüres èt d'méye. 


Pont d' brèyotriyes èt pont di r'grèt, 

Et c'èst co d'azär s'on d'manderè 
Divant d’ rintrer — èt d' toürner l' рёаје : 
‘Île èstèt d'djà d'adje 2 


Jean GUILLAUME, R.N. 


[Djusqu'au solia, repris dans Oeuvres poétiques wallonnes, 
liège, SLLW, Coll. littéraire wallonne, 6, 1989). 


le coffret (3 CD + livret) proposant l’œuvre complète du R.P. Jean Guillaume 
reste disponible aux Editions Fidélité, rue de Bruxelles, 53, à 5000 Namur 
él. 081 22 15 51). 

Lès quates blames 


(Liernu) 


Vo lès lò, lès quate blames 
Qui dansenut, totes lèdjères, 
Su l’ bètchète di leds pids. 


Èle dansenut, 
Et toürner, 
Et balziner, fines rodjes, 
Et s' rabètch'ter. 


Véyoz l' vint qui djouwe pad'zo leüs cotes 
Et grawyi l' breüjenis', 
Brülant bouch'nis' qui blametéye sins crayi. 


Dijoz m' : qui c' qui d'meüre dins vosse feu ? 
Vos-i avoz lèyi vos-ouys d'ariére-saison. 


Volà-ti nén qu’ lès quate blames ont d' mèré astamburnéyes, 
Lames d'aurziye dins vos dwégts 
Pus afiléyes qui lès pâtêrs, 
Pus lédjéres qui dés mwins djondeuwes. 


Quate lames qui dansenut 
Dins lès spitüres di vèf' 
Et lès nwérés win.nes 
Et balziner come dès pièrots près’ à èvoler. 


Quate vwèles qui néviyenut avou l' vint d' bije. 


Joseph DEWEZ, R.N. 


- balziner : hésiter 
— crayi : calciner 

— astamburné : fiché 
— névi : naviguer 

Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 [secrétaire honoraire] 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à côté du Parlement wallon]. 

A Diè... 


| d'medrerè а’ vos... 


[Sart-Bernard) 


| d'meüreré d' vos, ci gu! vos-avoz d'né, à l' place do l'aurder dins 
dés cofes tot èrènis. 

| d'meüreré d' vos, do fin fond d' vos-min.me, one pitite fleür, 
roviye, qui n’ s'a nin disflani. 

Ci qu' vos-avoz d'né aus-òtes riflorirè. 

Li cia qui pièd s' viye, li r'troüverè on ајой. 


| d'meüreré d' vos, ci qu’ vos-avoz tchanté au cia qui passeut fin 
miérseü su l' vóye. 

l d'meüreré d“ vos, one passe di bon vint à | nét, on r'frin dins l' 
nwar jusqu'au coron d' l'ivier. 

Ci qu’ vos-avoz tchanté aus-òtes risorvéré. 

Li cia qui pièd s' муе, li r'Iroóveré on djod. 


| d'medrerè d' vos, ci qu’ vos-avoz ofri ètur vos brès au laudje, on 
bia matin d' solia. 

| d'meüreré d' vos, ci qu” vos-avoz pièrdu, сі qu' vos-avoz ratindu 
pus lon qu' vos réwéyadjes. 

Ci qu' vos-avoz ofri aus-ótes ravikeré. 

Li cia qui pied s‘ viye, li r'Iroüveré on djo0. 


| d'medrerè d' vos one lärme qu'a tchèyu, on sórire qu'a djaurné 
su lès-ouys di vosse ker. 

| d'meüreré d' vos, ci qu” vos-avoz sèmé, ci qu’ vos-avoz paurtagé 
aus bribeós d' boneür, 
Ci qu' vos-avoz sèmé dins l's-ótes ridjaurnéyerè. 

i cia qui pièd s' утуе, li r'troüverè on ajou. 

Li cia éd s' viye, li r't di 


Henry MATTERNE, R.N. 


Li quinquét do vi molin !! 


[Floreffe] 


— ... Vos, qui vike volti èri d' tot, v'loz passer deüs, trwes djoûs 
avou nosse Cousse Batisse 2 I| èst véla miérseü, ca li candjereut 
sès-idéyes | 

Po qu'on vos diye one afaire insi, i vos faut yèsse dins lès nanches 
dès djins dispü longtimps. 

- Et pogwè nin ? 


. C'éstinsi qui l' pasquéye a c'minci. 

A |' vièspréye tote basse, vo-noslà évóye avou nosse soçon. 
Racrapotés dins s' viye «jeep», au mitan dés caisses d'amougni, 
one tronconeüse ét totes sôrtes d'ostéyes... 
Tot don cêp, on lache li vóye ét moussi dins one pature. Li trè- 
vautchi. On passe au d'truvié d'on richot qui s' va foute dins on 
gros ri pus d'zo. Sire on vi tch'min. Véci, deüs-aubes ont tchéyu su 
l' vóye. Noste ome apice si tronconeüse. Ca n' compte nin quate, 
i tape lès bokèts su | costé. Evóye pus lon. Trwès kulométes o 
bwès, po l' mwins', dès nwêrès sopiniéres, èt todi l' ri qui béróle 
su lès cayaus, véla su l' pawène. 

E bin, Batisse, vosse molin èst bin catchi ! 

Tin,vo-nos- lò | Batisse a alumé s' quinquét à l’ finièsse. | nos ratind 
su l' sou. 

— Tot l' min.me ! 
— Qwè v'loz, Cousse, vos savoz bin qu'i faut qu' dj'eüche sogni 
més bièsses, Et gn-aveut co deüs-aubes sitaurés au mitan dè | 
vòye. Quand comptoz v'nu viker avou nos-òtes ? Véci, vos-èstoz 
miérseü. 

— Vos savoz bin tortos qui dj’ vou moru èwou ç’ qui dj'a v'nu au 
monde, dins més viyés pires. C'éstinsi ét nin òtrumint, disti 
Batisse è tapant s' baston su l' sou. 

— Moussiz, més djins, nè l' choótoz pus, i n' dit qu’ dès bièstriyes | 
| nos done li mwin, à crochi nos dwègts | 1 èst co fwart, li Batisse | 


Si coujène èst plaijante, on tokwè ronfèle. Abiye, ròster nos 
mantias, èchèrpes èt tot | sint-frusquin. Su |’ tauve, one twòle 
ciréye ; tot-autoû, dès chames, on vi voltaire avou one pia d' 
bèdéye, 

Au fil, pad'zed li stüve, dès draps d' mwins, one culote èt on tricoté 
pindenut, Astok dè l' drèsse il a stampé on vi fusik à tchins. 


Deüs-uchs sont-st-au laudje, po tchaufer lès-òtès places, dandju- 
гей. 
Au meur, saquants portraits, on murwè èt on portemantau. 
Pindus à l' sovronde, dès djambons rèfaurdulés dins dès satchs à 
cüraus. 
- Plèyiz vosse djambe | 
Batisse nos stind dès chames ét disbouchi l' botéye di pèkèt. 
| coboute si Cousse : «Dispètchiz-vos d' sérer l'uch, vos-aloz rafrèdi 
tole li maujone.» 
De |' viye drésse, Batisse apice dès-assiètes, one pougniye di 
couyis èt taper tot su l' tauve. 


Avoz d'dja mougni dè l' grosse soupe qu'on vi ome d'aviè 
nonante ans vos-a drèssi ? One soupe aus gros bokèts, on chiquèt 
d' pwin, one trintche di djambon come mi mwin, avou saquants 
pèkèts, bin sòr ! On soper di rwè ! 

Batisse riboure si--assiète au mitan dè l' tauve. | 

- Ca fait qui v's-èstoz do payis d’ Nameur, insi 2 Et vod'-là ènondé 
su onk di Parfondyiye qu'a fait s' timps avou li. Nos n' con'chans 
nin c'ome là. Batisse n'èst nin binauje. Nos sondjans qu'i valeut 
mia qu'i tègne sès canetias tot sel, ga п” deut nin yésse aujiy do 
viker avou li. 


— Alez, Cousse, timps d'èraler, vosse feume va co rameter. Vos lès 
véroz r'qwére dins saquants djoüs si dj' n'a nin fait do boudin 
avou. 

Nosse sogon nos fait one clignéte. 

Si nos-aurin.n' yeü one pice étur nos fèsses, èle n'aureut sür nin 
tchèyu. 

Là co bin qui 'nn' èstans nin sins gote | 

- Quand on-z-a ped dés fouyes, on n“ va nin o bwès ! Batisse si 
lait tchair dins s' voltaire ë riyant come on diâle. 


Nosse prumére chije èsteut dèdja bin èdauméye. Batisse nos-a 
raconté l'istwére da Victòr, li braconi qu'èsteut ossi passeü èt dins 
F Résistance en 14-18. l| a min.me siti décoré après | guére... 
Come qwè ! | s' vineut co bin catchi au molin. Dimèfiant, il èvoyeut 
s' tchin. Lès parints da Botisse dijin.n' ètur zèls : «V'la l' tchin da 
Victôr.» | |' ricon'chin.n' pace qu'il ariveut todi avou on live ё s' 
gueüye. Si maisse n'ésteut nin lon. | mougnin.n' tortos échone, 
aprinde lès novèles. Victór dwàrmeut todi o cina po p'lu pèter 
évoye à l' prumére chandiye. 

Batisse cause volfi ; nos-ótes, nos-éstans là ро l' choóter. Achid dins 
s' voltaire, i téte si pupe ét l' cheüre pa cóps dins l' batch aus 
cindes. 


Li viye òrlodje sone onze eüres. 
- Alans-n' coütchi, mès djins ? 


Batisse nos mostère nosse tchambe. Trwès montéyes po-z-i ari- 
ver. 
One pavéye di filias, on lét avou one grosse coürtépwinte. One 
tàbe di nwit. Su l' lavabò, on vi bassin émayé tot chaurdé. On 
drap d' mwins. 
— Dimwin, dji vos dôré dè l' tchòde aiwe. Li cabinet è-st-à l'uch. 
Véci, i n' faut nin awè рей do s' rafrèdi, Mais vos-avoz on pol d' 
tchambe pad'zo vosse lêt. 
— Oyi, dji m’ veu d'dja trèvautchi l' coujène à l' piquéte do djoó 
avou m' pot ë m' mwin. 
Vos-nos-là réculés di cinquante ans po l' mwins'. 
Nos l'avans bin v'lu ét dji sin qui nos n's-alans bin plaire | 


Christiane BINAMÉ, R.N. 


— yésse dins lès nonches : être dans le milieu coutumier 
- ga n'compte nin quale : ca ne tarde pas 

— pawéne : gauche 

— tokwè ; feu «ouvert» 

— ròster ; retirer, ôter 

— bèdéye : brebis (agnelle) 

— sovronde : entablement d'un mur qui supporte le toit 
— chandiye : peur 

— filia : carreau en terre réfractaire 

= chaurdé : ébréché 


Come éle sont bones... 


(Mettet) 
à l' coudetise di fréjes 


Come éle sont bones les fréjes di vosse djêrdin, 
spotchiyes èt stauréyes su ène taye di pwin | 
Dji v's-irè voltiy doner in cêp d' mwin 

pou-z-è coude, sins risquer in tour di rins. 
Audjodrdu, dji v's-évóye més complumints 

tot souwaitant d’ vos r'vèy l'anéye qui vint. 


Philippe MAUDOUX, R.N. 

Quand èst c', don, qu'on r'vòte ? 
(Hemptinne-Éghezée) 


— Alò, c'ést vos, botchi 2 
= Ayi, m' fi. C'èst po qwe 2 
— | m'áreüt folu on bia rosti po dimégne. 
— On bia rosti ? Ayi, don. Qui èstoz, vos 2 
— C'èst l' mayeür, véci |.. 
A, c'ést vos, mayeür | A, mins dji n' vos-aveü nén r'mètu, mi | 

A, mins i l’ faleüve dire, don | Ayi, on bia rosti. On kulo ? Vos-alez 
yeü ca. On tinre, don, por vos 9 Dj'a justumint one boune bièsse ci 
samwin.ne ci. Vos séroz sièrvu au pére dés pòces, 
О, ça, тауейг ! E bén, dji so binauje di v's-ètinde, Dijoz, tant qu’ 
dji v's-a d'zo l' mwin, èst c' di bon qu'on va v'nu mète on grand 
botique av coron d' nosse viladje, dissu |" lèvéye 8 Avou one bot- 
cheriye didins, parèti. Dji m'a lèyi dire ça, mi.. 
— Ô, mins i n'a co rén d' fait, savoz, botchi | On raconte télemint 
d's-ofoires ë nosse comune | Totès canayeriyes, vèyoz, tot ça. Dès 
bruts qu'on fait couru, C'èst l'opòsicion, parèt, ça. Dès linwes d'as- 
pic, vos di dj’. Lèyiz pichi l' mouton... èt dármoz su vos deûüs- 
orèyes. Tant qui dj” sërë mayeür, todi ! 
— Su més deüsoréyes, dijoz . E bén, vos m'è sètchiz one boune 
di spine fou dè pid |... In, mayeür ! Pace qui, quand dji sondje à 
tos lès frais qu'on-z-a fait véci po l' gamin, ét tos lès maus qu'on s' 
done po waiti dè gangni on p'tit franc, c' sèreût todi one fameüse 
guigne. V's-èstoz d'acórd avou mi, don 2 

. Mins tant qu'on-z-ést à causer, faut qu’ dji у’ dimande co one 
pitite saqwè. Pwis, c' sërë tot, Ayi, qu'èst c' qui dj’ vou dire, don, 
mi 8 C'èst vèci pad'vant nosse maujone, vèyoz,... dissu noste aco- 
temint : c'èst dès pirètes, vèyoz, nos-ôtes. E bén l' samin.ne pas- 
séye, ina one auto-qu'ò dèmaré come on sauvadje èt fé risbicter 
on d'mé-bègnon d' cayaus dins nos noûvès finièsses. Qui c'è-st-on 
vrai murauke qui lès câraus n'ont nén volé à bokèts dins mès djam- 
bons et mès cèrvèlas. Dès vitrines fines nôuves, vos di dj’, qu'on-z- 
aveüt fait mète lò saquants samwin.nes.. Qui c' n'èst nén po rén, 
don, dès laudjès finièsses insi, au djod d'audjodrdu | Ci n'èst nén 
rén, savoz, d'èsse à sès crosses au Чой d'audjoürdu ! On lès vout 
stron.ner, don, lés-«indépendants». 


л 


Ca fait qu’ dji m’ dijeüve qui, si on djoù ou l'óte, i v' dimeüre- 
гей! ténkefiye deüstrwès bèrwètéyes di tòrmac ё fond d'on 
camion,... Compurdoz, mayeür 2... Et c'ést qu'on n’ lès-i wase co 
rén dire, don, à cès souvadjes lò ! C'èst surtout m' feume qu'a sti 
mwaije ! Miliárds, vos, si v' l'ariz yeó ètindu ! One vraîye furiye. 
Èt l' comune pêr ci, ét l' mayeur pêr là !.. 

A l'òte dibout dé comptwèr, Maria, si feume d'abórd, lès-ètin- 
deüve diviser. 

— E,rastrind, sés', Міг, po deüs-trwès p'titès pirétes... 

— Bén, taijoz v', vos ! li di-sti Waltér à basse vwès, tot mètant s' 
mwin su Ë tèlèfone. Comint d' djoz, mayeür 8... Si c'èst dès gran- 
dés vitrines 2 Bén, djè l' vou bén crwére. Èt dès bèles. Faut dire 
qui, po on cêp, on-z-a tapé l'avarice dissu l'aye, savoz : nos-avans 
rabèli tot li d'dins èt dj'a fait v'nu on-ome di Nameur, qui c'èst s' 
mèsti, po-z-i r'fé dès noûvès-inscripsions. Nom di diu, vos, mayeür, 
- qui dj' cause mau —, quéne pasquéye, cès-inscripsions lò | 


* 


Là co bën qu'on-z-èstedt sèmedi èt qui !' mayeür n'avedt pont d' 
mariadje ci djoó là. 

One size jusqu'à bën taurd qu'i l'zi aveòt falu zèls trwès, 
Waltér, si feume èt led djon. ne ome, po s' mète d'acòrd ! 

| l'zi faledve one saqwé d' gaiy po-z-atirer lès pratiques. Èt à l 
mòde d'audjoürdu. On lès comprind. 

È mitan dè l' finièsse, il ont sondji dè mète on bia craus pourcia 
avou one tièsse bën amistauve ét qu'avedt l'air dè rire. Come li 
vatche qu'on veut d'ssu lès bwèsses di frumadje, lò. Mins po bén 
fé, i faleüve co scrire one saqwe à l' copète, èt li trover on nom, à 
l' botcheriye, come on fait asteüre. 

Waltèr, lu, il òredt bén v'lu qu'on mète one sagwè ë walon, one 
saqwé come «Aus pids d’ pourcia». Aujiy à lire èt опе miète gaiy... 
Et qui plaireót aus djins dè viladje. 

Mins Maria, léye, ёе avedt one ôte idéye : «Aus pids d' pour 
cia», «Aus pids d“ pourcia» l... Ci n'èst sûr nén avou ça qui v's-alez 
atirer lès djins ! Siya, lès minàbes èt lès barakis, qui n' vèront qu'à 
crédit, èt n' qwêre qui lès laids bokèts... Ca n'èst nén assez r'lèvé, 
don, ga «Aus pids d' pourcia» ! Pinsez qui l' feume dè notaire èt 
lès cis d' Brussèle qui d'meurenèt è viladje waseront jamais moussi 
véci ? || aront ped d' s'i fé man.nèts. Vola, wai I» 

Maria, ёе âreût bén v'lu mète one soqwé come «À la fine sau- 
cisse». — «Bén, vos div'noz sote, vos, dandjureó | Tot l' monde si 
va foute di mi. Dj'étind d'dja vosse bia-fré di d'ci !...» 

On-z-a co sondji à «Au Roi du salami», pwis «Au Cochon 
rose», èt min.me «Au petit cochon rose» ou «Aux trois petits 
cochons». «Ca, au mwins, d'djedve-tèle Maria, ga aveüt l'air gaiy, 
fris" èt avenant». — «Dès contes po lès-èfants, don, tot ça !», aveüt- 
i côpé l' botchi. Èt pwis i s' véyeüve dèdja oblidji dè fé dessiner 
trwès couchètsèl' place donk. Qui c'èsteüt d'dja tchèr assez insi. 

| bètcheuve après méyenêt quand l'idéye lèzi a v'nu dè mète : 
«Au Cochon doré». «Doré», ça, ga fieüve sondji à one saqwé d’ 
pus ritche ou d' pus nòbe, si vos v'loz. Et nosse botchi s'a d'em- 
bléye léyi adire : «Vos-avoz cint cóps raison, aveüti dit, on n' 
gangne jamais rén à s' fé passer po pus póves qui l's-ôtes». Èt co 
r'conéche qu'«On n' va jamais volti addé lès minábes ; lès caurs 
atirenèt lès caurs. Li diâle tchit todi su l' gros moncia.» 

Mins ci n'èst nén co tot. Po Waltèr, i faleüve co fé scrire led nom 
pad'zo l' pourcia «èt l' nom dé gamin», qui r'pidreót l' botcheriye 
pus taurd. Et c'è-stinsi qu'on-za mètu : «Waltér Sonveau et fils, 
bouchers depuis 1938.» 

Ci n'èst nén qu ‘il èstedt grandiveüs, Waltèr, mins i ^nn'a sti fiér 
jamais parèy, di s' vitrine. Et i s' dijeüve è lu-min.me qu'il aveüt 
vraimint bén fait dè fé v'nu соте là d' Nameur. Tos lès quarts 
d'eüre, i s' vineüve astamper ë mitan dè l' vóye, ravòtyi divins s' 
grand blanc d'vantrén, ét bén astipé su sés deüs djambes. | crwe- 
seleüve sès gros brès su si stoumac', ét carwaiti, en s' rècrèstant, 
lès lètes di totes lès coleürs qui florichin' one après l'óte dissu l' 
vitrine. Qui po fini, po-z-achéver l' tablau, ét tot sondjant à l' feume 
dé notaire,il a co fait scrire, mins en pus p'tit : «Viande indigène et 
du pays». 

|| èsteût quausu trwès-eûres quand l'artisse a yeû tot fait, pour- 
cia ét inscripsions. Qui c'ésteüt bia ! Qui c'èstedt bia | Lès djins 
taurdjin' en passant d'vant l' maujone. On pout dire ci qu'on vout, 
mins c'èst todi chaque si mèsti, sés’ | Asteüre, on | p'leüve bén 
dire : Waltér aveût one botcheriye à l' dérine mòde, avou on bia 
complwér, qui c'ésteót on frigo ossi èt qu'on-z-i vèyeüve lès bokèts 
d' tchau d'à l'uch. One botcheriye qui n' diveüve rén aus cines dè 
l' rodwe di Fiér à Nameur, ou dé l' roówe di l'Andje. Sûr qui non ! 
C'èsteût todi byin ôte tchòse qui lès p'titès strwètès finièsses di s' 
popa, qu'on loumeüve Waltèr ossi, èt qu'aleüve touwer lès cou- 
chéts amon lès djins dè timps dè l' guêre. À ! s'i n'òredt nén yeô 
cès man, nètès pirètes lò | 

N'èspêtche qu'à dater d'adon, noste ome s'a mètu à ovrer 
padri s’ comptwér avou on p'tit blanc bonèt su s' tièsse, come tofèr 
à l' vile. Et il ont ataqué, come il ont polu, lu èt Maria, à d'viser ё 


francés avou lès pratiques. C'èst come ca qui, chaque cêp gulone 
comére dimandeüve après lu au tèlèfone, c'ésteüt recta : à chaque 
côp, i réspondeüve sins balziner, tot fiant pèter |' francés : «Le 
Cochon doré ? Ovi, Médéme, c'est moi-méme.» 

Li spot a yeù rade fait l' ойг dè viladje ; si bén qu'asteüre, en 
v&yant passer s' camionète, lès coméres, dissu leüs-uchs, ni d'djèt 
pus come divant : «Tin, là l' Waltèr», mins : «Tin, là nosse couchèt 
doré». Mins l' botchi, lu, s'énn'é fouteüve byin d’ leüs riséyes ; i lès 
lèyeüve dire : lès-afoîres ésfin' au pus bia, èt lès p'tits caurs tchèyin' 
é ridant dé comptwér come dé grin dins one trimouye. 


* 


Mins avou tot ca, nos rovians nosse téléfone. Èt l’ mayeór | 
— Èstoz co lò, mayeür ? 
— Ayi, ô, dji у choüte, dji v choûte. Vos-avoz yeû byin raison. | 
faut viker come audjodrdu, don... l-n-órë co dès caurs qui nos n' 
sèrans pus... Mins po m' rosti, d'abòrd, comint alans-n' fé 2 
- “оғ qu'on vos | pwate ? Ci n 'èst nén po l' timps qu'i faut, 
don... Èt po l' târmac, vos pinsez qu' ca iré 2.. 

Mins qu' dj i sondje, mi, quand èst c', don, qu'on r'vòte ? N'èst 
c' nén po d' cès momints ci 2 È mwès d'octóbe, dijoz | Ô, bén, on- 
z-ï sèrè co rade, ê, d'abôrd. Ç' sèrè co vos, don, sins manque. Dji 
sé bén qu'i n' faut jamais compter su l'oü qu'èst co è cu dè l' 
poye..., mins quand min.me ! On mayeôr come vos, faut d'dja 
couru lon... Djè l’ va dire à l’ feume ossi. Alez | dji v' bouterè on 
bia pid d' pourcia po vosse rawète. On bia, lò, avou dè l' tchau 
d'ssu... 


Joseph SELVAIS, R.N 


— lèvéye : grand-route 

- linwe d'aspic : méchante langue 

— risbicter : ricocher (fé — : projeter) 

— taper l'avarice dissu l'àye ; dépenser sans lésiner 
— trimouye : trémie 

Adlé vos, Sègnetr... 


(Namur) 


Au r'cwé padri l' portal di vosse paujére èglije, 

Qu'i foit bon, Ó Sègneür, à Чейз gngnos s'asgligni. 

Èt dins l' pais d' voste auté, pa lès loids djoüs d' nwòre bije, 
Qu'i fait r'pachant priyi | 


A, come vos soladjiz nos rascrauwes èt nos pwin.nes, 

Come nos nos rapaujans en rèspirant vos fleürs | 

Èt quand nos n'è p'lans pus, come vosse mwin nos ramwin.ne 
Vie dés pus vrais boneürs | 


Ca li boneür do monde qu'on ratind tote si viye, 

Éwou é-sti, Sègneür, ôte paut qu' dins lès tchansons 8 

C'èst quand on pinse qu'on l' tint qu'i r'fait one ascauchiye 
Po rispiter pus lon. 


Douviè l'ouy on momint, si stoürdi saquants-eüres, 

Li timps d' vòy one sitwale qui blame èt qui distind, 

Si dispièrter dins |’ monde sins-awè l' timps di s' cheüre... 
Li bérce pwis l'étéremint... 


C'èst ca qu' nos lomans l' viye su nosse tére qui wachote, 
Qui balzine èt qui tron.ne, qui rôle èt qui s' cochedt, 
Come one nacale piérdeuwe su dés-aiwes ë ribote, 

Pa t'tavau lès bruweüs | 


Li муе ét sès fuméyes di djóye, d'amoür èt d' glwére, 

Sés tch'mins tot cotwárdus, sés spénes ét sés cayaus | 

Quand èle si boute à rire, nosse keür n'est nin lon d' braire 
Ni d' soufri come i faut. 


Qui c'èst bon di d'zàrter paréye vòye di misére 

Po v'nu d'lé Vos, Sègneür, Юй d' sès côps, lon а’ sès bròts, 

Conéche dins vos deüs brès saquants-eüres bèles èt cléres 
Divant l' fin do disdòt. 


Victor TONGLET, R.N. 


Waha, lès vitraus 


(Meux) 


Mès djins, dji m' va c'minci pa vos dire ci qu’ vos savoz d'dja 
bin : qui Jean-Michel Folon, c'éston-artisse bélje qu'a v'nu au 
monde dins l' Brabant. | s'a lèyi adire po fé lès vitraus d' l'èglije di 
Wahâ èt i n'a fait ди” cétila ë l' Bèljique. 

Jean-Michel Folon s'a rapwòrté à l' viye da sint Stiène po tüzer èt 
dèssiner lès vitraus d“ l'églije. Lès сагаи а’ coleür bén adjustés 
riprésintenut chaque, one sin.ne di s' vikairiye qui r'chone à l' cène 
da l' Cris’. Li Cris’ qu'a sti jujé, aurgouwé d'vant d'yèsse clawè su 
l' crwès. Il 1 a moru, su | crwès, ét il a зї r'cü pa l' Pére... 

Sint Stiène passe po yèsse onk dès sèt' prumis diyakes di l'èglije èt 
li prumi mòrtir crétyin. C'èst l' patron dè l' parwèsse. 


* 


Quand nos r'waitans l' prumi tauvia, on veut qui c'èst pa on flo- 
riconte, (one légende, si vos v'loz) qui l' viye da sint Stiène 
comince. Come d'èfèt, quand il a v'nu au monde, lès scrijadjes 
diyenut qui l' diâle l'a pris èt l’ pwarter pad'vant l'uch d'on-èvèque. 
One blanke gade di cièr, qui passeüve par là, s'a lèyi tèter èt a 
nouri ci p'tit èfant lò. 

Come vos l' p'loz veüy, li maisse coleür di c' vitrau ci, c'èst l' 
brun’ avou totes sès p'titès difèrinces qui vont ë discrèchant. Li 
gade di ciér èt l'éfant sont-st-è plin mitan, èt en blanc, po marquer 
l'inocince èt l' pureté. Lès lignes clénciyes dè l' tére pourin' ripré- 
sinter lès campagnes avou lès rôyes qu'on-zi faitèlès tchèrwant, | 
gn-a co rén qui crét. Lès crétyins vont c'minci à sèmer |’ boune 
novèle. 


* 
Véci, dji faï one tote pitite pwase po vos dire qui c'é-s-à chaque 
di vos-ôtes ossi di trover ci qui chaque sudjèt, chaque coleór èt 
chaque sin.ne pour r'présinter po lès crétyins. 


* 


Li deüzyin.me vitrau, c'èst lès jujes, lès Juifs di c' timps lò, avou 
dès grands pwintus bonèts, leüs longus visadjes èt leù tièsse d'ètè- 
remint. | sont mau-contints, і n'ont rén уо ètinde dès-èspliquéyes 


qui sint Stiène vént di l'zeü d'ner. | l' jujenut èt bwêrler qu'on l' 
dwèt touwer à côps d' pires. 

Co on cêp, li maisse coleür c'est l' brun’. Li tére, sins one pitite 
vèrdeü, po bén mostrer qui c'èst dés-omes qu'ont jugé. Lès Juifs aus 
grands bonèts fòmenut on bloc, i sont tortos d'acòrd. Maugré tot, 
ci n'èst qu'on jujemint d'omes qu'i vègnenut а’ prononci po сопаё- 
ner on-inocint. 


* 


Li vitrau qui sòt riprésinte sint Stiène one miète pitieüs, direut-on, 
mièrsed su l' tëre au mitan dès planètes. | r'cüt li s'codrs d'on-andje 
èvoyi pa l' Bon Diè po l' vinu rénonder su l' timps qu'on colon arive 
: li Sint-Esprit, qué l' vént rapauji. Sint Stiène riwaite li ciél, l'uch dè 
paradis, li Pére. 

Mi-y-idéye po lès coleürs vo'là : li tinre vèrdeü su l' têre, por 
mi, riprésinte li blé qu'a djaurné, c'èst l' boune parole dès crétyins 
qui c'mince à si spaude. Su li d'zed, one tatche di bleuw pus pro- 
nonci mosteure qui l' ciél si nwarit. Mins sint Stiène èst tranquile, li 
colon li a apwòrté l' pais : i veut d'dja li rwèyaume dau Bon Diè, 
come on li a anonci. 


* 


Asteüre, nos-éstans à l' sin.ne dè l' lancadje di pires (pad'vant 

l' tauvia avou lès jujes]. 
Sint Stiéne a зїї satchi èt trin.né [об dè l' vile po yèsse touwé à côps 
d’ cayaus. Sint Grégwére, au IV" siéke, a scrit çoci : «Sint Stiène a 
r'Çû lès cayaus qui li parètin’ si lèdjèrs qu'i lès r'cüveüve come si 
c'avuche sifi dès flotchiyes di nive. | dit sès pòtèrs èt d'mande au 
Bon Diè dè pardoner à sès botrias.» C'èst li r'présintácion qu' nos 
vèyans. 

Li vèt pus foncé dè l' tére pout v'lu dire qui l' blé a crèchu, li 
boune parole di l'évanjile crét po béntót pwòrter sès frûts. Li ciél èst 
couvièt, c'é-st-on péneüs djou po lès crétyins. Lès cayaus bén ronds 
su li d'zeü, si candjenut à flotchiyes di nive. Ni séreut c' nén po 
mostrer qui l' fwè da sint Stiene dins l' parole da Jésus, li a spaur- 
gni bran.mint dé mau ? 


* 


Li cénquyin.me tauvia, c'èst l' couronemint. Dins l' lingadje dès 
Grècs, li p'tit nom di Stiène vout dire couronne. Si on r'monte co 
pus lon din l' timps, li courone c'ésteüve on sine di victwére. Sint 
Stiéne, tot compte fait, a sti pus fwòrt qui lès p'tits jujes qui s'avin' 
métu échone ро l' condaner. Po l' prumi côp, on veut lès nuwadjes 
èt l' lumiére qui d'ichind su | tére. On veut l' mwin stinduwe dè Bon 

Dié qui sórtit Юй dés nuwadjes po-z-apwòrter l’ courone èt r'córe 
sint Stiéne martir dins s' maujone. 

Li principále coleór, c'ést l' bleuw, èt l' blanc dè l’ lumiére qui 
vént-drwèt su l' tére. Mins tot n' va nén au mia, lès nuwadjes sont 
lò po l' rapèler. 

Si vos-èstoz tot près èt qu' vos fioz atincion, vos vèyoz, su l' 
drwète, dins li d'zo, èt su on clér cárau, lès déréns mots qui sint 
Stiène a dit. || èst scrit trwès côps èt en fòme di crwès : 

Seigneur Jésus, reçois mon esprit. 

Ne leur compte pas ce péché. 


* 


Dérén vitrau. Dins l' live dés-akes, il èst scrit qu'on cacheüve 
misére aus prumis crétyins, on n' lacheóve nén d' lès toürminter. 
Dès crwèyants avin' èssèveli sint Stiène. Quate siékes pus taurd, li 
tradicion raconte qu'on-z-a r'trové trwès vàses d'ôr èt onk d'ardjint 
dins l' cavau. | gn-aveüve dès rodjès ròses dins onk dès vòses d'ôr, 
dins lès дейѕ-ӧіеѕ c'èsteüve dès blankès róses. 
| faut comprinde qui l' váse avou lès rodjès ròses riprésinte li vacha 
da sint Stiéne po mostrer sès mèrites come márfir au r'gòrd dès 
deüs-ôtes vâses. | 

Véci, nos r'trovans li min.me lumiére qui vént дё ciél. E plin 
mitan dè l' tauvia, lès rodjès ròses,... li song d'on mârtir, d'on sint. 
Lès trwès vâses èchone riprésintenut li trinité, mins ossi li calvaire, 
li crwés, Jésus clawé su l' crwès avou, à sès costés, дей vauréns, 
Чейз mau-fiants. Li ёге règrigniye, di'i vièreüve bén tote li misére 
qu'a tchèyu su l' monde : lès guêres, li famine èt tot c' qui r'pré- 
sinte lès sét' pus gros d’ nos pètchis. 


* 


On poureut co tant dire, mins dji pinse vos-awè dit l' principal 
êt one partiye di mès sintumints qui n' sont qu'on sondje di c' qui 
l'artisse a v'lu fé passer dins sès tauvias. 

A vosse tou d'i уеду dés-ótés-imaudjes, quand vos vénroz co. 

Vosse curé, l'abbé Bernard, trove qui l' bésogne èst remar- 
quable. Lès djon.nes diyenut : c'èst super. E walon, nos dirans 
qu'on n' fait nén mia, ou qui l' bésogne a stî faîte au-d'la dè bén. 


Paul GILLES, R.N. 
" Allocution prononcée par Pol Gilles, le 4 juillet dernier, en l'église de 


Waha (Магсһе-еп-Ғатеппе), à l'occasion de l'inauguration des vitraux 
jumelée avec la traditionnelle messe en wallon. 


— vitrau : en wallon namurois, vitrail, lout comme vitre, se dil сагаи, lerme 
plutôt malvenu pour parler d'un chef-d'œuvre ; j'emploie donc vitrau 

— Stiène : Etienne 

— aurgouwer ; injurier, malmener 

= tauvio : tableau (ici : peinture, tableau de maitre) 

— floriconte : légende 

- gade di ciér : biche 

— djaurner : germer 

— si spaude : se répandre 

- régrigni : assombri, maussade 


Londi 


(Moustier-sur-Sambre) 


Ста dès cayèts su lès ісһёуёгеѕ, 

Dès tchéns d' cigàres èt dès bouchons 
Dé lès botéyes qui n' sièv'ront pus, 
One miète d'ayir tchóki Юй sqwère 
Avou l' chimadje dès rigodons : 

Londi d’ dicauce èt djoû d' pièrdu. 


Gn-a l'òrguèdin.ne qui s' pormwin.ne co 
D'one place à l'òte avou l' fumére 

Èt l' gout do vén. Mins tot l' monde dwat, 
Min.me li viye djin qui d'djèt : «Bèvoz», 
Tot sok'tant come po fé s' prandjére ; 


Èt l’ feu d'ayir toüne à crayas. 


Émile GILLIARD, R.N. 


Lès timps sont deurs 


(Namur) 


(Le 4 août dernier, le pays s'est remémoré l'invasion allemande 
et le début de la guerre 14-18. lès Rèlis Namurwès ont payé un 
lourd tribut à ce conflit. Deux d'entre eux, Edmond Wartique et 
Edovard Thirionet, qui passérent quatre ans dans les camps de pri- 
sonniers, ont narré cette sombre période de leur vie dans un livre 
dont le titre, à lui seul, est évocateur : Lès crwès dins lès bruwéres, 
illustré par J. Gillain (alias Jijé) et publié chez Duculot en 1932. 

Le souvenir de la grande guerre s'efface doucement ; il s'étein- 
dra bientôt, en méme temps que les derniers survivants de 
l'époque. C'est le devoir de mémoire qui a commandé au comité 
de lecture de publier un extrait de l'ouvrage cité, livre témoignage, 
livre vérité.) 

* 

Causu dé tos lès chijeleüs, c'èst l' min.me sudjèt qu'on discute, 
èt dins nosse soce, l'enragé d' Gusse ataque sins taurdji. 

— Po soper, dj'a mougni one fricasséye aus-aubsons èt one éle di 
cokia qui d'méreüve d'à prandjére... Vormint, Phonse, dj'a lèyi lès- 
обуз por ме dins on plat su l' tauve. Pourvu qui l' tchét... 

- Tais' tu, va, côpeti Douward, nè l' bal'téye nin todi avou ca. 
Dijans one miète : qué mougn'rins-n' bin si nos pórin.n' fé à nosse 
móde ? 

Tos lès djoüs, c'èst l' min.me quèstion qui r'vint. Pus èst c' qui | 
vinte gròle, pus d° mau 5 faît-on, come à plaiji, à sondji à dés 
diners d' dicauce, à dés diners d' cinse li djoù qui l' raculot fait sès 
pauques, Ènn' a-t-on avalé, là dins l' nwareò, dès r'pas à churer s 
culote ! 

- Mi, quand dj'ériré, i faut qui m’ moman т’ cüje on plat d' vito- 
léts grand come ca, tin, avou dè l' salade po m'è d'ner jusqu'arla. 
— Ètmi, hon, si m' feume ni m' fait nin dès buftèks èt dès frites on 
mwès au long, dji so capàbe d'è prinde one òte. 

— Tant qu'à mi — Gusse losse on p'tit cêp èt tchante à plin gozi : 
«C' qui dj'in.m'ré l’ mia d' уду au bout di m’ fortchéte, C'è-st-one 
pougniye di salade aus crètons.» 

Do còp, tos lès Namurwès criyenut, clatchenut dès mwins : 

— Bravò ! Bravò | 
= Tchante lu tote, va | 


— Qui èst c' qué l' sait bin tote 2 Qu'i l' tchante, insi | 

Après c'télla, one óte, ét pwis cor one òte : «Flotte, petit dra- 
peau... C'est un oiseau qui vient de France...» Et ca chiletéye, 
quand on r'prind li r'frin tortos en keür : «Symbole d'espérance, 
image de la France...» 

-Ruhe, da, schweine bande | Yetzt schlafen ! Sofort | ! 

Dwarmu, nos n'i sondjin.n' wêre en tchantant. Mins | mot 
France a p'téte chilé trop fwärt à s'-Foréye à m'-n-ome, èt il a qué- 
quefiye рей qu'onk di sès chéfs nè l'étinde ? Oubin è-st-i tot sim- 
plèmint djalous qu’ nos-avans one miète bon on côp, alòrs' qui li 
dwèt d'mèrer là, à fé lès cint pas po no wèyi ? 

Dis pas... nos d'vans yèsse à nosse place. Tos costés, lès chije- 
leüs èrvont en sintant, si staurer su leüs saquants fustus di strin èt s' 
rèfärduler d' led mia dins led capote. 

Autoü d'mi, tot | monde è-stèdwòrmu èt dji п’ sé trover m’ 
somèy. Lès püs agnenut trop Fwart èt dj'a fwim. 

Djèrin a І“ réspirácion d'on-éfant à | bérce : i roviye, li, po | 
momint. 

Là pus lon, dins li spèsse nwareò, i gn-a qui ronfèlenut come dès 
moleürs ; i m” chone qui c'ést zèls qui m'éspétchenut а“ dwarmu. 
Po lès fé djoker, dji chufèle èt ca dispiète on vwèsin, qui grogne, 
mins lès ronfleüs ronfèlenut todi. Dji m' va mète mès dwègts dins 
mès-orèyes. 

Mins qu‘ dj'a fwim, ô, qui dj'a fwim ! Asto d’ mi, li vwèsin qu’ 
dj'a rèwèyi assatche si bèsace èt croche on bokèt d' pwin. Dji sin 
qui |’ tentation va div'nu trop wale por mi. Oyi mins, èt d'mwin c' 
cêp là 2 

Non, non èt non, dji n' vou nin | 

Là | Mi stomac’ èst tranquile asteüre, mins d'mwin, quéne 
musique frèt-i ? 

А! tant pire. Po l'amoûr di Diu, dwàrmons èt n’ sondjans pus à 
tot ça. 

lès pas pèsants dë l' sentinèle bouchenut dins mès-orèyes. Ni 
direüve-Fon nin one sòléye qui trin.ne sès pids dins nosse reuwe | 

Quéne bèle nét qui c' dwèt yésse, lauvau dé Moise. 

Dins m' tchambe, come i dwèt fé bon... 

Bonswèr, pa... Bonswèr, man... swèr... 


" Tranquilles, là, bande de cochons | Maintenant, dormir | Tout de suite | 
- aoubson [aubusson, aubwisson) : champignon 

— bal'ter : taquiner 

= raculot : cadet de la famille 


— réflárduler : envelopper 

CONNAISSEZ-VOUS... 8 


Patrimoine littéraire européen 


Une Europe existe, qui s'élargit vaille que vaille : celle des affaires, 
de la technocratie et de l'argent. 

| en est une autre, riche, une et multiple ; elle est née le jour où un 
Belge, le professeur Jean-Claude POLET, de l'UCL, entreprit de constituer 
un passionnant inventaire du Patrimoine littéraire européen (De Boeck- 
Université). Non pas un bilan des valeurs admirables du passé, mais un 
terreau vivant, une immense anthologie des grands textes produits por 
l'esprit européen (en l'occurrence, traduits en francais). 

l'ouvrage s'organise en 12 volumes, dans un ordre chronologique, 
son histoire s'arrétant en 1922. Quelques chiffres : 2.500 textes de 750 
auteurs ayant écrit dans 30 langues (dont plusieurs dites minoritaires), et 
traduits par 1,000 traducteurs. C'est tout le patrimoine de l'Occident 
que cette collection met ainsi à la portée de tous. l'entreprise allait 
connaitre un prolongement heureux : deux volumes supplémentaires 
pour illustrer le XX* s., de 1923 à 1958. 


Mais il me tarde de révéler l'essentiel : le wallon a sa place dans ce 
trésor. Sollicité por le professeur Polet, qui fut un temps son successeur 
aux Facultés de Namur, le P. Jean Guillaume accepta, moyennant le 
concours d'un ami Reli, d'élire les écrivains dignes d'illustrer nos lettres 
wallonnes. Sa régle : rien que des disparus. Les élus : Michel RENARD 
(1829-1904), auteur de poèmes épiques dont Djan d’ Nivèle, èl fi dè s' 
pére (vol. 11b) ; le Nivellois Georges WILLAME (1863-1917), le maitre 
du sonnet wallon [vol. 12) ; le Liégeois Henri SIMON (1856-1939), le 
plus classique de nos écrivains (vol. XX* s., 1) ; un autre Nivellois, Frans 
DEWANDELAER (1909-1952), à l'inspiration puissante, au lyrisme sans 
égal (val. XX* s., 2). Pour chacun d'eux : une longue notice bio-biblio- 
graphique et de larges extraits de l'œuvre. Un regret : un ultime volume 
était prévu, qui n'a pu paraître pour des raisons que nous ignorons. L'un 
des nôtres y avait une place, prévue de longue date : le romancier 
Auguste LALOUX. 


Bien sûr, cette somme inégalée est trop coûteuse pour la plupart des 
amateurs, mais les curieux la consulteront utilement dans les biblio- 
thèques, à moins qu'ils n'y piochent selon leurs goüts. 


Un mot enfin pour boucler notre propos : lorsque les premiers 
volumes leur ont été soumis, les diverses instances europëennes de 


Bruxelles n'ont pas estimé utile d'accorder leur aide à la publication |... 


V.G. 


136 


Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothéque des Rélis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 [secrétaire honoraire) 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http:/ /relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon). 

LES CAHIERS WALLONS 


Li quinquét do vi molin ? 


[Floreffe] 


Su |’ piquète di побу eûres, li bon gout do cafeu nos vint rèwèyi. Li 
tauve èst mètuwe, li coujène bin tchòde, èt pa l' finièsse, li nive qui tchait 
à gros plomions. 

Batisse cheüt sés pids su l' sou èt moussi, 

- E Ып, mès djins, on l' done po rin. 

Après awè d'djuné, Batisse nos mostère si molin. One viye maujone au 
mitan do bwès. Aler уду li poli, po c'minci : saquants coucous d' Maline, 
on coq, deüs padjotes, sognis au pére dès pòces. Batisse lès tint réssérés 
à cause dès r'nauds. Li vi tchèri è-st-one miète di sclimbwagne : dès viyès 
machines, dès tchèrètes, dès-ènas di totes lès sôrtes qui front l' boneür 
d'on martchand d' fèrayes. 

Li ri chuchelote ètur lès pires èt lès paquèts d' nive. Quéne paujéreté | Li 
ruwe do molin èst todi là, mais èle ni toûne pus. 

Batisse nos raconte qui |’ molin a yeü bròmint dés pratiques jusqu'en 
18. Ca n' paupieut nin èt l' mon.ni èsteut ritche. Inte lès deüs guéres, ça 
a lauké pace qui dés novias molins si v'nin.n' mète dins lès viladjes èt il 
alin.n' à l'élèctrique. | gn-aveut pus qu’ saquants fidéles po v'nu véci au 
mitan do bwès. Aviè lès-anéyes 50, ça a sfi tot. Batisse sitron.ne ё-2-ё cau- 
sant, A mode di rin, il èst pus délicat’ qu'i nè l' mostère. 

- Ë bin, mès djins, vos-avoz dè |“ chance : wai, come i fait bia poz- 
ènn'aler vos pormwinrner | Ni vos piérdoz nin surtout, pace qui véci i gn- 
a wére di vôyes. Pusqui lès tourisses ni vègnenut nin pòr ci, pont d' 
flèches, rin d' mòrqué. 

Èvòye, moussis, botés come po-z-aler au Pôle Nórd, avou nosse satch à 
nosse dos, Nos-avans sûr roté дей bonès-eires sins louki. Li solia nos vint 
kèkyi au d'truvié dès-aubes ; li bwès èst si télemint bia ! Pont d' brit, nos 
d'mèrans moyas. 

Tot d'on cêp, deüs gades di сіёг courenut pad'vant nos, pwis on live. Nos 
vèyans dés rotes di singlés, dès sóyes ou c' qu'i s' vègnenut cotaper dè l' 
nèt. Véci, on frèchau, insi ; on-z-a r'mètu dès castòrs, vola leüs bèsognes 
: dès-aubes rondjis, dès-astantches... 

Après non.ne, nos-è v'lans raler. Nos nos pièrdans saquants còps, là 
co bin qui l’ ri fait do bròt. Vo-nos-ci à l' copète d'on gritchèt. Nos vèyans 
l' molin avou si tch'minéye qui igne. Li quinquèt è-stalumé à l' finièsse. 

Batisse nos ratind. 
— Et qwè ? Dj'aleu soner au piérdu | 
Tot nos sièrvant nosse soupe, dji veu qui l' loce da Batisse tron.ne dins sès 
mwins, Nos l'avans fait transsi, c'èst sòr | 
- Èwou avoz зії po ruv'nu si taurd ? 
— Tot drwét, come vos nos l'aviz dit, pwis nos-avans si dès tch'mins di 
dèbardadje èt nos n's-avans pièrdu. 
Tot d'on côp, i nos-a choné уду li lisière do bwès. Pinsant ariver aviè one 
cinse ou on viladje, nos n's-avans dispètchi, mais c'èsteut seüremint on clé- 
ris’. Deüs bonis ро l’ mwins' avou on vi tchin.ne au mitan. Au d'truviè dès 
ronches, nos avans sff j'qu'à lò. Dizo | vi tchin.ne tot nuqué èt cotwòrdu, 
one pire. 
- Vos п l'ovoz nin djondu, dandjureü ? 
Batisse fait boüre sès ouys. 
— Bin siya, nos-avans sayi d’ lire ci qu'èste0t mòrqué d'ssus, mais nos 
n'avans rin seü adviner. 

Ca pwate maleür au cia qui djond l' pire. 
— D'abòrd, nos-èstans dins |’ pènin | èt nos nos pètans à rire. 
= Ni riyoz nin, c'é-st-one viye istwère : 


«Véci, li long do bwès, dins l' viladje, one djon.ne fèye a yeü on-éfant. 
Malureüsemint, èlle a moru ë coütches, mais li p'tite, lèye, èlle èsteut bin 
vikante. Roselante, dès grands nwòrs-ouys, dès croles fine nwares acla- 
péyes à s' tièsse èt l' pia come lès-ous d' Pauque côts à | chicoréye. Bèle, 
èle l'èsteut, mais li famile n'è v'leut nin. «L'èfant do pètchi», dijeut-on. 
Bone po l'Assistance Publique ! C'è-st-adon qui Zande, li gòrde, èt Duvine 
si feume, qu'avin.n' dèdja sét' èfants tos skèrpus, si diyenut : «Quand i gn- 
a à mougni po noóf, і дпа po dij». C'èst come ca qui li p'tite a v'nu d'mè- 
rer èmon |" gårde. Lisa, qu'i l'ont lomé. 

Véyüwe volfi pa tortos, èle n'aveut nin l' crédit do braire. Gn-aveut todi 
dès brès po l' bérci, li pwarter, djouwer avou. Tortos i 'nn' éstin.n' bleuws. 
Quand ёе a с'тіпсї à roter, i l’ faleut sire pace qui tot-ossi rade qu'on-z- 
aveut toürné s' pid, èle pèteut évóye o bwés. | faleut dès maniéres di ros- 
sia tchin po l' ritrover. 

Lisa a crèchu, nozéye jamais, grande po s'-t6dje. Sès fréres èt sès sous 
éstin.n' èvòye à l' bèsogne, mariés, qui sé dj', mi. Lisa èsteut lote seüle 
avou sès vis pârints. Èle doneut volft on cêp d'mwin à s' moman, mais 
après non.ne, èle pirdeut si p'tit satch, èt l' pinde à s' có. Èlle i mèteut dès 
rèstants d' pwin, dès pèlakes di carotes ou d' canadas. Abiye o bwès ! 
Èle ruv'neutòl' vièspréye, sès moussemints cochètés, sès brès èt sès 
djambes tot d'ichavés. Si p'tit satch èsteut wide. 

Lisa coureut su sès sèze ans, c'èsteut one bèle djon.ne fèye. 

Quand èle ènn' aleut o bwès avou s' papa, c'èsteut l' fièsse, èle l'émwinr- 
neut pa t'tavau ; li, qui pinseut qu'i con'cheut tot, il èsteut sbáré quand 


i vèyeut Lisa coütchiye à plat vinte divant on trò di r'naud ou d' lapin, s' 
mète à causer avou l' bièsse èt li d'ner à mougni. 

C'èst su l' difin do mwès d“ sétimbe qui Lisa a d'mèré one nét sins ruv'nu. 
Lès póves parints èstin.n' aus cent coups. Li papa coureut o bwès avou s' 
lampe tempête èt criyi : «Lisa... Lisa...». Li moman fieut brüler dès tchan- 
dèles. 

Au matin, Lisa a ruv'nu sins pont d'afaires, ë d'djant : «Dji veu volti... dji 
veu volti... il èst si télemint bia èt si djinti.» 

— Vosèstoz trop djon.ne po-zawe on galant, mi p'tite Гуе, di-sti s' 
papa. 

Mais li p'tite n'ètindeut rin. Nin moyin dè l' tinu rèssèréye. Li lèdmwin, Lisa 
è-stèvòye, mais Zande li va sire, sins rin dire. 

Et vo-l'la griboler jusqu'au cléris', s'achide au pid do vi tchin.ne. Dès 
gades rèch'nut foû do bwès èt v'nu d'lé lèye, li sinte, li lètchi, mougni s' 
pwin pwis s' coütchi. 

Tot don cêp, deüs grands ciérs tot rossias ont moussi foü dès bouchnis'. 
Led bròme vos-aureut doner dès frumejons ; i s'ont tapé onk su l'óte, leüs 
cwanes s'ècomèlin.n'. Rèculer, sofler èt rac'minci. Gn-aveut pus qu'onk, i 
pinseut qu'il èsteut l' pus fwart, mais on сіёг fin nwar, on dis córs, grand, 
bia, on vrai rwè, a potchi Юй do bwès. | n'a brámé qu'on cêp, si vwès 
vineut d'au tréfond di s' cwòrps. Ca a sti rade situvé : trwès côps qu'il ont 
bouchi échone èt l' grand nwòr ciér a d'mèré tot зей. || a co bròmé 
saquants côps ; с 'é-stadon ди’ Lisa s'a lèvè, lèyi là sès sabots èt 'nn' aler 
vièr li, 

Zande, catchi o bwès aureut bin v'lu criyi : «Atincion, Lisa, i sont dan- 
dj'reüs, lès ciérs, à c' 'saison ci !» Mais il a d'mèré bauyaud. 

Li p'tite a carèssi |’ ciér èt quand il a bachi 5 front, ёе a fait l' min.me, 
lèver sès brés au wòt. Adon, i s'ont métu à toûrner front conte front, mas- 
sale su massale, bouche à bouche, toürner ét danser come dès diales. Li 
lune s'a lévé, i dansin.n' todi èt lès godes s'i mètin.n' ossi. 

Zande а ye pei, || ènn'a ralé ë s' moujone, tot r'todrné, 

— Et qwë ? di-stèle Duvine ; avoz vèyu s' galant ? 

— Nos n' rivièrans pus nosse Lisa, éle veut volfi on ciér. 

Li lèdmwin, il ont sfi tos lès deüs dins l' cléris' au pid do vi tchin.ne. Lès 
sabots da Lisa èstin.n’ là, avou sès moussemints bin r'plèyis ; pad'zei, li 
satch di twèle. Totautoü, li tère èsteut pèstèléye. Zande èt Duvine ont 
drèssi one pire qu'il ont trové lò tot près ét-z-éroler avou lès-afaires da 
Lisa.» 


Batisse tète si pupe qu'a distindu, dès lòrmes courenut su sès massales. 
— Vola l'istwére, crwèyoz m' si vos v'loz, mais dispò adon, lès tchèsseüs 
ni tirenut jamais su lès cièrs èt lès gades qu'ont one coleór foncéye. Ca 
pwate maleór. 
— Batisse, dins voste istwêre, gn-a bramint dès-afaîres qui pwatenut ma- 

leür. Nos avans djondu l' pire, oyi, qui v'loz qu'i nos-arive 2 
- Bin, duv'nu come Lisa : one gade ! 
- Мі vosé бог nin, gade, djè l' so d'dja. 
- Bièsse qui v's-éstoz | 

Li lèdmwin, nos-avans fait saquants-ayèsses po Batisse : ritinkyi lès fils 
di s' poli, rimète d'assène saquants plantches au tchèri, broucheter l' mav- 
jone, fé l' bagadje, qui tot fuche bin à place... 
Su |’ côp d’ quatre ебгеѕ, nos li avans dit arvóye, li r'mèrci po totes ses 
djinfiyèsses. 
Li viy ome nos-a rabrèssi. 
Vos r'véroz co l'anéye qui vint ? 
Promis, Batisse, wêtans do d'mèrer tortos d' bon bwès. 
Vos n' ratindoz nin | * Cousse, insi 8 
Non, nos rotans volti o bwès. 
Su l' sou, Batisse nos fait sine arvòye. 
Si quinquét lume à l’ finièsse, 
Nos siyans bin l' ri, passer l' frèchau, ritrover lès deüs-aubes qui nosse 
socon a soyi gn-a saquants djoüs. Rin qui |’ brüt d' nos pas ё | nive. Véci, 
c'èst |’ bwès d' sapins. On direut qu'on-z-ètind brófi... on pinse au dis 
còrs, a Lisa... 
E-z-arivant au pachi, dès fòres nos |umenut. V'la «l'ieep» qui nos vint 
r'awêre. 
— Vos n' m'avoz nin ratindu. Di d' ci, vos-èriroz bin tot seüs. Dji m'è va 
pwárter lès caisses au Cousse. 


A l'chije, nosse sogon nos-a répété lès prumis mots da Batisse : 
- Avoz réscontré nos djins ? 

= Oyi, Cousse, il èstin.n' causu rarivés. 

— A, chapés, d'abòrd | 


Christiane BINAMÉ, R.N. 
" Voir 1“ partie dans C.W., 9, 2004. 


— padjote : (poule) naine — di sclimbwagne : de guingois 

— ènas : objets divers - ga n' paupieut nin : ga ne cessait pas 

— lauker : se relâcher sins lauki : sans relâche 

— role : trace, empreinte sôye : souille (où se vautrent les sangliers) 
— astantche : barrage gritchèt : côte, pente 

— igni : dégager de la fumée soner au piérdu : sonner pour fournir un 


— skérpu : bien constitué point de repére à une personne qui se se- 
— nozéye jamais : très mignonne rait égorée 
— griboler : dégringoler — dimèrer d' bon bwès : rester en bonne santé 
— awè l' crédit : avoir la possibilité, 

l'occasion 

Mièrseu 
(Loyers-Namur) 


Éwou éstoz asteüre ? 

Dji m' sin télemint pièrdu... 
Choûtoz one miète mi keóür 
Qui brait, qui n'è pout pus. 


Dji vos vèyeüve volti 
Et ça, vos l' saviz bin 
Mais vos m'avoz lèyi 
Miérseü avau lès tch'mins. 


Dji so là à v' ratinde 
Come on vi grand bauyaud, 
A piler ét à m' plinde 
Pwisqui vos m' fioz do mau. 


C'ést qu’ tot a зїї si rade 
Q " di' ta > ` 

ui dj n'i a rin vèyu 
V's-avoz disnuké l' cwade 
Et n' vos p'lu rastinu. 


Ca d'veóve aler insi 
Gn-aveóve rin d'òte à fé... 
Vos véla, mi véci 

Et chakin di s' costé. 


| gn-a pus qu'one sov'nance 
Di nos bias djoûs passés, 


Comme one fumére qui danse 
Dins lès cléreós d' l'ésté. 


Guy BRENER, R.N. 

Lorint èt s' couchèt 


(Dorine] 


- É | Mènan, sov'noz co bin d“ Lorint Tóne qu'ésteut marié 
avou li p'tite Matile d'èmon Mafèye ё 

- Éstc' qui s' man da lèye пі fieut nin l' todrnéye di sès pra- 
ques avou dès tchapias dins dès lausses ? On l'aleut co bin gwêre 
à vwèture, 
Cayine aus tchapias, vos-i èstoz. 
Lò dès-ans qu'il èst mwart, dandj' гей ? 
Ó | Maria | là one bèle apéye, 
| n'ésteut nin co si vi 2 
Dins lès septante, avaurla. Mins c'èst di s' difaute. Nè l'aviz 
nin seû adon ? 

- Dji n'ésteu pus à Dorène, ё mi, di cès trévints lò. 

. Èt c'ést come ça qui li p'tit Mèye nos-a contè li quinte da 
Lorint ét s' couchèt. 


* 


On djoü, au matin, vola nosse Lorint qué l' trosse à catchète à 
l' fóre à Ciney. || asplaneut sins waiti dri li. Mins avou s' bale ròlè 
dizo s' brès, lès vèjins ont bin ей qwe tot d' swite : Lorint aleut 
saye do disgritch'tè on noürin méyeü martchi qu’ dins lès cinses. 

. | gn-a jamais pont yeü d' pus d'mèfiant ; èt mau ruv'nant, 
don — one vraiye cwate-pèces — après l' ci qu'ésteut trop coriant ò- 
z-ayèssi dins lès martchotadjes. 

. | n' fait nin co si malaujiy sè І“ figurè, li Lorint, su l' fòre, avou 
s' bordon di nwáre sipène : on grand scòrson dome, sètch come 
on corau ; dize sès massales, дей gros-ouchas tinkyint l' pia, en 
l' fiant boüselé. ll a r'ssatchi |’ pène di s ' calote SU sés p Tils-ouys di 
soürnwés... Èt lès cwanes di s' foulärd ès" có stritch'nut dizo s' min- 
lon come deüs-oràyes di lapin... 

Là dèdja do timps qu'i pèssèle en passant ét r'passant sins fwart 
lés cwances do lütchi lés p'tits couchéts... Come s'on n'advineut nin 
bin pogwè qu'il èst là. 

| lès lume, i lès twése : dés p'tits noürins bin rèclôs, chaque lot, 
ètur quate plantches mètuwes di sqwére... Dès cis qui dwàrmét, 
coutchis tot long, en stindant leüs p'tités pates di dri ; dès-ôtes qui 


fougn'tèt, gnouf, gnouf, en stramant let payasse... Tènawète, on 
noürinia cwinkiye, qui l' martchand apice раг one pate po l' siti- 
Ichi o satch, tièsse divant ; pwis l' bièsse roufléye tant qu'èle n'i èst 
nin tchèyuwe à cwète. Lorint fait l' long cu... taudje rin gulone 
idéye divant lès coucheléyes ; mins рей d'on martchand què |" 
vòreut atauchi, i rote tot d' swite po`trayenè saqwants-ascauchiyes 
pus lon, su l' vóye di Pessoux, pwis i r'toóne come po 'nn'alé su 
Biron. Ca l' fóre aus couchèts si neut adon au crwèjemint dès 
deüs vóyes, dins l'ingléye d'on grand pègnon avou dés-ótés mau- 
jons, saqwants mètes en r'trait ; jusse divant l' toürnant. 

O bin, Lorint, di dj', ci n'ést nin come ca qu' vos r'véroz avou 
on noórin à |’ nèt, 

Tè l'as dit, m' fi. Mins on si r'waitant ome, on né l' rivièrè 
jamais pus. Li ci qui n' l'a nin conu n'é sait rin. 

Non, ca ! di-sti Mènan. On vi mama qu'aveut todi рей do 
yèsse gordé qwand i sayeut do r'fé l' sov... todi au r'pintant après 
l' martchi fait : il à ram'teut dès djoûs au long avou s' feume : 
«Sacrè Diè ! si dji n' mi lai nin adire si rade, i r'mèt cor one 
pèce.»... Èt Matile, qui n'aveut qui s' linwe di bone, lawante 
jamais parèy : «Tofèr li min.me, véci. Djémène qui t'ès | Si t'è rès- 
contèrereut on pus lwagne, tè l' mougn'reus po yèsse tot set...» «l 
s' disguèrmètint insi, sins masse di brit ; quétefiye qui lès vèjins 
n'aurint chodté... | n'èstint nin co mariès di trwès djoûs qui c'èsteut 
dèdja quigne èt quagne o mwin.nadje, in, Mèye ?...» «l l'zi aveut 
falu l' timps, portant ; i n'èstint jamais ènondès èchone po fè l' nuk, 
di-sti l! Méye à s' tou... Lès prumis timps, Lorint tchèsseut èt lèye 
fieut li lontin.ne : wête, é, twè, en bèrôlant avou Cayine aus tcha- 
pias, s'èlle aureut mètu l' mwin, d'astchèyance, sur onk mia d'à 
façon | 

Ayi, ayi, ènn'aleut-i l' Mèye, mins quand Lorint a v'lu tapè lès 
côps foi, i |’ faleut vedy, Моне, wèspiante, si cotrèssinè... tofèr su 
l' vóye da Lorint come bin-astchèyu. Li dimégne, à l' sòrfiye d’ 
grand-mèsse, nos-ótes, lès djon.nes-omes, nos guédyins : malèreüs 
! èle li r'lójeut dés-ouys ë covis', come one maraye. Ossi rade qui 
l' Lorint a 50 dins sès grawes, on li a chuflè one ôte tchanson... 
Quand on-z-a l' có o l' las', c'ést tortotes lès min.mes, di-st-on, Mi, 
dji n'è saï rin : dji n'a јатаїѕ fait avou c' sóte di bièsses là.» 


* 


AT difin,... ci côp ci, Lorint, i séreut timps do s' ramasseé... 
Su V бге, on r'fouteut dédja à bègnon lès couchéts qu'on 
n'aveut seü vinde... Mins, à l'anéti, Lorint ruv'neut quand min.me 


avou on noürin à s” dos. Addé l's-ôtes, qu'èstint d' trop, c'èsteut со 
l' séne li pus bia, choneuti. Mins quand il l'a yeô tipè Юй do bale 
o ran... Pòve pitite sagwè |... do l' sòte qu'i gn-a l' pus, èt co... A 
tant ploncenè, tant kènetè... cit'ci, on mè l' frè brámint trop chèr... 
cétéla, dès couchèts d’ lacia, nin co tot scréfyis, èt cètèla ont уеб 
misére... A tant pèwyi, i n'aveut pus à r'cheüre qui, tènawète, sa- 
gwants skirlous qu'avint sti formougnis, bourès èvòye pa lès rètus 
do l' coucheléye. 

. Lès vèjins ont acouru po vedy, vos sintoz bin : nin co si p'tit 
l' noürinia... | gn-a wòt d'zeó li... èt on-z-éraleut achèvè | sogne, 
en l'apassant sins fé chonance, on li boureut lès bédéyes... Li gros 
Bért, surtout, one guedye, on chinärd : quéne vüzion do couru à 
Ciney, on n'i mine qui lès fayés... èt l' samwin.ne passéye, Maurtin 
do Tricwinte ènn'a yeü deüs о Mont causu po l' pris d'onk à Ï' 
fòre... 

Lorint, vos v's-avoz fait sinte on bia vi cêp. En r'waitant l' noó- 
rin su crèsse, Matile djèmeteut, choyeut sès spales, disgostéye. | s'a 
co lèyi ècomèlè, l' grand naye. E faurèt-i dès mwès èt dès mwès po 
l'awè craus ; èt do l' pasteure, don... waite ci qu'i nos va coste... 
Ca c'èsteut dès djins qui vikint au rastrindu... come i gn-a, qui 
dórint on pwès po-z-awè one féve... qui mougnint on-ou, à bè- 
tchiyes, rin qu' por zèls дей. Èt véla, on-z-aurdeut do bóre po | 
mwin.nadje, si n'è d'meureut pus assèz po rimpli pâr li p'tite 
èssègne d'one diméye live... 

Et pwis, Lorint aveut d'vu minti à s' feume po dire combin qu'i 
‘nn’ aveut sti po l' рёгіп. Et vèyoz come ca va : li londmwin, Matile 
a nifté dins lès potches ét o l' boósse. Il a falu r'minti èt s' ricòpè 
one miète après. Èle l'aureut grètè au visadje : alouwe-sous qu' 
tès ! dji t tignereu bin... Damadje, ca | муе èsteut dèdja au 
coron, sankènéwe d'ésclamüres, po co p'lu minè l' ауіп... 


* 


Come li ci qu'a piérdu s’ mache èt ди” ca sfi róye èt crole ; i 
n'ést nin co metri, i s'arédje, i vout co ralè... Lorint, po saye do 
ragrabouyi lés p'tits cents qu'on li aveut pici à Ciney, po fé pus 
rade on crachau, Lorint, don, s'a mèlu à sogni l' noûrin à blame. | 
v' l'a bôguyi à | farène... Ayi, ayi, do | faréne come on fait l' 
pwin. Maugrè lès «Maria todi» da Matile. Ca, sacrè Diè, c'èst mi 
qu'èst maisse, véci l... Do |" timps qui || feume fieut chiletè | 
catriye.. 

Fwòrt ome ét qué l' saveut mia qu'on-òte, i macheut l' cabur- 
néye avou sès mwins, èt, tant pire | і n” compteut pus lès poüjwés. 


Malèreüs | ca n'a wêre taurdji dés masses : su saqwants sa- 
mwin.nes, li póve mivét а’ noürinia èsteut stopé... stopè, Fi de 
Dieô | come s'on l'aureut уей cosu véla. 

«C'èst sûr, ga, di-sti l' Ménan ; o l' place, i l'aureut diyu sognetè 
tot flavwemint, lès prumis timps, avou dès r'lavüres èt l' caboléye 
di pèlakes èt do p'tit lacia à mèseure, Si vos tchèyoz on djoû à on 
raculot come ga, nè l' rovioz nin.» 

«Ооп, di-sti |l Mèye, li noórin da Lorint aveut atrapè lès 
twatches : pòve pitit nintieGs, tot racrapotè, qui fieut l' wót dos èt 
dés-ouys éwarés, ét l' quèwe balante, flache.» 

Bin l' timps asteüre do fè dès sayes ét dès sayes avou do té à l 
grin.ne di lin èt aus rampiodles... Matile, lèye, fieut one побуіп.пе 
à sint Cornélis’, Bièstriye ! Por on prumi, li couchèt n'aureut jamais 
pus |’ timps do ratinde lès noüf djoüs tot faits. Et pwis, sint 
Cornélis', lès couchèts constipès, ci n'èst nin dins sès wêbes. 

... On доб, à l' nèt, Matile acoürt émon l' Cantonié, èwoû qu' 
dj'èsteval' chije : «Abiye, Colas, vinoz rademint, nosse couchèt 
va crèvè l» 

Mins qu'avans п’ vèyu véla 2 Nosse Lorint à tch'fau su l' nourin 
qui n' crankieut dèdja pus ; Lorint fieut pés аи’ fwace, grabouyeut 
avou on coutia d' tauve po li forè l' garguéte. Vos vèyoz ça di d'ci 
: on coutía avou one ronde bètchète, i п’ p'leut mau d'è rèche |... 
En tapant avou s' pougn su l’ mantche, Colas avind tot l’ min.me à 
fè moussi l'ostéye. Li couchèt èsteut dèdja fwärt lon ; li coutia a 
quand min.me riv'nu avou one miète di song. 


* 


. Qwè-zè fé do couchèt ? 

A bin, nos l'avans apwartè, nos deüs Colas, o | ' coujène ; on l'a 
stindu pad'zo li stóve. Рей do fè man.nét, i t'nint canetia dins on 
forni : one pitite place po-zii fè bate deós tchins ; qui sinteut |’ vi èt 
l' seur lacia. 

Lorint s'assit o culot, Matile di l'óte costè do | plate-bise. Nos- 
ôtes, po veüy qwé, nos n's-avans mètu pad'vant. Lès deüs viyés 
djins si taijint en wèyant l' mwart. 

... Tot d'on cêp, Matile, en lèvant s' tièsse : «Mins qu'è va-kon 
fè, don, di ç' couchèt là 2» 

«Bè, di-sti Lorint, on-ziré gwére li botchi dimwin t't-au matin. | | 
vérè arindji.» 

Et on s'a r'métu à n° pus rin dire. 

Cor one miète après : «Mins qu'è va-t-on fè, don, di c' couchèt 
là 2» 


«On l'arindj'rè d'mwin pusqui ај’ vos l' di.» 

Et ç'a co sti tote one apéye, 

On pau aprés : «Qu'è va-ton fè di c' couchèt là 2» 

Lorint n'aveut dédja pus douviét sès-ouys. 

Matile v'leut fé arèdji s“tome tot nwàr. Nos l' vèyins bin : èle 
v'leut l' bréte avou li, surtout qui nn-èstins là. D'on cêp à l'óte, nos 
ratindins li p'tite tanisse vwès, atchéte : «Qu'è va-ton fè di c' cou- 
chèt là 2» 

Lorint èsteut div'nu moya. | n' vèyeut nin lès p'tits mèchants-ouys 
qu'èle li lütcheut... 

T'tà l'eüre, èle lï va fé à moquéye... «Ach'lip, Lorint, ach'lip 
avou t' couchèt, ach'lip !» en fiant come po r'passè on деид}! su l' 
ci da l'óte mwin, à mòde dés-éfants qui s' chinèt... 

Non.na ! Matile candje di tarame : «Quand va-t-on dismoussi 
c' couchèt là, don 2» 

«Bé, on n” dismousse nin lès couchéts, don. On lès brile, on lès 
ripe, on lès làve. Vos l' savoz bin.» 

Nos дей, nos choûtins, en r'waitant lès tchénuwès tièsses d'aus 
viyès djins, avou l' minton aspoyi su leüs mwins à l’ baguète... 
«Quand va-ton dismoussi c' couchèt là, don 2» «Dji vos di qu'on 
n’ dismousse nin lès couchèts. On lès brûle, on lès... va-z-é au diale 
à | fin l» 

Ll'òrlodje a yeü jusse li timps do bate èt r'bate dij, quinze côps, 
èt pwis : «Quand va-ton dismoussi c'... 2» Ele n'a nin sfi pus lon. 
Lorint tindeut. | saveut si bin qu'èlle aleut co saye do l' chortè... 
l boleut dès-ouys | Li feume èsteut dèdja r'clawéye rin qu'avou ca, 
come si élle aureut yeü one pétéye su s' nèz. Lorint mèt pidòl' tére, 
i s' drèsse su s' tchéyére. | va vorè au trivié do l' büse ; i r'trosse 
sés narénes come on tch'fau qui vout agni ; i chine aprés léye, en 
fiant clapè s' trape avou lès dérènès brokes qui barlokenut co su li 
d'vant. Ci n'èst nin cor assèz, i rüfiye après lèye trwès côps : 
«Gnin, gnin, gnin 1»... Pwis i s' rassit come si gn-aureut rin уей. 

Nos-avans couru à l'uch po rire à nosse mòde. Èt Colas, téle- 
mint qu'i djip'leut, énn'aveut l' quintos’. | n” si saveut rawè. | s'arète 
po lachi l' &we : i aroseut l'aye à ikèts. 


* 


Li londmwin, Lori,nt criye après mi qu’ dj'aleu soné à sèt ейге - 
«Vinoz one miéte veüy nosse couchèt. || èst bia, savoz.» 

Li botchi aveut pindu l' noürin à | chaule, dizo lès montéyes do 
la-wòt. Èt l' bièsse, finduwe, widiye ét r'lòvéye èt bin rassonréye, 
on l'aveut rascouvièt avou on drap d' mwin. Djè l' ròsse : li tchau 

èsteut dèdja tote vète. 

Po n' rin piède, Lorint l'a mougni tote, li tot seô : au rid'djunè, 
au dinè, co po sopè. Arèdji à mòde di r 'vindje su l' bièsse. Et por 
on côp qu'i p'leut pache èt s' guèdè tant qu'i v'leut | 

Mins ca n' [i a wêre profitè. | ‘nn’ a moru. Li, ci n'èst nin stopè 
qu'il a sff... D'one bièsse à l'ôte, ça candje. 

On djo, après mèsse, on vint ukè abiye Monsieü !' Curè. Dj'i 
coür avou li... Nos-administrans l' vi ome, èt nn-alins ralè. Lorint, 
qui croufyeut è s' lèt, ridrèsse tot doücemint si ratchutchuwe tièsse 
di d'ssu s' cossin... èt, doûce alin.ne, i dit à nosse curè, en frum'jant 
dins sès linçoüs : «Vos n' sitriyeroz nin trop fwârt, Matile, savoz, 
Monsieü l' Curè.» 

Èt l' Curè, avou s' grosse vwès qui fieut tron.nè lès-èfants au 
catèsime : «Songez à mourir, Laurent l> Èt il èva en r'clapant l'uch. 


Auguste LALOUX, R.N. 


- lausse : boïle en carton destinée à recevoir un chapeau 
— bale : sac en toile de jute 

— noórin : jeune porc 

= scórson : perche 

— corau : souche desséchée 

— lawant : railleur 

- djéméne : benèt 

= skirlou ; cadet de la nichée 

— rètu : vigoureux 

— bouré lés bédéyes : causer l'ennui 
— rampioüle : clématite sauvage 

— tinu canelia : tenir ménage 

= аісһёіе : mordant 

= pache : s'empifrer 

- striyi : dépouiller, voler 

Voyadje 
(Namur) 


Eüreüs è-sti cit'la qu'a bramint voyadji 

Et убу dès bias payis pa t't-avau tote li tére 

Pwis qu'a riv'nu viker, au r'ewè do vi clotchi, 

Au mitan d' totes sès djins, tot contint èt paujère. 


Portant, véla, au lon, i d'meüre byin dès sov'nances 

Po s' awè raloyi à nosse bon vi payis, 

Totes lès djòyes qu'on-z-a yeü èt min.me lès disbautchances 
Sont tote douces è nosse keür, оп n” pout mau d' lès rovi, 


Sins pont awè d' tauvia, on r'vwèt lot dins nosse tièsse, 
Lès reuwes èt lès pissintes, là où c' qu'on-z-a couru, 
Lès-aubes èt lès grands bwès, lès richots èt tot l' rèsse. 


Au mitan dés soçons, audjoürdu, on raconte 
Lès paskéyes do djon.ne timps, lès djóyes qu'on-z-a conu. 
C' qu'on-z-a viké vèla, ci n'èst pus qu'on bia conte. 


Charles WILMOTTE, R.N. 


A l' lache 
(Liernu) 


Ele li mwin.ne à l' lache 
Et rire dè l' veóy là, 
A quate pates, 
Mièrnu, 
Mwins' qu'on tchén... 


` 


E-sHi possibe au monde ! 


Èt m' posse qui ratche do song, 
A Bagdad èt Kaboul, 
A Gaza, Bukavu èt Bogota. 


É-sti possibe au monde ! 


Et Bush qui vout mwinrner nosse monde à l' lache, 
Su dès moncias d'ouchas. 


É-sti Dieü possibe ! 


Nos v'lans criyi, 

Nos v'lans bwèrler 

Mins, su nos lèpes, gn-a one pire di molén 
Qui n's-a r'clawé, 
Qui n's-a r'clapé... 


C'èst todi lès p'tits qu'on spotche ! 
C'èst todi lès p'tits 
C'ést todi 
Todi 
Todi 


Maria todi, aveüles qui n's-èstans | 


Waitiz, pad'zo l' pèsante pire, 
Waitiz, gn-a dès p'tits, dès spotchis, dès crauyis 
Qui disclawenut leüs lèpes 
Et causer èchone 
Et s' récréster, 
Et sondji, sondji tortos èchone 
Qu'on-óte monde èst possibe 
Et qu'i gn-aurè pupont d' lache po nuk 
Pa t't-avau nosse tère. 


Спа todi dés p'tits qui strichenut Юй dès moncias d'ouchos. 


Joseph DEWEZ, R.N, 

Lás-üsances di nosse payis di Ôte Èsbaye 
Lune èt skèpiadje 
(Meux) 


Qui c' qui n'a nén sowaifi sawè s'il areüve one fèye ou on 
gamin ? Ossi bén lés-omes qui lés coméres, du résse. E bén, dins 
nos viladjes, vos-aviz dés djins qui cálculin' d'après l' lune po dire 
d'avance ci qu'one feume ratindeüve come éfant. 

D'abòrd, saquants-èsplicadjes su l' lune, po nos fé comprinde. 


Li lune 


Li novèle lune, c'èst jusse à l' fin di s' discrèchince èt quand èle 
va c'minci à r'créche. D'aliedrs di ça, on nè l' veut pus, on-advine 
si céke. Ca dure trwès djoûs ét on dit qu'èlle è-stè têre. On dit ossi 
qui, si l' timps vént à candji, c'ést po tote li lune. 


A l' crèchante lune, qu'on lome ossi tinre lune, on r'comande 
dè sèmer tot c' qui poüsse au d'zeü d' tére : dès manje-tout, dès 
^ 4 1 ` ` ^ | 
pwès, dès salades, tot c' qu'è-st-à fleürs ét à früts. 


Li plin.ne lune, on s'è d'mèfiye on p'tit cêp. | parèt qu'èle tape 
su lès niérs èt qu'on piédreüve co rade li tiésse èt div'nu fò, Lès- 
èfants n” sont nén tranquiles, i sont tinkis à blanc ét i faiyenut dès 
tchòdes-mwarts dè l' nèt. Mins, dj'i sondje : quand on dit done 
saqui qu'il a lès trwès quarts èt d'méy dè l' |une è s' casaque ou 
qu'il èst lunatique, èst-ç' qui ga n” véreüve nén dè l' plin.ne lune ? 
A vosse chonance ? 


Li discréchante lune n'apwate nén grand tchôse di ráre. C'ést l' 
deure lune. On dwèt sémer tot c' qui crét à têre. Po l' djardini, 
c'èst l' plin momint po mète sès sminces di carotes, di radis', di 
scôrsionêres, di chicons, d'agnons, èt dè planter lès canadas. | 
vos faut ossi r'piquer tot c' qu'è-st-ò r'piquer. Il èst conchli dè coude 
lès fròts èt on pout coûper totes lès sôrtes di bwès. A l' deure lune, 
li séve ni travaye pus si fwôrt. Ci n'èst qu'à l' fén dè mwès 

d'awous' qu'èle comince à si r'ssatchi po d' bon. 
q 


Èt l' rossète lune d'avri ? È bén, c'èst lèye qui mwin.ne li fièsse 
di Pauques. Éle tchait dins | péneüse samwin.ne. | gn-a rén à 
ratinde di c' lune lò, ossi bén po l' timps qui po lès djins qui sont 
malades. Si l'airadje èst cru di c' timps là, vos sèmadjes ni polenut 
mau. Mins si c'èst vint d' bije èt qu'i fait frèd èt sètch, lès djaléyes 
di nèt pa clér timps distrüront tot c' qui crét foû d' tére. Lès-ouys èt 
lès fledrs su lès cochas divègnenut rossias come s'il arin” sif brülés. 


Ecor one pitite saqwe : li nwàre lune | Ca séreóve li passadje 
dé l' discréchante à l” crèchante lune ou dè l' deure à l’ tinre lune. 
C'èst quand on dit qu'èlle è-stè ёге po trwès djoós. 


Èt asteüre, qué rapórt avou li skèpiadje 2... 


Li skèpiadje 


| gn-a qui vos d'djin' qui, ро |’ prumi èfant, on n' parvént nén à 
dire si on ratind one fèye ou on valèt. Mins vos-è troviz d's-ótes 
qu'on-aredve dit qu'i pirdin' plaiji à |' fé. || acértinin' qui, si l'éfant 
aveüve sifi fait à l' crèchante lune, ça séreüve on gamin. Li 
contraire, one féye d'abòrd, à l' discrèchante lune. 


Po l' deüzyin.me èfant, i cálculin' ё t'nant compte dè l' djoó qui 
l' ci di d'vant aveüve vinu au monde. Si, dins lès dis djoüs qu'ont 
sü li skèpiadje, i gn-a уей one novèle lune, l'éfant qui sóre sërë 
done òte sòrte, On-ègzimpe èt one supòsicion : quand l' dérén 
èfant mèlu au monde c'è-ston gamin, èt qui dins lès dis djoûs 
qu'ont sü i gn-a yeü one novèle lune, li côp d'après, li comére ratin- 
drè por one fèye. Dji vo di tot d' sòte qui dji n'a jamais fait cès 
comptes là ! 


Et po fini, i parètredve, d'après one acoulcheüse, qui | nwére 
lune, c'èst l' sine don malauji skèpiadje. 


Paul GILLES, R.N. 


— sképiadge : éclosion, naissance 

— уёѕѕе tinki à blame : ne pas tenir en place 

— Ichóde-mwárt : cauchemar 

— conchli : conseiller 

= péneüse samwin.ne : semaine sainte (qui précède donc le dimanche de 
Pâques) 

Bon a sawa... 


Cours de wallon 


Il n'est pas trop tard pour s'inscrire aux cours de wal- 
lon dès Rèlis Namurwès qui se donnent en la Maison du 
dialecte, Avenue Baron Huart, 6 à 5000 - Namur à côté du 
Parlement wallon. Renseignements et inscriptions au 081 
61 10 32 {Lucien Somme). 


À partir de cette année, les cours s'organisent en trois 
modules de deux ans chacun : 


— module d'initiation ; 
— module de perfectionnement ; 
— module de maîtrise et composition. 


Prix Renée Valés 


Au début de l'année 2005, la ШУУ décernera pour la 
6" fois le Prix Renée Valès. 


D'un montant de 500 euros, ce prix récompensera un 
travail original, théorique ou pratique, inédit, susceptible de 
développer, surtout auprés des jeunes, la connaissance ou le 
goût d'une des langues régionales romanes de Wallonie 
(wallon, picard, gaumais, champenois). 

En outre, il devra avoir été réalisé au cours de la période du 


01/07/01 au 30/06/04. 

Les travaux seront adressés, en double exemplaire, 
avant le 30 novembre 2004 à Victor GEORGE, secrétaire 
de la SLLW, Thier Laurent, 6, 4560 Bois-Borsu. 


Le prix sera remis au printemps 2005. 


Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une oeuvre, 
sur l’histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 (secrétaire honoraire) 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon). 

l'ome 


(Basse-Sambre) 


Ci n'èst qu'én-ome qu'on pwate ë têre 
dins l' fayé tchaur dès sins mastokes 
avou dis djins bèrlike-bèrloke 

èt |’ vi curé qu’ dit sès pòtèrs. 


Ci n'èst qu'èn-ome qu'a fini s' bouye, 
do jenre man'daye, come vos, come mi. 
Ca vike churepot, ga moûrt pouri, 

Спа qu’ lès parints po braire d'én-ouy. 


Po l' sûre au cu, dis djins, l' curé, 
ène pitite plouve èt dès mwais contes, 
On l' discopèce qui c'énn' ést onte, 
Lès viérs n'ront pus rén à fé. 


Po l' sêre au cu, dés bravès djins 
come vos, come mi, do jenre tchawète, 
ó nén méchants ! [ей linwe ni skète 
qui po l' plaiji, po passer l' timps. 


Quand l' mwárt séré chis pids d'zo l'dagn, 
isiront bwàre sins min.me sondji 

qu'i sont churepots, d'aboürd poüris 

ét qu’ led tou sòt, à ène asplagne. 


Willy FÉLIX, R.N. 

Fou dè l'vóye 
{Loyers-Namur) 


One dêrène pitite lumerote di libèrté véla, bin lon... On dérin 
p'tit bokèt а’ bleuw dins li stwèli... One dérène inéye qui sint si bon 
lès pachis,... 

On-z-a r'clapé l' grand uch padri Dovwárd... 

Li dérin passadje divant |’ dérin voyadje |... 

A v' dire li vrai, i v'neüve di moussi dins on-óte monde, on drole 
di monde, pèsant tot fin parèy qu'one chape di bèton qui vos spo- 
Ichereüve come one rin.ne, on monde èwou c' qu'on-zi dwàme 
todi à mitan. Min.me lès-awiyes dés grandés-órlodjes qui n'avan- 
cenut nin... 

On monde di p'tités djins qui s' ragriftéyenut à catchéte aus p'ti- 
tès-afaires qu'élle ont rachoné one vicairiye au long ét qu'i n' 
dimeüre d'abórd pus rin : on pértrait tot djani dins on vi cáde di 
d'dins l' timps, one cacaye rapwartéye d'on voyadje ou l'óte, on 
p'tit paquèt d' lètes di djon.nèsse èwou c' qu'on-zi d'vise d'amoür 
èt raloyiyes tortotes èchone avou on ròse ruban qu'on-z-i a fait one 
bèle flotche... One tote pitite piciye di doûceü po máàrquer lès- 
anéyes qu'ont passé... oyi, qu'ont passé... si rade... 


* 


C'èst là-d'dins qu’ Douwärd vint d'ariver, insi, d'on lan... Rin 
d'óte à fé... | li faut mète ca ès tièsse... | li faut fé chonance, 
qwe !... Fé come si... 

Li at-on assez rütyi : 

«Vos vwèroz, vêla, on va prinde sogne di vos. Pupont d' tra- 
casseriye, pupont d' pwin.ne, pus rin à pinser... On | va fé à vosse 
place. Et avou ça, on vicadje réglé come do papi à musique. Vos 
fioz tot à timps-à eüre : mougni, bware, dwarmu... Et gn-a min.me 
li télévision qu” vos r'waitoz si volfi... Oyi, dins vosse tchambe ! 
One vraiye viye di tchèsturlin... Vos n'auroz qu'a uker après one 
saqui èt là, c'èst sûr qu'on vos rèspondrè à chaque còp...» 

Oyi... on rèspondrè... 


* 


C'ést s' fi qu' l'a amwinrné «Aux Glycines», one maujone qu'on- 
21 mèt lès viyès djins, one maujone éwou c' qu'on roviye tot, picote 


à migote, sins min.me li sawè, èwou c' qu'on rèface tot c' qu'a fait 
lès p'titès djòyes gn-a nin co si longtimps qu’ ca... One maujone 


po rovyi... 
«Li trin po nule paut arive... Gn-a pus qu'à monter d'dins l...» 


* 


One bèle pitite tchambe, vormint... mais si p'tite |... 

On lét, one tauve, one tchèyêre, one górdiróbe... Do blanc 
bwès sins pont d'âme... 

One finièsse qui done dissu l' djérdin, on bia djárdin tot caflori, 
avou dès-aubes di totes lès sôrtes, mais on djòrdin tot trisse portant, 
оп djàrdin qui brait, rèssèré pa dès wôts meurs di grijès pires. Dès 
meurs po fé comprinde qu'i gn-a pus rin d'òte à fé qu'a lès r'waiti, 
tot sondjant quétefiye à c' qu'i gn-a padri : dès bwès, dès pachis, 
dè l' paujéreté, dès djins qui vikenut, qui riyenut, qui tchantenut... 

Et twè, tès lò, fin mièrseG au mitan d' tot l' monde, à t mor- 
fonde, à ròtyi, à t lèyi rider... 


* 


Portant, i l' sét bin, Douwärd, qu'il èst vi... Sès djambes divè- 
gnenut flavwes èt afiye nè l' pus sawè pwòrter ; sès mwins, totes 
ratchitchiyes triyanenut, dès djoüs qu'i gn-a... C'ést l' vrai qu'i faut 
causer pus fwart avou li èt qu'i d'véreüve co bin sourdèche... 

C'ést sûr qu'i sét bin qu'i passe di l'óte costé do richot, do costé 
èwou c' qu'on n'i vóreüve jamais aler... do costé èwou c' qu'on 
n'ést pus s” maisse èt co mwins' li maisse do timps qu'i d'meüre à 
viker come one djin... 

Pus rin qu'il èst, l’ Douwärd ! Pus rin qu'one pitite mòrionète tote 
mèsbridjiye, one márionéte qu'on li fait fé c' qu'on vout ! 

C'èst l' vrai qu'i n'èst pu wêre di chòse, mais portant il a co one 
saqwe qu'on n’ li saureüve rissatchi : i vwèt co clér ét si r'waiti ‘пп’ 
aler tot bèlotemint, mwès après mwès... 


* 

l'iviér a passé, nin trop deur, là co bin ! Lès djoûs n'è finichin.n' 
pus d' cominci, on pid pad'vant l'òte, dès djoûs qu'on va lon 
avou... Mais Douwärd èst todi là... 

Picote à migote, il a c'minci à yèsse pwòrté por onk ou l'òte, èt 
s' ritrover volfi avou zèls dins l' grande place, après awè mougni 
on bokèt... Là, i d'visenut, insi, di leüs sovenances au pus sovint... 
Et min.me qu'afiye, il ont l'air d'yèsse si télemint binaujes... 

Di tènawète, gn-a onk qui sére sés-ouys, mais l'òte ni s'arète nin 


а’ causer po са... | cause... po causer... po n” nin veüy lés-awiyes 
qui toünenut à l' grande òrlodje... Et on d'vise, ét on d'vise j'qu'à 
quand qu'i gn-a pus rin à dire. À ç' momint là, lès pinséyes èvole- 
nut bin lon ét s' piéde dins lès nüléyes qu'on n'è vwèt nin l' coron... 

Alórs', Douwòrd rimousse ё s' gayole, s'apinse li. Il alume li 
posse di tèlèvision èt si stinde dissu s' lét, tot boté èt sins min.me 
riwaiti lés-imaudjes qui balzinenut su l'écran. 

Dins deüs-eüres, on li vërë apwòrter s' soper èt lès saquants 
pilóres qu'i lairè là, d'alieürs, dissu |’ costé avou l' vëre d'&we... 

qwe bon co-z-avaler totes cès drogues là ? 

Adonpwis, s' láver one miéte èt s'èdwòrmu èt priyi po n' si pus 
jamais dispièrter... Si dispièrter 2... Et rataquer on novia djoû tot 
fin parèy aus-ôtes, sins rin po vos годаїуі, on novia djoü d' rèssè- 
radje, tot péneüs à rinde malade, à 'nn'awè j'qu'à pad’ тей s' 
tièsse. 

* 

Audjodrdu, Douwärd s'a lèvé tot timpe. Li solia èst là èt l' 
gayole èst tote ragaiyiye... One bèle djournéye di bon timps, èt 
avou ca qui s' fi li vint dire Бопајой |... 

One bin p'tite djòye dins one si grande basse d'angoches... 


* 

L'infirmiére vint d’ moussi po fé l' twèlète do matin... 

«Comint c' qu'on s' sint audjoürdu, Monsieü Douward 2» 

«Bà |» 

«Avoz bin dwârmu ?» 

«Bà !» 

«Alez, Monsieü Douward, riyoz one miète, va... | va fé bia !» 

«Oyi, i va fé bia !» 

«Après non.ne, vos vos póroz mète one miète à l'uch, dins l' 
djardin, èt vos ranairi |» 

«Oyi, т’ гапаїгі 1» 

«Ca n' vos pout fé qu’ do bin |...» 

«A 2» | 

Todi lès min.mes sots ramadjes | Ele ni vwèt nin clér, cit'lale 2 
Oudóbin èle fait chonance ? Mais poqwe todi fé chonance 2 
Poqwé lodi fé come si 2... Gn-aurè todi pus rin qu'iré come 
divant |... 


* 


Dispeüy qu'il a moussi «Aux Glycines», Douwòrd a mârqué fait- 
a fait, djoû aprés djoû, tot c' qui li passe pa s' tièsse. Dins si p'tit 


calepin on-zi pout adviner sès p'titès djòyes, sès pwin.nes... tot c' 
què l' tribouye dins l' trèfond di s' keur. One sòrte di gazète qui lès 
djon.nes faiyenut volti po-zi rachoner c' qu'i n' wasenut dire tot 
wòt. C'ést dins s' calepin qu'i s' pout lèyi oler... èt-z-i raconter tot 
sès toûrmints d' vi ome èt sès-angoches... Quétefiye qu'insi i 
moürré one miète mwins' ? 

«Noyé 1999 - Audjoürdu, lès-èfants ont v'nu èt bin fé avou mi 
come à l'abitude... On-z-a djouwé one mache aus cautes come 
dins l' timps. Divant d' m'édwàrmu, dj'a brâmint tizé à m’ vicoi- 
riye...» 

«li 6 di janvier 2000 - On-z-a satchi lès Rwès èt tchanter dès 
vis-airs... Li Lèyon nos-a bin fait rire avou Djòsèfò mèsse... Come i 
dit bin ca !» 

Et tot à l'advinant, saquants mots scrits insi dins l' colepin dès 
r'grèts ét d' l'andye... 

Et «l'viye continüwe», s'apinse l'òte | 

Li viye ? A oyi, li viye... Si lèver, s' làver, s' fé sogni, mougni, 
s'anoyi, mougni, s'anoyi ét s' coütchi l... 


* 


L'infirmiére vint d’ douviè l'uch dè l’ tchambe da Douwárd. Ele 
dimeüre là, su place, à n' sawè qwè dire, èt co mwins' criyi... 

Li vi ome s'a pindu à one podtrèle do plafond... On cwarps, 
rwèd à tot jamais, blonciye au d'bout done cwade... 

Li tchèyére èst stauréye su l' plantchi... 


* 


Lès-èfants ont rabizé tot d' swite. 

Pèrson.ne n'i comprind rin... 

«il aveüve tot po yèsse eüreüs |» 

«Douvint qu'il a fait ga ! | n'aveüve qu'à s' lèyi viker...» 

«Et dire qu'on li v'neüve dire bondjoó totes lès samwin.nes...» 

«| n'ésteüve jamais fin mièrsed... jamais longtimps, todi !...» 

Aus «Glycines» on-z-a dit ausótes qui с'ёѕіейуе li keür 
qu'aveüve lachi èt il ont r'tchèyu tortos dins l' fond d" leô gayole, 
cor on còp.., èt ratinde... ratinde gwè au jusse ? 

Douwärd li, i n'a nin ratindu. | n' s'a pus v'lu lèyi viker èt c' cêp 
ci, pèrson.ne n'a rin dècidé à s' place... 

Ci cópci, èt po d bon, c'èst li qu'a sti l' maisse do djeu |... 


Guy BRENER, R.N. 


Li Paradis su l' tère 


(Fleurus) 


C'èstéve ène toute bèle djoürnéye di campagne ; 
Li solia s'avéve lèvé а’ boune umeór, 
Spòrdant t'tótoü d' li ène bén doûce tchaleür. 

. n'agnét nén, si contintant d' létchi l décér, 
Et si ratchon suméve su l' tére come dès spites d'ôr... 
. Dissus l'acot'mint dél pavéye, 
En-ome rote avou s' bén-énméye, 
Leüs keürs sèrés dès dous sèrmints, 
Leds-odys blam'téy'nut d' contint'mint. 
Li tch'mén, dwèt come èn-i, lyeü chène ène voye sins fén. 
Lóvó, bén lon, lès-äbes ont l'ér’ di v'lu si r'djonde ; 
Is-ont bén dins l'idéye di n' nén-z-è vir li d'bout... 


In moüdrél a du cint dérape ét lés rascout. 

Is sont cassis ó lon, èvoyis dins l'óte monde, 
T'tò-d-pus si Іей vwéyádje a duré deüs ségondes 
Su l' voye du paradis... 

Sint Piére, qu'a toudis ye 
In fwèbe pou l's-amoureüs, 

An lès wèyant d'ó lon, s'a dit : 

«Qué bia coupe ! | r'glatit d'amoür | C'èst co seür deüs 
Qui vont mouchi tout dwèt dilé lès bénedreds !» 
Ila tapé lès-uchsòlòdje 
Pou qu’ le bouneür n'eüche pont d'astódje... 

Is sont passés sins vir qu'is-avén.n' quité l' tére ; 

Pour zéls, li paradis n'avét pus pont d' mistére. 


Henri PÉTREZ, R.N. 

l'andje dè Briyonsaut ` 


(Сеѕуеѕ) 


Ésteüve-H bia l' crapòd da Mêr-Djo Nicolès | C'ésteüve one 
miyète après | colèra ; i d'morin.n' ё Briyonsaut ; èt Léyon, c'è-st- 
insi qu'on l' nomedve, vineüve di fé sès Pauques. 

O | il ésteüve si bia ! I| aveGve dés grands-ouys bleuw qui v' pèr- 
cin.n' jusqu'à l'âme, tant i v” chonin.n' doûs ; sès sourcis èstin.n' 
nwôrs, come sès tch'fias qui r'Ichéyin.n' avou dès croles èt qui l 
vint fieüve rilèver afiye po v' mostrer s' bia grand front ; il aveüve 
one pitite bouche, on p'tit minton ; èt quand i riyedve, i s' fieüve 
dès fossètes dins sès massales qu'éstin.n' todi ros'lantes. 

Mais ci quèl fieüve parète li pus bia, c'èst qu'il èsteüve si доб» | 
On l' vèyeüve todi contint : qui vos | rescontriche quand vos v'liz, 
vos |' troviz todi qui у’ soriyeüve, èt ossi rade qu'i v' vèyeüve : 
«Bondjod, savoz |» сгїуейуе- à qui qui с’ fuche. Jamais i n’ atou- 
weüve pèrson.ne, min.me lès-ôtes gamins di s'-tàdje ; ét i choû- 
teüve si bin | 

Pwis, il èsteüve todi si bin rarindji ! On li cireüve sès solés tos 
lès djoûs ; il aveüve dès grandès nwarès tchausses, qui s’ sou li tri- 
coteüve tot l'iviér ; èt jamais on n'aureüve trové one tatche su sès- 
abiyemints. Si moman li aveüve acheté on fichu bleu-rodje qu'i 
méteüve po-z-aler é scole é! ca fieüve si bin paréte si béle pitite 
tièsse | 

Vos-auríz co roté lon, divant d' trover on crapód come li ci da 
Маго, si bin r'néfi, si bia, si binin.mé. Ossi, on l' vèyeüve volti 
tortos ; èt totes lès djins quèl réscontrin.n', en l' vèyant rire come 
one andje, li d'jin.n' tortos : «Estoz là m' bia p'tit 8 Là on djinti !» 

Et c'èst g' bia gamin-là qui d'veüve moru on djoò | 


On ésteüve au r'lignadje èt come i-gn-aveüve ieü bramint del 
nive, lés-éwes èstin.n' div'neuwes grosses èt c' n'ésteüve pus qu'on 
wachis' tot costés. Li p'tit Lèyon ni manqueóve nin volti li scole, on 
aveüve beau dire. Mais on djoü, toten 'nn'alant, volò qu'i робје ; 
è scole, i d'meüre avou sès tchausses fines frèches èt lès frissons li 
prègn'nut ; à l' nèt, quand i ‘nn’ a ralé, il ésteüve rôque. Ossi rade, 
si moman él fèt aler coütchi èt li tchaüfe do té au sawèri. 

Aviè dij edres, li pòve pitit comince à vòmi ét vo-l'-lò div'nu ossi 
blanc qui l' meur ; i n' saveüve quausu pus d'viser, On va qwère li 
méd'cin ; li méd'cin, li, fèt aler qwére li curé. Au matin, li póve 
èfant aveüve ricu tos sès drwèts èt on d'jeüve dédjà qu'i n'aveüve 
pus po deüs-eüres à viker. Ó ! | p'leóve bin moru, alez | Ci n'ès- 
teüve nin à li ò-z-awè ped. Li curé, en l' quitant, li avedve dit : «Mi 
chér andje, qui l' bon Dié v' bèniche !» ; èt l'èfant aveüve réspondu 
en soriyant : «Mossieû l' curé, dji so si contint !» Pwis i li aveüve 
pris s' mwin ét i l'aveüve bauji, 

A chipeüres, on soneüve l'Anjelus'. «Moman, di-sti Lèyon, 
vinoz 1» Si moman qui stron.neüve di pwin.ne, va ad'lé èt 
s'abache. «Dji va moru, li di-st-i Léyon, dimorez d'lé mi, savoz !» 
Pwis, i l'aveüve rabrèssi, l'aveüve bauji deüs côps ét il aveüve rit- 
chèyu flauwe su sès cossins... Deüs grosses larmes li ròlin.n' su ses 
massales ; ét ci d'veüve iésse sés dérénes, car i n'a pus riv'nu à li, 
l' póvre andje ! 


Comint scrire asteüre ci gu! s'a passé alôrs ? | n’ faut nin dire lès 
cris èt |’ bréyadje dins tote li maujone. Si moman èl tineóve dins sès 
brès en criyant : «A, m' pòve éfant | m” pòve èfant I» Pwis c'èsteüve 
si soû qui bréyeüve dins si d'vantrin : «Lèyon, Lèyon ! djèmicheüve- 
tèle, divisoz-nos cor on cêp | baujiz-m' cor on cêp, on seül cêp |» 

Bin rade, on saveüve li maleür dins tot l' viladje. «Li bia p'tit da 
MòrDjo èst mwart, dijeüve-ton ; ; qué damadje |» Et lés-éfants d'mo- 
rin.n' quausu sins d'viser. Tote [ djoürnéye, ci n'a sti gulone por- 
cèssion po-z-aler priyi èmon Már-Djo. Ò ! li p'tit Léyon ésteüve co 
si bia su s' lét ! | v' soriyeüve todi come divant ; sés nwárs tchivias 
ritchèyin.n' co su s' front ; ét sés grands-ouy bleuw, à mitan dou- 
viès, vos wétin.n' co todi jusqu'au fond d' l'âme. Dins ses p'titès 
blankés mwins, on aveüve mètu on crucifi. Enfin, on aureóve dit 
one andje do paradis qui dwàrmeóve. 

Au diner ètòl' nèt, on a soné à mwárt. Ci djoù-là, lès clokes 
alin.n' si lon à tortos | Li timps èsteüve calme, rin n' boudjeüve èt 
lès djins п’ wazin.n' pus causer qu' tot bas. On sinteüve setilemint 
bin qu'on véyeüve volti l' bia p'tit crapòd da Màr-Djo. 

Li land'mwin, on |’ diveüve ètèrer. Quand ç'a sti po l'épwárter 
{оо dèl maujone, cor one miyète on nèl saveüve awè fou dès brès 
da s' moman. «A, т’ pòve èfant ! т’ póve èfant | criyeüve-t-éle 
todi, ou-g' qui v's-alez avou 2... Mi póve éfant nèl rivièrè-dj' pus 
todi, mon Dieü 2 Èt come on sóriefive, èle aveüve flauwi. 

Tos lès-èfants do viladje èstin.n' à l'étéremint. Gn-aveüve tant, 
tant dés djins ! Su l' fosse, tot |! monde brèyeüve èt l' зой da Lèyon 

сгіуейуе come one liwagne : «léyon, Léyon, éwou v's-onti mètu 2. 
Mon Dieü todi, Lèyon, fauti qu’ di'è è r'vóye tote seüle ad'dé 
moman 2» Èt èle n'ánn'aureüve піп ‘nn’ alé, sins s' matante quèl a 
v'nu prinde pa l' mwin èt qu' l'a mwinrné èvòye. 


Lès djoüs d'après, li pòve Màr-Djo aureüve bin div'nu lwagne. 
Èle ni fieüve qui do brêre dispeüy li matin jusqu'à l' nèt ; èt quand 
èle ésteüve coütchiye, èle brèyeüve co... Comint s'aureüve-t-on pu 
mète à tauve, quand on véyeüve ci placelà wide 2 Divant, c'ès- 
leüve todi di c' costé là qu'on wéteüve. O | on ésteüve si contint 
alórs ! 

Pwis, Маго ï sondjeóve tofèr : si s' chér èfant ni séreüve nin 
au paradis | S'il &steüve à soufri avou lès pòvès-òmes | Cite idéye- 
là nèl quiteüve jamais ; on l'étindeüve sovint dire : «Mon Died, mi 
p'tit èsti av paradis 2» Èt èle dimandeüve au bon Diè, si Lèyon 
èsteüve au purgatwôre, qui l' purdiche dilé li èt lèye, qui l' fyiche 
soufri ë s” place tant qu'i Її pléreüve. 

Mar-Djo aveüve viké trwès-ans insi, brèyant todi, priyant ро s' 
chér éfant. Li djoü dès mwárts, trwès-ans après, èle aveüve sifi à 
mèsse èt èle aveüve co tant brèt su l'éte | A l' nét, èle ésteóve avou 
s' fèye à tricoter èsconte di li stüve : li pleuve tchèsseüve à |’ 
fignésse, dins li tch'minéye li vint grüleüve... «Chou |... Come lès 
póvés-àmes si plind'nut I»dijin.n' tèles ; èt èles divisin.n' di Lèyon, 
qui c' póreóve bin ièsse li qui véreüve dimander dès priyéres. 

Divant d'aler coütchi, èle avin.n' dit Іей tchaplèt por li ; èt Mar 
Djo, en moussant è s' lét, aveüve co rèpèté : : «Mon бей, purdoz 
Lèyon ad'lé vos ; èt mi, fioz-m' soufri ё s' place tant qu'i vos plè- 
rè l» Pwis, èle s'aveüve èdwärmu, en sondjant à s'-tèfant qu'ès- 
teüve si doûs, si bia, si binin.mé ! 


One miyète après, li tchambe si rimplit d' lumiére tot don cêp 

. Mâr-Djo sint s' coeur bote pus” qui jamais. Pwis, èle ètind bin 
lon tchanter, mais si bin, si bin | C'èsteüve dès vwès d'èfants ; on 
aureûve dit qu'i v'nin.n' su l' têre d'au paradis. Mar-Djo choûteü- 
ve ; ét èle n'aveüve nin assez d’ sès-ouy po wêti, car èle véyeüve 
trwès-andjes qu'arivin.n' èt l' ci d'au mitan, c'èsteüve li, c'ésteüve 
Lèyon | 

En |’ véyant, MòrDjo aureüve bin moru d' boner. «L&yon, 
L&yon ! criyelve-tèle ; à, m' chér éfant l» Èt èle sitindeüve sès brès 
après li... Lèyon li soriyeüve d'au lon. C'ésteüve todi li, avou sés 
deüs p'titès fossétes dins sès bèlès rodjés massales, sès grands-ouy 
bleuw, sès nwarts tchivias qui r'tchèyin.n' su s' bia grand front. Tot 

doûcemint, il a v/nu dins lès brès da s' moman, l'a rabrèssi ét i 
s'ont bauji tos lès дейѕ. Alòrs, lès deüs-andjes qu'èstin.n' avou l'ont 
pris chacun par one mwin ; tos lès trwès ont sfi bauji au front li 
p'tite soð da Lèyon ; pwis, il ont r'monté èchone au paradis, tot 
doücemint, come i ‘nn’ avin.n' dischindu. 

Mar-Djo, vèyant s'-tèfant disparète, aveüve fèt on moüvemint po 
l' co vóy au lon ; mais tot don cêp, èle s'aveüve ritrové dins s' 
tchambe tote nware : li p'tite dwârmeüve come on sokia èsconte di 
léye. Al fignèsse, li pleuve tchésseüve co, tot come al nèt ; li vint 
grüleüve todi dins li tch'minéye ; padri l’ maujone, lès vis pwârîs si 
cotwardin.n' come po rauyi. Màr-Djo étindeüve tot ca, mais èle 
èsteüve si contin.ne | Nos n' dirans nin qué boneür qui ç'a sti por 
léye dispeüy ci djoû-là. Jamais pus on n' l'a véyu brére ét quand 
on lî d'mandeüve poqwè qu'éle parècheüve si binauje : «A | rès- 
pondetve-tèle, nèl a-dj nin r'véyu, mi, noste andje ? Si vos l' vèyiz 
asteüre, c'ést seülemint qu'il èst doûs, qu'il èst bia, binin.mé !» Et 
en d'jant ca, éle wéteüve après l' ciél, come si éle aveüve co vèyu 
Lèyon qu'i r'monteüve. 


Jules-Joseph PIROT 


* D'après le mémoire de fin d'études (UCL) d'Alice Bodart, consacré à J.J. 
Pirot. l'orthographe est légèrement différente de celle qui est d'usage chez 
les R.N. 


— crapód : garçon 

- atouwer : tutoyer 

— chodter : obéir 

= r(illignadje : dégel 

- i poüje : «il prend eau» = ses chaussures prennent eau 
— sawéri : sureau 

— soneròmwaòrt : sonner le glas 

- fosse : tombe 

- lwagne : simple d'esprit 

— lès pôvès-âmes : les âmes du purgatoire 
— éte : cimetière 

Gn-a swèssante ans di d'ci 


(Floreffe) 


. Qui v'loz qu'one pitite bauchèle qui court su sès cinq ans si rapèle ? 
Est ç mi moman qui m'a raconté l' pasquéye òdòbin l'a dj’ viké 2 


Trwès-imaudjes sont là dins m' tièsse : on-uch avou on cârau 
qu'aveut l' fòrme d'on triyangue su s' bètchète ; on camion qui taudje 
au Bati ; on tot blond gamin qui m' sicrote mès boubounes. Sayans do 
r'mète tot ca di sqwére. 


C'èsteut av mwés d' sètimbe en 44, dandjreü. Nos ruvnin.n' 
d'émon l' médecin Enau éwou c' qui moman aveut sti fé sogni sès dints. 
Nos rotin.n' tot bélote aviè l' place d'au Bwès-d'-Vilé. Tot d'on côp, on- 
z-a étindu tirer. Moman m'a pris dins sés brés ét couru. 

Li fármacyin Bwèdjelot a moussi Юй di s' maujone èt nos fé d'chinde 
ë |' cauve. C'èst là qu’ dj'a vèyu on-uch avou l' cárau en quèstion. I 
Кеш! fin nwar. Moman èsteut codtchiye sur mi. Dj'ètindeu chiler lès 
bales asto do laurmi. 
| parèt qui deüs-Alemands, catchis dins l'aye d'émon Dòdète, sayin.n' 
do foute li camp. On tireut après. Dj'ètindeu criyi, couru su | vóye, 
mais dji п” véyeu rin. Quand ça s'a rapauji, nn-avans r'monté. Su |’ 
place, dès djins dijin.n' qui lès-Amèrikins éstin.n' à Sint Djurau. Abiye 
couru jusqu'au Bati | Là, tot l’ vijnauve s'aveut ramoncelé, criyi, cheûre 
dès drapias... Moman brèyeut, mi, dj'aveu mau mès pids dins mès 
p'tits sabots. 

«Vo-lès-là ! Voléslà l» Dès tanks, dès camions, dés motos arivin.n' 
dès Chis-Routes. Tot l' monde èsteut foû, zoubler, djipter, criyi... Tot d'on 
cêp, on camion a taurdji pa pad'vant mon lès Fréres Michél. Lès deós- 
Alemands, tot disbrauyelés, leüs mwins su leô tièsse on sfi bourés 
d'dins. Lés-Amérikins l'zi ont d'né dés cigarétes ét r'paurti. 

Qu'i-z-éstin.n bias, cés-omes là avou let casse, leûs |unètes ét sur- 
tout led sorire. | tapin.n' dès boubounes, do chocolat, dés tchiklèt"... Dji 
sayeu bin d'é ramasser, mais gn-aveut là on p'tit raupin qui s' faufileut 
dins lès djambes dès grands po ‘nn’ awè а’ pus qui l'sótes. | m' lès 
v'neut min.me sicroter d'lé mès pids. C'èsteut li p'tit gamin da Lucyiène, 
li cinserèsse. Ele tineut one bleuwe poüsséte wide, bin sür | 


Qué bia djoü | Nosavans r'moussi ë nosse pitite maujone, 
mouwéyes au d'la. Moman brèyeut todi èt mi, dji compteu mès bou- 
bounes. Li mitan por mi èt l'òte po l' colis da m' papa qu'èsteut co véla 
prij'ni en - Alemagne. 


Christiane BINAMÈ, R.N. 

In illo tempore 
[Namêche] 


On уеду volti jamais parèy, on veüy volfi sins c'mincemint ni 
coron, Come il avint bon, zèls tortos, rachonés autoü dè bon Diè | 
Sint Piére n'aveut nin mau sès raisons d” s'oyu forbouté por Li. 

Portant, tote li djóye, tote li binaujeté dè Paradis n'av'neut nin 
à rèfacer lès sovenances di d' quand i vikeut su l' tére. S'il avuche 
sondji — mins on п’ sondje pus à Ciél —, il aureut r'vèyu l' grande 
basse di Tibériâde, qu'il 1 tapeut sès filéts, oudóbin Cana, li 
crausse eüréye, qu'on-zi aveut bèvu l' vin à |’ loce. Ca l’ chòpieut, 
à móde di rin, dès cóps qu'i-gn-a. 

l| &steut scrit one sadju qu'i r'véreut one toürnéye amon nos-ótes, 
avou Jésus... 

* 

Di c' trèvint-là, in illo tempore, s'apinse zèls, i voyadjin.n'è l' 
valéye di Moise, On payis qu'il ï fait bon baloüjener, quand l 
timps &skau clér. Des wòtès rotches cwèféyes di vèrdeü avou 
tènawète on tiène qui d'tchind doücemint viè l' bwòrd di l'éwe. 
Véci, c'èst l' Djèrbusséye qui vint moru ë Moise. Sagwants mau- 
jones, on lavwér qui lès coméres 1 canletét ét one pi-sinte qu'ènnè 
va jusqu'a l'abiye dè Vèvi. 

Dins l' timps, dés coméres s'i ont réclos po ratinde leüs-omes 
qu'éstin.n' &vóye à l' Crwésáde. Des Pénélopes namurwèsses, si 
on vout. Mins véci, gn-a bramint dés colons qu' n'ont nin r'toumé 
su l'apau. Èt lès feumes disséssiyes ont toürné à béguénes. 

— Ѕёдпейг, si vos v'loz bin, dji v' ratindrè on pau pu lon, pad'zo 
l' сёгёуе rotche. Priyiz m’ bondjoü aus ma-seürs di Mautche. 

Jésus osse si tiésse come po dire oyi. Mins i sét bin, li, qui 
l'apóte vout sayi s' fine noûve baguète di pèche. Piére, mi fi, v's- 
avoz loyi one bèle djòretire à vosse jambe. 

Deüs-eüres pus taurd, li Cris' él vint r'trover. 

— Bétche-ti ? 

- Al Ségneür, on-zi piédreut s' ratchon | 

—  Riployiz vosse vérdjon, mon parent. Li pèchon a bagué. 
C'èst l' Die Nam' lès causes. Di pus timpe, lès payins d'avaurci 
l'adérin.n'. Ca fait qu’ djè l'zi a voyi sint Matérne. Avou li, pont di 
r'nike. Il oblidje li statówe di Nam’ à plonker ë Moûse. | 'nn'ont sti 


lot vis, сёз mau-fiants là, èt s' convérti ossi rade. Dispeüy, i gn-a pus 
nolu qui pèche su cès bwards ci. Lès-êwes sont-st-émacraléyes, са 
Nam’, c 'ést come qui direut l' diàle. 

- Mi qui vos v'leut cüre saqwants rossètes su l' grèyi. 

- Ра | Vos troverez bin on fricot ou l'òte ë viyadje. 

U apôte, qui sint dèdja s’ Міт, ènnè va à grandès-ascou- 
chiyes. | kènetéye tot-avau. On li cause done aubérje su lès 
d'zeüs, à Pètabosse. Maria Déyi gu! ca gripe | Portant v' n'alez nin 
fé corwéye, s'oz, Piére. Waitiz : on coq cüjené avou dè vin. N'èst- 
€ nin vosse franc-gout dispeüy li Passion ? Enfin, aurdans ca po fé 
one barète à Mati. 

Avoz d'dja roté avou on tchòd plat dins vos mwins 2 Èt l' sauce 
qui vout goter. Piêre èl tint pontieüsemint. Éburtaké, on-ome. Dire 
qui dj'a mi stoumac' à т’ dos | Sés’ bin qwe ? Dj'ènnè va todi mov- 
gni on bokét. Li sint édaume one pate. Mins lès bonès-inéyes, 
parèt... Quand i rarive dilé Jésus, èlle èst raspèpiye èt l'oucha è-st- 
ë Moise. 

- Опе platenéye di rwè qu' vos m'aboutez lò, lance-ti Note 
Ségneür. Mins l' pate, c'è-stone carbonáde qu'on v's-a djouwé, 
dandj'reû ё 

Franc come on tigneds, l'apóte rèspond : 

- Vëci, vèyoz, Sègneür, tos lès coqs sont paréyemint ayèssis 
quand i v'nèt au monde. Qui di dj’, quand i v' nèt au monde ? 
Dèdja dins leüs scaugnes. Zèls èto, Sègnedr, i sont-st-èmacralés. 
Lès payisans m' l'ont acèrtiné. 

- Оһо! Oho! | 

Pire а todi mougni come on гаиуей. Et s' vouti r'làver à tote 
fwace, quand il èst pris su l' tchòd fait. Jésus agne co su sès lèpes. 

Après Іей plandjére, lès voyadjeüs vont dire on p'tit bondjoù 
ous d'sseülés ét aus malades. Sins si d'ner à conéche, 6, vos. Tot 
fiant lès cwanses d'ésse dès pèlerins. A l' vièspréye, i moussètè l 
сой dè l' cinse dé Quartier. Li vaurlèt s'a fait d'viérser dè toria. Èl 
faut aler rècoradji. 

Li coq si palante su s'-+-ansègni. Fiér come on coq su l'ansègni, 
vos l' p'loz bin dire. Mins co pus fiér qu'on-ôte, citila. Astampé su 
one pate, pad'vant sès pouyes. О l' flairant | 

— A | bin wai, Sègneür, qu'i n'ont gulone pate come dji v' l'a 
dit anawère. 

Qui èstoz, don, vos, Piére, po satchi on deüzyin.me cêp su l's- 
aburtales dau bon Diè 2 Èt lachi dès bodrdes ossi grosses qui vos. 

Adon, ga n' tchamosse nin. Jèsus clatche dins sès mwins. Li 
bièsse zoubèle èt scliper su sès deüs pates. 


— Ci coq ci n'èst nin pus stroupi qu' mi, dwai, Piére. 

E-sti à broke, ci còp-ci, nosse toürsiveû ? 

-  Ségneür, vos п’ maistrichoz pus vos miraukes, C'ést vos, 
avou vos mwins, qué li a r'métu s' pate. Et si v's-auriz clatchi d'vant 
nosse platenéye, là, dji wadje qui nn'aurins yu one rawète à mou- 
gni. 

* 

On conte qui dispeüy ci faitindje là, inte Nameur ét Andéne, 
lès coqs si t'nèt au pus sovint su one pate. Tin, vormint, riwaitiz 
nosse drapia walon. Ni direut-on nin qu'il ë d'meûre one saqwè 2 


Bernard LOUIS. 


“ d'après Jérôme PIMPURNIAUX (Adolphe BORGNET), Légendes 
Namuroises, (1837), pp. 215-216. 


— awè mau sès raisons : se repentir 

- apau : planche d'appel du pigeonnier 

- Іоу one bèle djòretire à s' djambe : «lier une belle jarretière à sa jambe», 
se préparer une fameuse désillusion 

— kèneter : chercher 

— aurdans ca po fé one baréte à Mati : «gardons cela pour faire un bonnet 
de nuit à Mathieu», laissons cela de còté 

= ponlieüsemint : avec mille précautions 

— èburtaké : embarrassé 

— carbonáde : farce 

— si palanter : se pavaner 

— flairant : «puant», prétentieux 

— salchi su l'saburtales : «tirer sur les bretelles», jouer avec les pieds 

= faitindje : action répréhensible 

CONNAISSEZ-VOUS... € 


Rispitèdjes 
Le cercle littéraire wallon liégeois Nosse Lingadge célèbre son 
15** anniversaire en publiant une anthologie, Rispitèdjes 


(Ricochets) rassemblant quelque 130 textes de 41 de ses membres. 
(S'adresser au 04 362 94 27). 


Nous vous proposons, extrait de ce florilège, un poème émou- 
vant de Mariette Chinon qui, par ailleurs, préface l'ouvrage. 


Tossint 


Dj'a r'mètou m' véye a pont come on r'mél' on ridan 
Et dj'a lèyi d’ costé lès boûdes èt lès fòstrèyes, 

Dj'a tapé fou dès djòyes sacwantès riyoterèyes, 
Mins dj'a wärdé l' loukeür dès tinrüles-oüy d'èfant. 


Dj'a hové dès poüssires di sondjes èt d' powézèye. 
Divins 'ne cwène, on ploum'tchon s'agridjive tot tronlant, 
C'èsteût-st-on grand-amoür loyi d'on fin ruban ; 

Dji l'a lèyi dwèrmi avou kékès tchinetrèyes. 


Asteüre, vo-m'la pâhüle ; on-ètind so l' pavéye 
Èl dilouhe di nêvimbe, li pléve qui londjin&ye 
Èt tèhe so lès cwürás dès longs fis tot péneüs. 


Lès mwètès foyes volèt, qu'on freüd vint tchoüke à lon, 
Élle avizèt dès spérs, l&djirésámes ki vont 
Al résconte di més fdyes, so l'ête, à Sinte-Wübeü. 


Mariette CHINON 


- riyoleréye : plaisanterie 

= tinrüle : tendre 

— Ichinetréye : vétille 

= páhüle : apaisé 

= éte ; cimetière 

— Sinte-WGbed : Sainte-Walburge (Liège) 

Du francais au wallon 


La traduction du français en wallon est un exercice périlleux. || est 
même voué à l'échec s'il échappe au traducteur qu'il s'agit de passer 
d'une langue abstraite à une langue concrète et imagée, sans compter 

ue la syntaxe peut différer. Bref, le «mot à mot» est exclu : il s'impose 
Le de re-penser le texte avant de le réécrire. 

Nous vous soumettons ci-dessous quelques phrases à traduire : faites 
de votre mieux et voyez à la suite la (les) version(s) proposée(s), qui ne 
sont d'ailleurs pas nécessairement les seules. Bon travail | 


1. C'est un bavard. 
2: Quel avare ! 
3. Il est toujours célibataire. 
4, N'exagère pas | 
5. C'est un ouvrier trés habile. 
6. Je voudrais savoir pourquoi vous ne m'aimez plus. 
7. Elle a réponse à tout. 
8. La fillette est née le 15 aoót. 
9. L'enfant marchait pieds nus. 
10. Il a toujours aimé les relations humaines. 
11. Buvons un dernier verre avant de retourner. 
12. Que devrai-je faire la semaine prochaine ? 
13. Avant de retourner, il a nettoyé ses outils et les a remis en place, 
14. C'est un nonchalant. 
15. Un nouveau maître fient à manifester son autorité. 


* 


|| C'è-st-on tchafiaud (on bèdelaud,...). 
2 Qué рісе-сгоѕѕе | (rapia, gripe-sou,...). 
| tüwereut on pü po-z-awè l' pia. 
3 Il èst co djon.ne ome. 

4. Rastrind po ca ! 

5. | n' fait nin l' mèsfi d'on-òte. 
6. Dji vòreu bin sawè poqwé qu‘ vos n' mi vèyoz pus volti. 
7 Elle a todi l' pice po mète au trau. 

8 fèe (c 

9 


Li p'tite bouchèle (crapòde) a v'nu au monde li quinze d'awous'. 
L'éfant ésteut à pids d'tchaus. 
10. Il a todi volfi anté (socené sw lès djins. 
11, Nos mètrans |" cougnèt divant d'èraler. 
12. Qui m' faurè-ti fé l' samwin.ne qui vint ? 
13. Divant d'èraler, il a r'niéfi sés-ostéyes èt lès r'mète à (led) place. 
14. | n' va nin pus lon qu'on nè l' boute, 


|| &-st-ossi vif qu'on lumecon dins l' farène. 
| n'a pont d'ameó. 
C'é-skon gros louwin. 
15. Novia ramon chove volti. 
Novia maisse, novia ramon. 
Novia maisse, novia chuflèt. 


Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une oeuvre, 
sur l’histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 {secrétaire honoraire) 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à côté du Parlement wallon). 

A nos lecteurs 

Si les «Cahiers Wallons» te plaisent, cher lecteur, 
fais de ton meilleur ami un abonné. 


LES CAHIERS WALLONS 


Lucien LÉONARD 


(1909 - 1989] 


Il y a 15 ans déjà - c'était le 17 décembre 1989 — Lucien Léonard 
s'éteignait à Namur, au terme d'une longue épreuve. || avait présidé 
aux destinées des Rèlis Namurwès et des Cahiers wallons durant plus 
de vingt ans, avec un dévouement sans limites. 

Colonel pharmacien, il publia plusieurs études à caractère médi- 
cal, mais épris de wallon dés l'adolescence, il consacra l'essentiel de 
ses loisirs et de sa retraite à nos langues régionales, en porticulier à 
son parler d'Annevoie qu'il consigna dans son monumental Lexique 
namurois, aujourd'hui épuisé, hélas ! On lui doit aussi une grammaire 
wallonne, One saye di creüjéte di nosse patwès, un dictionnaire de 
rimes, un ouvrage sur l'abbé J.-J. Pirot, écrivain wallon établi au 
Canada, et quantité d'études et articles parus dons des revues 
diverses. || trouva, malgré tout, le temps d'écrire quelques poémes et 
pages de prose. Ci-aprés, un extrait d'un long texte, Nos-éralans. 


Nos-ótes qu'a quité nosse viladje 

Dispeüy dés mwès, dispeüy dés-ans, 

Quand, po l' riveüy, nos fians l' voyadje : 
Nos-éralans ! 


C'ést là qu' n'avans faít nosse djon.nésse, 

Au d'truvié dés bwés ét dés tchamps ; 

Min.me quand nos-avans one blanke tiésse, 
Nos-éralans ! 

Po l'étéremint da Djène, da Djauque, 

Po l' Tossint, èpwis come nos d'vans 

Pauqui nos mwárts à l' Floriye Pauque, 
Nos-èralans ! 


Au mwès d' sèptimbe, c'èst po l' dicauce, 

Au maiy, po bistokè nosse Man. 

C'ést todi fiésse quand on propóse : 
Nos-éralans ? 


l’ pus grand plaiji do yèsse èchone, 

C'è-stè l'iviér, à l' Novèl-An : 

O culot, tortos on s' rachone 
Quand nn-éralans ! 


Quand l' mwárt a flachi dins l' famile, 

Au d'zeü d' l'églije nos nos r'trovans. 

Tortos, da l' campagne èt da l' vile, 
Nos-éralans ! 


Insi l' place ni chone nin si wide ; 

On s' ramasse autoü dés d'mérants. 

C'ést co do boneür qu'on tréwide 
En-z-éralant ! 


À chaque cóp, on ravance d'one place, 

On-z-arive rade au prumi rang, 

Mins maugré tot ét à tote fwace, 
Nos-èralans ! 


Quand nn-avans fait nosse déréne bauye, 

Dérin voyadje, lés pids pad'vant, 

Au payis qu' jamais on n' rinóye, 
Nos-éralans. 


… Pus faurd, quand nos sérans évóye, 
Qui c' sërë vosse tou, lés-éfants, 


Sondjoz qui jamais on n' s'anóye 
En-z-èralant. 


Lucien LÉONARD, R.N, 

Chijes d'iviêr 
(Loyers - Namur) 


Rivérontéle on djoù 
Nos longuès chijes d'iviér, 
Rivéront-éle on djoû 
Divant qu'on n' nos-étére ? 


Nos-èstin.n' télemint bin, 
Gn-aveüve qui nos-òtes deüs 
Et on n' tüzeüve a rin 
Pace qu'on-z-ésteüve eüreüs. 


On bacheóve li quinquét 
Nin trop fwart, rin gulone miète, 
Vos v' mètiz dins més brès 
Et vos m' kékyiz m'-y-anète. 


C'ésteüve dés bèlès-eûres 
Qui nos passin.n' insi, 
On bagneüve dins l' boneür 
Et sins jamais transsi. 


Afiye, nos n's-édwàrmin.n' 
. Tot jusse saquants munutes 
Et gn-aveüve come dé l' pwin.ne 
Qui l'èsté èstedve yute. 


| gn-a pus rin d' tot ca 
Qui lès-ans ont passé, 
Véci èt avaurla 
On-z-èst bin trop d'sseülé | 


Rivérontèle on djoù 
Nos bèlès chijes d'iviér ? 
. Nos fauti fé nosse doü 
Et d'meurer tièsse è tére ? 


Guy BRENER, R.N. 

Lès deüs soçons 
(Hemptinne - Éghezée) 


C'èst dimègne. Tos lès dimègnes après prandjeure, Batisse soke- 
téye on p'tit quòrt. Pwis, à l'eüre qui tos lès-omes dè viladje vont 
bèlotemint au fotbal ou djouwer Іей paurt aus cautes, Batisse, lu, 
su l’ côp d' deüs-eüres èt d'méye ou trwès-eûres, i tchausse sès gros 
solés. Pwis taper one boune camisole dissu s' dos, rimonter s' col, 
mète si calote à r'clapes, èt vo l' lò èvòye. 

C'èst qu'audjoürdu, i n' fait nén co là si bon. On sét bén 
qu'après |’ quénze d'octòbe, lès bijes comincenét à agni come i 
faut. Noste ome dischind l' pissinte dè marchau, inte lès дей àyes 
di spines ; pwis passer li p'tit pont ét roter au d'dilong dè ri, pad'zo 
lès grands plopes. Waitiz l' roter dins lès mossias èt lès djènès 
fouyes. || è-stè paradis. Qui ca sint bon, quand on pèssèle lès 
fouyes di plope à c' saison ci | Di timps-in timps, | solia mosteure 
sés cwanes inte deüs nüléyes. 

Vos li p'loz co payi s' place au cinéma, vos n’ l'àroz nén, V 
Batisse. | va co don bon pas maugré sès béntot septante. | prind 
li p'tite vóye di séwadje qui gripe dissu l' tiéne. On tiène tot cou- 
vièt d' grands faus èt d’ vis tchin.nes ; dissu l' costé, i-n-a one tatche 
di nwèrs sapéns. | sint la, pad'zo s' camisole, li deure crosse di s' 
fusik, qu'il a r'ployi èt pindu à si spale. | rotereüt dés-eüres èt dès- 
eüres, tot зей. C'èst l' pus grand d' sès plaijis. Èt s'il astoume, tirer 
a catchète on live ou on faisan. Li dimègne, si di-sti, lès gêrdes 
sont-st-è cwète ë leô culot... C'èst l' vi fusik da s' popa ; en rintrant 
à l'eüre, i l’ ripindré au d'dizeü d’ l'uch dè l’ bèle place. 

Véla, à l' copète dé tiène, on veüt l' Tchéstia dè rwè, pièrdu 
miérseü dins lès grands-aubes. Mins li rwè, on nè l' veót jamais. | 
vikenèt rèssèrés, cès djins là. Siya, d'vant l' guére, i v'nin' co bén 
à mèsse è viladje, tote lu famile. Li vòye èst longue èt paujeure. 
C'èst co pus qu’ râre quand on rèsconteure one saqui. Onk come 
lu ou on djon.ne mwin.nadje avou dès-èfants qui courenèt au d'tri- 
viè d' tot. 

Tin, por on cêp, lò justumint on-ome au d'dibout dè l' vòye, 
Qu'a l'air di s' porminer ; i chaletéye one miète en s'aspouyant su 
s' baston. On grand fwòrt ome avou on tchapia. On tchapia, ci 
n'ést sûr nén опе saqui d'après ci. Èt pwis, véci à Cièrgnon, Batisse 


conèt tot l' monde. Dispêy li timps ! | direót bén l' nom d' totes lès 
djins dè viladje. Leüs sauvadjes noms, todi. 

One binde di cwarbaus passe ë l'air en cwakant èt cachi après 
leü-z-aube po passer l' nèt, 

Qui èst c', don, c' mildiu là ? Avou s' tchapia, ! On Brusselair, 
va, dandjureà, qui s'òrè v'nu piède par ci, A mèseure qu'il 
aprotche, i i li chone portant qu'il a d'dja vèyu c't-ome là, d'on costé 
ou d' l'òte. Mins va dire éwoü, twè | 
- «Estoz là 2» 

Batisse n'èst nén tchén d’ sès bondjoûs. C'èst s' popa qui d'd- 
jeüve come ca. Quand i réscontreüve one djin, i n’ dijeüve nén 
«bondjoü» come nos-ôtes asteüre, mins : «Estoz là ?» Quand nos- 
èstin' gamins, ca nos fiedve rire. 

— «Bondjoù, savoz», aveüti réspondu l'ome. «l-n-a |’ vint qui pice, 
don, audjoürdu.» 

- «Ayi ca. Ça sint lès djaléyes. Quand on coürt après l' Tossint, 
on sét bén qwè. Estoz d'après ci 2» 

C'èst qu'i voüreût lodi bén soyu à qui qu'il a à fé, l' Batisse. On- 
ome tot зей èt avou on tchapia | E mitan dè bwès | 
— «Bén, ayi ét non, là. Po v' bén dire li vrai, dji n” so vêci qui l' 
dimègne». 

— «А, dji m'è doteüve. Pace qui c'ést |’ prumi côp qu' dji v’ мей. 
Èt dè l' samwin. ne, d'abórd, wè d'meurez ?» 

= «À Brussèle, don !» 

— «A | à Brussèle, dj l'âreü yeu wadji ! | т’ chonedve bén qui v’ 
n'avoz nén l' cougne dès djins d'après nos-ótes. Brussèle, vos, c'èst 
d'dja lon, sés', ça !» 

Mins l'ome avance on pas èt s' vinu astamper pad'vant lu. Èt l 
riwaifi en soriyant, tot ossant one miète si tièsse : 

— «Vos n' mi r'métoz nén, don 2» 

- «Bén,... dji m' dijeüve qui dji v's-aveü d'dja trévéyu don costé 
ou d' l'òte, mins i n'a pus nu diále à soyu ou |... Ci n'ést nén vos 
qui roteüve po r'lèver lès compteürs, là saquants-ans 2» 

— «Nèni, don, nèni !... Dji so li rwè, mi», di-st-i, 

= «A, v'sèstoz li гуё Ï Èt bén mi, di-st-i l' Batisse platèzak, mi, dji 
so Napolèyon...» 

Et s' flachî à rire tos lès Чейз, mès-omes | 

Mins tot riyant èt l' riwaitant, Batisse, po fini, si d'mandeüve 
quand min.me qwè. Èt pus èst c' qui l' riwaîteüve, pus èst c' qu'i li 
choneóve... Qui po fini, i riyeüve djène, mi-n-ome ! 

- «Vos-èstoz li rwè I» di-sti co on cêp. «Albért ? A bén, godom' | 
yi, dji v' rimè, c' cêp ci | Mins à l' télévision, vos chonez one miè- 


te pus vi... Èt qué бог vêci tot зей don, vos ? Vos v's-alez piède ou 
ramasser on mwais cêp... À, bén, c' cêp ci | Dji n' p'leüve byin 
mau dè sondji à vos...» 
- «Dji п pou mau, ô, di m' piède ! Dji k'noche li bwès ossi bén 
qu’ vos. Ci n'èst nén |’ prumi côp, savoz. Dji v's-a d'dja vèyu, d'au 
lon... Tènoz ! vos n'avoz nén vosse fusik, audjoürdu 2» 

o èsteût d'vins sès p'tits solés, fauti dire : 
— <... Èt vosse feume 2 Dji n” ritoume pus su si p'tit nom, mi.» 
= кз 2» 
- «Ayi, c'èst ça.» 
= «Èle ni s' vént nén pôrminer avou vos, lèye 2» 
- «Non, ô, vos. Èlle è-st-au tchèstia», di-sti en mostrant au lon 
avou s' brès. «Lès-èfants, don ! | sont binin.més, sés', mins c'èst dès 
démons finis, in, cès p'tits diâles lò. | v' frin' toûrner à sot | Et avou 
tot c' qui dj'ènnè хей d'dja à Brussèle dè l' samwin.ne, vos com- 
pirdoz bén qu’ mi, djè l' trosse, in...» 
— «Ayi, djè l' vou bén crwêre ! Djè l' vou bén crwére | On v's-énné 
fait veüy, ayi vormint. Dji n'i so pus, savoz, mi, dins tos vos tchi- 
nis’; on tchèt n'i r'trovereü pus sès djon.nes. Et cès maussis 
Flaminds là ! Qui n' sont jamais d'acórd avou rén. Djè l'zi sowai- 
lereu dés pòs dins led baube, mi. Mins dj'áreü rade fait, sayoz mi. 
Dji v’ lés-évóyereü à | djote. Mins vos-èstoz là come on pi inte 
deüs-ongues, in, vos ! Èt co n' rén wazu dire, ténkefiye. Ayi, dji l'a 
dit co traze côps à l' feume : i-n-a dès djoûs qui dji m' fai mau d' 
vos. Mins, qu’ dji sondje, mi, comint èst c' qui ca s’ fait qu’ vos cau- 
sez bén l' walon, vos, Albért, d'abòrd ? Dji v' va loumer Albèrt, 
don. Pace qui mi, dins lès sire èt lès majesté, dji m'i pièd, savoz, 
mi. Mi, c'èst Batisse, vèyoz. Jean-Baptiste Lacroix, dijeüve-ti nosse 
maisse di scole. Mins po lès djins, c'èst Batisse di mon Lacrwès. 
Mi popa vindeüve dès vélos. Dji у pou bën loumer Albért, don 2» 
— «C'èst come vos v'loz, don mi, Batisse... Comint èst c' qui ça s' 
fait qui dj” cause bén walon ? Bén, vos-avoz rovi qui nn-avans 
djouwé èchone quand nos-èstin' gamins 2...» 
— «Comint ca, djouwé èchone ?» 
- «Siya, don. Vos n' vos sov'noz nén qu'on djouweüve aus mayes 
èchone dissu l' bati dè marchau ? Divant l' guére ? Quand nos- 
èstin' gamins ? Dji m'è sovén bén, savoz-mi... C'è-st-avou vos, mi, 
qu' dj'a apris à causer walon. Et pwis, l'intèrnèt', ga n'ést nén fait 
po lès tchéns non pus, in ca |...» 

Batisse riboleüve dés-ouys come dès-agnons d’ Muloüse. 
— «Ayi, mins taurdjiz one miète, sayoz. Pace qui ті, dji n'i so pus. 
Aus máyes, dijoz 9» 

- «Siya, don. À l' pote, èco. Après mèsse, dissu l' bati... Qui m' 
fré èt т’ sou èralin' tot drwèt au tchèstia, zèls. C'èst come si c' 
séreót ayir |... Et i-n-aveüt sovint one pitite crapòde qui djouweüve 
avou nos-òtes. One pitite nwére avou dès-ouys jamais parèy. 
Comint èst c' qu'on l' loumeüve, é vormint ? One dispièrtéye, sés', 
cit'lale. Èt djouwète au-d'la. Èt qui saveüt bén ç' qu'èle voleüve, 
todi | Vos n' vos sov'noz nén ?» 

Siya, asteüre Batisse riveût tot ga : dès timps dès condjis, lès 
p'tits prénces qui v'nin' à grand-mèsse avou leô djon.ne méskine. 
Et l' dérén qui trin.nedye todi d'vant d'èraler, èt djouwer avou lès 
gamins dè viladje. | l' rivedt, li p'tit Albért, avou sès coûtès culotes 
èt sès bias p'tits nwérs solés. On pièle, sés', ci p'tit la ! 

- «Ï èstoz, с côp ci 2 Èt li p'tite crapòde 2 Savoz bén c' qu'èlle a 
divnu 2» 

- «Si djè l' sé bén ? Оё l' vou bén crwére | C'èst т“ ейте !» 

— «A, vi chançärd, va l» 

- «Bén, dj'étind qu' vos l' dijoz, enfén, mi. Vos n'avoz nén viké 
avou, vos l...» 

— «Enfén, t'as dè |’ chance quand min.me, in Batisse ; ni t plind 
nén ; Yès pensioné dandjureü, меё, èt bén tranquile.» 

= «Bén, i n° tént qu'à vos dè l' prinde ossi, don, vosse pension. 
Nos-èstans quausu dè l' min.me adje, Dji wadje qui vosse gamin 
n' ratind qu’ ca. | faut lèyi lès places aus djon.nes, don, au djoü 
d'audjoürdu.» 

- «Bén, ayi, ti pinses qui ça va come ça, ё мё. Chodte bén, mi, 
dj‘ mè fou. Dj'áreü todi bën assez po viker. Mins c'ést l' gamin, là, 
qui n'a rén dins sés mwins. Savoz bén c' qui dj' vou dire, in ? Dji 
m' va co sayi dé ténre bon saquants-ans.» 

Li rwè ésteüt aus-andjes. Radjon.ni а’ dij ans. Batisse, lu, i 
comincedye tot l' min.me à royu sès songs. 

Lès deüs soçons ont r'pris l’ vòye èt “nn” aler èchone dè costé dè 
tchèstia, onk astok di l'óte, pate à pate. Di timps-in timps, i taur- 
djin' èt s' chéter à rire, ployis ë deüs. On-z-a causé d' famile, di 
rumatisses, di prostate, di lives èt d' faisans, di bricoles... Èt d' 
limps-in timps, li rwè, qu'èsteüt one tièsse pus grand qu' lu, pas- 
seüve si brès su lès spales da Botisse. 

— «N'ést c' nén bia ça, Batisse 2» 

- «Diqwè, don, majesté 2» 

- «Bén qu'on-z-a r'toumé èchone audjoürdu. Aprés ostant 
d'an.néyes. In, valèt l...» 


Joseph SELVAIS, R.N. 


Dj'a rèscontré l'iviér 


(Cognelée) 


Ayir, dj'a rèscontré l'iviér, 

Qu'èsteüve tchèrdji come one bourique. 
C'è-st-on vi diâle qu'a co do niér 

Et qui vwèt co clér sins bèlikes. 


«Ténoz, gueüye di m' vét, qui vola !» 
Qu'i m' dit, l'ome, avou on sorire. 
«Qués novèles ? Comint c' qui ca va 2» 
Au jusse, dji п’ soveüve qwe li dire. 


Dj'auredve doné gros ро l' trosser 

Mins v'la qu'i mèt s' bèsace à l' tére, 

| r'ssoûwe one gote pindeuwe à s' néz 
Et m’ dire : «Monsied, c'è-st-one afaire | 


Wai, dj'a one tièsse come on saya 

Dé càrculer lès pris dès bijes, 

Dès brouliards, dés nives, dés warglas. 
Dijoz qui m' boüsse é passe dès grijes !» 


Tot d'on cóp, vola m' vi démon 
Qui s' ritoüne po-z-alumer s' pupe. 
Véyant ca, dji léve li péton 

Sins criyi gàre à Djauque ni Flupe. 


Dji m’ di : «Por one fòrce, c'ènnè-st-one. 
Asteóüre, qu'i cause tot seû s'i vout.» 
Mins en rarivant d'lé m' maujone. 

| т’ ratindeüve, achi su l' sou. 


Edmond TILLIEUX, R.N. 
(Dins mès cayaus) 

Lès-üsances di nosse payis di Ôte Èsbaye 
Sint Nicolès. 


(Meux) 


Sint Nicolès èst co pus vi qu' lès rouwales. || a v'nu au monde 
en Asiye Mineüre au 3" m siéke. Sès parints alin" à l'èglije ét, tot 
naturélemint, il a sti èlèvé come zèls. || a sti èvèque di Myre. Après- 
awè piérdu sès parints, avou s' paurt, il a acheté d' l'amougni po 
lès pus pòves avou d's-èfants èt l'aler mète su lès sous d' leüs-uchs. 
C'èst c' qui li a valu d'yèsse conu come on boun-ome, amichtauve 
èt midone. Au moyén-adje, sès rèliques ont v'nu en ltaliye èt avou 
zèles, si réputácion, qu'ariverè d'lé nos au XII" siéke. C'è-st-à 
paurti d'adon qu'on-z-a c'minci à doner saquants tchitches èt 
saquants gayes aus-éfants. 

Vos conichoz tortos li floriconte qu'a rapórt à sint Nicolès quand il 
a r'métu d'ssu pids lès trwès p'tits-éfants qu'on-ôbèrjisse lézi aveüve 
coüpé l' garguéte èt lès mète dins l' salwe, 

C'èst l” sint patron dès-èfants èt dès scolis, mins ossi dès batelis, 
dès tayeüs au bwès, dès djon.nès fèyes sins caurs, dè l' Russiye, 
dès-avocats,... éco... éco. 

À l' Sint Nicolès, c'est l' fiésse dès-èfonts èt dès scolis. Min.me 
si l' vraiye fièsse dés scolis c'è-st-ò l’ Sint Grégwère, li 11 di mars. 

En Ote Esbaye, dins nos vilodjes, on fieüve «passer sint 
Nicolès». Divant l' guére di 14, i n'ésteüve nén caurlé come li djou 
d'audjourdu. 

Mi popa ét m' moman nos d'djin' qui nos d'vin' yésse binaujes 
pace qui а’ Іей timps, sint Nicolès n'aveüve wêre d'ofaîres à l'zeü 
apwarter, sinon one paire di chabots, on d'vantrén, one ardwésse 
èt dés touches, dés-afaires qu'on n' s'é sét passer ; pont d' bou- 
bounes, mins one couque, dés sétchés prunes ét dés tchitches, des 
gayes, dés neüjes, ráremint one seure oranje èt saquants galètes 
faites avou branmint d’ faréne èt d' l'atwe, mins wêre di crauche 
èt d' suke | C'èst qui, dins l' timps, li grand sint travayeüve solide, 
savoz | Tén, n'ést c' nén po ca qui gn-a on spot qui dit «ossi deur 
qui l' c... da sint Nicolès !» 

Po lès djeus, lès pus nantis si continfin' dé d'mander one poupe di 

loque bouréye di laton, on p'tit tchaur ou one pitite bèrwète, One 
comande qui l' grand sint r'méteüve à on-ome di mèsti d'avaur-lò. 
Saquants-ans après l' guére di 14-18, sint Nicolès s'a r'caurlé on 
p'tit côp èt lès fèyes fwart sòdjes ont d'mandé one bèle grande 
poupe qu'èle ni wazin' sòrti fou dè l' bwèsse, рей d' l'abumer. On- 
a c'minci à veüy dès p'tits mwin.nadjes èt po lès p'tits gamins, dès 
vélos à trwès rüwes, dès p'tits tch'faus d' papi machi su one 
plantche à rodlètes qu'i tirin' padri zèls avou one cwade. One 
miète pus taurd, todi dins l'èteur-deüs-guêres, sint Nicolès a sò | 
progrès come vos vièroz pus lon èt il aveüve dés boubounes di cho- 
colat | Mins come i saveüve tot, i sondjeüve qui lès parints avin' 
fwate à fé ét c'èst po ca qu'il apwarteüve co todi po lès-èfants, on 
tricoté, one paire di tchaussétes, one carnassiére, on live di mots, 
dés cayés, dés créyons d' coleür, totès-afaires qu'on s'è p'leüve 
sièrvu. 

Sint Nicolès por nos-ôtes, lès-èfants, c'èsteüve l'émérvéyemint. 
On vikeüve dès momints jamais parèy. 

Tot p'tits, nos-éstin' sicolés pa lès parints èt tot l' vijnauve po ratinde 
li «grand Sint». Quénze djoüs ou trwès samwin.nes divant l'chij di 
dicimbe, i c'min.cin' à nos rapèler l' bon Sint è d'djant, quand nos- 
èsfin' arnaujes : «Si vos n'èstoz nén sòdjes, sint Nicolès ni passerè 
nén ou bén vos n'aroz qu' dès-aurdéyes trimpéyes dins dès vi- 
naigue po vos clatchi lès fèsses». Èt nos-ôtes dè transsi.. 

Mwints côps, dji m'è sovén come si c' séreüve ayir, ondtindeüve 
chuleter one sonéte aviè |’ maujone. Dji doüreüve dèdja tchér po 
r'veüy lés-ouys qui nos bolin' à с’ momint là ! 

Ariveüve li djo ou c' qui lès momans vos priyin' dé scrire vosse 
dimande, tot d'djant qu'i n' faleüve nén d'mander d' trop pace 
qu'il ésteüve fwart kèrdji èt qu'i d'veüve passer pa li tch'minéye ou 
pa |’ bawète dé twèt. Inocints come nos-ésfin', on n' s'a jamais 
d'mandé comint c' qu'i fieüve po moussi pa l' tchiminéye alours' 
qui | cwisiniére 1 ésteüve racourdéye. «On n’ sèrerè nén l'uch à l 
clé, quét'fiye qu'i n” sèreûve trop kèrdji, dijedve-ti |’ grand-pére po 
doner à étinde qu'i poureüve passer pa l'uch. 

Di cès-ètrèvints là, à l' vièspréye, quand nos-avin' fait nos d'vwérs 
èt qu’ nos djouwin', ni v'la-H nén qu'i nos tchèyeüve dés gayes, 
dès neójes ét saquants nic-nac come s'il arin” trivièrsé l’ plafond. | 
faleüve vraimint yésse on sint po-z-é fé one parèye. Nos-èsfin' téle- 
mint saisis èt | binaujes, qui nos plonkin' po lès ramasser èt qui nos 
n' rimarquin' nén si nosse pa èt nosse man éstin' dilé nos. «Èt 
qu'ést c' qu ‘on dit à sint Nicolès ё» dijeüve-tèle nosse man. Ét nos- 
òtes dè criyi : «Mérci, sint Nicolès» èt dé tchanter «Ô grand sint 

Nicolas, patron des écoliers», 

C'ésteüve li bon timps ! Trwès, quate djoûs d'vant l' chij di dé 
cimbe, divant d'aler coutchi, nos mètin' nos solés dilé li stòve. Li 
léd'dimwin au matén, nos dischindin' co pus rwèd qui l' vint èt 
plonker po prinde lès saquants boubounes da sint Nicolès. 

Ci n'èst nén co tot, pace qui deüs ou trwès djoüs d'vant, à | nét, 
on-z-êtindeüve dès sonètes au lon. C'ésteüve li grand Sint qui 
fieüve lès-uchs. || aleüve à totes lès maujones où c' qui lès-èfants 
èstin' Sôdies. Il aveüve avou li tos sès sèrvitedrs èt l' Pére Fwètòrd 
(qui s' tineüve pus lon su l' costé quand lès-èfants ésfin' pitits èt qu'i 
man 'cyin' dè braîre). Èt nos li d'djin', prèsqu 'è tron.nant, cu qu' 
nos vourin' bén awè, promète qui nos sérin' todi sádjes èt dire 
mèrci ét one patér à gn'gnos po l' grand Sint èt po lès biscwits qui 
nos-avin' ricü. On l'a vèyu, d' pus don cêp, ariver su on tch'fau à 
cote, mins i d'mèredye еп d' fou quand i faleüve tourner trop coût 
po moussi à l' cujène. Di ç’ timps là, i n” pièrdeüve nén co а’ trop 
d' timps à s'aler achire à longueü d' djournéye dins lès grands 
botiques. 

Li 5 di décimbe, à l' vièspréye, on-z-aponteüve lès canetias èt 1 
mète dè laton èt dés carotes po l' boudèt da sint Nicolès èt lès mon- 
ter au gurgni... 

— Tén, on n'a jamais sondji dè fé one mitche po l' grand Sint ! 
Mins on sint, èst c' qui ga mougne ? Dji m’ sovén quand min.me 
d'awè monté on chame po qu'i p'luche si r'pwaser | 

Après l' soper, lès-assiètes èt l' biyèt d' comande èstin' arindjis su 
l' touve, On monteüve coutchi èt transsi èt si d'mander ci qu'i nos- 
apwaterè di c' qu'ésteüve sicrit d'ssu nosse lète. 

Sint Nicolès aleüve passer. 

Et аме p'leüveti bén nos-apwárter ? 

Di c' timps lò, dès djeus à r'monter avou on r'ssoürt : autos ou 
aviyons qui lès-éles si dismantchin' ; dji т’ sovén bén ossi di 
«rèfwòrcis tchèstias» avou saquants soudars di plomb, èt co d'on 
biyärd qui c'ésteüve one caisse don mète su 40 centimètes avou 
dès traus, cénq boles èt deüs bastons, èt co pus taurd, di mécano. 
Sint Nicolès ni m'a nén v'lu passer on p'tit vélo à trwès rówes ni 
one auto à pédales ; il arè jujé qu' dj'ésteüve trop warache èt il a 
yeü рей po lès meûbes èt lés-uchs dè |’ maujone. Mi зой a yeó dès 
poupes : di loque po c'minci, èt quand èlle a sti pus grande, one 
bèle poupe dins one grande bwèsse. l'anéye d'après, sint Nicolès 
lia apwarté one tchiyêre po s' bèle poupe : i l'aveüve comandé à 
on munusier d'avaur-ci. Come djeus, lès fèyes avin' co bén one 
pitite cwisiniére avou lès casseroles di blanc fiér qu'alin’ avou. Lès 

boubounes, dins lès-assiètes, c'èsteüve dés caramèls, dès lacètes 
d'anis’, dés guimauves, des spéculòs', saquants-oranjes ét todi 
saquants gâyes èt dès nedjes. Tos l's-ans, avou lès djeus, i passeüve 
co swè! one ardwèsse, dès touches, dès tchausses ou one 
échérpe, on tricoté faital' mwin, one culote por mi, one cote po 
m' soû, saquants créyons, dès crèyons d' coleür èt on cayé ou 
Чейз : li grand Sint sondjeüve pus lon... Tot ça rimplicheüve li 
tauve. 

A noûv ans, i m'a passé on p'tit vélo qu'a sti en France, à l'èva- 
cuwacion, pindu à l' cu dé tchaur. 

On bia djoó, mi sod, deüs-ons pus viye qui mi, m'a douviè lès- 
ouys èt sint Nicolès a jujé qui dj’ n'ésteüve pus on-èfant. Dj'a yeü 
bau n' nén yèsse contint, dji n'a pus rén уеб. 

Dè |’ guére di 40, sint Nicolès a sti sèré po trover dès fournicheüs 
d" djoudjodwes èt lés-éfants n'ont pus sff si gòtés qu' nos. 

E scole, dji n'a conu qu'on côp qu'il a passé on biscwit à chaque 
èfant à li p'tite sicole | 


Paul GILLES, R.N, 


- arnauje : espiègle 

- aurdéye : baguette d'osier 

= tch'fau à cote : cheval godin 
= warache : intraitable 


IN MEMORIAM 


Au moment de mettre la derniére main à ce 
numéro de décembre, nous apprenons le décés de 
notre ami Rèli et fidéle collaborateur, 


Philippe MAUDOUX 


Il était un excellent artisan des lettres wallonnes 
el l'un des plus fins connaisseurs de la langue. 

Nous lui rendrons longuement hommage dans 
un prochain numéro. 

Bon à sawè 


Prix de la Communauté francaise 


Les prix de la Communauté française récompenseront, en 
2005, une œuvre poétique et un ouvrage relevant des disciplines 
médiatiques. Attention : le dernier délai pour la remise des travaux 
et fixé au 31 décembre prochain | 


Adresse : M. Jean-Luc Fauconnier, CLRE, boulevard Léopold ||, 44, 
1080 - Bruxelles. 

Renseignements : Mme Bernadette Jassogne (tél. 02 413 21 34] ; 
site web : www.cfwb.be/actu 


Commémoration 


Le 23 octobre dernier, à Waremme, la Société de Langue et de 
Littérature wallonnes consacrait sa commémoration annuelle à Jules 
Herbillon (1896-1987) spécialiste de la toponymie (étude des 
noms de lieux) et de l'anthroponymie (étude des noms de per- 
sonnes). Si nous évoquons l'événement, c'est parce que l'intéressé 
est, avec notre confrére Jean Germain, l'auteur du fameux 
Dictionnaire des noms de famille en Belgique romane (1996) et 
qu'il publia, de 1968 à 1986, dans Le Guetteur wallon, des cen- 
taines de Notes de toponymie namuroise. 

Il était aussi, autrefois, en contact régulier avec Lucien Léonard, 
qui lui transmettait tout document de nature à l'intéresser. 


* 


Publication 


Vient de paraitre aux Éditions Li Cwérneü, à Huy, Mès-oûves, 
un volume de plus de 200 pages rassemblant les oeuvres inédites, 
poémes et proses, de l'écrivain hesbignon Joseph Durbuy (1882- 
1963), connu aussi (surtout ?) comme dramaturge. Les illustrations 
sont de Géo Warzée, peintre et aquafortiste hutois (1902-1973). 

le livre s'ouvre sur un propos liminaire de Pierre Hazette, dont 
nous nous permettons de citer un extrait : «... devant la vague 
déferlante de l'anglais, de la culture anglo-américaine, la défense 
de la diversité culturelle et linguistique devient une préoccupation 
dominante.» 

Renseignements auprès de M. Jos. Orenbuch, rue d'Italie, ó, 

4500 - Huy — Tél. 085 21 72 33 - Courriel : jos.orenbuch@bel- 
gacom.net 
De Joseph Durbuy, l'émouvant poème qui suit. 


Faro 


(Vaux-et-Borset] 


Ë d'foncé tonë qui li chèv di djise, 

Al intrèye dèl heüre, dizos l' biródi, 

Faro |’ poyou tchin s'a d'mandé tote size : 
Wice &-sti passé li p'tit hingue vatchi 2... 


Ci n'ést nin portant qu 'à pus d'ine riprise, 
Po tot-ava l'cinse, i n'aye. nin nahi ; 

Èt s'a-ti r'batou tos lès 55, lès r'mises, 
Sins l' trover, chaque fèye qu'on l'a dislahi. 


Îr, il a vèyou dès tchandèles èsprises, 

Divant ‘ne longowe kèsse ; la dès djins priyit. 
Èt v' polez compter qu'i hapa ' ne bèle crise 
Ca l' mêsse li mostra l'ouch avou s' mèspli. 


Oóy, li pléve touméve sèrèye, fine èt grise 
Qwand-a v'nou l' curé cüzi blanc moussi ; 
Pwis “la 'nn' èralé po | vóye di l'église 
Avou l' késse di bwès qu’ lès várléts pwèrtit. 


È d'foncé tonë qui li chèv di diise, 

Lès pates sitindowes, li front règrigni, 
Faro s'a d'mandé «azi tote li size : 

Wice è-sti passé li p'tit hingue vatchi 2... 


Joseph DURBUY 


= Һейге : grange 

— birêdi (plus souvent bèrêdi) : faux plancher au-dessus de l'aire d'une 
grange, ou l'on remise le foin et la paille 

— hingue : malingre, chétif 

- nahi : chercher en furetant 

- mêspli : (bâton de) néflier 

Table — Année 2004 


1 


7. 


со 


JANVIER : J. Selvais – P. Faulx — Chr. Binomé — H. Matterne — R. 
Mayence — Ch. Wilmotte - С. Beauraing — G. Brener – Ј. Bodson - 
Connaissez-vous Li dérin dès catis (L. Somme), Charlote.com (id), L'uch 
au laudje (Ch. Denis), Pluk'tòdje (R. Mayence), Eve èt Adam (R. Foulon), 
Dérène aroke (A. Deschamps}, Li mwárt do Blanc Mati (J. Bodson) ? 


. FÉVRIER : В. Prigneaux — H. Matterne — G. Brener — J. Selvais — Ch. 


Wilmotte — Ph. Maudoux - L. Somme — Connaissez-vous Tot fiant bètchi 
l' coq (B. Louis) et Le Reflet de chez nous ? 


. MARS : Al. Bodart — Ch. Wilmotte —R. Foulon — С. Brener — Ém. 


Gilliard – L. Somme — Ch. Denis — Rapport 2003 des R.N. (G. Delvaux). 


AVRIL : L. Namêche — Ph. Maudoux — J. Flabat — G. Coulon — G. Brener 
- G. Renson - P. Gilles - Communiqués : Prix de la Communauté fran- 
çaise et Prix Durbuy. 


. MAI : J. Selvais — G. Brener — Chr. Binamé – Ém. Gilliard =G. Oger — 


G. MassartTilmant — L. Namêche —P, Gilles — Connaissez-vous le 
Guetteur wallon 8 - Communiqué : Prix Smal, 


. JUIN : С. Brener — A. Laloux — G. Massart-Tilmant — Едт. Wartique - P. 


Gilles — Connaissez-vous Li Cwérneü ? - Communiqué : Uch au laudje 
émon lès Rèlis. 


. JUILLETAOUT :Chr. Binamé — L. Metten — A.-M. Francois - J. Selvais – G. 


Brener — P. Gilles =J. Hérix — J. Flabat — J.J. Pirot — H. Matterne — B. 
Louis - Fr. Dewandelaer — Em. Gilliard - J. Guillaume — J. Dewez. 


. SEPTEMBRE : H. Matterne — Chr, Binamé – Ph. Maudoux - J. Selvais — V. 


Tonglet – P. Gilles - Em. Gilliard — Edm. Wartique et Edg. Thirionet — 
Connaissez-vous le Patrimoine littéraire européen ? 


. OCTOBRE : Chr. Binamé — G. Brener — А. Laloux — Ch. Wilmotte — J. 


Dewez - P. Gilles - Communiqués : Cours de Wallon, Prix Renée Valès. 


‚ NOVEMBRE : W. Félix - G. Brener ~ J.-J. Pirot - Chr, Binamé — B, Louis 


— Connaissez-vous Rispitèdjes ? Du francais en wallon. 


. DÉCEMBRE : L. Léonard - G. Brener – J. Selvais — Edm. Tillieux - P. 


Gilles — Communiqués : Prix de la Communauté française ; 
Commémoration J. Herbillon ; Publication : Més-oüves (J. Durbuy) — J. 
Durbuy - Table 2004 — Aux lecteurs. 


Aux lecteurs 


Il n'est jamais trop tôt pour souhai- 
ter du bonheur à autrui. L'année nouvelle 
s'annonce : qu'elle vous soit douce. Avant 
toute chose, prenez le temps de savourer 
les petits moments privilégiés de l'exis- 
tence. La lecture des Cahiers wallons est 
de ceux-là, nous l'espérons. 


Bonne nouvelle à ce propos : mal- 
gré la hausse des frais d'impression et 
d'envoi, le comité se refuse à augmenter 
le coót de l'abonnement : 12,5 euros. 
Autant dire rien ! 

Seul changement, sans consé- 
quence pour vous : six livraisons de 32 
pages chacune, au lieu de douze livrai- 
sons de 16 pages. Nos finances y gagne- 
ront un peu et vous disposerez toujours de 
prés de 200 pages de lecture. 

Autre chose : dés le 1* numéro de 
2005, vous trouverez un contenu enrichi 
de rubriques diverses. 

Voilà autant de raisons de renouve- 
ler votre abonnement sans tarder : ostant 
tot d” swite, divant dë |" rovyi. 

Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rélis Namurwès, 
Si vous voulez obtenir des renseignements sur un écrivain, une ceuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 [secrétaire honoraire) 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à côté du Parlement wallon]. 

